
Prefaţă 


Karma  reprezintă  sinteza  imensei  suferinţe  umane,  veche  de  mii  şi 
mii  de  ani,  suferinţă  considerată  de  majoritatea  oamenilor  ca  venind  nu 
se  ştie  de  unde,  nu  se  ştie  pentru  ce,  într-un  cuvânt,  nemeritată.  Atunci 
când  mânia  lui  Dumnezeu  ne  ajunge  în  mod  dureros,  ne  întrebăm  cu 
groază:  ale  cui  păcate  le  ispăşim?  Ce  vină  avem  noi  pentru  greşelile 
altora?  Răspunsul  este  stupefiant:  suferim  pentru  greşelile  acestei  vieţi, 
pentru  păcatele  părinţilor  şi  ale  rudelor  noastre,  dar  patimile  ce  le 
suportăm  nu  ne  sunt  de  ajuns  spre  a  ieşi,  într-un  târziu,  curaţi  ca  lacrima 
în  faţa  Celui  de  Sus. 

Scânteia  de  viaţă  ce  o  purtăm  în  noi,  de  când  ne-am  cuibărit  în 
pântecul  mamei  şi  până  în  clipa  trecerii  spre  veşnicie,  a  avut  multe 
înfăţişări  trupeşti  de-a  lungul  istoriei  omenirii.  Acestora  le-am  putea 
spune  pe  nume:  sunt  încarnările  spiritului  nostru.  Predecesorii 
noştri  spirituali  reprezintă  zecile,  sutele,  miile  de  fiinţe  umane  ce  au 
adăpostit  în  trupurile  lor  aceeaşi  scânteie  de  viaţă,  acelaşi  spirit.  Dacă  a 
greşi  este  omenesc,  atunci  câte  greşeli  nepedepsite  au  avut  strămoşii 
noştri  spirituali?  Câte  recompense  neprimite  în  timpul  fiecărei  vieţi  zac 
în  seiful  memoriei  astrale?  Multe,  extrem  de  multe,  nici  nu  ne  imaginăm 
cât  de  multe  sunt!  Ele  trec  peste  veacuri  de  la  o  fiinţă  la  alta,  lăsându-şi 
amprenta  pe  fiecare  dintre  noi,  dar  şi  pe  mulţi  alţii  ce  vor  intra  în  focul 
vieţii  pământene... 

Multe  persoane  afirmă  că  ar  fi  de  acord  cu  reîncarnarea,  dar  nu  îşi 
dau  prea  bine  seama  ce  sunt  vieţile  anterioare  ale  spiritului.  Dacă  li  se 
dezvăluie  povestea  unei  vieţi  anterioare,  au  impresia  că  se  află  în  faţa 
celei  mai  abile  născociri.  Numeroşi  cercetători  din  întreaga  lume  se 
străduiesc  să  descopere  crâmpeie  din  istoricul  fiinţei  umane.  Metodele 
sunt  diverse,  iar  rezultatele  corespund  cu  talentul  şi  nivelul  de  pregătire 
al  celor  care  se  încumetă  să  pătrundă  cu  mintea  în  intimitatea  lumii 
spiritelor. 

Metoda  mea  de  cercetare  a  vieţilor  anterioare  se  bazează  pe 
binecunoscutele  capacităţi  parapsihice  -  clarviziunea  şi  telepatia  -,  pe 
care  le-am  cizelat  lucrând  cu  mii  de  spirite  şi  clienţi,  timp  de  20  ani.  Veţi 
găsi  în  această  lucrare  o  parte  dintre  rezultatele  muncii  mele  de 
cercetare,  completate  cu  reacţiile  celor  care  au  beneficiat  de  studiul 
karmic  realizat  de  mine.  Am  întâlnit  o  mulţime  de  situaţii  în  care 
acţiunea  legilor  karmei  a  fost  mai  mult  decât  evidentă:  unora  le-a  adus 
noroc,  fericire,  putere  financiară,  respectul  celor  din  jur;  altora,  tristeţe, 
boli  grave,  familii  destrămate,  sărăcie,  însingurare... 

Se  poate  observa  cu  uşurinţă  puternica  legătură  spirituală  dintre 
omul  de  astăzi  şi  încarnările  anterioare  ale  spiritului  său.  Impactul 
trecutului  spiritual  asupra  fiecărui  om  este  incontestabil.  Dacă  fiecare 

individ  ar  putea  să  afle  aspecte  din  vieţile  sale  anterioare,  ar  reuşi  cu 
siguranţă  să  îşi  organizeze  viaţa  actuală  într-un  mod  mult  mai  agreabil 
pentru  el.  în  felul  acesta,  prezentul  nu  ar  mai  deveni  copleşitor  prin 
problemele  pe  care  le  pune  zilnic  în  faţa  fiecăruia  dintre  noi. 

Karma  reprezintă  totalitatea  consecinţelor  faptelor  săvârşite  de 
către  antecesorii  spirituali,  înţelegând  prin  aceştia  încarnările 
anterioare  ale  spiritului.  Consecinţele  karmice,  bune  sau  rele,  sunt 
suportate  de  urmaşii  spirituali  ai  antecesorilor  care  au  trăit  în  alte  epoci 
istorice. 

Problema  karmei  îi  aparţine  spiritului,  nu  omului  în  care  este 
întrupat.  Mai  clar,  treburile  karmice  intră  în  atribuţiile  fiecărui  spirit. 
Numai  el  ştie  tot  ce  s-a  întâmplat  de-a  lungul  secolelor  şi  poate  lua 
măsuri  de  pedeapsă  ori  de  recompensă  după  bunul  plac. 

Karma  spirituală  a  fiecărui  om  este  infinit  de  mare,  dar  numai  o 
parte  din  ea  îi  afectează  viaţa,  acolo  unde  găseşte  locul  potrivit  de 
acţiune. 

încarnările  succesive  ale  spiritului  sunt  nişte  fiinţe  umane  obligate 
să  îşi  trăiască  viaţa  după  cum  se  pricep  şi  după  cum  le  permite  societatea. 
Zestrea  lor  karmică  este  mai  uşoară  sau  mai  grea,  decisivă  fiind  influenţa 
spiritului,  conformă  cu  interesele  lui  de  evoluţie. 

Toţi  oamenii  au  bucurii  şi  necazuri,  dar  cei  care  privesc  greutăţile 
vieţii  ca  pe  nişte  obstacole  inerente  ce  trebuie  depăşite  sunt  mai  puţin 
afectaţi  de  supărări  şi  stări  depresive. 

Pedeapsa  divină  cade  acolo  unde  este  cazul,  nu  unde  se  aşteaptă 
oamenii. 

Karma  spirituală  se  aseamănă  cu  apa  care  se  scurge  printre 
pietrele  de  pe  albia  unui  râu.  Omul  merge  prin  apă,  se  udă  mai  mult  sau 
mai  puţin,  iar  dacă  nu  este  atent  la  pietre,  se  poate  tăia  la  tălpi  sau  îşi 
rupe  degetele  de  la  picioare.  Mai  rău  chiar,  dacă  nu  îşi  păstrează 
echilibrul  în  mers,  se  prăbuşeşte,  iar  căderea  în  apă  îi  poate  provoca 
multe  necazuri.  Rănile  de  pe  trup  se  pot  infecta  în  apă.  Oamenii  au 
datoria  de  a-şi  vindeca  rănile  acestei  vieţi,  altfel  karma  rea  le  poate 
agrava. 

Există  oameni  care  au  impresia  că  trişează  cu  propria  conştiinţă  dacă 
se  interesează  de  karma  şi  destinul  lor.  Lăsând  la  o  parte  orice  fel  de 
prejudecăţi  şi  temeri  de  pedeapsa  Nu-Ştiu-Cui,  fiecare  om  dornic  de  a 
obţine  cât  mai  multe  informaţii  despre  propria  persoană  dovedeşte  o 
atitudine  responsabilă  faţă  de  viaţa  ce  i-a  fost  dată  să  o  trăiască.  Cei  care 
nu  posedă  suficiente  informaţii  pot  să  comită  greşeli  grave,  mai  mult  din 
neştiinţă  decât  din  rea  intenţie. 

Se  întâmplă  ca  oamenii  să  mai  afle  câte  ceva  despre  karma  lor  de  la 
persoane  competente  în  cercetarea  vieţilor  anterioare.  Dar  ceea  ce  se 


NINA  PETRE  -  Vieţile  anterioare  ale  spiritului  Voi.  1 


pag.  2 


poate  obţine  pe  această  cale  reprezintă  doar  un  atom  dintr-o  moleculă 
aflată  într-o  picătură  de  apă  dintr-un  pahar  mare  cât  Universul  Cosmic. 

Trecutul,  prezentul  şi  viitorul  formează  o  entitate 
indestructibilă.  Cine  vrea  să  cunoască  bine  prezentul,  să  îşi  analizeze 
trecutul.  Cine  vrea  să  îşi  prevadă  viitorul,  să  fie  atent  la  ceea  ce  i  se 
întâmplă  în  prezent. 

Istoria  omenirii  se  scrie  pe  hârtie.  Istoria  omului  o  ţine  minte 
spiritul  său. 

Rolul  clarvăzătorului  nu  este  de  a  scrie  romane  întregi,  ci  de  a  găsi 
elementele  de  karmă  bune  sau  rele  aflate  în  relaţie  directă  cu  viaţa 
actuală. 

Prin  karmă  nu  trebuie  să  înţelegem  doar  pedepsele  venite  de  aiurea 
asupra  noastră,  ca  potopul  sau  cutremurele.  Karma  înseamnă  şi 
perspectiva  evoluţiei  noastre  din  toate  punctele  de  vedere:  fizic, 
psihic,  intelectual,  profesional.  Karma  umană  fiind  infinit  de  mare  şi  în 
permanentă  transformare,  cine  reuşeşte  să  afle  măcar  o  parte  infimă  din 
ea  are  datoria  spirituală  de  a  folosi  informaţiile  primite  în  vederea 
evoluţiei  sale. 

Fără  a  se  lăsa  copleşit  de  o  karmă  dificilă,  omul  trebuie  să  lupte 
pentru  îmbunătăţirea  vieţii  sale,  asigurându-le  astfel  urmaşilor  săi  un 
destin  frumos  şi  mai  puţine  pedepse  de  natură  karmică.  Dacă  uneori  apar 
în  vieţile  anterioare  ocupaţii  înspăimântătoare,  cum  ar  fi  cea  de  călău,  de 
luptător  ucigaş  sau  negustor  de  sclavi,  omul  zilelor  noastre  să  nu  cadă  în 
depresie,  ci  să  treacă  la  fapte  nobile,  puse  în  slujba  binelui  atât  de  necesar 
omenirii! 

Nu  trebuie  să  te  identifici  cu  încarnările  anterioare  ale 
spiritului  tău! 

Unii  au  tendinţa  greşită  de  a  crede  că  au  mai  trăit  şi  în  alte  vieţi.  Dar 
fiinţa  umană  este  unică,  ea  neputând  fi  „clonată”  nici  în  trecut  şi  nici  în 
prezent.  Nici  măcar  două  clone  biologice  nu  sunt  identice,  ele  având 
suflete  şi  spirite  diferite.  Relaţia  dintre  omul  actual  şi  încarnările 
anterioare  ale  spiritului  este  cea  de  înrudire  spirituală,  aşa  cum  relaţia 
cu  strămoşii  săi  genetici  este  aceea  de  a  avea  în  comun  ADN-ul  şi  toate 
asemănările  purtate  de  el. 

Atât  prin  ADN,  cât  şi  prin  spirit  se  transmit  de  la  o  generaţie  la  alta 
numeroase  trăsături  comune  în  privinţa  aspectului  fizic,  a 
temperamentului,  a  caracterului,  a  unor  aptitudini  etc.  Toate  acestea 
sunt  purtătoare  de  elemente  karmice.  Apare  astfel  karma  de  neam,  de 
ţară,  de  familie,  dar  şi  karma  spirituală.  Toate  acestea  se  pot  grupa  în 
karma  personală  a  fiinţei  umane. 

Odată  ce  ai  aflat  poveştile  de  viaţă  ale  unora  dintre  antecesorii  tăi 
spirituali,  trebuie  să  eviţi  a  te  transpune  în  pielea  acelor  oameni.  Este 
necesar  să  îi  priveşti  ca  pe  nişte  rude  îndepărtate  de  la  care  ţi  s-au 
transmis  pe  cale  karmică  unele  asemănări,  deosebiri  sau  obiceiuri  de 
viaţă.  Nu  trebuie  să  suferi  din  cauza  antecesorilor  spirituali,  ci  să  îi 

priveşti  cu  înţelepciune,  străduindu-te  să  eviţi  sau  să  corectezi  faptele  lor 
rele  şi  să  încerci  a  continua  faptele  bune. 

Fiecare  spirit  îşi  are  ideile  şi  speranţele  lui,  toate  puse  în  slujba 
nevoii  de  evoluţie  pe  scara  valorilor  foarte  bine  conturate  în  lumea  de 
dincolo. 

Spiritul  îşi  alege  familia  în  care  se  va  încarna.  Dar,  de  multe  ori,  se 
simte  dezamăgit  şi  revoltat  de  independenţa  omului  care  s-a  născut  prin 
voinţa  lui,  om  care  nu  îşi  va  urma  întocmai  destinul  dăruit  de  el.  Prin 
încarnările  sale,  spiritul  îşi  urmăreşte  propriile  interese  de  evoluţie 
continuă,  iar  oamenii  sunt  nişte  cobai  care  îi  scapă  mereu  de  sub  control. 
Câtă  vreme  omul  se  află  în  viaţă,  spiritul  său  nu  îl  poate  influenţa  în  mod 
decisiv,  dar  elementele  karmice  preluate  din  vieţile  anterioare  pot  să 
devină  copleşitoare  pentru  fiecare  fiinţă  umană. 

Când  omul  ajunge  să  trăiască  în  armonie  cu  propriul  spirit,  nu  se 
mai  teme  de  momentul  morţii  şi  nici  de  ceea  ce  se  va  putea  întâmpla  cu 
sufletul  său  pe  lumea  cealaltă. 

Evoluţia  spirituală  este  un  atribut  al  spiritului,  nu  al  omului. 
Dacă  omul  este  bun,  generos,  cinstit,  curajos,  harnic  şi  săritor  la  nevoie, 
îşi  ajută  spiritul  să  se  înalţe  în  rang,  adică  să  evolueze  după  cum  are 
nevoie  în  lumea  lui. 

îţi  poţi  ajuta  semenii  indiferent  ce  profesie  ai.  Dacă  îţi  faci  datoria  la 
locul  de  muncă,  înseamnă  că  ajuţi  societatea  prin  roadele  sacrificiului 
tău.  Pe  lângă  obligaţiile  de  serviciu,  există  numeroase  modalităţi  de  a-ţi 
ajuta  semenii.  Poţi  să  ţii  conferinţe,  să  scrii  articole,  să  practici  diverse 
terapii,  să  faci  acţiuni  caritabile  şi  multe  altele. 

Misiunea  încredinţată  de  Dumnezeu  poate  fi  recunoscută  în 
idealurile  de  viaţă. 

Omul  are  datoria  de  a-şi  trăi  viaţa  într-un  mod  cât  mai  eficient  şi 
onorabil  pentru  societate.  Aceasta  implică  apropierea  de  destinul  său, 
corectarea  problemelor  karmice  (dacă  reuşeşte  să  afle  măcar  o  parte 
dintre  ele),  evoluţia  profesională,  familială  şi  socială. 

Spiritele  evoluate,  cum  sunt  cele  încarnate  în  oamenii  secolului 
nostru,  au  avut  sute  şi  chiar  mii  de  încarnări  umane,  începând  cu 
sarcinile  pierdute  de  femei,  copiii  decedaţi  prematur  şi  terminând  cu 
oamenii  ajunşi  în  stadiul  de  adulţi. 

Am  întâlnit  şi  reîncarnări  la  un  interval  de  7  ani.  încarnările  la 
intervale  mici  de  timp  sunt  o  dovadă  a  faptului  că  spiritul  se  află  în 
evoluţie  accentuată,  dorind  să  devină  din  ce  în  ce  mai  rafinat  şi  mai 
înţelept. 

Teoria  conform  căreia  spiritele  s-au  întrupat  mai  întâi  în  animale  şi 
apoi  în  oameni  este  corectă,  ea  corespunzând  cu  stadiile  de  evoluţie  a 
fiinţei  umane. 

Noi,  ca  oameni,  ne-am  născut  pe  Pământ,  dar  spiritele  noastre  au 
circulat  şi  pe  alte  planete,  fiindcă  între  încarnările  terestre  sau  neterestre 
au  fost  libere  să  zboare  oriunde  în  Univers. 

în  general,  spiritele,  fiind  foarte  independente  de  voinţa  oamenilor, 
fac  totul  după  cum  vor,  fără  a  le  da  mediumilor  prea  multe  explicaţii. 
Orice  medium  care  lucrează  în  stare  conştientă  este  obişnuit  cu  limbajul 
laconic  şi  misterios  al  spiritelor.  Am  găsit  câteva  spirite  migratoare, 
atunci  când  s-au  suprapus  parţial  perioadele  de  viaţă  ale  antecesorilor. 
De  exemplu,  un  antecesor  s-a  născut  înainte  de  a  muri  cel  dinaintea  lui. 
Aceasta  înseamnă  că,  în  ultima  parte  a  vieţii,  antecesorul  precedent  a  fost 
„preluat”  de  alt  spirit. 

Destinul  seamănă  cu  harta  străzilor  unui  mare  oraş.  Există 
drumuri  mari,  luminoase,  pe  care  se  poate  merge  uşor.  Din  ele  pornesc 
altele  mai  mici,  infinit  de  multe,  neputând  fi  toate  cunoscute  într-o  viaţă 
de  om.  Unii  merg  toată  viaţa  pe  acelaşi  drum.  Alţii  încearcă  mai  multe 
variante,  sperând  mereu  într-un  viitor  mai  bun. 

Căutarea  idealului  de  viaţă  este  o  chestiune  subiectivă.  Dacă  omul 
este  mulţumit  de  ceea  ce  a  realizat  până  acum,  consideră  că  şi-a  găsit 
fericirea.  Dacă  va  fi  mereu  nemulţumit  de  viaţa  lui,  chiar  şi  în  clipa  morţii 
poate  să  creadă  că  a  trăit  degeaba. 

Unii  se  întreabă  ce  rost  au  în  această  viaţă.  Din  moment  ce  s-au 
născut,  prin  voinţa  spiritului  şi  a  părinţilor,  au  datoria  de  a-şi  duce  zilele, 
cu  bucurii  şi  necazuri,  în  mijlocul  societăţii  căreia  îi  aparţin.  Fiecare 
trebuie  să  îşi  stabilească  scopul  şi  direcţiile  de  urmat  în  viitor,  conform 
concepţiilor  şi  idealurilor  sale. 

Nimeni  nu  are  dreptul  să  decidă  în  locul  altuia  ce  trebuie  şi  ce  nu 
trebuie  să  facă  în  organizarea  vieţii  personale.  Atitudinea  despotică  a 
unor  părinţi  care  le  impun  propriilor  copii  anumite  profesii  sau  un 
anumit  mod  de  viaţă,  fără  a  ţine  seamă  de  preferinţele  şi  aptitudinile 
acestora,  este  cât  se  poate  de  dăunătoare.  Au  fost  numeroase  cazuri  când 
copiii  şi-au  blestemat  părinţii  din  cauza  educaţiei  prea  severe  şi  obtuze  pe 
care  au  primit-o  de  la  ei. 

Karma  şi  destinul  nu  aparţin  fatalităţii.  Ambele  pot  suferi 
modificări,  prin  voinţa  spiritului  care  menţine  omul  în  viaţă.  Oricât  s-ar 
strădui  un  om  să  trăiască  aşa  cum  scrie  în  destinul  său,  mai  mult  chiar,  să 
îşi  modifice  zestrea  karmică,  nu  ajunge  la  niciun  rezultat  fără  deciziile 
luate  de  către  spiritul  său. 

Am  descoperit  la  unii  un  mod  de  exprimare  confuz:  „Vreau  să  îmi 
schimb  destinul!”.  Din  păcate  pentru  astfel  de  entuziaşti,  aflaţi  că  omul 
nu  îşi  poate  schimba  destinul.  Cel  mult,  poate  contribui  la  această 
schimbare  prin  modul  în  care  îşi  trăieşte  viaţa.  Instanţa  superioară  care 
decide  modificarea  karmei  sau  a  destinului  este  spiritul.  în  consecinţă,  karma 
şi  destinul  se  extind  în  permanenţă,  îmbogăţindu-se  cu  urmările  faptelor  din 
această  viaţă. 


NINA  PETRE  -  Vieţile  anterioare  ale  spiritului  Voi.  1 


pag.  5 


Omul  trebuie  să  se  ajute  singur  în  situaţiile-limită,  atunci  când  cei 
din  preajmă  devin  neputincioşi,  oricât  de  bine  intenţionaţi  ar  fi.  în 
fiecare  fiinţă  umană  există  resurse  nebănuite,  care  se  mobilizează  în 
condiţii  de  pericol  extrem. 

Din  cauza  modului  de  trai  prea  comod  şi  monoton  existent  în  ţările 
civilizate,  îndepărtarea  de  natură  i-a  făcut  pe  oameni  temători,  depresivi, 
nesiguri  pe  faptele  lor.  De  aici  rezultă  nenumăratele  greşeli  pe  care  le  fac 
popoarele  astăzi,  aproape  fără  a-şi  da  seama  că  denaturează  normalitatea 
comportamentului  uman. 

Majoritatea  oamenilor  nu  înţeleg  că  Dumnezeu  este  de  fapt  sursa 
energiei  cosmice  atotstăpânitoare  în  universul  infinit  şi  nicidecum  un  fel 
de  Moş  Crăciun  care  le  dă  tuturor  cadouri  în  orice  moment.  Fiecare  fiinţă 
omenească  lucidă  şi  realistă  trebuie  să  se  bazeze  pe  propria  inteligenţă, 
gândire  şi  creativitate  în  soluţionarea  problemelor  de  viaţă. 

într-o  viaţă  de  om  nu  se  petrec  doar  evenimente  frumoase  şi  plăcute. 
Toate  fiinţele  umane  trec  prin  succese  şi  eşecuri,  în  mod  inevitabil. 
Depinde  totuşi  de  fiecare  cum  vede  şi  cum  suportă  eşecurile.  Pe  unii  îi 
afectează  mai  mult,  pe  alţii  mai  puţin. 

O  parte  dintre  necazuri  pot  fi  evitate  sau  diminuate  dacă  fiinţa 
umană  este  înzestrată  cu  o  intuiţie  puternică.  Aceasta  îi  poate  stimula,  în 
situaţii  primejdioase,  acel  simţ  aî  animalului  încolţit  de  pericolul  morţii. 

Oamenii  care  o  duc  bine  din  toate  punctele  de  vedere  (financiar, 
profesional,  familial,  fizic  şi  psihic)  nu  simt  nevoia  să  îşi  stimuleze 
intuiţia,  crezând  că  lor  li  se  cuvine  doar  fericirea,  nu  şi  necazul. 

„Care  este  lecţia  mea  de  viaţă?”  Iată  o  întrebare  dificilă  extrem 
de  frecventă  în  scrisorile  pe  care  le  primesc.  Răspunsul  este  strict 
personalizat.  Atunci  când  vine  vorba  despre  fiinţa  umană,  orice  fel  de 
scenarii  stereotipe  ar  putea  aduce  prejudicii  personalităţii  unice  a  fiecărui 
om.  Lecţiile  de  viaţă  apar  la  tot  pasul,  atât  în  trecut,  cât  şi  în  prezent. 
Trebuie  doar  să  le  preiei  pe  cele  care  se  potrivesc  modului  tău  de  gândire 
şi  de  acţiune. 

Lecţia  de  viaţă  reprezintă: 

A. 

-  Conştientizarea  greşelilor  săvârşite  de  rudele  genetice,  antecesorii 
spirituali  şi  rudele  acestora,  dar  şi  a  greşelilor  din  viaţa  actuală. 

-  Desprinderea  unor  învăţăminte  din  greşelile  menţionate  mai  sus. 

-  Nerepetarea  acestor  greşeli  şi  corectarea  lor  prin  fapte 
corespunzătoare. 

B. 

-  Conştientizarea  frustrărilor,  neîmplinirilor  din  această  viaţă  şi  din 
vieţile  antecesorilor  spirituali. 

-  Lupta  pentru  a  obţine  ceea  ce  nu  a  fost  posibil  în  viaţa  actuală  şi  în 
vieţile  anterioare  ale  spiritului. 

Karma  nu  este  sabia  călăului  pregătită  să  ne  taie  gâtul  dacă  ne 
obrăznicim  şi  fluierăm  în  biserică  sau  cine  ştie  ce  prostii  mai  facem.  Unii 
spun:  „E  karma  lui,  lasă-l  să  sufere  până  se  purifică!”.  Alţii  afirmă  că  nu 
este  bine  să  ajuţi  oamenii  la  necaz,  fiindcă  le  preiei  karma  şi  vei  pătimi  în 
locul  lor.  Dacă  vom  gândi  în  felul  acesta,  ne  vom  transforma  cu  toţii  în 
nişte  bestii,  iar  omenirea  va  deveni  o  groapă  înţesată  cu  lei,  scorpioni, 
tigri,  pantere  şi,  de  ce  nu,  cu  faimoasele  căpuşe,  care  sperie  oamenii  de 
cum  vine  sezonul  cald. 

Ajutând  un  om  la  nevoie  nu  înseamnă  că  îi  schimbăm  destinul  sau  îi 
preluăm  karma.  Fapta  de  omenie  este  o  manifestare  normală  a  fiinţei 
umane,  care  nu  ţine  cont  de  religie,  orientare  politică,  naţionalitate, 
culoarea  pielii  sau  sex. 

Numeroşi  oameni  se  simt  terorizaţi  de  ideea  karmei  negative, 
dovedind  prea  puţină  preocupare  pentru  karma  pozitivă.  Purificarea 
karmei  se  poate  face  în  primul  rând  prin  fapte  bune,  printr-o  viaţă 
demnă,  cinstită,  care  să  nu  provoace  prejudicii  persoanelor  din  jur. 

Spiritul  comunică  prin  intermediul  subconştientului  ce  trebuie  să 
facă  omul  spre  binele  lui.  Multe  informaţii  sosesc  de  la  spirit  în  timpul 
somnului.  Celelalte  căi,  cum  ar  fi  meditaţiile,  yoga,  Reiki  şi  alte  practici 
spirituale  necesită  mult  timp,  pe  care  omul  nu  îl  are  la  dispoziţie  în 
fiecare  zi. 

Prin  fapte  bune,  omul  răspândeşte  multă  energie  pozitivă  în  jur,  dar 
prin  fapte  rele  infestează  mediul  cu  energie  întunecată,  generatoare  de 
numeroase  drame. 

Se  afirmă  prin  diverse  locuri,  cu  prea  mare  uşurinţă,  că  bolile  grave, 
incurabile  sau  greu  vindecabile  ar  avea  drept  cauză  farmecele.  Este 
foarte  simplu  pentru  unii  (preoţi,  ghicitoare)  sa  spună  aşa  ceva,  fără  a-şi 
asuma  nicio  responsabilitate  asupra  propriilor  cuvinte.  într-adevăr,  şi 
farmecele  pot  uneori  să  facă  mult  rău  dacă  găsesc  teren  prielnic  pentru 
nefasta  lor  acţiune. 

Un  om  cu  sănătatea  şubredă  şi  cu  mintea  slabă  poate  fi  afectat  de 
duşmănia  şi  invidia  altora,  nu  numai  de  practicile  vrăjitoreşti.  Dacă  se 
întâmplă  ca  oameni  aparent  sănătoşi  să  se  îmbolnăvească  subit  de 
maladii  grave,  fără  ca  ele  să  aibă  un  suport  genetic,  atunci  este  clar  că 
motivaţia  se  află  în  altă  parte.  Farmecele  nocive  găsesc  un  teren  prielnic 
de  acţiune  şi  acolo  unde  există  predispoziţii  karmice. 

Expresia  suflet  pereche  intră  în  limbajul  altora,  nu  al  meu.  Eu 
cred  în  iubire,  înţelegere,  armonie  şi,  de  ce  nu,  în  prietenia  adevărată  care 
poate  exista  între  doi  parteneri  fericiţi.  Poţi  să  cauţi  toată  viaţa  un  „suflet 
pereche”,  iar  dacă  nu  ai  dovada  că  l-ai  găsit,  începe  un  sentiment  de 
insatisfacţie  generală,  care  poate  duce  la  o  depresie  periculoasă. 

M-a  întrebat  cineva  ce  se  întâmplă  dacă  ai  înscrise  în  destin  două 
mariaje  şi  faci  trei  sau  patru.  în  acest  caz,  omul  şi-a  depăşit  prevederile 
de  bază  ale  destinului  şi,  în  mod  firesc,  a  intrat  pe  direcţii  secundare  ale 
acestuia.  Destinul  poate  avea  oricât  de  multe  variante.  Prin  intermediul 
lor,  spiritul  se  străduieşte  să  se  adapteze  la  viaţa  omului.  Dacă  reuşeşte 
sau  nu,  se  va  vedea  în  destinul  şi  karma  următoarei  întrupări. 

Omul  este  liber  să  se  căsătorească  de  câte  ori  doreşte,  dar  pe  măsură 
ce  avansează  în  vârstă,  îi  va  fi  din  ce  în  ce  mai  greu  să  se  adapteze  la  o 
nouă  viaţă  de  cuplu.  Exigenţa  în  dragoste  creşte  odată  cu  vârsta. 

Influenţa  karmei  nu  ţine  cont  de  timp  şi  nici  de  gradele  de  rudenie 
din  alte  vieţi.  Pot  să  existe  în  prezentul  sau  viitorul  tău  persoane  care 
sunt  urmaşii  unor  antecesori  spirituali,  dar  aceasta  nu  este  o  lege,  ci  o 
manifestare  a  voinţei  spiritelor  care  te  înconjoară.  Rudele  din  alte  vieţi 
apar  în  această  viaţă  şi  ca  prieteni  sau  simpli  colaboratori.  Apropierea 
sufletească  se  simte  puternic  atunci  când  ea  izvorăşte  din  trecutul 
spiritual. 

Extrem  de  frecvente  sunt  cazurile  unor  oameni  cărora  li  s-a  spus  că 
se  află  la  ultima  încarnare.  în  acest  sens,  o  primă  confuzie  ar  fi  aceea  că 
nu  omul  se  reîncarnează,  ci  spiritul  său.  O  altă  confuzie  constă  în 
aprecierea  actualei  încarnări  ca  fiind  ultima.  Lucrul  acesta  nu  îl  cunoaşte 
nici  măcar  spiritul  întrupat  în  omul  de  astăzi.  După  moartea 
pământeanului,  spiritul  său  află  abia  pe  lumea  cealaltă  dacă  se  va  mai 
încarna  sau  nu. 


NINA  PETRE 
4  iulie  2014 
Bucureşti 

Mărturii  despre  karmă,  destin,  reîncarnare 

în  degringolada  vieţii  sociale  româneşti  din  zilele  noastre,  se  afirmă 
la  tot  pasul  că  poporul  nostru  este  format  din  proşti,  escroci,  bolnavi 
mintal,  hoţi,  drogaţi  etc.  Parcă  ne-am  săturat  cu  toţii  să  fim  vânaţi  de 
peste  hotare,  ca  după  aceea  să  fim  împroşcaţi  cu  noroi,  fiindcă,  pur  şi 
simplu,  ne-am  născut  români!  Chiar  dacă  în  ţara  aceasta  vieţuiesc 
numeroşi  cetăţeni  certaţi  cu  legea  şi  cu  bunele  maniere,  nu  ar  fi  corect  să 
dăm  vina  pe  întregul  popor  pentru  faptele  lor  reprobabile.  Totuşi,  trebuie 
să  înţelegem  că,  vrând-nevrând,  împărtăşim  cu  toţii  o  karmă  colectivă  de 
neam. 

Lucrez  de  20  de  ani,  neîntrerupt,  cu  publicul  dornic  de  evoluţie 
spirituală.  în  cadrul  Studiului  karmei  şi  al  destinului  am  colaborat, 
şi  încă  mai  colaborez,  cu  numeroşi  cetăţeni  români  şi  străini  care  doresc 
să  se  cunoască  mai  bine  ca  fiinţe  evoluate  ale  globului  pământesc.  Pentru 
ei,  este  deosebit  de  important  să  ştie  de  unde  au  venit  în  această  lume,  ce 
datorii  omeneşti  au  de  îndeplinit  şi  ce  au  de  făcut  în  fiecare  zi  pentru  ca 
fiinţa  generatoare  de  viaţă  -  spiritul  -  să  evolueze  cu  ajutorul  lor. 

Voi  prezenta  mărturiile  sincere,  înălţătoare,  educative  pentru  toată 
lumea  ale  unor  oameni  deosebiţi,  de  mare  valoare  morală,  socială  şi 
spirituală. 


NINA  PETRE 

ANCA 


Prezentare 

Anca  a  urmat  facultatea  de  Medicină  în  România.  După  anii  de 
specializare  în  străinătate,  a  revenit  în  ţara  natală,  dorind  să  lucreze  ca 
medic  într-un  mare  spital.  După  angajare,  au  început  regretele.  Obişnuită 
cu  atmosfera  civilizată  din  spitalele  occidentale,  ceea  ce  a  văzut  şi  a  trăit 
în  spitalul  românesc  a  îngrozit-o.  Sufletul  ei  bun  şi  generos  nu  a  putut 
suporta  multă  vreme  neglijenţa  faţă  de  bolnavi  şi  atmosfera  de  mahala 
dintre  cadrele  medicale.  Profund  revoltată,  Anca  s-a  orientat  către 
Franţa,  unde  munceşte  şi  astăzi,  având  colegi  care  o  respectă  şi  îi 
apreciază  competenţa  profesională. 


Nina  Petre 
9  august  2012 

EPISOADE  SPIRITUALE  COMENTATE 
®  Alberta  Viei  (1896-1929) 

®  Otka  Mi ren  (1802-1873) 

O  Josef  Kampodor  (1713-1786) 


EPISODUL  1  -  ALBERTA 

ALBERTA  VICI  a  trăit  între  anii  1896-1929.  S-a  născut  în  oraşul 
Potenza,  situat  în  regiunea  Lucania,  aparţinând  zonei  de  sud  a  Italiei. 
Părinţi  săi,  Alduro  şi  Lucia,  au  avut  10  copii,  dintre  care  6  au  fost  fete,  iar 
ceilalţi,  băieţi.  ALBERTA  era  cel  de-al  patrulea  născut  şi  cel  mai 
inteligent  copil  al  soţilor  Viei.  De  la  vârsta  de  3  ani,  fetiţa  a  început  să 
cânte  uimitor  de  corect  şi  să  compună  poezii.  La  7  ani,  părinţii  i-au  adus 
un  profesor  de  muzică  şi  o  profesoară,  de  la  care  să  primească  un 
minimum  de  cultură.  Veniturile  soţilor  Viei  erau  modeste,  toată  familia 
trăind  din  leafa  de  avocat  a  lui  Alduro.  Pe  băieţi  i-au  dat  la  şcoală,  dar 
fetele  au  învăţat  acasă,  pentru  a  se  descurca  mai  târziu  în  cercurile  cu 
pretenţii  ale  intelectualilor  oraşului. 

La  18  ani,  ALBERTA  a  acceptat  cererea  în  căsătorie  a  tânărului 
avocat  Vincente  Stratuli,  proaspăt  absolvent  al  facultăţii  de  Drept,  stagiar 
în  cabinetul  privat  al  lui  Alduro.  Cei  doi  tineri  căsătoriţi  şi-au  petrecut 
luna  de  miere  în  Maroc,  unde  Alduro  avea  un  frate,  om  de  afaceri  în 
Casablanca.  Fermecaţi  de  pitorescul  oraşului-port,  ALBERTA  şi  Vincente 

au  decis  să  locuiască  timp  de  câţiva  ani  în  miraculosul  oraş.  Unchiul 
Minero  şi  soţia  lui,  Alessandra,  i-au  găzduit  în  vila  lor  de  la  marginea 
oraşului,  iar  lui  Vincente  i-au  oferit  postul  de  administrator  al  averii  lor. 
ALBERTA  a  rămas  acasă,  spre  a-i  fi  un  ajutor  de  nădejde  mătuşii 
Alessandra.  Vincente  şi-a  început  dificila  muncă  prin  călătorii  numeroase 
în  ţară,  peste  tot  unde  se  întindeau  afacerile  şi  proprietăţile  unchiului 
său.  Venea  acasă  doar  de  câteva  ori  pe  lună,  zile  care  au  fost  de  ajuns  să 
îşi  ajute  nevasta  la  procrearea  urmaşilor.  Primul  născut  a  fost  o  fetiţă 
superbă,  pe  care  au  botezat-o  Augusta.  Au  urmat  încă  patru  copilaşi: 
Lucito,  Marino,  Luisa  şi  Anella.  Medicul  ginecolog  a  sfătuit-o  pe 
ALBERTA  să  se  oprească  din  naşteri,  sănătatea  ei  fiind  grav  afectată  de 
malaria  contactată  la  scurtă  vreme  după  stabilirea  în  Maroc.  Femeia  l-a 
ascultat,  apelând  la  diverse  localnice  pentru  întreruperi  de  sarcină.  Avea 
doar  33  de  ani  când  un  avort  i-a  provocat  o  infecţie  gravă,  femeia  murind 
în  chinuri  mari,  care  au  durat  câteva  zile. 


Nina  Petre 
27  august  2009 


COMENTARIUL  ANCĂI 

„Am  fost  atrasă  mereu  de  cultura,  stilul  de  viaţă  nord-african. 
Marocul  e  o  ţară  care  m-a  fascinat  mereu,  pe  care  nu  am  vizitat-o  încă. 
Africa  de  Sud  însă  e  sau  era  o  opţiune  -  un  loc  în  care  să  lucrez  măcar 
pentru  o  perioadă  de  timp.  E  o  ţară  care  m-a  fascinat  cu  câţiva  ani  în 
urmă,  când  am  făcut  o  mini-vacanţă  cu  mama  mea.  Şi  chiar  aveam  de 
gând  să  plec  anul  care  vine,  doar  că  prietenul  meu  rămâne  în  Franţa 
pentru  încă  doi  ani  cel  puţin. 

Am  o  relaţie  specială  cu  apa  sub  toate  formele  -  sunt  atrasă  de  ape 
curgătoare,  de  lacuri,  mări,  oceane  -  mă  liniştesc,  mă  echilibrează.  în 
acelaşi  timp,  am  foarte  des  coşmaruri  cu  apa  care  mă  acoperă,  nu  mă 
sufoc  şi  nu  mă  înec  niciodată,  doar  vin  valuri  uriaşe  peste  mine. 

Profesional,  nu  sunt  departe  de  ceea  ce  mi-a  fost  predestinat  -  fac 
medicina  de  urgenţă,  specialitate  care  mă  solicită,  mă  costă  enorm  din 
punct  de  vedere  psihic  şi  fizic  -  nu  ştiu  dacă  am  să  pot  să  o  profesez  toată 
viaţa  mea.  Nu  ştiu  în  ce  direcţie  să  continui  în  momentul  în  care  termin 
specialitatea.  Pot  să  rămân  în  ţară,  dar  nu  îmi  doresc.  Cu  Africa  de  Sud 
m-aţi  pus  pe  gânduri.  Mi-ar  plăcea  să  lucrez  cu  Medecins  Sans  Frontieres 
-  poate  în  câţiva  ani. 

Am  fost  mereu  fascinată  şi  interesată  de  tot  ceea  ce  înseamnă  karmă, 
destin,  iar  ceea  ce  mi-aţi  scris  mă  ajută  să  mai  înţeleg  care  e  rolul  meu  în 
viaţa  asta.” 

Anca 

1  septembrie  2009 
Franţa 

Episodul  2:  OTKA 


OTKA  MIREN  s-a  născut  pe  insula  numită  Akutan,  care  face  parte 
din  arhipelagul  insulelor  Aleutine.  Acestea  se  află  într-un  număr  foarte 
mare  între  Kamceatka  şi  Alaska,  separând  Marea  Bering  de  Oceanul 
Pacific.  Viaţa  eroinei  OTKA  s-a  desfăşurat  între  anii  1802-1873.  Mica 
aşezare  pescărească  în  care  a  văzut  lumina  zilei  frumoasa  OTKA  a  devenit 
ulterior  oraşul-port  Akutan.  Părinţii  OTKĂI,  Tonk  (tatăl)  şi  Ivir  (mama), 
au  avut  zece  copii,  adică  şase  fete  şi  patru  băieţi.  OTKA  a  fost  penultimul 
născut,  beneficiind  de  plin  de  sprijinul  fraţilor  şi  surorilor  mai  mari. 
Viaţa  acestei  familii  a  fost  deosebit  de  grea  cât  timp  primii  copii  au  fost 
mici.  Pe  măsură  ce  au  crescut,  au  plecat  care  încotro,  pentru  a-şi  câştiga 
existenţa.  Când  OTKA  avea  zece  ani,  toţi  fraţii  ei  munceau  în  Alaska  şi 
aveau  casele  lor.  Patru  dintre  surori  s-au  măritat  cu  marinari,  ajungând 
în  Canada,  Japonia,  Rusia,  Anglia. 

OTKA  şi  sora  ei  mai  mică,  Nirbak,  au  rămas  lângă  părinţii  lor,  care 
erau  deja  bătrâni  şi  bolnavi.  Tonk  nu  mai  putea  să  pescuiască,  fiind  grav 
bolnav  de  reumatism.  Ivir,  obosită  de  viaţa  dură  din  tinereţe,  abia  dacă 
mai  reuşea  să  vadă  de  gospodărie.  Coliba  lor  era  veche,  nerenovată  de 
zeci  de  ani.  Norocul  le-a  apărut  din  direcţia  OTKĂI.  Fata,  având  doar  16 
ani,  a  fost  cerută  în  căsătorie  de  un  tânăr  negustor  de  stofe  şi  blănuri, 
care  lucra  împreună  cu  tatăl  său.  Se  stabiliseră  pe  insulă  cu  mulţi  ani  în 
urmă,  tatăl  băiatului  dorind  să  îşi  piardă  urma,  fiindcă  făcuse  puşcărie  în 
estul  Canadei.  Urik  a  fost  acceptat  drept  soţ  de  către  OTKA,  spre  norocul 
lui.  Fata  era  foarte  arătoasă,  deloc  răsfăţată  şi  bună  gospodină.  în  plus,  se 
pricepea  la  confecţionarea  cojoacelor  şi  a  hainelor  împletite  din  lână. 

După  nuntă,  cei  doi  tineri  au  hotărât  să  muncească  împreună, 
deschizându-şi  un  mic  magazin  în  apropierea  portului.  OTKA  şi-a  luat 
două  lucrătoare,  pentru  a  avea  ajutoare  la  confecţionarea  hainelor. 
Afacerea  noii  familii  s-a  dovedit  a  fi  bine  concepută  şi  bănoasă.  în  scurtă 
vreme,  OTKA  a  renovat  coliba  părinţilor,  iar  pe  Nirbak  a  măritat-o  cu  un 
văr  al  soţului  ei.  Avea  un  suflet  extraordinar:  îşi  iubea  cu  patimă  părinţii, 
fraţii,  surorile  şi  toate  rudele.  Inima  ei  generoasă  a  adoptat  imediat 
părinţii  şi  toate  neamurile  soţului.  OTKA  nu  suporta  să  vadă  oameni 
disperaţi  în  apropierea  ei.  Atâtea  lipsuri  avusese  de  îndurat  în  copilărie, 
încât  îi  devenise  recunoscătoare  Divinităţii  pentru  ceea  ce  îi  oferise  la 
vârsta  maturităţii. 

A  adus  pe  lume  doar  trei  copii:  o  fată  (Niri)  şi  doi  băieţi  (Urik  şi 
Olok).  Având  resurse  financiare  suficiente,  părinţii  i-au  asigurat  fiecăruia 
câte  o  mică  avere.  Niri  s-a  putut  mărita  cu  un  negustor  de  peşte  înstărit, 
iar  fraţii  ei  au  învăţat  meserii  bănoase:  unul  a  devenit  croitor,  iar  celălalt, 
măcelar  şi  negustor  de  băuturi  spirtoase. 

OTKA  a  închis  ochii  la  71  de  ani,  mulţumită  de  viaţa  ei  şi  a  familiei 
sale.  A  fost  o  femeie  inteligentă,  înzestrată  cu  foarte  mult  bun  simţ.  Se 
pricepea  şi  la  tratarea  bolnavilor  cu  ierburi  de  leac.  Multe  dintre  plantele 

folosite  de  ea  proveneau  de  pe  meleaguri  îndepărtate,  fiind  aduse  de 
marinari.  în  viaţa  de  om  adult,  OTKA  s-a  tratat  singură  de  toate 
necazurile  trupului.  A  avut  o  sănătate  puternică,  pe  care  bătrâneţea  i-a 
şubrezit-o  în  mare  măsură.  Fata  ei,  Niri,  a  simţit  o  atracţie  irezistibilă 
spre  metodele  ştiinţifice  de  tratare  a  bolilor.  Fascinată  de  activitatea  din 
micul  spital  aflat  în  apropierea  casei,  Niri  a  cerut  să  fie  primită  acolo 
pentru  îngrijirea  bolnavilor.  A  învăţat  repede  meseria  de  infirmieră,  pe 
care  a  practicat-o  cu  mare  pasiune  de-a  lungul  vieţii. 


Nina  Petre 
5  noiembrie  2009 


COMENTARIUL  ANCĂI 

„Cele  două  protagoniste  pe  care  le-aţi  identificat  până  acum  au  fost 
amândouă  femei  care  s-au  măritat  de  tinere  şi  care  s-au  axat  în  principal 
pe  viaţa  de  familie.  Părinţii  mei  s-au  despărţit  când  eu  aveam  doi  ani,  iar 
mama  mea  nu  s-a  recăsătorit  după.  Cred  că  am  crescut  cu  această  idee  în 
cap,  că  am  să  repet  istoria  lor,  aşa  că  am  evitat  pe  cât  posibil  relaţiile  cu 
bărbaţii.” 

ANCA 
13  noiembrie  2009 
Franţa 


Episodul  3:  JOSEF 

Ungurul  JOSEF  KAMPODOR  a  trăit  între  anii  1713-1786.  S-a  născut 
în  orăşelul  Kormend,  situat  în  vestul  Ungariei,  aproape  de  graniţa  cu 
Austria.  Părinţii  lui  se  numeau  Andras  şi  Illona.  Soţii  Kampodor  au  avut 
şase  copii,  dar  dintre  aceştia  numai  trei  au  rămas  în  viaţă,  ceilalţi  murind 
la  vârste  fragede,  din  cauza  unor  boli  specifice  copilăriei.  JOSEF,  primul 
născut,  a  asistat  la  drama  pierderii  fraţilor  mai  mici,  suferind  neputincios 
la  stingerea  fiecărui  trupuşor  chinuit  de  boală.  Au  ajuns  la  vârsta 
maturităţii  doar  JOSEF,  sora  lui,  Martinka,  şi  fratele  ei,  Kantor. 

împlinind  şapte  ani,  JOSEF  le-a  spus  părinţilor  că  dorea  să  înveţe 
carte,  pentru  a  ajunge  medic  şi  a-i  salva  de  la  moarte  pe  copiii  altora, 
dacă  pe  fraţii  săi  nu  i-a  putut  ajuta  să  rămână  în  viaţă.  Andras,  din 
veniturile  lui  modeste  de  tâmplar,  s-a  străduit  să  îşi  crească  fata  şi  băieţii 
cât  mai  bine,  pentru  a-i  face  oameni  de  nădejde.  L-a  dat  pe  JOSEF  la 
şcoală,  iar  băiatul  s-a  ţinut  de  cuvânt:  a  învăţat  bine  şi  a  urmat  Medicina 
la  Viena,  locuind  la  unchiul  Toronk  şi  mătuşa  Vanda.  Proaspăt  absolvent, 
s-a  întors  în  târguşorul  natal,  urmând  să  îşi  exercite  profesia  cu  onoare  şi 
omenie. 

La  26  de  ani  s-a  căsătorit  cu  colega  lui  de  spital,  tânăra  doctoriţă 
Aliena  Sidon.  Oameni  cu  suflet  ales,  nevoiţi  să  muncească  în  condiţiile 
vitrege  ale  unei  societăţi  pline  de  violenţă,  tânăra  pereche  Kampodor  s-a 
dedicat  binelui  celor  bolnavi  ajunşi  pe  patul  de  suferinţă.  Prin  eforturile 
lor  imense,  JOSEF  şi  Aliena  l-au  salvat  de  la  moarte  pe  Andras,  care 
fusese  atacat  pe  stradă  de  doi  soldaţi  beţi.  Au  avut  un  singur  copil,  pe 
fiica  lor  Dinala,  care  a  îmbrăţişat  cariera  medicală,  ca  şi  părinţii  ei. 

JOSEF  a  trăit  73  de  ani,  suficient  de  mult  pentru  a-şi  vedea  şi  nepoţii 
realizaţi  în  viaţă.  A  fost  un  om  înzestrat  cu  o  minte  sclipitoare,  o  voinţă  de 
fier  şi  o  dorinţă  imensă  de  a-şi  ajuta  semenii  aflaţi  în  suferinţă.  A  salvat 
vieţile  multor  oameni,  victime  ale  molimelor  şi  ale  nesfârşitelor  lupte 
duse  de  cei  care  conduceau  ţara.  Trupul  robust  şi  sănătos  l-a  ajutat  să  îşi 
dedice  puterile  unor  idealuri  nobile.  A  murit  din  cauza  unei  crize 
cardiace,  în  spitalul  său  drag,  epuizat  de  munca  intensă  din  care  nu  se 
mai  putea  opri.  JOSEF  a  trăit  în  vremuri  grele,  tulburi,  încărcate  de 
războaie,  lupte  aprige  pentru  putere  şi  bani.  Având  o  fire  de  om  paşnic,  s- 
a  refugiat  în  muncă  şi  în  liniştea  familiei,  nelăsându-se  antrenat  în  viaţa 
unei  societăţi  bântuite  de  corupţie.  A  refuzat  de  multe  ori  oferta  unor 
supuşi  ai  împăratului,  care  doreau  să  îl  trimită  ca  medic  de  război  în 
diverse  focare  de  conflict.  JOSEF  şi-a  iubit  enorm  familia,  fiind  în  stare 
să  îşi  sacrifice  viaţa  pentru  binele  soţiei  şi  al  copilului  său. 


Nina  Petre 
7  ianuarie  2010 


COMENTARIUL  ANCĂI 

„Sunt  la  o  răscruce  de  drum  şi  vreau  să  îmi  înţeleg  menirea  pe 
Pământ  în  viaţa  asta  şi  să  ştiu  dacă  merg  în  direcţia  corectă.  în  relaţiile  cu 
oamenii  sunt  naivă  şi  îmi  dau  seama  de  lucrul  ăsta.  Pentru  pacienţii  mei 
fac  tot  ce  ştiu  şi  tot  ce  pot  şi  sper  să  îmi  lumineze  Dumnezeu  mintea  ca  şi 
până  acum.” 

ANCA 
7  ianuarie  2010 
Franţa 

ANDREEA 


Prezentare 

Licenţiată  în  Psihologie,  Andreea  a  urmat  cursuri  de  Psihoterapie  şi 
Infoenergetică.  Intenţionează  ca,  în  viitorul  apropiat,  să  îşi  deschidă  un 
cabinet  privat  în  care  să  practice  terapiile  alternative.  Având  un  suflet 
foarte  sensibil,  manifestă  multă  exigenţă  în  relaţiile  cu  sexul  opus.  încă 
nu  a  găsit  bărbatul  capabil  să  o  facă  fericită. 


Nina  Petre 
12  august  2012 


EPISOADE  SPIRITUALE  COMENTATE 
®  Vittoria  Santelli  (1898-1944) 

®  Martinela  Suxeo  (1802-1873) 

EPISODUL  1  -  VITTORIA 

Italianca  VITTORIA  SANTELLI  s-a  născut  în  Torino  şi  a  trăit  între 
anii  1898-1944.  Părinţii  ei,  Vincente  şi  Astrucia,  au  avut  6  copii:  Vittoria, 
Laura,  Isidoro,  Pandro,  Aleno,  Ivaccio.  Veniturile  lor  proveneau  din 
magazinul  de  antichităţi  al  lui  Vincente  şi  cofetăria  Astruciei.  Copiii  au 
crescut  cu  o  bonă  şi  o  servitoare,  părinţii  fiind  plecaţi  toată  ziua  la  lucru. 
Primul  născut,  Isidoro,  şi-a  însoţit  tatăl  la  magazin  încă  de  la  vârsta  de  5 
ani.  La  10  ani,  achiziţiona  obiecte  vechi  de  la  clienţii  care  doreau  să  le 
vândă.  Băiatul  a  continuat  afacerea  tatălui  său  după  împlinirea  vârstei 
majoratului.  Pandro  a  devenit  navigator,  Aleno  şi  Ivaccio  preferând 
comerţul  cu  lemne  şi  mobilă.  Laura  şi  VITTORIA  au  urmat  cursurile  unui 
colegiu  de  fete,  după  care  şi-au  găsit  de  lucru.  Laura  a  primit  un  post  de 
guvernantă  în  familia  unui  nobil  bogat. 

VITTORIA  s-a  angajat  ca  secretară  la  casa  parohială  de  care 
aparţinea  familia  ei.  Avea  doar  19  ani  când  a  devenit  omul  de  încredere  al 
episcopului,  fiind  transferată  la  palatul  episcopal.  VITTORIA  era  o  fiinţă 
profund  religioasă,  cunoscând  toată  literatura  existentă  în  biblioteca 
palatului.  După  câteva  luni,  a  fost  cerută  în  căsătorie  de  tânărul  Pedro 
Cvarini,  medicul  personal  al  episcopului  Lucio  Barili.  Proaspăta  familie 
Cvarini  şi-a  stabilit  domiciliul  în  casa  părinţilor  lui  Pedro,  urmând  să 
locuiască  împreună  cu  ei.  VITTORIA,  prin  funcţia  ei  importantă  la  palat, 
devenise  o  persoană  extrem  de  respectată  în  toate  mediile  sociale.  După 
căsătorie,  Pedro  şi-a  mărit  clientela,  marea  parte  a  clerului  din  oraş 
preferându-1  altor  medici.  VITTORIA  a  devenit  mamă  pentru  prima  oară 
la  vârsta  de  22  de  ani,  aducându-1  pe  lume  pe  fiul  lor  Claudio.  După  3  ani, 

a  urmat  frăţiorul  său,  Merulio.  Din  cauza  unor  complicaţii  genitale  şi  a 
dorinţei  de  a-şi  păstra  serviciul,  VITTORIA  a  renunţat  să  mai  devină 
mamă.  Cei  doi  băieţi  au  crescut  într-o  atmosferă  de  sobrietate, 
corectitudine  şi  studiu  intens.  Tatăl  lor,  Pedro,  i-a  îndemnat  să  înveţe 
carte  până  când  vor  deveni  intelectuali  ca  şi  el.  Copiii  l-au  ascultat, 
aducându-i  cu  recunoştinţă  două  diplome  universitare.  Claudio  devenise 
avocat,  iar  Merulio,  ofiţer  de  aviaţie. 

Viaţa  VITTORIEI  a  fost  scurtă,  ea  închizând  ochii  la  numai  46  de 
ani.  Vestea  prăbuşirii  lui  Merulio  cu  avionul  militar,  pe  care  îl  pilota  într- 
o  zonă  de  război,  i-a  provocat  bietei  mame  o  criză  cardiacă  fatală. 
VITTORIA  a  fost  o  femeie  dăruită  familiei  şi  muncii  sale.  Credinţa  ei 
puternică  în  Divinitate  s-a  transmis  ca  o  binecuvântare  cerească  tuturor 
celor  din  jurul  său. 


Nina  Petre 
16  aprilie  2010 


COMENTARIUL  ANDREEI 

„îmi  doresc  o  familie  şi  copii  personali.  Şi  chiar  nu  vreau  să  fiu 
mamă  singură.  Vreau  o  relaţie  de  calitate  şi  un  mediu  propice  pentru  un 
copil.  Sunt  dispusă  să  aştept...  Mi  s-a  părut  firesc  să  mă  căsătoresc...  să 
am  copii... 

Cu  sufletul  tău  te  afli  în  contact  permanent.  Este  o  colaborare 
intuitivă,  care  te  sprijină  în  tot  ceea  ce  faci.  Uneori  cred  că  suntem  în 
dezacord...  ca  acum,  spre  exemplu...  eu  vreau  familie...  şi  simt  că  nu  mă 
ajută  deloc...  ba  din  contra.  Ieri  seară  cred  că  am  perceput  ceva  în  camera 
mea...  mobila  care  a  trosnit...  sentiment  clar  că  cineva  este  în  cameră... 
chiar  două  entităţi...  era  doar  un  sentiment  că  sunt  prezenţi...  dar  au 
dispărut  în  câteva  secunde.  Am  avut  o  durere  seacă  în  zona  inimii,  ca  o 
strângere  de  inimă...  şi  sentimente  de  tristeţe.” 

Andreea,  3  iulie  2010,  Braşov 

„Au  fost  perioade  de  tensiune  pe  care  corpul  a  ştiu  să  le  regleze,  am 
făcut  o  gripă  serioasă  cu  febră  şi  astfel  am  mai  făcut  curăţenie.  Cu  această 
ocazie,  au  apărut  situaţii,  persoane  cu  care  am  reaşezat  relaţii  sau,  cel 
puţin,  eu  m-am  repoziţionat  cu  ei/ele,  în  funcţie  de  ceea  ce  am  simţit  că 
merită  sau  nu  investit  în  acea  relaţie.  Legat  de  faptul  de  a  nu  arăta  starea 
mea  sufletească,  la  mine  este  dificil  acest  aspect...  sunt  oarecum 
transparentă,  uşor  de  citit...  şi  de  aici  neajunsurile. 

Cred  în  reîncarnare,  însă  probabil  nu  stăpânesc  elementele  de  bază 
sau  cum  pot  transfera  acele  informaţii  în  ceva  concret  în  viaţa  actuală. 
Identific  însă  dificultăţi  legate  de  a  întâlni  un  bărbat  în  acord  cu  mine. 
Este  predestinare  sau  sunt  doar  alegeri  actuale.” 

Andreea,  7  octombrie  2010,  Braşov 

Episodul  2:  MARTINELA 


Portugheza  MARTINELA  SUXEO  a  trăit  între  anii  1802-1873.  Ea  s-a 
născut  în  localitatea  portuară  Gafanha  da  Nazare,  situată  pe  ţărmul 
Oceanului  Atlantic.  Părinţii  ei,  Lucas  şi  Armina,  au  avut  patru  copii:  o 
fată  (Martinela)  si  trei  băieţi  (Amedeo,  Tiberius,  Perido).  Lucas  muncea 
ca  marinar  pe  o  navă  militară  aflată  în  slujba  Casei  Regale  portugheze. 
Fiind  plecat  de  acasă  perioade  îndelungate  de  timp,  nevasta  lui,  Armina, 
se  descurca  după  cum  putea  cu  gospodăria  şi  creşterea  copiilor.  Banii 
aduşi  de  Lucas  fiind  insuficienţi,  femeia  şi-a  făcut  propria  afacere,  fiind 
ajutată  mult  de  mama  ei,  Santa.  Cele  două  femei  deosebit  de  harnice 
preparau  zilnic  prăjituri  la  comandă,  pe  care  le  vindeau  unor  doamne  din 
localitate. 

Unica  fată,  MARTINELA,  a  moştenit  îndemânarea  şi  hărnicia 
mamei  sale.  Cel  mai  mult  o  bucura  pe  mica  gospodină  pofta  cu  care  fraţii 
ei  înfulecau  dulciurile  preparate  de  ea.  Băieţii  fiind  cu  toţii  mai  mici  decât 
sora  lor,  o  ascultau  ca  şi  pe  mama  sau  bunica,  lăsând  obrăzniciile  de 
fiecare  dată  când  li  se  făcea  vreo  observaţie.  Dorul  de  tată  i-a  chinuit  pe 
toţi,  până  când  vârsta  le-a  permis  să  se  îmbarce  alături  de  Lucas,  urmând 
să  execute  ani  de  zile  ordinele  căpitanului.  Nava  lor  făcea  curse  între 
Portugalia  şi  Brazilia,  supraveghind  traseul  vaselor  comerciale.  în  anul 
1822,  MARTINELA  avea  deja  20  de  ani  când  Pedro,  fiul  ducelui  Joăo  de 
Braganga,  a  fost  proclamat  împărat  al  Braziliei,  ţara  obţinând 
independenţa  deplină  faţă  de  Portugalia.  Nava  militară  pe  care  activau 
Lucas  şi  fiii  săi  a  fost  retrasă  din  circuitul  oceanic,  fiind  prea  veche  şi 
periculoasă  pentru  echipaj.  Lucas  şi-a  schimbat  specificul  muncii, 
ocupându-se  cu  pescuitul  şi  vânzarea  recoltei  obţinute.  Fiii  săi  au 
continuat  să  activeze  în  cadrul  Marinei  Regale. 

MARTINELA  era  măritată  atunci  când  tatăl  său  a  revenit  acasă. 
Soţul  ei,  negustorul  de  haine  Vincente  Todiso,  îi  asigura  o  viaţă  normală 
de  familie.  Căsătoriţi  în  urmă  cu  2  ani,  ei  aveau  deja  un  băieţel,  pe 
micuţul  Tobias.  De  copii  ocupându-se  mama  lui  Vincente,  Alija, 
MARTINELA  şi-a  putut  vedea  în  continuare  de  afacerea  vieţii  ei, 
cofetăria.  împreună  cu  Armina,  îşi  deschisese  un  mic  magazin  de 
dulciuri,  care  le  aducea  an  de  an  venituri  din  ce  în  ce  mai  mari.  Pasiunea 
MARTINELEI  pentru  cofetărie  se  baza  pe  bucuria  imensă  care  îi  inunda 
sufletul  văzând  cât  de  mult  apreciau  clienţii  produsele  muncii  sale.  Ideea 
de  bază  era  aceea  de  a-i  face  pe  oameni  fericiţi,  fie  doar  oferindu-le  şansa 
unor  satisfacţii  digestive.  Viaţa  tuturor  era  nesigură,  stresantă,  iar 
atmosfera  din  port  era  mereu  încărcată  de  teama  unor  pericole  ce  puteau 
veni  de  pe  întinsul  oceanului. 

MARTINELA  şi  Todiso  au  avut  trei  copii:  Tobias  şi  cele  două  fete, 
Alma  şi  Luceta.  Unicul  fiu,  Tobias,  a  plecat  devreme  pe  apă,  continuând 
tradiţia  neamului  Suxeo.  Alma  şi  Luceta  s-au  asociat  cu  mama  lor, 

extinzând  comerţul  cu  dulciuri  şi  adăugându-i  diverse  produse  de 
panificaţie. 

MARTINELA,  a  cărei  viaţă  de  adult  s-a  desfăşurat  mai  mult  în  casă 
şi  la  magazinul  ei,  s-a  bucurat  mereu  de  respectul  şi  recunoştinţa  celor 
din  preajmă.  Femeia  avea  şi  darul  vorbirii,  fiind  mereu  pregătită  să  facă 
ordine  în  jurul  său.  După  ce  împlinise  60  de  ani,  iar  puterile  îi  scădeau  pe 
măsură  ce  trecea  vremea,  rolul  ei  în  magazin  era  mai  mult  de  a  sta  la 
taclale  cu  clienţii,  care  îi  povesteau  tot  ce  se  mai  întâmpla  prin  oraş. 
MARTINELA  avea  o  sumedenie  de  sfaturi  la  îndemână,  pe  care  le  oferea 
cu  mare  plăcere  celor  care  aveau  nevoie  de  ele.  Pe  lângă  pasiunea 
înnăscută  de  a  hrăni  oamenii  cu  dulciuri,  femeia  se  bucura  chiar  şi  atunci 
când  le  dădea  sfaturi  în  mod  gratuit.  Având  o  intuiţie  bine  dezvoltată, 
MARTINELA  simţea  trăirile  sufleteşti  ale  tuturor  celor  care  se  aflau  în 
apropiere.  Era  suficient  pentru  ea  să  le  privească  feţele,  dar  mai  ales 
ochii,  reuşind  să  înţeleagă  imediat  ce  se  petrecea  în  sufletul  lor.  în  ziua 
morţii,  survenită  din  cauza  trupului  uzat  de  prea  multă  muncă,  oamenii 
şopteau  peste  tot:  „A  murit  înţeleaptă!”. 


Nina  Petre 
15  iunie  2012 


COMENTARIUL  ANDREEI 

„MARTINELA  a  fost  o  persoană  de  acţiune  şi  familistă  -  se  pare  că 
aceste  trăsături  le-au  avut  cam  toţi  antecesorii,  dar  şi  cea  de 
femeie/bărbat  întreprinzător/comerciant.  Ideea  legată  de 
consiliere/sfătuire  şi  înţelepciune  este  bine  de  ştiut,  poate  mă  ajută  în 
ceea  ce  fac  acum.  Cred  că  avea  harul  ascultării  şi  reuşea  să  influenţeze 
mai  mult  prin  puterea  exemplului...  O  persoană  mai  în  vârstă  şi  trecută 
prin  greutăţi,  dar  pe  care  le-a  depăşit...  este  şi  credibilă.  Un  personaj 
pozitiv.  Probabil  că  şi  eu,  cea  de  acum,  aş  fi  făcut  cam  aceleaşi  lucruri  în 
situaţia  ei.  Din  ce  văd,  atunci  modelul  feminin  era  cam  cum  este  şi  în 
prezent,  cea  care  răzbate  şi  „duce”  familia.  Bărbaţii  erau  şi  nu  prezenţi... 
sau  rolurile  erau  foarte  clar  definite.  Parcă  la  o  viaţă  grea  nu  rezista  decât 
cel  adaptat  şi  dinamic. 

Cu  toţi  aceşti  antecesori  mă  întreb  totuşi  eu  de  ce  sunt  şi  nu  sunt  în 
acest  şir  de  caracteristici.  Am  realizat  nişte  studii,  pe  care  nu  le  valorific 
la  potenţialul  maxim,  din  considerente  ce  ţin  de  oportunităţi  şi  de  situaţia 
socio-economică  actuală...  poate  este  o  scuză...  dar  momentan  nu  prea 
am  cum  face  altceva  decât  să  aştept  o  perioadă  favorabilă.  în  legătură  cu 
continuarea  studiilor,  eventual  doctorat...  poate  fi  un  plan.  Sugestia 
pentru  cercetare  -  este  de  luat  în  calcul.” 

ANDREEA 
18  iunie  2012 
Braşov 

CLARA 


Prezentare 

CLARA  este  un  om  înzestrat  cu  multă  sensibilitate  şi  o  intuiţie  bine 
dezvoltată.  Preocupată  de  ideea  evoluţiei  spirituale,  practică  diverse 
forme  de  meditaţie,  la  care  adaugă  lectura  unui  număr  impresionant  de 
cărţi  cu  profil  ezoteric.  Nu  suportă  vulgaritatea  şi  agresivitatea  din 
comportamentul  uman,  iar  violenţa  faţă  de  fiinţele  necuvântătoare  o 
impresionează  puternic  şi  o  umple  de  revoltă.  îşi  educă  fiul  în  aşa  fel 
încât  să  se  comporte  ca  un  om  paşnic,  altruist,  pregătit  în  orice  moment 
să  îşi  ajute  semenii. 


Nina  Petre 
29  ianuarie  2014 


EPISOADE  SPIRITUALE  COMENTATE 
®  Atena  Xauli  (1896-1945) 


EPISODUL  1  -  ATENA 

Portugheza  ATENA  XAULI  s-a  născut  în  localitatea  portuară 
Matosinhos,  situată  pe  ţărmul  Oceanului  Atlantic,  şi  a  trăit  între  anii 
1896-1945.  Părinţii  Atenei  se  numeau  Sureo  şi  Lucia.  Soţii  Xauli  au  avut 
trei  copii:  unica  fată,  ATENA,  şi  doi  băieţi,  Estuno  şi  Jose.  Sureo,  născut 
şi  crescut  la  ţară  într-o  zonă  viticolă,  învăţase  de  la  părinţii  lui  să  cultive 
viţă-de-vie,  să  prepare  vinul  destinat  consumului  familiei  şi  vânzării  la 
oraş.  Mica  moşie  moştenită  după  decesul  părinţilor  i-a  asigurat  în 
continuare,  anual,  recolte  bune  de  struguri  şi  mulţi  bani  rezultaţi  din 
comercializarea  vinurilor.  Lucia,  fiică  de  coafeză,  a  învăţat  uşor  meseria 
mamei  sale,  lucrând  la  domiciliul  clientelor.  Familia  Xauli  nu  era  bogată, 
cu  toate  că  părinţii  puneau  an  de  an  ceva  bani  deoparte  pentru  viitorul 
copiilor. 

După  venirea  pe  lume  a  ATENEI,  primul  copil,  Sureo  s-a  simţit  atras 
de  ideile  republicane  promovate  de  membrii  Partidului  Republican 
Portughez,  care  fusese  înfiinţat  în  urmă  cu  20  de  ani.  Pericolul 
permanent  în  care  se  aflau  membrii  şi  simpatizanţii  acestui  partid  sporea 
din  ce  în  ce  mai  mult,  pe  măsură  ce  regele  Carol  I  îşi  amplifica  tendinţele 
de  domnie  autoritară.  încurajaţi  de  veştile  sosite  sporadic  de  peste  ocean 
referitoare  la  perspectivele  unei  vieţi  mai  bune  pe  solul  brazilian,  soţii 
Xauli  au  vândut  tot  ce  aveau  şi  s-au  îmbarcat  pe  un  transatlantic 
împreună  cu  ATENA,  care  tocmai  împlinise  10  ani.  Au  părăsit  ţara  cu 

puţină  vreme  înainte  de  începerea  unor  arestări  în  masă  ale 
republicanilor. 

Sosiţi  pe  ţărmul  brazilian  în  oraşul-port  Salvador,  au  decis 
rămânerea  pe  loc,  în  oraş  găsindu-se  mulţi  portughezi,  unii  dintre  ei 
ajutându-i  să  îşi  cumpere  o  casă  şi  să  îşi  găsească  de  lucru.  Lucia  s-a  făcut 
repede  cunoscută  datorită  meseriei  de  coafeză,  câştigând  mai  mulţi  bani 
decât  în  ţara  ei.  Sureo,  angajat  la  o  fabrică  de  mobilă,  s-a  înscris  repede  în 
Federaţia  Naţională  Muncitorească.  în  următorii  3  ani  au  venit  pe  lume 
cei  doi  băieţi,  Estuno  şi  Jose. 

ATENA,  dovedind  o  inteligenţă  deosebită,  a  urmat  şcoala  generală  şi 
liceul,  dorind  să  studieze  încă  5  ani  pentru  a  deveni  doctoriţă.  Părinţii, 
peste  măsură  de  mândri  de  fiica  lor,  au  trimis-o  la  facultate  în  Rio  de 
Janeiro.  Anii  de  studenţie  au  reprezentat  pentru  ATENA  o  adevărată 
şcoală  a  vieţii.  Banii  trimişi  de  părinţi  fiind  insuficienţi,  fata  s-a  descurcat 
cum  a  putut,  noaptea  lucrând  în  restaurante  la  servirea  clienţilor  şi  ziua 
dând  meditaţii  unor  elevi  dornici  să  ia  note  mai  bune  la  liceu.  împlinind 
25  de  ani,  fata  s-a  reîntors  în  Salvador  cu  diploma  de  medic  în 
geamantan. 

Şi-a  găsit  repede  un  post  la  spital,  unde  l-a  cunoscut  pe  medicul 
cardiolog  Janelo  Rivas.  Acesta,  originar  dintr-un  orăşel  din  regiunea 
Bahia,  de  care  aparţinea  şi  Salvador,  studiase  medicina  cu  mari  eforturi, 
la  fel  ca  şi  ATENA.  La  27  de  ani,  Janelo  era  deja  un  medic  vestit  în  oraş 
prin  competenţa  sa  profesională  şi  devotamentul  dovedit  în  tratarea 
bolnavilor.  După  câteva  luni  de  la  angajarea  ATENEI,  cei  doi  tineri  au 
făcut  nunta,  stabilindu-şi  domiciliul  într-o  casă  veche,  cumpărată  cu 
banii  puşi  laolaltă  de  părinţii  lor.  în  anul  căsătoriei,  1922,  s-a  înfiinţat 
Partidul  Comunist  din  Brazilia,  în  care  a  fost  cât  pe  ce  să  se  înscrie  şi 
Sureo,  tatăl  ATENEI.  Convingându-1  cu  toţii  să  stea  departe  de  politică, 
omul  şi-a  ascultat  familia,  renunţând  astfel  la  viaţa  zbuciumată  pe  care  ar 
fi  dus-o  în  următorii  ani. 

ATENA  şi  soţul  ei,  total  lipsiţi  de  patosul  politic,  s-au  dedicat 
puternic  profesiei  şi  creşterii  celor  doi  copii.  Fiica  lor,  Aulina,  născută  de 
mama  ei  pe  când  avea  29  de  ani,  le-a  fost  tuturor,  părinţi  şi  bunici,  o 
minunată  rază  de  soare.  Fratele  ei,  cu  3  ani  mai  mic,  a  necăjit-o  cu 
năzdrăvăniile  lui,  dar  fata  l-a  iertat  de  fiecare  dată.  Părinţii  lor  stăteau 
zile  întregi  la  spital,  făcând  şi  gărzi  de  noapte  în  fiecare  săptămână.  Sub 
îndrumarea  lui  Janelo,  ATENA  s-a  specializat  şi  ea  în  cardiologie, 
bucurându-se  că,  prin  competenţa  şi  sacrificiul  ei,  putea  salva  numeroase 
vieţi  omeneşti.  Copiii  au  crescut  frumos,  fiind  inteligenţi  şi  buni  la 
învăţătură. 

Noul  preşedinte  al  ţării,  Getulio  Dornelles  Vargas,  a  inaugurat  o 
perioadă  îndelungată  de  guvernare  dictatorială  pe  baze  populiste.  în 
timpul  regimului  său  poliţienesc  s-a  înregistrat  o  dezvoltare  economică  a 
Braziliei  bazată  pe  reforme  economice  şi  sociale.  Acest  fapt  îmbucurător 
s-a  simţit  şi  în  domeniul  îngrijirii  sănătăţii,  mai  ales  prin  dotarea 
spitalelor  cu  aparatură  medicală  şi  sporirea  cantităţilor  de  medicamente 

administrate  bolnavilor.  ATENA,  al  cărei  soţ  ajunsese  directorul 
spitalului,  era  în  culmea  fericirii.  Dar  această  fericire  nu  a  durat  mult. 
Intrarea  ţării  în  cel  de-al  doilea  război  mondial,  alături  de  trupele 
americane,  a  cauzat  prejudicii  economiei  braziliene,  fapt  ce  a  condus  spre 
demiterea  preşedintelui  Vargas,  printr-un  referendum,  în  anul  1945. 

în  acelaşi  an  s-a  stins  din  viaţă,  în  urma  unui  stop  cardiac,  eroina 
noastră,  ATENA.  Epuizată  de  munca  istovitoare  din  spital,  după  ce  o 
mare  parte  dintre  medici  plecaseră  în  alte  oraşe,  doctoriţa  Rivas  aproape 
că  nu  mai  ştia  ce  însemna  odihna  în  locuinţa  sa.  Băiatul,  Sundelo,  încă 
mai  învăţa  la  liceu,  iar  sora  lui,  Aulina,  era  studentă  la  Medicină  în  Rio  de 
Janeiro.  Ştiind  cât  de  greu  i-a  fost  şi  ei  în  facultate,  ATENA  îi  dusese  grija 
fiicei  sale,  neputând  dormi  mai  mult  de  2-3  ore  pe  noapte  atunci  când  nu 
era  de  gardă.  Grijile  permanente  şi  slăbirea  accentuată  a  organismului  au 
adus-o  în  pragul  morţii,  pe  care  l-a  şi  trecut  la  doar  49  de  ani. 

Ar  mai  fi  putut  trăi  câţiva  ani  dacă  s-ar  fi  ocupat  mai  mult  de 
sănătatea  ei.  Dar  având  o  fire  de  om  generos,  săritor  la  nevoie,  ATENA  i- 
a  pus  întotdeauna  pe  ceilalţi  mai  presus  de  propriile  interese.  Viaţa, 
pentru  ea,  însemna  sacrificiu,  dăruire,  salvarea  celor  aflaţi  în  mare  necaz. 
I-a  salvat  pe  mulţi  prin  sacrificiul  său,  dar  pe  ea  însăşi  nu  s-a  putut  salva 
de  la  un  sfârşit  prematur.  Chemată  de  urgenţă,  Aulina  abia  a  mai  apucat 
să  îşi  vadă  mama  în  sicriu.  Plângând  cu  disperare,  fata  a  jurat  lângă 
trupul  fără  viaţă  al  mamei  că  va  avea  grijă  de  propria  fiinţă  la  fel  ca  şi  de 
cele  pe  care  urma  să  le  ajute. 


Nina  Petre 
24  aprilie  2013 


COMENTARIUL  CLAREI 

„Am  să  vă  scriu  ceea  ce-am  simţit  în  legătură  cu  mine  şi  poate  are 
legătură  cu  ceea  ce  mi-aţi  împărtăşit . 

o.  Nu  am  atracţie  către  politică,  talk  show-uri  (nici  nu  am  cablu  sau 
satelit),  dogmă  naţionalistă  şi  religioasă,  de  aceea  cel  pe  care  l-am  ales  ca 
partener  mă  stresează  binişor  spre  foarte  bine  cu  obsesiile  dânsului  (are 
toate  condiţionările  din  lume  +  paranoia  legată  de  microbi  =  100%  fiinţă 
autentic  paranoidă). 

1.  în  această  viaţă  am  simţit  tot  timpul  o  nevoie  de  somn  şi  de 
repaus,  ceea  ce  am  şi  făcut  cât  de  des  am  putut. 

2.  Nevoia  de  relaxare  psihică,  plimbări,  ieşit  mult  în  aer  liber,  am 
stat  la  casă  cu  curte  şi  dormeam  efectiv  afară,  meditaţii,  interiorizări, 
mult  timp  singură  doar  cu  mine,  îmi  place  să  fiu  cu  mine. 

3.  Aplecarea  spre  îngrijire  şi  protecţie,  dar  paradoxal,  când  mă 
gândeam  să-mi  fac  un  drum  din  asta,  mă  oprea  un  detaliu  semnificativ: 
nu-mi  plac  oamenii  bolnavi,  cei  negativi  care-şi  plâng  de  milă.  Am 
compasiune  faţă  de  mulţi  şi,  când  s-a  putut  am  încercat  să  ajut,  dar  eu 

am  înţeles  de  mic  copil  că  cel  care  nu  se  respectă  nu  poate  fi  ajutat  şi  că 
omul  trebuie  să  facă  întâi  el  câţiva  paşi  pe  calea  vindecării,  ca  să  dea 
semnal  clar  că  îşi  vrea  binele. 

4.  Am  simţit  din  copilărie  că  sunt  inteligentă,  prindeam  repede 
informaţia,  dar  la  fel  de  repede  zbura,  pentru  că  nu  o  fixam. 

Nu  am  pus  accent  pe  studii.  Undeva,  cumva  şi,  spun  sincer,  fără 
superficialitate,  mi-am  spus  mereu  că  viaţa  trebuie  şi  poate  fi  trăită  fără 
chin  şi  încrâncenare.  întotdeauna  le  spuneam  celor  din  jur  că  există  o 
scurtătură  şi  că  nu  trebuie  să  ne  zbatem,  doar  să  avem  încredere  şi  să 
stăm  destinşi  (la  mine  în  familie  şi  de  asemenea  în  mediul  extern  exista 
obsesia  frământării  şi  a  acelui  TREBUIE  care  nu-ţi  permitea  să  ai  o 
viaţă). 

5.  îmi  place  să  stau  cu  copii,  să  mă  joc  cu  ei,  sunt  mai  mult  băieţoi 
decât  fată,  de  aceea  acum  am  un  băiat,  cu  el  pot  să  joc  fotbal.  Şi  să  nu  iau 
aşa-zisa  viaţă  de  „om  mare”  prea  în  serios. 

Chiar  mă  gândeam  astăzi  că  eu  joc  fotbal  cu  el  şi  nu  tatăl  lui,  că  eu  îi 
explic  cum  este  cu  basculanta,  norii,  albinele,  copacii  şi  râmele  şi  nu  tatăl 
lui  şi  că  tot  eu  o  să-i  explic  cum  stă  treaba  cu  băieţii  şi  fetiţele,  nu  tatăl  lui. 

6.  într-adevăr,  familia  eu  o  văd  ca  o  unitate,  un  trio  formidabil.  Iar 
aici  este  un  punct  foarte  important:  am  simţit  foarte  puternic  că  tema 
mea  este  să-mi  fac  întâi  o  familie  închegată,  unită,  puternică  şi  pe  urmă  o 
carieră.  Că  acesta  era  sensul  corect,  dar  mi-au  ieşit  doar  firimituri.  Mai 
vedem. 

Numai  că  uneori  mă  încearcă  o  senzaţie  veninoasă  de  a-mi  declara 
viaţa  şi  pe  mine  însămi  un  eşec,  iar  după  aceea  mă  scutur  şi  îmi  spun 
„Clara,  nu-ţi  pune  etichete,  încă  nu  ai  ajuns  la  final,  mai  este  mult  şi 
depinde  de  Tine  de  acum  încolo  ce  alegeri  vei  face,  finalul  nu  este  scris!”. 
Ceea  ce  ştiu  este  că  acum  voi  da  atenţie  aspectului  profesional. 

După  dispariţia  fizică  ne  rămân  emoţiile,  împărtăşite  sau  nu,  iar 
dacă  sunt  neîmpărtăşite,  ele  se  transformă  în  doruri,  senzaţia  că  trebuie 
să  realizezi  ceva  acum. 

Cam  atât  despre  viaţa  reală,  îmi  duc  crucea  mai  departe  şi  o  duc 
binişor  (pentru  că  am  început  să  fiu  mai  dinamică)  şi  îmi  propun  (încă 
nu-mi  iese  prea  bine)  de  a  nu  mă  mai  plânge.” 

Clara 
25  aprilie  2013 
Germania 

DANIEL 


Prezentare 

DANIEL  este  student  în  Suedia,  unde  se  pregăteşte  pentru  o  carieră  în 
domeniul  educaţiei.  Intuiţia  bine  dezvoltată,  cunoaşterea  unor  limbi 
străine  şi  dorinţa  permanentă  de  a  fi  bine  informat  îl  ajută  să  înţeleagă 
natura  umană  şi  evoluţia  omenirii.  îl  revoltă  nedreptăţile  şi  sărăcia,  care 
încă  mai  persistă  în  lumea  pământeană. 


Nina  Petre 
24  ianuarie  2014 


EPISOADE  SPIRITUALE  COMENTATE 
O  lannis  Makudis  (1894-1946) 

O  John  Decken  (1821-1869) 

®  Augusta  Richi  (1740-1799) 

O  Tirdec  (1612-1702) 


EPISODUL  1  -  IANNIS 

Episodul  spiritual  nr.i  îl  are  ca  erou  pe  grecul  IANNIS  MAKUDIS, 
care  s-a  născut  în  Atena  şi  a  trăit  între  anii  1894-1946.  Părinţii  săi, 
Kardos  şi  Eleni,  au  avut  doi  copii,  ambii  băieţi:  IANNIS  şi  Leon  (mai 
mare  cu  3  ani  decât  fratele  său  lannis).  Soţii  Makudis  aveau  suficiente 
resurse  financiare  pentru  a-şi  creşte  copiii  în  cele  mai  bune  condiţii. 
Kardos,  fabricant  de  obiecte  din  porţelan,  îşi  mărea  averea  an  de  an,  fără 
a  se  considera  un  om  foarte  bogat.  Soţia  lui,  Eleni,  femeie  cultă  şi  bine 
educată,  provenind  din  părinţi  bogaţi,  avea  studii  universitare,  datorită 
cărora  lucra  ca  profesoară  de  limba  greacă  la  un  liceu  de  fete.  Cu  toţii, 
părinţi  şi  copii,  erau  foarte  mândri  de  oraşul  lor. 

Atena,  situată  în  Atica,  a  fost  un  oraş-stat  protagonist  al  istoriei 
Greciei  antice,  celebru  pentru  democraţia  sa.  Devenită  „şcoala  Greciei”, 
Atena  a  reprezentat  centrul  civilizaţiei  hellenice,  răspândită  în  toată 
lumea  antică.  Cetatea  acoperită  cu  monumente  grandioase  a  adăpostit 
filosofi  şi  scriitori  foarte  productivi.  Ea  va  rămâne  multă  vreme  un  centru 
artistic  şi  intelectual  important.  O  vreme,  victimă  a  invaziilor  barbarilor, 
Atena  s-a  deschis  creştinismului  sub  dominaţia  bizantină,  dar  şi-a 
pierdut  strălucirea  în  favoarea  Constantinopolului.  A  fost  cucerită  de 
latini  în  timpul  cruciadelor,  apoi  de  turcii  otomani  în  1456.  în  1832  a 
devenit  capitala  Greciei  independente.  Istoria  zbuciumată  a  Greciei  s-a 

reflectat  în  soarta  atenienilor.  Perioada  vieţii  lui  IANNIS  a  fost  puternic 
marcată  de  răscoale  populare,  de  două  războaie  mondiale,  două  războaie 
balcanice,  lovituri  de  stat,  alternanţa  dintre  monarhie  şi  republică, 
dictatura  militară  fascistă  a  generalului  Ioannis  Metaxas  (1936-1941). 

IANNIS  a  văzut  lumina  zilei  în  anul  1894,  când  în  ţara  lui  s-a 
sărbătorit  pentru  prima  oară  ziua  de  1  Mai.  La  acea  vreme,  Grecia  era  o 
monarhie,  avându-1  ca  rege  pe  George  (Georgios)  I,  acesta  făcând  parte 
din  dinastia  daneză  Gliicksburg,  la  fel  ca  toţi  urmaşii  săi.  El  a  domnit 
între  anii  1863-1913.  I-a  urmat  la  tron  regele  Constantin  (Konstantinos) 
I,  în  perioada  1913-1917.  între  1917-1920  Grecia  a  fost  condusă  de 
monarhul  Alexandros,  iar  în  1920  a  revenit  pe  tron  Constantin  I,  până  în 
1922.  în  anii  1922  şi  1923  s-a  aflat  pe  tron  regele  George  II,  care  a  fost 
obligat  să  părăsească  ţara  sub  presiunea  unei  junte  militare.  La  25  martie 
1924  Grecia  s-a  proclamat  republică.  între  martie  1924  şi  noiembrie 
1935,  ţară  a  fost  condusă  de  3  preşedinţi:  Pavlos  Koundouriotis, 
Theodoros  Pangalos,  Alexandros  Zaimis.  în  3  noiembrie  1935  a  fost 
reinstaurată  monarhia,  iar  la  24  noiembrie,  regele  George  II  a  revenit  din 
exilul  său  în  Marea  Britanie.  Acest  rege  a  mai  condus  Grecia  între  anii 
1935-1947-  între  aprilie  1941  şi  septembrie  1946  a  fost  în  exil.  în  perioada 
aprilie  1941  -  octombrie  1944,  ţara  s-a  aflat  sub  ocupaţia  trupelor  Italiei 
fasciste  şi  ale  Germaniei  hitleriste.  Arhiepiscopul  Atenei,  Damaskinos,  i-a 
ţinut  locul  regelui  George  II  între  31  decembrie  1944  şi  1  septembrie 
1946. 

Primul  Război  Mondial  l-a  prins  pe  IANNIS  ca  student  la  facultatea 
de  Drept  din  Atena.  Băiatul  avea  simţul  dreptăţii  adânc  înrădăcinat  în 
suflet,  semănând  bine  cu  mama  lui,  Eleni.  Aceasta  era  o  rudă  îndepărtată 
a  revoluţionarului  Alexandros  Ispilanti,  care  în  1820  a  devenit 
conducătorul  societăţii  secrete  patriotice  Eteria.  IANNIS  moştenise 
sentimentul  patriotismului  de  la  strămoşii  din  partea  ambilor  părinţi. 
Devenind  student,  s-a  maturizat  puternic  sub  influenţa  evenimentelor 
politice  care  puneau  la  grea  încercare  conştiinţa  poporului  său.  în  1918, 
odată  cu  finalul  Războiului  Mondial,  Iannis  a  obţinut  mult-dorita  licenţă 
în  Drept.  Simţea  totuşi  că  părinţii  lui  aveau  nevoie  de  ajutorul  său  mai 
mult  decât  atenienii  care  se  judecau  din  motive  majoritar  egoiste. 

Kardos,  tatăl  lui,  îşi  conducea  cu  greu  fabrica,  producţia  şi  vânzarea 
având  mult  de  suferit  de  pe  urma  războiului.  Leon,  fratele  mai  mare, 
lucra  ca  inginer  într-o  fabrică  de  piese  auto,  neavând  timp  să  îşi  ajute 
tatăl.  îndemnat  mai  ales  de  mama  lui,  care  îşi  păstrase  catedra  la  liceu, 
IANNIS  a  acceptat  postul  de  director  comercial  al  fabricii  de  porţelanuri. 
Devenind  totodată  şi  asociat  cu  tatăl  său,  munca  şi  beneficiile  au  fost 
împărţite  cu  dreptate  fiecăruia. 

La  29  de  ani,  lui  IANNIS  i-a  sosit  vremea  de  însurătoare.  De  doi  ani 
avea  o  prietenie  frumoasă  cu  Eleonora  Karvidis,  profesoară  de  limba 
franceză,  colegă  cu  mama  lui  la  liceul  de  fete.  S-au  căsătorit  în  toamna 
anului  1923,  el  având  aproape  30  de  ani,  iar  mireasa,  26.  Viaţa  lor  de 
familie  a  fost  pe  alocuri  asemănătoare  cu  cea  a  părinţilor  lui  IANNIS:  el, 

fabricant  de  porţelanuri,  iar  ea,  profesoară  la  liceu,  au  avut  doi  copii  pe 
care  i-au  crescut  cu  mare  grijă,  ţinându-i  departe  (cât  au  fost  mici)  de 
agresivitatea  şi  falsitatea  societăţii  ateniene.  Fiica  lor,  Nora,  a  devenit 
biolog,  iar  băiatul,  Mahros,  a  îmbrăcat  uniforma  de  aviator.  Doar  mama 
lor,  Eleonora,  i-a  ţinut  în  facultate  şi  a  reuşit  să  îi  vadă  aşezaţi  pe  drumul 
vieţii  de  adulţi.  Tatăl  lor,  IANNIS,  decedat  în  anul  1946,  la  52  de  ani,  a 
lăsat-o  pe  Nora  orfană  la  19  ani,  în  timp  ce  fratele  ei  avea  doar  17  ani. 

în  anul  1934,  pe  când  avea  40  de  ani,  IANNIS  fusese  lovit  pe  stradă 
de  un  automobil.  Medicii  l-au  operat,  i-au  salvat  viaţa,  dar  piciorul  drept 
i  l-au  amputat,  fiindcă  fusese  strivit  de  o  roată  a  maşinii.  Faptul  că  purta 
proteză  la  un  picior  l-a  scutit  de  plecarea  pe  front,  fiindcă  în  6  aprilie 
1941,  trupe  ale  Germaniei  hitleriste  invadaseră  Grecia,  venind  în  sprijinul 
celor  italiene.  Atena  a  fost  ocupată  de  armata  germană  începând  cu  27 
aprilie  1941.  Până  în  13  octombrie  1944,  când  oraşul  a  fost  eliberat,  prin 
colaborarea  dintre  trupe  britanice  şi  combatanţi  aparţinând  Armatei  de 
Eliberare  din  Grecia  (ELAS),  atenienii  au  avut  de  suportat  rigorile  terorii 
naziste.  Fabrica  de  porţelanuri  şi-a  închis  porţile,  iar  cele  două  familii 
Makudis  au  supravieţuit  din  rezervele  financiare  bine  ascunse  în  casele 
lor.  Nici  în  perioada  războiului  cei  doi  Makudis,  tatăl  şi  fiul,  nu  au  stat 
degeaba.  Evitând  să  intre  în  cercuri  politice  sau  militare,  nu  au  cooperat 
cu  trupele  de  ocupaţie  şi  nici  cu  partizanii  greci,  care  le  produceau  multe 
necazuri  militarilor  italieni  şi  germani.  Au  profitat  de  timpul  cât  au  stat 
acasă  studiind  elemente  de  economie  industrială  modernă.  în  plus, 
IANNIS  s-a  specializat  în  Drept  economic. 

După  eliberare,  bătrânul  Kardis  a  mai  supravieţuit  doi  ani,  la  fel  ca  şi 
fiul  său.  în  anul  1946  a  izbucnit  în  ţară  un  război  civil  care  a  durat  4  ani. 
Finalul  său  nu  i-a  mai  găsit  în  viaţă  pe  cei  doi.  Primul  care  a  plecat  dintre 
cei  vii  a  fost  IANNIS,  fiind  asasinat  de  doi  anarhişti  în  vara  anului  1946. 
Avea  doar  52  de  ani.  După  o  lună,  a  plecat  la  cele  veşnice  şi  Kardos,  tatăl 
său,  care  trăise  75  de  ani.  Eleni  şi-a  urmat  soţul  în  pământ  la  6  luni  după 
pierderea  lui.  Eleonora,  rămasă  văduvă  la  49  de  ani,  şi-a  crescut  mai 
departe  copiii,  trecându-i  prin  facultăţi,  găsindu-le  locuri  de  muncă, 
organizându-le  nunţile  şi  crescându-le  copiii. 

Daniel,  observăm  că  viaţa  grecului  IANNIS  a  fost  marcată  de 
nenumărate  suferinţe  după  terminarea  liceului,  odată  cu  intrarea  la 
facultate.  Avusese  o  copilărie  şi  o  adolescenţă  fericite,  fiindcă  părinţii  l-au 
ferit  de  trepidaţiile  societăţii  ateniene.  Maturizându-se  treptat,  în 
atmosfera  unor  războaie  şi  lovituri  de  stat  repetate  prea  des,  IANNIS  a 
înţeles  că  viaţa  lui  nu  va  mai  fi  niciodată  la  fel  de  liniştită  şi  romantică  ca 
în  anii  copilăriei  şi  adolescenţei.  A  avut  dreptate  gândind  astfel,  iar 
presimţirile  i  s-au  adeverit.  Strâns  legat  sufleteşte  de  tatăl  său,  a  îmbrăcat 
haina  de  fabricant  a  acestuia,  ajutându-1  prin  studiile  sale  de  jurist  să 
scape  de  capcanele,  procesele,  şantajele  puse  la  cale  de  afaceriştii  care  îl 
urau.  Timp  de  12  ani,  până  la  obştescul  sfârşit,  IANNIS  a  folosit  o  cârjă  şi 
o  jumătate  de  picior  de  lemn,  continuând  să  îşi  facă  datoria  de  familist  şi 
om  al  muncii.  Moartea  l-a  surprins  în  deplinătatea  forţelor  sale.  Ar  mai  fi 

putut  trăi  încă  multă  vreme  dacă  le-ar  fi  dat  bani  unor  escroci  care  l-au 
şantajat  şi  l-au  ameninţat  de  mai  multe  ori.  Cinstea  lui  înnăscută  l-a  oprit 
să  cedeze  în  faţa  unor  elemente  josnice  ale  societăţii,  fapt  ce  l-a  costat 
viaţa. 


Nina  Petre 
24  septembrie  2013 


COMENTARIUL  LUI  DANIEL 

„Am  citit  şi  recitit  despre  viaţa  lui  IANNIS,  pentru  a  recunoaşte 
asemănările  şi  diferenţele  între  vieţile  noastre.  Mai  mult,  aş  spune  că 
asemănările  sunt  pe  un  plan  spiritual,  însă  anumite  elemente  revin  şi  în 
lumea  fizică,  concretă. 

Cea  mai  evidentă  asemănare  este  simţul  dreptăţii,  adânc  înrădăcinat 
în  suflet;  deşi  nu  am  ales  să  studiez  Dreptul,  am  o  dorinţă  arzătoare  de  a 
fi  cinstit  şi  drept  şi  o  puternică  antipatie  faţă  de  comportamente  corupte, 
furt,  tâlhărie  şi  acţiuni  care  desconsideră  principiile  vieţii.  De  asemenea, 
am  şi  un  respect  puternic  faţă  de  România  şi  mă  doare  să  văd  cum  ţara 
mea  este  tâlhărită,  exploatată  şi  tratată  fără  respectul  care  îl  merită.  Cu 
toate  acestea,  prefer  să  rămân  în  afara  oricărei  afilieri  politice,  care  mi  se 
par  mai  preocupate  de  interese  perverse  decât  de  a  sluji  poporul  pentru 
binele  lui. 

Aşa  precum  în  viaţa  lui  IANNIS,  recunosc  cum  multă  suferinţă  a 
apărut  la  mine  după  terminarea  liceului,  care  m-a  îndreptat  către  o 
transformare  profundă  şi  fizică,  şi  spirituală.  Recunosc  cum  modul  meu 
de  a  vedea  lumea  idealizată  nu  va  mai  reveni.  Mi-a  atras  atenţia  faptul  că 
IANNIS  a  fost  asasinat;  ţin  minte  foarte  clar  câteva  vise  de  acum  câţiva 
ani  în  care  visam  că  eram  împuşcat  pe  stradă  de  persoane  necunoscute  şi 
muream  în  mijlocul  străzii.  Mai  mult,  nu  pot  să  nu  remarc  cum  există 
unele  detalii  care  reapar  în  viaţa  mea:  tatăl  meu  care  are  o  firmă  din  care 
trăim  bine,  însă  nu  se  consideră  a  fi  bogat,  părinţii  mei  care  m-au  ferit  de 
părţile  urâte  ale  societăţii  şi  probleme  la  picioare  care  vin  şi  trec  (am 
făcut  o  operaţie  la  genunchiul  stâng  şi  am  o  cicatrice  mare  de  atunci). 

Până  la  urmă,  simt  o  dorinţă  în  interiorul  meu  de  a  trăi  în  pace  şi 
armonie  cu  prietena/soţia,  părinţii,  fraţii,  prietenii  şi  oamenii  din  mediul 
apropiat,  deşi  de  multe  ori  simt  cum  îmi  vine  să  mă  revolt  împotriva 
acţiunilor  necinstite  ale  oamenilor  din  societate.  Aşa  cum  aţi  spus  şi  dvs., 
unui  singur  om  îi  este  aproape  imposibil  de  a  schimba  întreaga  lume.” 

DANIEL 
27  septembrie  2013 
Suedia 

EPISODUL  2  -  JOHN 


Eroul  episodului  spiritual  nr.2  este  australianul  JOHN  DECKEN 
(1821-1869).  El  s-a  născut  într-o  comunitate  de  imigranţi  aflată  în  sudul 
coloniei  Victoria.  Părinţii  săi,  Râul  şi  Debbie,  l-au  avut  numai  pe  el. 
Plecaţi  din  Scoţia  în  anul  1818,  soţii  Decken  au  sosit  pe  teritoriul  marelui 
continent  animaţi  de  setea  îmbogăţirii  prin  creşterea  oilor. 

Primele  oi  merinos  fuseseră  aduse  în  Australia  la  sfârşitul  secolului 
18.  în  26  ianuarie  1788,  căpitanul  Arthur  Phillip  întemeiase  prima 
aşezare  de  pe  continent:  Port  Jackson  (astăzi  Sydney),  ca  o  colonie 
penitenciară  destinată  ocnaşilor  condamnaţi  în  Marea  Britanie.  Până  la 
mijlocul  secolului  19,  sistemul  de  deportare  a  condamnaţilor  a  fost 
treptat  abandonat.  La  începutul  secolului  19  începuse  deja  colonizarea 
„civilă”  a  continentului.  Au  luat  astfel  naştere  colonii  de  sine  stătătoare, 
printre  care  şi  Victoria,  înfiinţată  în  anul  1851.  între  anii  1817-1823  s-a 
produs  deschiderea  graduală  către  imigraţie  pentru  colonii  liberi,  care  se 
ocupau  în  special  cu  agricultura  (free  settlers ),  în  acelaşi  timp  cu 
dezvoltarea  unei  pături  de  crescători  ( squatters ),  cu  precădere  foşti 
deţinuţi,  care  foloseau  abuziv  terenurile  în  ţinuturi  necultivate.  în  1847, 
squatter-ii  au  obţinut  recunoaşterea  drepturilor  asupra  păşunilor  din 
interior,  devenind  treptat  clasa  economică  şi  politică  dominantă.  în  1851, 
Victoria  s-a  constituit  ca  o  colonie  autonomă.  Descoperindu-se  mari 
cantităţi  de  aur,  a  început  „goana  după  aur”,  adică  invazia  căutătorilor 
( prospecters )  sosiţi  din  întreaga  Europă.  Exporturile  aurifere  au  devenit 
principala  resursă  economică,  în  timp  ce  se  accentua  declinul 
cultivatorilor  de  terenuri  ( squatters ). 

Părinţii  lui  JOHN  nu  erau  puşcăriaşi,  ci  farmacişti,  aventurându-se 
peste  ocean  cu  speranţa  unei  vieţi  mai  bune.  Satul  în  care  au  poposit 
(devenit  ulterior  oraşul  Ringwood)  era  populat  de  mici  agricultori  şi 
crescători  de  vite.  După  naşterea  lui  JOHN,  în  anul  1821,  soţii  Decken  şi- 
au  îndreptat  atenţia  spre  o  localitate  mai  mare,  situată  la  est  de  satul  lor, 
pe  ţărmul  Oceanului  Indian.  JOHN  avea  12  ani  când  întreaga  familie  s-a 
mutat  în  micul  port  aflat  în  plină  dezvoltare  economică  şi  demografică. 
După  2  ani  de  la  sosirea  lor,  au  aflat  cu  mândrie  că  locuiau  în  oraşul 
Melbourne. 

Râul  şi  Debbie  şi-au  putut  deschide  o  mică  farmacie  unde  vindeau 
medicamente  procurate  de  la  marinari.  JOHN,  crescând  alături  de  ei,  a 
învăţat  să  prepare  licori,  alifii,  să  negocieze  preţurile.  La  19  ani  a  intrat 
ucenic  într-o  farmacie  mai  mare,  patronul  fiind  un  medic  englez,  care 
avea  şi  un  cabinet  în  oraş.  Timp  de  6  ani  JOHN  a  învăţat  meseria 
patronului  său,  deşi  ar  fi  dorit  să  urmeze  o  facultate  de  Medicină,  ca  şi  el. 
Abia  în  1850  a  luat  fiinţă  Universitatea  din  Sydney.  Având  deja  familie  şi 
un  post  de  asistent  medical  la  spitalul  din  Melbourne,  JOHN  nu  şi-a 
putut  permite  luxul  de  a  pleca  la  studii  în  alt  oraş. 

Avea  28  de  ani  când  a  făcut  nunta  cu  Anna  Tarnowski,  o  tânără  de 
24  de  ani,  profesoară  de  limba  engleză  la  o  şcoală  din  oraş.  Anna 
provenea  din  părinţi  imigranţi  polonezi,  tatăl  ei  ocupându-se  cu  comerţul 
de  produse  alimentare.  I-a  dăruit  lui  JOHN  doi  băieţi.  Karol,  fiul  cel 
mare,  a  venit  pe  lume  când  mama  lui  avea  27  de  ani.  Fratele  mai  mic, 
Egmond,  a  apărut  după  alţi  3  ani.  Karol  a  fost  cel  care  a  împlinit  visul  de 
aur  al  tatălui  său,  urmând  Medicina  în  Sydney.  Din  păcate,  JOHN  trecuse 
de  mult  la  cele  veşnice. 

Lucrând  la  spital,  JOHN  avusese  ocazia  să  cunoască  pacienţi  bogaţi 
şi  săraci.  Mulţi  dintre  cei  săraci  erau  rude  cu  aborigenii  de  la  ţară,  care 
trăiau  în  condiţii  mizere.  Călătorind  prin  satele  aborigenilor,  JOHN  a 
simţit  treptat  dorinţa  de  a-i  ajuta  pe  acei  nefericiţi  izolaţi  de  lumea 
civilizată  a  oraşelor.  împlinind  35  de  ani,  şi-a  lăsat  familia  în  grija 
părinţilor  şi  socrilor,  după  care  a  plecat  intr-un  sat  izolat,  aflat  la  zeci  de 
kilometri  distanţă.  Cunoştea  bine  mica  aşezare  aborigenă,  unde  învăţase 
în  treacăt  metode  primitive  de  tratament,  care  se  dovediseră  a  fi  destul  de 
eficiente.  Anna,  la  cei  31  de  ani  ai  săi,  şi-a  înţeles  bărbatul,  acceptând  să 
rămână  în  Melbourne  alături  de  cei  doi  copii.  Karol  avea  4  ani,  iar 
Egmond  abia  împlinise  un  anişor.  JOHN  i-a  vizitat  lunar,  aducându-le 
tot  felul  de  leacuri,  mai  ales  plante  tămăduitoare  culese  din  păduri. 

Cotropind  locurile  de  vânătoare  ale  aborigenilor,  pentru  a  le  folosi  ca 
păşuni,  speriind  şi  împrăştiind  animalele  sălbatice,  colonizatorii  îi 
împingeau  tot  mai  departe  în  adâncul  continentului.  în  felul  acesta, 
populaţia  băştinaşă  a  Australiei  se  micşora  la  număr,  se  retrăgea  spre 
ţinuturi  tot  mai  îndepărtate,  ascunse  şi  greu  accesibile,  iar  cultura  ei 
materială,  tradiţiile,  obiceiurile  şi  credinţele  se  schimbau  sau  dispăreau 
în  contact  cu  europenii. 

Pasionat  de  viaţa  simplă  şi  interesantă  a  locuitorilor  aborigeni, 
JOHN  s-a  străduit  să  trăiască  asemenea  lor,  deosebindu-se  de  ei  doar 
prin  aspectul  fizic,  educaţia  şi  ştiinţa  medicală.  Vraciul  satului  folosea 
practici  vrăjitoreşti  de  tămăduire,  dar  şi  procedee  specifice  unei  medicini 
populare  raţionale.  JOHN  a  învăţat  şi  a  practicat  alături  de  vraci  tot  ce  i-a 
fost  îngăduit.  A  cercetat  proprietăţile  tămăduitoare  ale  unui  număr  mare 
de  plante,  învăţând  descântecele  care  însoţeau  folosirea  lor.  Rezistenţa 
băştinaşilor  la  boli  era  de-a  dreptul  uluitoare,  dar  ajunşi  totuşi  bolnavi,  se 
considerau  căzuţi  pradă  farmecelor  unor  duhuri  rele  şi  începeau  să  se 
pregătească  de  moarte.  Dacă  nu  voiau  să  apeleze  la  vraci,  localnicii  i  se 
adresau  lui  JOHN,  care  ştia  să  îi  trateze  fără  vrăji  şi  spirite. 

Pe  bună  dreptate,  cu  toţii  se  temeau  foarte  tare  de  şerpi  şi  scorpioni. 
Muşcătura  şarpelui  se  trata  sugând  din  rană  sângele  infectat,  apoi  arzând 
rana  sau  aplicând  o  tăietură  circulară  în  jurul  locului  muşcat  de  şarpe. 
Este  exact  ceea  ce  nu  a  putut  să  facă  JOHN  cu  câteva  momente  înaintea 
morţii,  când  fusese  muşcat  în  pădure  de  un  şarpe  veninos.  Locul 
muşcăturii  fiind  la  spate,  iar  el  aflându-se  singur,  a  murit  fără  să  fi  primit 
ajutorul  cuiva.  După  29  de  ani  de  practică  medicală,  s-a  sfârşit  din  viaţă 
în  dureri  atroce,  până  când  paralizia  generală  i-a  curmat  zilele.  Sătenii, 

îngrijoraţi  de  lipsa  lui  îndelungată,  l-au  căutat  în  pădure,  găsindu-i  trupul 
fără  viaţă.  Conform  tradiţiei  locului,  l-au  îmbălsămat  ca  pe  un  şef  de  trib. 
în  loc  să  îl  îngroape,  l-au  transportat  până  în  Melbourne,  lăsându-1  în 
grija  familiei  lui.  La  44  de  ani,  Anna  rămăsese  văduvă,  cu  doi  copii 
minori.  Karol  avea  17  ani  şi  dorea  să  devină  medic,  iar  Egmond,  doar  14. 

Nina  Petre 
11  octombrie  2013 


COMENTARIUL  LUI  DANIEL 

„Primul  lucru  care  îl  remarc  este  modul  în  care  a  murit  John  şi 
faptul  că  eu,  în  urmă  cu  2-3  ani,  am  avut  un  vis  în  care  am  murit  din 
cauza  unei  reptile  veninoase  care  mă  muşcase  (nu  mai  ţin  minte  exact 
dacă  era  un  şarpe  sau  un  păianjen).  Drept  ce  este,  ţin  minte  că  fusesem 
muşcat  pe  spate  şi  simţeam  cum  viaţa  se  scurge  din  mine  şi  încet,  încet, 
inima  ajungea  să  paralizeze.  Remarc  de  asemenea  cum  am  visat  moartea 
ambelor  personaje  din  episoadele  mele  spirituale. 

La  John,  mai  remarc,  exact  ca  la  Iannis,  preluarea  afacerii  tatălui,  un 
lucru  la  care  şi  eu  mă  gândesc  să  îl  fac.  De  asemenea,  în  ultimul  an  am 
început  să  am  un  interes  mare  pentru  procesul  de  vindecare  fizică  şi 
emoţională,  şi  pentru  remedii  naturale  sau  tratamente  alternative.  Am  o 
dorinţă  de  a  ajuta  oameni  să  se  vindece,  mai  ales  cei  din  jurul  meu. 

Remarc  de  asemenea,  dintr-o  privire  de  ansamblu,  cum  ambii  mei 
antecesori  spirituali  au  murit  cu  mult  înainte  de  a  atinge  vârsta  bătrâneţii 
şi  şi-au  lăsat  soţiile  văduve,  iar  copiii  orfani  de  tată.  în  urmărirea  unor 
scopuri  onorabile  şi  demne  de  respect,  nu  au  ţinut  cont  de  riscurile 
implicate  şi  eventualul  pericol  al  vieţii  pe  care  această  urmărire  îl  aduce. 
Un  prieten  mi-a  zis  înainte  să  plec  din  România  vorba  „lumina  puternică 
atrage  şi  multe  muşte  şi  gângănii”.  La  fel  îmi  dau  seama  că  şi  scopurile 
onorabile,  care  strălucesc  puternic,  pot  atrage  şi  lumea  rea  intenţionată. 

Simt  o  deschidere  a  mea  faţă  de  energiile  care  circulă  prin  mine  şi 
prin  jurul  meu  şi  o  sensibilitate  mărită  faţă  de  energiile  pe  care  le 
transmit  alţi  oameni;  aş  putea  spune  că  îi  „simt”  prin  alte  simţuri  în  afară 
de  cele  clasice.  Acelaşi  lucru  observ  şi  cu  natura,  muzica  şi  meditaţia. 
Practic  încep  să  simt  mai  mult  extrasenzorial.” 


DANIEL 
12  octombrie  2013 
Suedia 


NINA  PETRE  -  Vieţile  anterioare  ale  spiritului  Voi.  1 


pag.  29 


EPISODUL  3  -  AUGUSTA 


AUGUSTA  RICHI  s-a  născut  în  oraşul  Florenţa  (Firenze)  şi  a  trăit 
între  anii  1740-1799.  Tatăl  ei,  Manolo,  era  un  nobil  bogat,  averea  sa 
provenind  în  mare  parte  din  activitatea  bancară.  Adua,  soţia  lui, 
provenea  dintr-o  familie  de  burghezi  care  locuiau  la  moşia  lor  din 
apropierea  oraşului.  Cei  doi  copii  ai  soţilor  Richi,  AUGUSTA  şi  Rumelio 
(mai  mic  decât  sora  lui  cu  4  ani),  au  crescut  în  condiţiile  excelente  oferite 
de  averea  familiei.  Au  avut  profesori  renumiţi  aduşi  la  domiciliu,  care  i- 
au  învăţat  tot  ce  le  trebuia  ca  să  devină  persoane  onorabile  în  lumea  celor 
bogaţi.  Rumelio,  după  studiile  militare  obligatorii  tinerilor  din  înalta 
societate,  a  preluat  afacerea  bancară  a  tatălui  său,  reuşind  să  o  facă  din  ce 
în  ce  mai  profitabilă. 

Florenţa,  oraş  puternic  încă  din  secolul  12,  datorită  comerţului  şi 
activităţii  bancare,  a  fost  dominat  de  familia  Medicis  din  secolul  15  până 
în  secolul  18.  Fondat  de  Iulius  Caesar  în  secolul  1  î.Hr.,  a  fost  succesiv 
dominat  de  goţi,  bizantini  şi  lombarzi.  Devenit  oraş  liber  de  la  începutul 
secolului  12,  a  fost  condus  de  o  burghezie  îmbogăţită  prin  comerţul  cu 
stofe.  începând  cu  secolul  14,  Florenţa  a  devenit  o  republică  stăpânită  de 
marile  familii  rivale  de  negustori  şi  bancheri,  creditori  ai  regilor  Franţei 
şi  Angliei.  Secolul  14  a  însemnat  şi  începutul  unei  mari  dezvoltări  a 
literelor  şi  artelor.  începând  de  la  sfârşitul  secolului  16,  istoria  oraşului  s- 
a  confundat  cu  cea  a  Toscanei,  regiune  a  cărei  capitală  a  fost  multă 
vreme.  Familia  Medicis  din  Florenţa  avea  una  dintre  cele  mai  bogate  case 
de  bancheri  din  Europa  secolului  15.  A  reuşit  în  anii  1434-1435  să  devină 
stăpâna  oraşului  şi  să  conducă  prin  membrii  săi  (în  calitate  de  seniori, 
duci  şi  mari  duci)  atât  Florenţa,  cât  şi  întreaga  regiune  Toscana  până  în 
anul  1737. 

în  acest  an,  după  moartea  lui  Gian  Gastone  de  Medicis,  care  nu  avea 
urmaşi  direcţi,  Marele  Ducat  al  Toscanei  a  trecut,  conform 
preliminariilor  franco-austriece  de  la  Viena  (din  3  octombrie  1735)  în 
stăpânirea  lui  Francisc  III.  Acesta,  duce  de  Lorena,  soţul  Măriei  Terezia, 
devenit  împărat  al  Sfântului  Imperiu  Roman  de  naţiune  germană,  a 
întemeiat  dinastia  de  Habsburg-Lorena,  luându-şi  numele  de  Francisc  I. 
El  a  domnit  asupra  Toscanei  (şi  a  Florenţei)  între  anii  1737-1765. 

Primii  19  ani  din  viaţa  eroinei  noastre  s-au  petrecut  în  condiţiile 
domniei  împăratului  austriac.  Puternicul  sentiment  naţional  ce  însufleţea 
familia  şi  toate  rudele  AUGUSTEI  i-a  determinat  pe  toţi  să  îşi  păstreze 
respectul  faţă  de  reprezentanţii  culturii  florentine.  Cu  toate  că  tatăl  ei, 
Manolo,  era  bancher  din  tată  în  fiu,  înrudit  cu  afaceriştii  familiei  Medicis, 
s-a  preocupat  îndeaproape  de  menţinerea  unui  nivel  cultural  deosebit  în 
preajma  sa.  AUGUSTA  s-a  simţit  atrasă  de  pictură,  mai  mult  decât  de 
celelalte  arte  ale  vremii.  La  5-6  anişori  a  început  să  schiţeze  peisaje 
minunate  de  pe  moşia  de  la  ţară  a  părinţilor,  plăcându-i  foarte  mult  să 
surprindă  păsările  în  zbor,  caii  alergând  sau  iepurii  ascunzându-se  în 

tufişuri.  Fata  iubea  enorm  caii  din  herghelia  tatălui  său.  Avea  doi  cai 
preferaţi,  care  o  duceau  în  zbor  de-a  lungul  şi  de-a  latul  imensei  moşii. 
Poate  că  şi  această  pasiune  pentru  creşterea  cailor  a  contribuit  la  decizia 
ei  de  a  se  căsători  cu  moşierul  sicilian  Tiberius  Latti. 

Acesta,  ajuns  la  30  de  ani,  făcea  mofturi  în  alegerea  viitoarei  soţii, 
găsindu-le  defecte  la  toate  fetele  care  îi  fuseseră  prezentate  de  rudele  lui 
şi  de  familiile  prietene.  Tiberius  avea  două  pasiuni:  caii  şi  femeile. 
Herghelia  lui  de  lângă  Palermo  era  renumită  în  toată  Sicilia,  fiindcă 
furniza  cai  de  rase  deosebite,  pentru  folosinţa  celor  bogaţi.  în  casa 
familiei  Richi  din  Florenţa  a  fost  adus  de  o  mătuşă  a  AUGUSTEI,  care  nu 
îi  cunoştea  renumele  de  mare  crai.  Pe  AUGUSTA  a  cucerit-o  uşor,  fata 
văzându-1  cât  era  de  frumos,  inteligent  şi  bun  povestitor.  Dorinţa  ei  de  a-i 
vedea  caii  şi  de  a  putea  picta  marea  străbătută  de  corăbii  a  îndemnat-o  să 
îi  accepte  cererea  în  căsătorie.  Dacă  mai  târziu  şi-a  regretat  decizia,  a  fost 
secretul  ei,  bine  păstrat  în  adâncul  sufletului. 

Fiind  cu  11  ani  mai  tânără  decât  el  (se  căsătorise  la  19  ani),  a  înţeles 
repede  după  nuntă  că  Tiberius  o  va  domina  mereu  cu  autoritatea  şi 
atitudinea  lui  vizibil  paternă.  Grija  paternă  era  doar  de  faţadă,  fiindcă 
Tiberius  trăia  numai  pentru  plăcerile  şi  pasiunile  lui,  pretinzându-le 
totuşi  soţiei  şi  copiilor  să  dovedească  o  corectitudine  absolută. 

Oraşul  Palermo,  capitala  Siciliei,  unde  se  afla  vila  lui  Tiberius,  ca  şi 
moşia  lui  de  la  ţară  i  s-au  părut  AUGUSTEI  adevărate  ţinuturi  coborâte 
din  Rai.  Ea  ajunsese  în  Palermo  în  anul  1759,  când  oraşul  sărbătorea  noul 
rege.  Ferdinand,  membru  al  dinastiei  de  Bourbon,  devenise  rege  al 
Neapolelui  la  vârsta  de  8  ani.  Până  în  1767  s-a  aflat  sub  influenţa  unui 
consiliu  de  regenţă,  iar  după  aceea  a  domnit  în  Sicilia  până  în  1825. 
Devenind  în  1816  suveran  al  Regatului  celor  Două  Sicilii,  şi-a  luat  numele 
de  Ferdinand  I. 

Timp  de  21  de  ani,  cât  a  fost  soţia  lui  Tiberius,  AUGUSTA  a  trăit  în 
confort  şi  bogăţie,  având  tot  ce  şi-ar  fi  dorit  o  femeie  tânără:  un  soţ 
prezentabil  şi  descurcăreţ,  doi  socri  cumsecade,  trei  copii  frumoşi,  plus 
libertatea  de  a  face  tot  ce  voia  în  universul  închis  al  familiei  sale.  Ea  nu  s- 
a  plâns  niciodată  de  nimic,  nici  măcar  de  absenţele  îndelungate  ale 
soţului,  survenite  mai  ales  după  naşterea  primului  copilaş. 

Pe  Luciano  l-a  născut  la  22  de  ani,  băieţelul  semănând  foarte  bine  cu 
tatăl  său.  După  2  ani  a  sosit  Tiberia,  o  fetiţă  drăgălaşă  ca  o  păpuşică. 
Ultimul  venit,  Vico,  părea  că  îşi  întrece  fraţii  cu  năzdrăvăniile  lui.  Cu 
toate  că  avea  o  soţie  superbă,  trei  copii  minunaţi  şi  o  ambianţă  familială 
deosebită,  Tiberius  lipsea  zile  şi  nopţi  la  rând,  fără  a-i  da  prea  multe 
explicaţii  AUGUSTEI.  îl  simţea  că  minte,  că  gândurile  lui  zburau  în  altă 
parte,  dar  educaţia  severă  primită  de  la  mama  ei  o  îndemna  să  fie  mereu 
supusă  bărbatului,  fiindcă  el  îi  crease  paradisul  familiei  care  o  făcuse 
fericită. 

Anii  au  trecut  în  aceeaşi  atmosferă  familială.  în  anul  1780,  când 
Tiberius,  având  51  de  ani,  se  apropia  de  bătrâneţe,  doi  amici  ai  lui  l-au 
adus  acasă  grav  rănit,  cu  pieptul  străpuns  de  trei  gloanţe.  Nenorocitul 

ajunsese  la  duel  cu  un  rival  care  frecventa  prostituata  lui  preferată. 
Obosit  după  o  noapte  de  petrecere,  Tiberius  a  ezitat  o  clipă  înainte  de  a 
apăsa  pe  trăgaci,  fapt  ce  i-a  permis  celuilalt  să  îl  ciuruiască.  Timp  de 
câteva  minute,  cât  i-a  mai  fost  dat  să  trăiască  după  revenirea  acasă,  i-a 
cerut  iertare  AUGUSTEI  pentru  infidelitatea  lui,  îndemnând-o  să  îşi 
aleagă  un  tată  mai  bun  pentru  copiii  lor.  După  pierderea  soţului,  pe  care 
îl  iubise  mult,  cu  toate  defectele  lui,  AUGUSTA  şi-a  crescut  singură  copiii, 
până  când  i-a  aşezat  la  casele  lor.  După  aceea,  şi-a  ajutat  nepoţii.  A  trăit 
doar  59  de  ani,  închizând  ochii  din  cauza  inimii  bolnave,  care  o  chinuise 
de  când  rămăsese  văduvă. 


Nina  Petre 
4  noiembrie  2013 


COMENTARIUL  LUI  DANIEL 

„Primul  lucru  care  mi-a  atras  atenţia  a  fost  faptul  că  Augusta  a  trăit 
în  Florenţa.  De  mult  timp  mi  s-a  părut  fascinant  acest  oraş,  fără  să  ştiu  de 
ce,  iar  recent  chiar  îmi  cumpărasem  un  tricou  cu  o  poză  din  Florenţa. 

Al  doilea  lucru  pe  care  îl  remarc  este  pasiunea  pentru  artă,  care  se 
regăseşte  în  oarecare  măsură  şi  la  mine. 

Al  treilea  lucru  care  rezonează  puternic  cu  mine  este  căsătoria 
Augustei  cu  Tiberius;  tatăl  meu  biologic  a  avut  un  comportament  foarte 
asemănător  cu  al  lui:  lipsea  de  acasă  cu  zilele  şi  nopţile,  a  avut  mai  multe 
amante  şi  chiar  şi-a  luat  o  bătaie  zdravănă  o  dată  de  la  un  rival/soţul  unei 
amante.  îmi  dau  seama  că  această  energie  karmică  a  fost  de  la  începutul 
vieţii  mele  cu  mine  şi  nu  întâmplător  mi-am  ales  părinţii  pe  care  îi  am.” 

DANIEL 
7  noiembrie  2013 
Suedia 


EPISODUL  4  -  TIRDEC 

Eroul  episodului  spiritual  nr.4  este  araucanul  argentinian  TIRDEC. 
Viaţa  lui  s-a  desfăşurat  între  anii  1612-1702.  El  s-a  născut  într-un  sat  din 
munţii  Cordiliera  Calalaste,  situaţi  în  nord-vestul  Argentinei,  lângă 
graniţa  cu  statul  Chile  şi  la  sudul  provinciei  argentiniene  Pună  de 
Atacama.  în  apropierea  vechiului  sat  indian,  care  astăzi  nu  mai  există,  se 
află  Pasul  San  Francisco,  trecătoare  ce  face  legătura  între  Argentina  şi 
Chile.  Părinţii  lui  TIRDEC,  Runuku  (tatăl)  şi  Zanule  (mama),  au  avut  12 
copii,  dintre  care  au  supravieţuit  numai  doi:  TIRDEC  şi  sora  lui  mai 
tânără  cu  7  ani,  Nunhe. 

La  data  naşterii  lui  TIRDEC,  ţara  se  afla  deja  sub  ocupaţie  spaniolă. 
Teritoriul  Argentinei  fusese  populat  în  epoca  precolumbiană  de  triburi 
amerindiene.  Spaniolul  Juan  Diaz  de  Solis  a  descoperit  în  anul  1516 
estuarul  fluviului  Rio  de  la  Plata.  Fernando  Magellan  a  străbătut  în  1520 
pentru  prima  dată  strâmtoarea  care  de  atunci  îi  poartă  numele. 
Colonizarea  noilor  ţinuturi  de  către  spanioli  a  fost  inaugurată  odată  cu 
întemeierea  oraşelor  Santa  Maria  del  Buen  Aire  (Buenos  Aires)  în  1536  şi 
Santa  Fe  în  1573.  Din  punct  de  vedere  administrativ,  teritoriul  Argentinei 
devenise  în  anul  1620  parte  a  Viceregatului  Peru. 

Originea  populaţiilor  din  ţările  andine  se  pierde  în  trecutul 
îndepărtat.  Astăzi,  o  parte  dintre  specialişti  sunt  de  părere  că  populaţiile 
din  America  de  Sud  reprezintă  rezultatul  unei  migraţii  ce  s-ar  fi  produs 
din  estul  Asiei  (chinezi,  japonezi,  coreeni)  prin  strâmtoarea  Bering,  într-o 
perioadă  când,  nivelul  apelor  fiind  scăzut,  se  crease  o  punte  de  legătură, 
un  fel  de  pod  natural  de  1000  km  lăţime.  Migrarea  efectuată  de  aceste 
populaţii  s-a  produs  timp  de  milenii,  în  valuri  succesive,  chiar  şi  la 
sfârşitul  perioadei  glaciare,  când  apa  îşi  reluase  nivelul  iniţial.  între  timp, 
oamenii  învăţaseră  să  navigheze.  Navigând  cu  pirogile  lor,  pe  care  le 
foloseau  pentru  cunoaşterea  insulelor  mai  apropiate  de  ţărm,  oamenii 
din  sud-estul  Asiei  au  ajuns  pe  coastele  continentului  nord-american, 
după  care  au  pornit  spre  America  Centrală  şi  de  Sud.  S-a  stabilit  că  primii 
locuitori  ai  regiunilor  andine  şi-au  făcut  apariţia  în  acele  locuri  în  urmă 
cu  10-15  mii  de  ani.  Au  fost  posibile  şi  călătoriile  transoceanice  ale  unor 
populaţii  venite  din  Asia,  Polinezia,  Australia  şi  chiar  din  Africa.  în  mod 
sigur,  a  existat  o  migrare  mixtă,  atât  pe  cale  navală,  cât  şi  pe  uscat. 

Pe  versantul  estic  al  Cordilierei,  în  nordul  Argentinei,  locuiau 
atacamanii,  care  vorbeau  dialectul  cunza  şi  practicau  arta  mumificării. 
Se  ocupau  cu  pescuitul  în  apele  de  munte,  cu  unele  culturi  agricole,  cu 
creşterea  turmelor  de  lama  şi  cu  mineritul.  Obişnuiau  să  cultive  porumb, 
cartofi,  dovleci.  Practicau  olăritul  cu  decoraţii  modelate  sau  pictate.  Se 
pricepeau  şi  la  prelucrarea  bronzului.  în  primele  secole  ale  erei  noastre, 
suferind  influenţa  culturilor  superioare  din  nord,  cea  de  Tiahuanaco  şi 
cea  din  Chincha,  atacamanii  au  dat  naştere  civilizaţiei  Chincha-Chilena. 

Peste  acest  popor,  care  trăia  în  estul  actualului  teritoriu  chilian,  dar 
şi  în  vestul  celui  argentinian,  au  venit  dinspre  sud,  din  regiunea  unde  se 
găseşte  astăzi  oraşul  argentinian  Neuquen  (în  secolele  11-12)  războinicii 
mapuches  (oamenii  pământului:  mapu=pământ  şi  che=oameni), 
inferiori  ca  grad  de  civilizaţie,  dar  superiori  ca  organizare  militară.  Mai 
târziu,  la  mijlocul  secolului  16,  când  pe  aceste  meleaguri  au  pătruns 
conquistadorii  spanioli,  atacamanii  şi  mapuches  s-au  amestecat  cu  ei, 
primind  denumirea  de  araucanos  (în  limba  quechua:  are=înfocat,  aprig 
şi  aucca=războinic,  luptător). 

Araucanii  nu  s-au  amestecat  prea  mult  cu  stăpânii  spanioli,  aşa  cum 
s-a  întâmplat  cu  celelalte  popoare  sud-americane,  păstrându-şi  fiinţa 
proprie  în  aproape  toate  regiunile  în  care  se  găsesc  şi  astăzi.  Membrii 
familiei  lui  TIRDEC,  eroul  nostru,  aveau  părul  uşor  ondulat,  des  şi  stufos, 

de  culoare  neagră.  Culoarea  pielii  era  brun-arămie,  iar  culoarea  ochilor 
semăna  cu  cea  a  alunelor.  Copiii  aveau  obrajii  coloraţi  în  roşu. 
Organismul  lor  era  adaptat  condiţiilor  extrem  de  dure  ale  zonei  montane, 
clima  fiind  aspră  şi  aerul  rarefiat.  Araucanii  deveniţi  sedentari  erau 
puternic  ataşaţi  de  pământul  pe  care  trăiau. 

Aşa  se  întâmpla  şi  cu  locuitorii  satului  în  care  TIRDEC  văzuse 
lumina  zilei.  Părinţii  lui,  la  fel  ca  toţi  membrii  tribului  (al  căror  număr 
depăşise  o  sută),  dovedeau  o  moralitate  înaltă  şi  o  puternică  dragoste  de 
familie.  Cu  toţii  erau  foarte  tăcuţi  şi  râdeau  rar.  Casa  familiei  lui  TIRDEC 
avea  pereţii  susţinuţi  de  stâlpi,  iar  acoperişul  era  format  din  crengi 
groase.  Pe  jos  erau  aşezate  rogojini.  Părinţii  lui  TIRDEC  obişnuiau  să 
cultive  cartofi,  manioc,  olluco  şi  jiquima,  fasole,  arahide,  porumb,  piper 
roşu,  bumbac,  iar  ca  fructe:  palta,  goyave,  lucuma,  cirimoia. 
îmbrăcămintea  întregii  familii  era  decorată  cu  fibre  colorate  (alcătuind 
forme  geometrice),  cu  oase  sculptate,  cu  pandantive.  Ca  instrumente 
muzicale,  toţi  sătenii  foloseau  fluiere  şi  diverse  obiecte  care  făceau 
zgomot.  Hainele  din  bumbac  aveau  motive  geometrice  simple  şi  figuri 
(stilizate)  de  animale.  Deseori  apăreau  şi  capete  de  şerpi. 

Copiii  care  scăpau  cu  viaţă  după  ce  mamele  lor  le  trepanau  (găureau) 
craniul  şi  le  aplicau  plăcuţele  de  lemn  care  le  deformau  capul,  se 
dezvoltau  bine,  devenind  rezistenţi  la  condiţiile  grele  de  viaţă.  în  familia 
lui  TIRDEC,  Zanule  şi-a  ucis  io  copii  străduindu-se  să  le  găurească  şi  să 
le  deformeze  craniile.  Decesele  timpurii  ale  fraţilor  şi  surorilor  lui  l-au 
marcat  sufleteşte  pe  TIRDEC  pentru  tot  restul  vieţii.  Auzind  strigătele  de 
suferinţă  ale  micuţilor,  pe  care  le  scosese  şi  el  când  mama  lui  îl  chinuise 
ca  şi  pe  ei,  băiatul  simţise  deseori  dorinţa  de  a-şi  ucide  mama.  Nu 
îndrăznise  să  facă  lucrul  acesta  din  respect  pentru  şamanul  satului,  un 
bătrân  cumsecade,  care  îi  trata  pe  toţi  bolnavii  cu  ştiinţa  lui. 

TIRDEC  avea  17  ani  când  bătrânul  vindecător  se  pregătea  pentru 
drumul  fără  întoarcere.  Conform  tradiţiei  strămoşeşti,  urma  să  numească 
un  succesor,  ales  din  rândul  tinerilor,  care  s-ar  fi  arătat  dispus  să  îşi 
dedice  restul  vieţii  binelui  comunităţii  şi  să  renunţe  la  viaţa  de  familie. 
TIRDEC  s-a  arătat  dornic  să  devină  şaman.  Timp  de  mai  multe  luni, 
bătrânul  l-a  iniţiat  în  tainele  vindecărilor  cu  plante,  animale  sacrificate, 
pietricele  colorate,  descântece  care  invocau  puterea  duhurilor  naturii. 
După  doi  ani,  TIRDEC  a  depus  jurământul  celibatului  în  faţa  întregii 
comunităţi  a  satului.  Au  trecut  câteva  zile  până  când  bătrânul  Nirre  a  fost 
găsit  fără  suflare  în  coliba  lui.  în  mod  obligatoriu,  TIRDEC  i-a  luat  locul 
în  colibă,  devenind  el  însuşi  vindecătorul  satului. 

De-a  lungul  carierei  sale  de  şaman,  care  a  durat  71  de  ani,  TIRDEC 
şi-a  făcut  datoria,  salvând  mii  de  oameni  de  la  moarte.  Deseori  era  vizitat 
de  spanioli  bolnavi,  care  îşi  căutau  vindecarea  chiar  şi  la  şamanii  din 
păduri.  Fără  a  dovedi  o  atitudine  fermă  împotriva  practicilor  de 
trepanare  şi  deformare  a  craniului,  TIRDEC  a  reuşit  să  îşi  impună 
punctul  de  vedere,  interzicând  trepanarea  copiilor.  El  recomanda  şi 
aplica  procedeul  respectiv  numai  în  anumite  cazuri  de  îmbolnăviri  grave. 

în  privinţa  deformării  craniului,  a  interzis  folosirea  plăcuţelor  de  lemn, 
recomandând  bandaj area  capului  cu  un  strat  de  argilă. 

TIRDEC,  având  un  trup  voinic,  rezistent  la  boli  şi  frig,  a  trăit  un 
număr  mare  de  ani  faţă  de  majoritatea  bărbaţilor  din  sat,  care  nu  reuşeau 
să  supravieţuiască  peste  40-45  de  ani.  După  ce  şi-a  învestit  un  nepot  (fiul 
surorii  lui,  Nunhe)  cu  dreptul  de  a-i  continua  munca,  TIRDEC  şi-a  luat 
rămas  bun  de  la  viaţă,  murind  liniştit  în  coliba  lui.  Ritualul 
înmormântării  a  fost  organizat  de  nepotul  său  Orro,  noul  şaman.  Câţiva 
bărbaţi  l-au  îmbrăcat  în  piei  de  animale,  ornate  cu  coliere,  brăţări  de 
cupru,  împletituri  din  fibre  vegetale.  în  mâna  dreaptă  i-au  aşezat  un  cuţit 
din  os.  L-au  înfăşurat  în  rogojini  şi,  conform  dorinţei  lui  anterioare,  l-au 
îngropat  în  adâncul  pădurii,  departe  de  orice  aşezare  umană.  Deasupra 
mormântului  au  pus  bolovani  mari,  pentru  ca  răposatul  să  nu  fie 
dezgropat  de  fiarele  pădurii,  iar  sufletul  său  să  nu  se  întoarcă  în  sat. 

Nina  Petre 
15  decembrie  2013 


COMENTARIUL  LUI  DANIEL 

„Observ  cu  fiecare  episod  spiritual  anumite  trăsături  care  revin  şi 
care  rezonează  în  mine.  Şi  la  Tirdec  observ  familia  apropiată,  deschiderea 
spre  cunoaştere  (care  a  existat  şi  la  urmaşii  din  episoadele  anterioare)  şi 
o  dedicaţie  pentru  ajutorul  şi  vindecarea  umanităţii.  Regăsesc  în  mine 
aceste  calităţi,  iar  de  asemenea  observ  o  dorinţă  din  ce  în  ce  mai  mare 
pentru  a  ajuta  oamenii  să  se  vindece  de  rănile  fizice  şi  emoţionale  pe  care 
le  au  şi  mă  străduiesc  să  acumulez  cât  mai  multe  cunoştinţe  pentru  acest 
lucru.” 


DANIEL 
16  ianuarie  2014 
Suedia 

DORINA 


Prezentare 

Dorina  şi-a  desăvârşit  studiile  universitare  în  România,  urmate  de 
un  maşter  şi  un  doctorat.  De  câţiva  ani  locuieşte  în  Grecia,  unde  îşi  dă 
cel  de-al  doilea  doctorat.  Este  îndrăgostită  de  această  ţară  şi  de  istoria  ei 
zbuciumată.  Căutările  spirituale  o  preocupă  de  multă  vreme.  în  afară  de 
activitatea  universitară,  Dorina  cercetează  neobosită  istoria  religiilor  şi  a 
civilizaţiilor  omenirii.  Pe  lângă  atâtea  preocupări  deosebite,  ea  găseşte 
timp  disponibil  şi  pentru  acţiuni  umanitare. 


Nina  Petre 
1 7  decembrie  2013 


DESTĂINUIRE  LA  ÎNCEPUT  DE  AN 

„Aş  dori  să  precizez  că  aţi  reuşit  să  subliniaţi  în  fiecare  scrisoare- 
karmă  aspectele  cele  mai  importante,  care  au  o  mare  influenţă  asupra 
vieţii  mele  actuale. 

Nu  aş  putea  spune  că  am  amintiri  din  vieţile  precedente,  dar  cu 
siguranţă  că  am  păstrat  o  serie  de  „năravuri”.  Cred  că  viaţa  fiecărui  om 
este  un  microcosmos,  care  porneşte  de  la  o  fiinţă  subdezvoltată  din  toate 
punctele  de  vedere  şi  care  creează  împrejurări  pentru  desăvârşirea 
spiritului  până  la  sfârşitul  vieţii;  iar  şirul  de  vieţi  al  unui  spirit  este  acelaşi 
lucru,  dar  în  macrocosmos.  Raportând  microcosmosul  la  macrocosmos, 
putem  înţelege  mai  repede  şi  mai  profund  lecţiile  de  viaţă  pe  care  le  avem 
de  asimilat,  astfel  grăbind  evoluţia  spirituală.  De  aceea,  studiul  karmic 
este  cu  siguranţă  o  modalitate  de  a  ne  înţelege  şi  interpreta  viaţa  actuală, 
precum  şi  de  a  ne  grăbi  evoluţia  pe  toate  planurile. 

în  privinţa  spiritului  pe  care  îl  reprezint,  în  copilărie  conştiinţa  mea 
era  foarte  puţin  dezvoltată,  lăsându-mă  influenţată  de  vieţi  precedente 
negative  (mă  refer  la  limbaj  şi  la  nervi  necontrolaţi)  -  un  luptător  în 
armată  şi  un  cămătar,  ambii  fiind  atraşi  de  materialism  pe  toate 
planurile.  Cu  timpul  însă,  aceste  năravuri  au  fost  înlocuite  cu  un 
comportament  complet  diferit  şi  asociez  asta  cu  o  trezire  a  conştiinţei. 

începând  cu  perioada  liceului  m-am  dedicat  foarte  mult  lecturii  şi 
educaţiei,  precum  şi  activităţii  de  voluntariat.  Aceste  activităţi  m-au 
redirecţionat  complet  în  viaţă,  evident  spre  mai  bine.  Am  observat  o 
profundă  legătură  între  fiinţa  mea  în  viaţa  actuală  după  ce  am  depăşit  o 
anumită  vârsta  şi  între  fiinţa  mea  în  vieţile  precedente  în  care  am  fost  o 
persoană  pozitivă.  în  cele  din  urmă,  consider  că  integrarea 
microcosmosului  în  macrocosmos  s-a  produs  într-o  mare  măsură  şi  că 
foarte  curând  voi  deveni  liberă. 

Vă  mulţumesc  mult  pentru  sprijinul  în  căutarea  Sinelui  şi  pentru  că 
ne  daţi  şansa  să  stăm  faţă  în  faţă  cu  Eu-1  din  noi  şi  să  descoperim  cât  de 
egoişti  şi  imperfecţi  suntem,  iar  asta  nu  din  cauza  greşelilor  altora,  ci  din 
vina  propriei  ignoranţe.  Le  doresc  tuturor  cititorilor  să  aibă  o  evoluţie 
spirituală  rapidă,  iar  şansa  la  trezire  să  se  manifeste  în  cât  mai  multe 
momente  ale  vieţii  lor!” 

DORINA,  Grecia 
2  ianuarie  2014 


EPISOADE  SPIRITUALE  COMENTATE 
®  Sinerre  Varely  (1898-1950) 

®  RinekYakudi  (1803-1859) 

O  Yuruk  Terdish  (1721-1760) 


EPISODUL  1  -  SINERRE 

Eroina  episodului  spiritual  nr.i  este  o  femeie  din  Franţa,  SINERRE 
VARELY,  care  s-a  născut  în  oraşul  Bordeaux  şi  a  trăit  între  anii  1898- 
1950.  Părinţii  ei,  Patrick  şi  Heloise,  au  avut  doi  copii:  fata,  SINERRE,  şi 
băiatul,  Yves.  Patrick  lucra  ca  inginer  la  întreţinerea  navelor,  iar  Heloise 
era  profesoară  de  istorie  la  liceul  de  fete  din  oraş.  Soţii  Varely  şi-au 
educat  copiii  după  cum  s-au  priceput  mai  bine,  dorind  ca  ei  să  ajungă 
intelectuali  de  bună  calitate.  SINERRE,  mai  mare  cu  doi  ani  decât  fratele 
ei,  a  deprins  de  la  Heloise  pasiunea  pentru  studiul  istoriei  ţării  sale. 
Cercetând  cărţile  şi  manuscrisele  din  biblioteca  părinţilor,  fata  a  fost 
impresionată  şi  de  istoria  altor  popoare.  Drept  consecinţă,  la  19  ani  a 
devenit  studentă  la  vestita  Universitate  din  Paris. 

Cunoaşterea  bogatei  istorii  a  oraşului  a  copleşit-o  pe  SINERRE. 
Fondarea  Universităţii  în  secolul  12  i-a  conferit  Parisului  un  prestigiu 
cultural  european.  întemeiat  la  jumătatea  secolului  I  î.Hr.  de  către  galii 
parisi,  cucerit  de  Caesar  în  anul  53  î.Hr.  şi  numit  Lutetia  Parisiorum,  apoi 
doar  Parisii,  a  trecut  în  stăpânirea  francilor  în  anul  486.  Oraşul  a  decăzut 
pe  parcursul  ultimei  faze  a  dinastiei  merovingiene  şi  sub  carolingieni. 
Din  1420  şi  până  în  1436,  s-a  aflat  sub  stăpânire  engleză.  în  secolul  16, 
Parisul  a  devenit  o  adevărată  capitală,  dobândind  acel  rol  de  centru  vital 
al  Franţei  pe  care  nu  l-a  mai  abandonat  niciodată. 

SINERRE  a  studiat  istoria  la  prestigioasa  Universitate  pariziană 
între  anii  1917-1922.  Ca  absolventă  licenţiată  în  Istorie  Universală,  şi-a 
găsit  un  loc  de  muncă  în  vasta  bibliotecă  a  Universităţii.  La  26  de  ani  s-a 

căsătorit  cu  profesorul  universitar  Roland  Serry,  istoric  şi  geolog, 
cercetător  în  domeniul  egiptologiei.  Roland  împlinise  30  de  ani  şi, 
nemulţumit  de  situaţia  politică  şi  socială  tensionată  din  ţară,  dorea  să 
părăsească  definitiv  Franţa,  pentru  a  se  stabili  în  Egipt.  Era  binecunoscut 
printre  profesorii  de  la  Universitatea  din  Cairo,  fiind  apreciat  pentru 
cercetările  sale  pe  teritoriul  ţării  şi  comunicările  ştiinţifice  pe  care  le 
făcuse. 

în  anul  1925,  când  SINERRE  avea  27  de  ani,  cei  doi  soţi  şi-au  luat 
rămas  bun  de  la  familiile  şi  toţi  cunoscuţii  lor.  SINERRE  nu  bănuia  că  nu 
îi  va  mai  revedea  niciodată.  Vaporul  pe  puntea  căruia  au  călătorit  i-a 
debarcat  în  Cairo. 

Capitala  Egiptului,  situată  la  gurile  Deltei  Nilului,  la  120  km  distanţă 
de  Marea  Mediterană,  a  copleşit-o  pe  SINERRE  cu  măreţia  lui.  Oraşul  a 
fost  întemeiat  în  anul  969  de  dinastia  arabă  a  Fatimizilor,  numele  său 
venind  din  expresia  arabă  „al-Qahir”,  care  însemna  „cel  victorios”.  S-a 
impus  foarte  curând  ca  o  nouă  capitală  artistică  şi  culturală  a  Islamului. 
Sub  domnia  mamelucilor  (care  în  anul  1261  au  chemat  un  Abbasid  fugit 
din  Bagdad  şi  l-au  numit  calif),  Cairo  a  devenit  cel  mai  mare  centru 
comercial  din  Orientul  Apropiat,  rol  pe  care  şi  l-a  menţinut  până  la 
apariţia  unor  noi  rute  comerciale  în  Oceanul  Atlantic  (în  secolul  16). 
Fatimizii  i-au  dat  numele  de  Al-Qahira  (Stăpânitoarea).  Au  fondat  în  oraş 
moscheea-universitate  Al-Azhar  şi  moscheea  Al-Hakim.  Cairo  a  cunoscut 
apogeul  în  secolul  14,  sub  domnia  mamelucilor.  A  fost  apoi  dominat  de 
otomani  şi  ocupat  de  englezi  începând  cu  anul  1882.  Capitala  Egiptului  a 
rămas  sub  ocupaţie  engleză  până  în  anul  1947. 

Muzeul  din  Cairo,  fondat  în  anul  1902,  oferă  cea  mai  mare  colecţie 
de  artă  egipteană  din  lume.  în  această  instituţie  prestigioasă  a  lucrat  ca 
muzeograf-cercetător  eroina  noastră,  SINERRE,  până  în  anul  morţii  sale, 
1950.  în  mod  firesc,  soţul  ei  a  primit  un  post  de  profesor-cercetător  la 
marea  universitate  din  oraş.  Ca  istorici,  soţii  Serry  urmăreau  cu  emoţie 
evoluţia  situaţiei  politice  din  ţară,  ştiindu-se  în  situaţia  delicată  de 
imigranţi  francezi. 

în  anul  1517,  Egiptul  fusese  transformat  într-o  provincie  a 
Imperiului  Otoman.  Devenit  în  1805  stăpân  al  Egiptului,  Paşa 
Muhammad  Aii  a  reuşit  în  scurt  timp  să  obţină  independenţa  de  fapt  a 
ţării,  care  a  rămas  totuşi  până  la  14  septembrie  1914,  nominal,  o 
provincie  a  Imperiului  Otoman.  După  finalizarea  construcţiei  Canalului 
Suez,  în  anul  1869,  amestecul  franco-britanic  în  problemele  interne  ale 
Egiptului  a  devenit  tot  mai  apăsător.  Revoluţia  naţională  din  anii  1879- 
1882  a  provocat  în  1882  intervenţia  militară  a  Marii  Britanii,  care  a 
transformat  Egiptul,  de  facto,  în  protectorat  englez.  Mişcarea  de  eliberare 
naţională  a  marcat  un  prim  succes  după  primul  război  mondial,  prin 
proclamarea  independenţei  de  stat  a  Egiptului  (ca  monarhie 
constituţională),  la  28  februarie  1922.  Independenţa  era  formală,  din 
cauza  prezenţei  militare  a  Marii  Britanii  pe  teritoriul  ţării.  La  sosirea  lui 
SINERRE  în  Cairo,  ţara  era  condusă  de  regele,  fost  sultan,  Ahmad  Fuad 

I.  Din  anul  1936  a  urmat  regele  Faruk,  acesta  domnind  până  în  1952, 
când  eroina  noastră  era  trecută  de  mult  pe  lumea  cealaltă. 

La  31  de  ani,  SINERRE  a  devenit  mamă,  născând  unicul  său  copil. 
Mahrid,  băiat  frumos  şi  inteligent,  semănând  bine  cu  ambii  părinţi,  a  stat 
alături  de  tatăl  său  după  moartea  mamei  sale,  ajutându-1  să 
supravieţuiască,  tratându-i  bolile,  ca  un  medic  priceput  ce  devenise. 

Ca  istorici,  soţii  Serry  aveau  domenii  diferite  de  cercetare.  SINERRE 
era  preocupată  de  Egiptul  elenistic,  iar  Roland  avea  pasiunea  faraonilor. 
Ca  bibliotecar-cercetător,  SINERRE  a  avut  timp  suficient  pentru  a  se 
ocupa  de  cercetarea  documentelor  străvechi,  dar  şi  de  îngrijirea  familiei 
sale. 

Statul  elenistic,  principala  temă  de  studiu  a  Sinerrei,  fusese 
constituit  în  Valea  Nilului  de  către  Alexandru  cel  Mare,  la  sfârşitul 
secolului  4  î.Hr.,  având  capitala  în  oraşul  Alexandria.  După  moartea  lui 
Alexandru  cel  Mare  (survenită  în  anul  323  î.Hr.),  Ptolemeu,  fiul  lui 
Lagos,  unul  dintre  cei  mai  talentaţi  generali  macedoneni,  şi-a  adoptat  în 
anul  305  î.Hr.  titlul  de  rege,  fondând  dinastia  Lagizilor,  care  a  condus 
neîntrerupt  ţara  până  în  anul  30  î.Hr.,  când  Egiptul  a  devenit  o  provincie 
cu  statut  special  în  cadrul  Imperiului  Roman. 

Până  în  anul  obştescului  său  final,  SINERRE  i-a  studiat  pe  cei  19 
suverani  ai  Egiptului  elenistic.  Mergând  de-a  lungul  filonului  de  aur  al 
istoriei,  SINERRE  a  observat  cu  uimire  că  Egiptul  a  fost  întotdeauna  o 
sursă  de  fascinaţie  pentru  greci,  cum  era  şi  pentru  ea.  Fiind  înainte  de 
orice  o  lume  a  religiosului  şi  misterului,  Egiptul  se  afla  la  originea 
oricărui  lucru,  a  divinului,  ca  şi  a  umanului.  Activitatea  rituală  în  Egipt  a 
fost  dintotdeauna  mai  complicată  decât  cea  din  Grecia.  Desfăşurându-se 
în  interiorul  unor  temple,  numai  prin  intermediul  preoţilor,  ea  avea  un 
caracter  secret.  în  Grecia,  dimpotrivă,  ritualurile  se  desfăşurau  la  vedere, 
orice  cetăţean  putând  să  le  îndeplinească  în  mod  liber.  Materialul  şi 
spiritualul  erau  perfect  legate  unul  de  altul.  Pentru  un  grec,  Egiptul 
rămâne  pământul  sacrului  şi  al  miraculosului.  Mulţi  filosofi  greci 
pretindeau  că  fuseseră  iniţiaţi  de  preoţi  egipteni.  Grecul  a  avut 
întotdeauna  sentimentul  datoriei,  cel  puţin  pe  plan  religios,  în  manieră 
egipteană. 

Cu  tot  prestigiul  lor  de  oameni  ai  ştiinţei,  soţii  Serry  au  înţeles  un 
lucru  dureros  pentru  ei:  societatea  egipteană,  extrem  de  structurată,  avea 
un  caracter  de  fixitate  şi  de  imobilitate  prin  sistemul  său  de  caste,  unde 
era  dificil  să  se  infiltreze  cei  veniţi  din  alte  ţări,  cu  intenţia  de  a  produce 
schimbări.  Religia  egipteană  a  rămas  impermeabilă  oricărui  aport 
exterior.  Punerea  la  punct  de  către  greci  a  unui  sistem  monetar  în  Egipt  a 
adâncit  prăpastia  culturală  dintre  cele  două  popoare. 

Debutul  celui  de-al  doilea  Război  Mondial  a  adus  multă  suferinţă 
locuitorilor  din  Cairo.  Devenit  bază  militară  principală  pentru  englezi, 
Egiptul  a  suportat  rigorile  războiului.  Familia  Serry  şi-a  văzut  de 
treburile  ei,  nefiind  implicată  în  operaţiunile  militare. 

în  noiembrie  1943,  în  plin  război,  oraşul  Cairo  a  fost  gazda  unei 
importante  conferinţe,  în  cadrul  căreia  s-a  hotărât  continuarea  până  la 
capăt  a  războiului  împotriva  Japoniei  şi  stabilitatea  postbelică  a 
Pacificului.  La  Conferinţă  au  participat  preşedintele  SUA  ,  F.D.Roosevelt, 
primul  ministru  britanic,  W.Churchill,  şi  generalul  chinez  Chiang  Kai- 
shek. 

Până  la  sfârşitul  războiului,  toate  instituţiile  din  oraş  au  funcţionat 
sub  pază  militară,  chiar  şi  Universitatea  şi  muzeele.  Timp  de  5  ani, 
Roland  nu  a  primit  nicio  aprobare  pentru  a-şi  continua  cercetările 
arheologice  în  zona  piramidelor.  Starea  de  asediu  din  oraş  şi  aflarea  unor 
veşti  cumplite  de  pe  diversele  fronturi  din  ţară  i-au  slăbit  nervii  şi  inima 
SINERREI.  Femeia  se  temea  îngrozitor  pentru  viaţa  copilului  şi  a  soţului 
ei.  Oricine  ieşea  pe  străzi  putea  fi  prădat  şi  ucis.  Din  fericire,  au  scăpat  de 
război  teferi  şi  mai  optimişti  ca  niciodată.  Teama  de  moarte  îi  călise  şi 
reveniseră  cu  toţii  la  noua  viaţă,  cu  multe  speranţe  de  viitor. 

Mahrid  s-a  înscris  la  facultatea  de  Medicină.  Era  încă  student  când 
îmbolnăvirea  gravă  a  mamei  sale  l-a  transformat  într-un  înger  păzitor 
lângă  patul  ei  de  suferinţă.  Inima  SINERREI  a  rezistat  doar  câteva  luni 
durerilor  atroce  din  zona  ficatului.  Femeia  era  măcinată  de  o  bacterie 
puternică,  luată  probabil  de  pe  documentele  vechi  cu  care  lucrase.  S-a 
stins  din  viaţă  la  doar  52  de  ani,  lăsând  în  urma  ei  un  gol  imens  şi 
disperarea  fiului  ei,  care  nu  reuşise  să  îi  salveze  viaţa.  După  terminarea 
facultăţii,  Mahrid  şi  Roland  s-au  îmbarcat,  îndreptându-se  spre  Franţa. 
Bărbatul  îmbătrânit  înainte  de  vreme  făcea  astfel  cale  întoarsă  spre 
oraşul  natal  împreună  cu  singura  fiinţă  dragă  care  îi  mai  rămăsese:  fiul 
său.  Părinţii  şi  socrii  lui  Roland  muriseră  în  război,  iar  puţinele  rude 
rămase  în  viaţă  abia  dacă  îl  mai  recunoşteau.  Cutia  cu  cenuşa  SINERREI 
a  fost  pusă  la  îoc  de  cinste  în  noua  casă  cumpărată  de  Roland. 


Nina  Petre 
5  septembrie  2013 


COMENTARIUL  DORINEI 

„Zilele  trecute  şi  în  special  în  dimineaţa  aceasta  am  reuşit  să  arunc 
câteva  priviri  pe  google  image  şi  să  încerc  să  vizualizez  cât  mai  bine  viaţa 
Sinerrei,  având  în  faţă  imaginile  locurilor  în  care  a  trăit.  Există 
nenumărate  trăsături  comune  între  ceea  ce  a  trăit  Sinerre  şi  ce  trăiesc 
acum,  cum  ar  fi  mediul  academic  în  care  şi-a  desfăşurat  existenţa  şi 
multe  altele.  în  orice  caz,  trebuie  să  vă  spun  că  vestea  cum  că  Sinerre  a 
trăit  în  Egipt  m-a  entuziasmat  atât  de  mult,  încât  de  pe  data  de  5 
septembrie  am  rămas  aşa,  adică  entuziasmată.  Cadrul  pe  care  l-aţi 
descris  în  scrisoarea  d-voastră  se  potriveşte  atât  de  mult  cu  ce  trăiesc 
astăzi...  pentru  că  împrejurările  m-au  adus  în  mijlocul  unui  grup  de  greci 
născuţi  şi  crescuţi  în  Egipt!  Aici  există  o  vorbă... ”toţi  nobeliştii  şi  mai 

marii  Greciei  au  fost  crescuţi  şi  educaţi  într-una  din  ţările  arabe”.  Drept 
urmare,  am  ocazia  să  aud  greci  vorbind  câteva  cuvinte  în  limba  arabă  şi 
discutând  despre  minunatul  Egipt,  iar  în  biroul  laboratorului  pereţii  sunt 
plini  de  imagini  ale  zeităţilor  Egiptului  antic,  precum  şi  de  obiecte  aduse 
din  Egipt. 

Am  multe  de  studiat  şi  este  nevoie  să  reflectez  mai  îndelung  asupra 
scrisorii  trimise  de  d-voastră,  dat  fiind  informaţiile  istorice  importante  şi 
multitudinea  de  idei  privitoare  la  cadrul  politic  şi  socio-cultural  al 
Sinerrei.  încerc  să  desluşesc  lecţiile  pe  care  le  am  de  învăţat  în  această 
viaţă,  dar  asta  nu  vine  cu  una,  cu  două.  Am  moştenit  o  bună  parte  din 
fricile  Sinerrei  (sper  să  fi  moştenit  şi  câteva  trăsături  bune  :-) ).  Acum  pot 
să-mi  explic  de  ce,  de  când  eram  copil,  îmi  este  frică  să  nu  fie  trimis 
fratele  meu  din  viaţa  actuală  la  război,  chiar  dacă  acesta  nu  are  nici  o 
legătură  cu  armata  -  fratele  Sinerrei  a  decedat  în  război.  De  asemenea,  că 
nu  suport  să  mi  se  reducă  libertatea  în  nici  o  privinţă  de  către  cei  din  jur 
(aceasta  legat  de  presiunea  făcută  asupra  Sinerrei  şi  a  familiei  ei  de  a  nu 
reveni  în  Franţa).  Apoi,  citesc  şi  discut  pe  teme  politice  şi  sunt  prea  uşor 
afectată  când  aud  de  război...  ultimele  evenimente  din  Siria  m-au 
consumat  enorm,  iar  aici  (în  Grecia)  tulburarea  este  foarte  mare  şi 
aşteptarea  evenimentelor  foarte  grea.” 

Dorina 
8  septembrie  2013 
Grecia 


EPISODUL  2  -  RINEK 

RINEK  YAKUDI  s-a  născut  în  oraşul  sirian  Damasc  şi  a  trăit  între 
anii  1803-1859.  Părinţii  ei,  Yardan  (tatăl)  şi  Ushe  (mama),  au  avut  patru 
copii:  fetele  se  numeau  Rinek  şi  Ahdu,  iar  băieţii,  Sarkid  şi  Mahran. 
Rinek,  fata  cea  mare,  era  primul  copil  născut  de  mama  ei.  Urmau  ca 
vârstă  Ahdu,  Sarkid  şi  Mahran.  Părinţii  lor  se  ocupau  cu  negustoria, 
comerţul  fiind  o  importantă  sursă  de  trai  pentru  o  mare  parte  a 
locuitorilor  oraşului. 

Damasc  este  unul  dintre  cele  mai  vechi  oraşe  din  lume.  Originile  sale 
datează  din  secolul  19  î.Hr.  S-a  aflat  mult  timp  sub  controlul  egiptean 
(între  secolele  15  şi  11  î.Hr.)  şi  pentru  scurt  timp  sub  stăpânirea  Israelului 
(în  epoca  lui  David,  secolul  10  î.Hr.).  Devenind  capitala  unui  stat 
aramaic,  a  reuşit  să  controleze  o  mare  parte  a  traficului  de  caravane  din 
zonă.  în  anul  732  î.Hr.  a  fost  supus  de  asirieni,  apoi  de  babilonieni  (610), 
de  perşi  (538)  şi  de  selgiucizi.  în  anul  66  î.Hr.  a  fost  cucerit  de  Roma  şi  a 
rămas  în  mâinile  romanilor,  iar  mai  târziu  ale  bizantinilor,  până  la 
cucerirea  arabă  (633).  Capitală  a  Imperiului  Omeyyad,  Damascul  a 
decăzut  odată  cu  venirea  la  putere  a  Abbasizilor  (750  d.Hr.).  După  ce  a 
rezistat  în  faţa  încercărilor  de  cucerire  ale  cruciaţilor,  a  fost  ocupat  de 
otomani,  rămânând  sub  dominaţia  acestora  între  anii  1516-1918. 

în  perioada  vieţii  eroinei  noastre,  oraşul  arab  Damasc  făcea  parte 
din  Imperiul  Otoman,  fiind  condus  de  4  sultani  din  dinastia  otomană: 
Selim  III  (1789-1807),  Mustafa  IV  (1807-1808),  Mahmud  II  (1808-1839), 
Abdul  Medjid  I  (1839-1861). 

La  venirea  pe  lume  a  micuţei  Rinek,  Damascul  era  un  oraş  foarte 
prosper  şi  renumit  prin  mătăsuri,  brocarturi  (exportate  în  Occident)  şi 
ateliere  de  arme.  Părinţii  şi  bunicii  lui  Rinek  erau  comercianţi  de  bunuri 
de  larg  consum.  Aveau  împreună  un  depozit  mare  cu  mărfuri,  iar  alături 
de  el,  un  magazin  cu  de  toate:  ţesături  de  mătase,  bumbac  şi  lână  (unele 
dintre  ele  având  broderii  artistice  şi  aplicaţi  decorative  de  perle  şi  pietre 
preţioase),  covoare,  obiecte  din  sticlă  lucrate  cu  mare  fineţe,  plăci  de 
faianţă  multicolore  necesare  la  ornamentaţia  palatelor,  obiecte  din  fier, 
hârtie,  ceară,  parfumuri,  mirodenii.  întreaga  familie  Yakudi,  cu  mic,  cu 
mare,  se  învârtea  toată  ziua  prin  depozit  şi  magazin;  fetele  îşi  ajutau 
mama  la  vânzarea  mărfurilor,  iar  băieţii  cărau  şi  desfăceau  baloturi,  saci 
şi  lăzi. 

Oraşul  lor  se  situa  la  intersecţia  unor  importante  căi  comerciale  care 
legau  Orientul  îndepărtat  cu  ţările  europene,  cu  cele  din  Nordul  Africii  şi 
Peninsula  Arabiei,  dar  şi  cu  ţinuturile  din  nordul  Mării  Negre  şi  Mării 
Caspice.  Familia  lui  Rinek  se  ocupa  doar  cu  negoţul  în  Damasc.  Având 
mereu  furnizori  de  marfă  sosiţi  din  Alep,  Bagdad,  Tripoli  sau  Alexandria, 
Yardan  s-a  deplasat  rareori  spre  aceste  oraşe.  Avea  totuşi  nevoie  de  un 
om  serios  care  să  negocieze  preţurile  la  produsele  din  import,  ca  şi  la  cele 
ce  urmau  să  plece  în  alte  ţări. 

Omul  potrivit  a  fost  ales  tocmai  în  anul  1820,  când  Rinek  avea  17 
ani,  iar  părinţii  se  gândeau  deja  să  o  mărite.  Negustorul  Arnalkir  Bayrak 
avea  28  de  ani  şi  străbătuse  timp  de  10  ani  toate  drumurile  de  uscat  care 
uneau  Damascul  cu  importantele  centre  comerciale  din  Orientul 
Mijlociu.  Dorind-o  neapărat  de  soţie  pe  Rinek,  le-a  dat  o  întreagă  avere 
părinţilor  ei,  până  când  s-au  învoit  să  facă  nunta.  Fata  a  fost  dusă  de 
proaspătul  soţ  în  casa  lui  din  oraş,  care  a  impresionat-o  prin  zecile  de 
camere  şi  numeroşii  servitori. 

Arnalkir  ajunsese  bogat  ca  un  calif  în  cei  10  ani  de  negustorie.  Cele 
mai  mari  sume  de  bani  le  încasase  din  comerţul  cu  sclavi.  în  fiecare  oraş 
mai  important  se  ţinea  şi  târgul  de  sclavi.  Un  inspector  supraveghea 
preţurile  şi  tranzacţiile.  Negustorii  intermediari  erau  de  obicei  creştini 
din  Liban  şi  mai  ales  evrei,  ducându-şi  „marfa”  procurată  din  ţinuturile 
slave  în  târgurile  cele  mai  mari  din  Europa  (Geneva,  Praga,  Veneţia, 
Genova),  unde  era  dirijată  spre  Cordoba,  Constantinopol,  Egipt.  Bayrak, 
având  mulţi  prieteni  printre  negustorii  de  sclavi,  îi  ajuta  la  tranzacţii, 
încasându-şi  astfel  o  parte  din  profit. 

Sosind  în  casa  lui  Arnalkir,  Rinek  a  aflat  cu  stupoare  că  toţi  servitorii 
soţului  ei  proveneau  din  târgurile  de  sclavi.  Profund  impresionată  de 
starea  lor  precară,  femeia  le-a  luat  apărarea  până  în  ultima  zi  a  vieţii, 
oprindu-şi  bărbatul  de  la  aplicarea  pedepselor  pentru  greşeli  sau  acte  de 
nesupunere.  Copiii  sclavelor  servitoare  şi  ai  bărbaţilor  din  corpul  de  pază 

al  casei  au  crescut  şi  au  fost  educaţi  alături  de  copiii  ei.  La  vârsta 
majoratului  sau  ceva  mai  târziu,  au  fost  eliberaţi  la  cerere  împreună  cu 
părinţii  lor,  primind  la  plecare  câte  o  mică  avere.  Omenia  lui  Rinek  nu 
cunoştea  margini.  Pedepsele  corporale  erau  interzise  în  perimetrul 
palatului,  iar  certurile  se  încheiau  cu  discuţii  paşnice. 

Cei  cinci  copii  născuţi  de  Rinek  nu  au  cunoscut  bătaia  şi  nici 
afacerile  mai  mult  sau  mai  puţin  cinstite  ale  tatălui  lor.  De  comun  acord 
cu  el,  Rinek  a  ridicat  un  zid  imaginar  între  viaţa  din  interiorul  familiei  şi 
cea  a  soţului  ei,  dusă  de  el  cu  mare  discreţie  în  afara  casei.  Arnalkir  avea 
un  depozit  cu  marfă  şi  un  magazin,  la  fel  ca  socrii  lui.  Până  la  căsătorie, 
făcuse  drumuri  apropiate  şi  îndepărtate,  dornic  de  a  cunoaşte  şi  alte 
centre  comerciale  renumite.  După  căsătorie,  de  dragul  familiei,  s-a 
rezumat  doar  la  comerţul  din  incinta  clădirilor  sale  din  Damasc. 

Timp  de  3  ani,  până  la  naşterea  primului  copilaş,  frumoasa  Isnuh, 
Rinek  şi-a  ajutat  soţul,  petrecându-şi  zilele  în  depozit  şi  în  magazin. 
Devenind  mamă  în  sfârşit,  la  20  de  ani,  după  ce  pierduse  două  sarcini,  ea 
s-a  retras  în  intimitatea  palatului,  pentru  a-şi  îndeplini  noile  îndatoriri. 
După  3  ani,  l-a  născut  pe  băiatul  cel  mare,  Tagdur.  Au  venit  la  rând  fata 
mijlocie,  Lusher,  fata  cea  mică,  Misdi,  iar  la  34  de  ani  l-a  adus  la  lumina 
zilei  pe  mezinul  Romyad. 

Ocupată  peste  măsură  cu  educarea  copiilor,  Rinke  nu  s-a  interesat 
îndeajuns  de  soţul  ei.  Obişnuită  cu  plecările  şi  sosirile  lui  la  orice  oră  din 
zi  şi  din  noapte,  Rinek  nu  a  dat  atenţie  zvonurilor  care  îi  ajungeau  la 
urechi  întâmplător,  surprinzând  convorbiri  în  şoaptă  ale  servitoarelor. 
Educată  de  părinţi  ca  o  femeie  musulmană  autentică,  ea  ştia  că  în  familie 
femeia  şi  bărbatul  aveau  treburile  lor  specifice.  Bucuroasă  că  Arnalkir  nu 
îndrăznise  să  îşi  facă  un  harem  în  palat,  asemenea  altor  negustori  bogaţi, 
l-a  lăsat  în  pace  cu  viaţa  lui  din  afara  casei,  fără  a  se  îngrijora  când 
bărbatul  lipsea  nopţi  la  rând. 

Fetele  au  primit  şi  ele  o  educaţie  specific  musulmană.  Fiind  deosebit 
de  frumoase  şi  elegante,  părinţii  le-au  căsătorit  înainte  de  a  împlini  20  de 
ani,  cu  negustori  bogaţi.  Dintre  băieţi,  doar  Tagdur  a  preluat  afacerile 
tatălui  său.  Romyad,  pasionat  de  arme  şi  războaie,  a  intrat  la  18  ani  în 
rândul  armatei  otomane,  devenind  în  decurs  de  câţiva  ani  un  ienicer 
foarte  bogat. 

Rinek  şi-a  luat  rămas  bun  de  la  viaţă  într-o  noapte  a  anului  1859, 
aflându-se  singură  în  dormitorul  ei.  Arnalkir  a  fost  trezit  dimineaţa  de 
camerista  lui  Rinek,  speriată  de  starea  inertă  în  care  o  găsise  pe  stăpâna 
ei.  După  ce  zăcuse  timp  de  câteva  zile  şi  nopţi,  fiind  paralizată  în  urma 
unei  comoţii  cerebrale,  femeia  şi-a  luat  rămas  bun  de  la  viaţă,  fără  a  avea 
pe  cineva  lângă  ea.  Nimeni  nu  se  aşteptase  că  va  muri  atât  de  repede. 
Soţul,  copiii  şi  nepoţii  au  plâns-o  luni  de  zile,  neputându-se  obişnui  cu 
lipsa  ei.  Rinek  se  comportase  ca  o  zână  bună,  iubitoare,  mereu 
preocupată  de  binele  tuturor  celor  din  casă. 

După  dispariţia  ei  omenească,  Arnalkir  şi-a  deschis  testamentul, 
care  fusese  redactat  cu  mulţi  ani  în  urmă.  Pentru  el  şi-a  păstrat  doar  casa 

şi  o  mică  parte  din  averea  în  bani.  Restul,  chiar  şi  parte  cuvenită  lui 
Rinek,  a  împărţit-o  cu  dreptate  între  cei  8  copii  ai  săi:  cei  5  născuţi  de 
Rinek  şi  ceilalţi  3  concepuţi  cu  o  amantă  bine  ascunsă  într-o  casă  din 
afara  Damascului.  Aşa  s-a  sfârşit  viaţa  unei  femei  minunate,  care  a  ştiut 
în  orice  moment  al  condiţiei  de  fiică,  mamă  şi  soţie  să  reprezinte  un 
element  de  echilibru  între  cei  din  jurul  său.” 


Nina  Petre 
13  octombrie  2013 


EPISODUL  3  -  YURUK 

„Militarul  afgan  YURUK  TERDISH  a  trăit  între  anii  1721-1760.  El  s-a 
născut  în  localitatea  Goryan,  situată  în  vestul  teritoriu  actual  ocupat  de 
Republica  Islamică  Afganistan.  Părinţii  lui  Yuruk  erau  de  etnie  pashtun. 
Sarrul  (tatăl)  şi  Undhe  (mama)  au  avut  4  copii:  băiatul  se  numea  Yuruk, 
iar  cele  trei  fete  erau  Mende,  Dunkih,  Modhire.  întreaga  familie  trăia  din 
agricultura  practicată  de  părinţi.  Singura  perspectivă  de  viitor  care  le 
oferea  tinerilor  băieţi  speranţa  într-o  viaţă  mai  bună  era  înrolarea  în 
armata  ţării  vecine  la  vest,  Persia. 

în  primii  15  ani  din  viaţa  lui  Yuruk,  în  Persia  a  domnit  dinastia 
Safavizilor.  Aceasta  era  o  dinastie  musulmană  şiită,  ce  stăpânea  Persia 
încă  din  anul  1502.  întemeiată  de  Ismail  I  (1483-1524),  a  atins  apogeul 
sub  Abbas  I  cel  Mare  (1587-1628),  care  a  reuşit  să  cucerească  de  la  turci 
teritorii  întinse  în  Mesopotamia.  După  o  perioadă  de  decadenţă, 
suveranii  Safavizi  au  fost  loviţi  de  invazia  triburilor  afgane  (începută  în 
1722)  şi  îndepărtaţi  definitiv  de  la  putere  în  1736  de  turcul  Nadir  Şah. 
General  al  şahului  persan  Tahmasp,  Nadir  a  alungat  triburile  afgane 
pashtun  care  invadaseră  Persia  în  1722  şi  s-a  proclamat  rege,  creând  apoi 
un  efemer  imperiu:  a  cucerit  de  la  otomani  Hamadan  şi  Azerbaidjan,  a 
ocupat  Afganistanul  şi  o  parte  din  Imperiul  Mogul  (care  domnea  pe 
teritoriul  Indiei). 

Afganul  Yuruk  s-a  înrolat  în  armata  lui  Nadir  Şah,  având  doar  16  ani, 
la  un  an  după  ce  acesta  ajunsese  la  putere  în  Persia.  Timp  de  10  ani,  între 
1737-17475  Yuruk  a  executat  fără  să  protesteze  toate  ordinele 
comandanţilor  persani,  având  de  multe  ori  ocazia  să  lupte  împotriva 
conaţionalilor  săi  afgani  care  se  împotriveau  dominaţiei  persane. 

Cu  un  an  înainte  de  moartea  lui  Nadir  Şah  (survenită  în  1747),  Yuruk 
s-a  căsătorit  cu  o  fată  de  18  ani,  Nemurde,  fiica  unui  negustor  bogat  din 
Hirat.  Ajuns  el  însuşi  bogat,  la  cei  25  de  ani  ai  săi,  aspira  spre  o  căsătorie 
profitabilă,  care  să  îi  sporească  averea.  Localitatea  Hirat  se  afla  pe  un 
traseu  comercial  care  făcea  legătura  între  India  şi  Persia,  fiind  la  o 
distanţă  nu  prea  mare  de  Goryan,  unde  locuia  familia  lui  Yuruk. 
Prosperul  militar  Yuruk,  aflat  în  solda  lui  Nadir  Şah,  şi-a  permis  să  le 

ofere  părinţilor  feţei  o  mică  avere  în  monezi  de  aur  şi  mărfuri,  reuşind 
astfel  că  o  cumpere  pe  frumoasa  Nemurde. 

La  18  ani,  fata  nu  cunoştea  prea  multe  despre  activitatea  militară  a 
soţului  său.  S-a  izolat  în  palatul  lui  Yuruk,  situat  în  apropierea  celui  în 
care  trăise  alături  de  părinţii  ei.  La  21  de  ani  a  născut-o  pe  Lisden,  o  fetiţă 
superbă,  de  care  tatăl  ei  s-a  îndrăgostit  de  cum  a  văzut-o.  După  3  ani,  a 
sosit  primul  băieţel,  care  a  primit  numele  Logmiran.  După  încă  3  ani  a 
venit  pe  lume  băiatul  cel  mic,  Mashdur.  Mama  lor,  foarte  ocupată  cu 
creşterea  copiilor,  îşi  aştepta  resemnată  bărbatul,  care  ajungea  rar  pe 
acasă,  grăbindu-se  mereu  să  plece  înapoi  la  treburile  lui. 

La  26  de  ani,  Yuruk  a  trecut  sub  comanda  lui  Ahmed  Şah  Durrani. 
Acesta,  fost  şef  militar  în  suita  regelui  Persiei,  Nadir  Şah,  la  moartea 
acestuia  s-a  proclamat  rege  al  afganilor.  El  a  fost  întemeietorul  statului 
afgan,  creând  regatul  afgan  în  anul  1747.  El  a  dus  o  politică  agresivă  de 
invadare  a  Persiei  şi  de  expansiune  spre  India.  Ahmed  Şah  a  domnit  în 
Afganistan  până  în  anul  1773,  când  eroul  nostru  Yuruk  era  plecat  de  13 
ani  la  cele  veşnice. 

Yuruk  a  avut  o  viaţă  scurtă  şi  zbuciumată.  După  anii  copilăriei, 
petrecuţi  mai  mult  în  grădina  casei,  ajutându-şi  părinţii  la  muncă,  au 
urmat  cei  23  de  ani  plini  de  aventuri,  lupte  crâncene,  distracţii  cu  iubite 
din  diverse  locuri,  pe  unde  poposea  cu  trupa  sa  de  luptători.  A  trăit  în 
aceşti  23  de  ani  cât  alţi  bărbaţi  în  46.  Ajuns  la  39  de  ani,  bărbat  voinic 
aflat  în  floarea  vârstei,  Yuruk  se  considera  un  om  fericit,  un  învingător  în 
lupta  cu  sărăcia  care  îi  marcase  anii  copilăriei.  Pentru  bani  şi  obiecte 
scumpe  era  în  stare  de  orice:  dacă  nu  le  primea  la  cerere,  ucidea  fără 
milă.  Vila  lui  imensă  din  Hirat  avea  un  subsol  împărţit  în  multe  odăi,  care 
adăposteau  întreaga  lui  avere  concentrată  în  metale  preţioase  şi  obiecte 
de  valoare.  Pentru  a  nu  le  da  prilej  localnicilor  săraci  să  îi  atace  casa  şi 
familia,  Yuruk  evitase  să  cumpere  terenuri  şi  alte  case  în  Hirat. 

Avea  însă  un  mare  secret,  pe  care  îl  păstra  cu  străşnicie  de  câţiva  ani: 
relaţia  de  iubire  cu  o  indiancă  din  Peshawar,  căreia  îi  dăruise  o  vilă 
imensă  şi  multe  pietre  preţioase,  până  când  ea  acceptase  să  îi  devină 
soţie.  Şindi  nu  ştia  că  el  avea  o  familie  în  ţara  lui.  îi  dăruise  doi  copilaşi, 
amândoi  băieţi,  care  îşi  aşteptau  răbdători  tatăl,  pe  care  îl  ştiau  un  mare 
luptător.  Yuruk  venea  rar  la  familia  lui  din  Peshawar,  la  fel  ca  la  cea  din 
Hirat.  Totuşi,  reuşea  să  îi  facă  pe  toţi  fericiţi.  Sosea  la  ei  pe  neaşteptate, 
mândru,  cu  zâmbetul  pe  chip,  dornic  să  îi  îmbrăţişeze  pe  toţi. 

în  lipsa  lui,  un  şef  militar  din  Peshawar  îi  vizita  familia,  însoţit  de 
sora  lui  care  era  prietenă  cu  Şindi.  Omul  se  îndrăgostise  nebuneşte  de 
Şindi,  cum  numai  un  indian  ştia  să  o  facă.  îi  oferise  acesteia  o  avere 
imensă,  cu  condiţia  renunţării  îa  Yuruk.  Şindi,  neacceptând  să  îşi  trădeze 
bărbatul,  a  lăsat  lucrurile  să  se  rezolve  de  la  sine.  Deznodământul 
conflictului  i-a  fost  fatal  lui  Yuruk.  Făcuse  imprudenţa  de  a-i  trimite 
vorbă  lui  Şindi  printr-un  prieten,  anunţând  ziua  sosirii  sale  în  Peshawar. 
Rivalul  său,  Sardhan,  l-a  aşteptat  în  apropierea  casei,  însoţit  de  doi 
mercenari  ucigaşi.  Toţi  trei  l-au  înjunghiat  mortal  pe  Yuruk,  lăsându-1  să 

zacă  într-o  baltă  de  sânge.  Atacul  avusese  loc  aproape  de  miezul  nopţii, 
când  vecinii  nu  mai  îndrăzneau  să  iasă  pe  stradă. 

La  39  de  ani,  neînfricatul  militar  Yuruk  a  fost  răpus  de  3  cuţite 
ucigaşe,  care  i-au  trimis  sufletul  pe  lumea  cealaltă.  Spiritul  temerarului 
afgan  a  trecut  după  mulţi  ani  în  Siria,  dându-i  viaţă  frumoasei  Rinek. 
După  aceea,  prin  intermediul  înţeleptei  Sinerre,  a  peregrinat  prin  Franţa 
şi  Egipt.” 


Nina  Petre 
30  octombrie  2013 


COMENTARIILE  DORINEI 

„Referitor  la  Karma  III  şi  la  toate  cele  3  vieţi  descrise  de 
dumneavoastră...  am  fost  surprinsă  de  cât  de  bine  se  explică  întreaga 
evoluţie  a  unui  suflet  (cel  puţin  în  ultimele  trei  vieţi).  Eram  pregătită  să 
fac  o  interpretare  greşită  referitoare  la  viaţa  lui  Sinerre  şi  a  lui  Rinek  în 
corelaţie  cu  viaţa  actuală,  când  mi-aţi  trimis  episodul  despre  Yuruk. 
Bineînţeles  că  nu  m-a  încântat  în  mod  deosebit  acest  personaj,  dar  mă 
aşteptam  ca,  pe  măsură  ce  ne  îndepărtăm  în  timp,  să  întâlnesc  un  spirit 
involuat  care  cu  siguranţă  că  a  săvârşit  greşeli  de  neiertat.  De  altfel,  chiar 
în  cartea  dumneavoastră  citisem  cum  că,  la  începutul  existenţei  sale, 
fiecare  spirit  este  oarecum  rudimentar,  dacă  se  poate  spune  aşa.  Totuşi, 
m-a  întristat  un  pic  comportamentul  brutal  al  lui  Yuruk.  Pe  de  altă  parte, 
m-a  surprins  în  mod  deosebit  faptul  că,  după  încarnarea  într-o  călugăriţă 
şi  într-o  vindecătoare,  acest  spirit,  presupus  ca  fiind  credincios  şi  învăţat, 
a  reacţionat  atât  de  urât  când  a  ajuns  să  fie  reîncarnat  în  Yuruk.  Ştiu  că 
de  multe  ori  un  om  poate  să  fie  la  suprafaţă  ca  un  sfânt,  să  aibă 
cunoştinţe  şi  să  fie  un  binefăcător  în  viaţa  de  zi  cu  zi,  sau  cel  puţin  să  se 
prefacă  a  fi  un  binefăcător,  iar  pe  de  altă  parte,  în  interiorul  său  să 
ascundă  multă  gânduri  negative  şi  răutate.  Probabil  că  aşa  s-a  întâmplat 
în  cazul  lui  Raski  şi  Taune  care,  ajunse  în  Yuruk,  un  om  sărac  şi  trăind 
printre  fiinţe  dure,  aproape  inumane,  nu  şi-a  acceptat  soarta  şi  a  comis 
toate  acele  atrocităţi. 

îmi  dau  seama  că  o  karmă  este  greu  de  ocolit.  Am  auzit  expresia 
„alegi  să  mergi  cu  Dumnezeu  sau  cu  karma”.  Cred  că  cel  mai  probabil 
mergem  cu  karma,  dar  credinţa  în  Dumnezeu  ne  poate  uşura  enorm  calea 
şi  ne  poate  da  speranţa  că  lucrurile  vor  deveni  mai  bune. 

Vieţile  lui  Rinek  şi  a  Sinerrei  m-au  impresionat.  îmi  face  deosebită 
plăcere  să  mă  gândesc  la  ele;  am  un  sentiment  cum  că  au  fost  înţelepte  şi 
că  au  ştiut  să  se  supună  factorilor  externi  (situaţie  politică,  familie) 
pentru  a  lucra  la  evoluţia  spiritului.  Eu  acum  sunt  o  combinaţie  ciudată 
între  aceste  comportamente  din  trecut.  Dintre  spaţiile  interioare  aleg, 
înainte  de  orice,  biblioteca,  iar  unul  dintre  visele  mele  este  să  locuiesc 
într-o  casă  unde  cea  mai  mare  cameră  să  fie  dedicată  bibliotecii.  Apoi,  în 

opoziţie  cu  liniştea  bibliotecii,  de  multe  ori  îmi  doresc  să  fiu  înconjurată 
de  lume  şi  să  mă  împart  între  diverse  activităţi  de  voluntariat  şi  de 
ajutorare  (momentan  lucrez  cu  animale  şi  cu  persoane  cu  dizabilităţi). 
Am  observat  că  atât  Rinek,  cât  şi  Sinerre  erau  înclinate  spre  educaţie  şi 
cultură;  probabil  că  de  aici  şi  visul  meu  de  a  deveni  profesoara  ideală.” 

Dorina 
1  noiembrie  2013 
Grecia 

ELENA 


Prezentare 

Anul  trecut  am  început,  la  solicitarea  ELENEI,  studiul  vieţilor 
anterioare  ale  spiritului  său.  Comentând  ulterior  informaţiile  primite  de  la 
mine,  ELENA  mi-a  dovedit  faptul  că  posedă  capacitatea  de  a  putea 
vizualiza  mental  ceea  ce  s-a  întâmplat  cu  antecesorii  săi  spirituali,  dar  şi 
de  a  face  conexiuni  interesante  între  acei  oameni  şi  fiinţa  sa,  obţinând 
astfel  concluzii  folositoare  vieţii  pe  care  o  duce  acum. 


EPISOADE  SPIRITUALE  COMENTATE 
®  Esther  Merrick  (1889-1943) 

®  Alikia  Dakis  (1803-1869) 

O  Tirik  Hamdu  (1724-1785) 

®  Oxana  Siderova  (1636-1712) 

®  Suni  Rah  Mantu  (1582-1620) 

O  Runk  (1513-1572) 

®  Alid  Sardih  (1427-1498) 

O  Mihai  Graur  (1316-1389) 

®  RanujaVidis  (1225-1288) 

O  Duhran  Sakal  (1 164-1213) 

®  Ruhad  Raihidr  (1102-1139) 

O  IdinMahral  (1020-1076) 

®  Ulaher  Ranukid  (936-998) 


Nina  Petre 
18  aprilie  2012 

Episodul  1  -  ESTHER 


Ultima  antecesoare  spirituală  a  Elenei  a  fost  ESTHER  MERRICK.  Ea 
s-a  născut  în  oraşul  Birmigham  (Anglia)  şi  a  trăit  între  anii  1889-1943. 
Părinţii  săi  aveau  5  copii,  iar  veniturile  modeste  proveneau  din  salariile 
lor  de  muncitori.  Patrick  (tatăl)  lucra  la  o  fabrică  de  armament,  iar  Merle 
(mama)  era  vânzătoare  într-un  magazin  de  dulciuri.  Bunicii  (părinţii  lui 
Patrick)  s-au  ocupat  mult  de  nepoţii  lor,  având  grijă  să  nu  le  lipsească 
nimic  din  necesarul  zilnic.  Mai  mult  chiar,  i-au  ajutat  să  înveţe  carte, 
dorind  ca  ei  să  ajungă  oameni  bine  realizaţi  în  viaţă.  ESTHER  a  urmat 
cursurile  unui  colegiu,  devenind  astfel  învăţătoare  calificată.  Angajată  la 
şcoala  de  fete  din  oraş,  s-a  remarcat  repede  prin  inteligenţa  şi  buna  ei 
pregătire  profesională.  Obişnuia  să  citească  multă  literatură,  istorie  şi 
geografie.  La  19  ani,  s-a  căsătorit  cu  profesorul  de  istorie  Hander,  mai  în 
vârstă  cu  4  ani  decât  ea.  Tânărul  provenea  din  părinţi  evrei  germani, 
stabiliţi  în  Anglia  încă  din  copilărie. 

Cei  doi  soţi,  ESTHER  şi  Hander,  şi-au  început  viaţa  de  familie  sub 
semnul  iubirii,  al  devotamentului,  dar  şi  al  dorinţei  de  a  avea  cât  mai 
mulţi  copii.  Neputinţa  fizică  a  ESTHEREI  a  obligat-o  să  se  oprească  după 
cea  de-a  doua  naştere,  care  i-a  pus  în  mod  serios  sănătatea  în  pericol. 
Femeia  avea  un  reumatism  cardiac  încă  din  copilărie,  care  fusese  neglijat, 
din  cauză  că  nimeni  nu  îi  dăduse  vreo  atenţie.  Singurii  copii  ai  eroinei 
noastre  au  fost  un  băiat  (Iaroll)  şi  o  fată  (Madeleine).  Urmând  studii 
universitare,  Iaroll  a  devenit  inginer  mecanic,  iar  Madeleine,  profesoară 
de  limba  engleză.  Mama  lor,  ESTHER,  a  trăit  doar  54  de  ani,  închizând 
ochii  pe  vecie  din  cauza  unui  stop  cardiac  provocat  de  vestea  morţii  lui 
Iaroll,  pe  front.  Războiul  se  afla  deja  la  apogeu,  iar  spaimele  locuitorilor 
oraşului  nu  încetau  nici  ziua  şi  nici  noaptea.  Moartea  timpurie  a 
învăţătoarei  ESTHER  a  întristat  întregul  oraş.  Foarte  cunoscută  ca  un 
model  de  cadru  didactic,  ESTHER  fusese  profund  devotată  profesiei  sale. 
Mulţi  dintre  foştii  săi  elevi  aveau  şi  ei  copii  care  învăţaseră  în  primii  ani 
de  şcoală  tot  cu  ESTHER.  Corectitudinea  ei  ca  om  şi  cadru  didactic  erau 
exemplare.  Generozitatea  sufletului  a  îndemnat-o  mereu  să  îşi  ajute  elevii 
săraci,  care  de  multe  ori  veneau  flămânzi  la  şcoală.  Celor  cu  note  mici  le 
dădea  meditaţii  gratuite,  astfel  încât,  an  de  an,  clasele  ei  nu  aveau  niciun 
corigent.  Ca  mamă  şi  soţie,  ESTHER  a  fost  profund  devotată  celor  din 
familie.  La  moartea  ei,  Hander  şi  Madeleine  au  plâns-o  cu  disperare. 
Amândoi  erau  convinşi  de  faptul  că  îndurerata  mamă  plecase  în  căutarea 
fiului  dispărut,  pe  lumea  cealaltă.  Osemintele  lui  Iaroll  nu  le-au  fost 
restituite  niciodată. 


Nina  Petre 
2  mai  2011 


NINA  PETRE  -  Vieţile  anterioare  ale  spiritului  Voi.  1 


pag.  49 


COMENTARIUL  ELENEI 


„Am  citit  primul  episod  karmic  şi  încep  să-mi  explic  anumite  lucruri. 
Nu  m-am  gândit  nicio  clipă  că  aş  fi  putut  fi  învăţătoare  într-o  viaţă 
anterioară,  dar  îmi  explic  de  ce  îmi  plac  atât  de  mult  copiii,  de  ce  aş  fi 
vrut  să  lucrez  cu  ei  şi  de  ce  mi-am  dorit  să  lucrez  în  adopţii,  după  ce  am 
terminat  facultatea.  O  colegă  m-a  lăudat  ce  frumos  şi  cu  câtă  răbdare  mă 
comport  cu  copiii,  chiar  m-a  întrebat  de  ce  nu-mi  deschid  o  grădiniţă. 
Fantastic,  nu  m-am  gândit! 

Tot  acum  îmi  explic  de  ce  îmi  plac  foarte  mult  dulciurile. 

Văd  că  în  viaţa  anterioară  părinţii  tatălui  ne-au  ajutat.  în  această 
viaţă  nu  am  avut  de-a  face  deloc  cu  ei  sau  puţin  cu  bunica,  pe  care  am 
prins-o  pe  la  90  de  ani  şi  nici  nu  ştia  cine  sunt,  doar  se  uita  râzând  la 
mine  şi,  când  tata  o  întreba  dacă  ştie  cine  sunt,  zicea  că  nu.  Doar  pe 
fratele  meu  îl  recunoştea,  l-a  şi  dorit  foarte  mult  şi  l-a  iubit  mult  (dormea 
cu  ghetuţele  lui  sub  pat)  şi  fiindcă  ducea  numele  soţului  ei  mai  departe. 

Dacă  în  viaţa  anterioară  am  fost  singura  dintre  fraţi  care  s-a  dus  la 
colegiu  şi  mi-a  plăcut  să  citesc,  în  această  viaţă  nu  aş  fi  vrut  să  dau  la 
facultate,  am  dat  doar  de  gura  lui  mama,  care  vroia  să  mă  vadă  cu  o  pâine 
în  mână  şi  pe  picioarele  mele  (mare  dreptate  a  avut).  Femei  deştepte,  şi 
Buna,  şi  mama,  m-au  lăsat  să-mi  aleg  ce  facultate  vreau  să  fac  şi,  fiind 
atrasă  de  cele  umaniste,  am  zis  iniţial  Psihologia,  ca  să  ajung  la  Asistenţa 
Socială.  De  citit  m-am  apucat  în  clasa  a  cincea  şi  asta  fiindcă  Buna  a  ştiut 
ce  să-mi  dea  să  citesc.  De  învăţat  la  şcoală  nu  am  învăţat  prea  bine,  doar 
în  facultate. 

Constat  că  în  viaţa  anterioară  m-am  căsătorit  devreme  cu  un  soţ  pe 
care-1  iubeam  şi  mă  iubea.  în  această  viaţă  m-am  căsătorit  mai  târziu  şi 
nici  nu  ne-a  dat  dragostea  afară  din  casă.  îmi  explic  şi  de  ce  mi-am  dorit 
să  mă  căsătoresc  cu  un  bărbat  care  să  mă  iubească  şi  să-l  iubesc  şi  de  ce 
mi-am  dorit  să  existe  un  singur  om  în  viaţa  mea  şi  atât.  Se  pare  că  m-am 
ataşat  destul  de  tare  de  soţul  meu  în  viaţa  anterioară,  motiv  pentru  care, 
în  această  viaţă,  trebuie  să  am  un  soţ  de  care  să  nu  mă  ataşez,  din  contră, 
să  mă  îndepărteze  de  el  şi  nici  să  nu  fiu  compatibilă  cu  el.  Nu  avem  voie 
să  ne  ataşăm  de  niciun  bun  lumesc  şi  de  nicio  fiinţă  umană.  Dar  cine  să 
ştie  toate  acestea  în  acele  vremuri? 

Se  pare  că  şi  cu  profesia  este  acelaşi  lucru.  Am  fost  ataşată  de  soţ  şi 
de  profesie,  acum  trebuie  să  mă  detaşez  şi  să  mă  rup,  motiv  pentru  care 
mă  chinui  pe  ambele  planuri.  Aşa-i  sau  greşesc? 

Depresia,  fantastic,  acum  îmi  explic,  la  2  ani  era  să  mor  de  giardia. 
Oare  spiritul  meu  intr-atât  de  mult  nu  şi-a  dorit  să  trăiesc?  Deprimarea 
aceasta  m-a  tras  în  jos  atât  de  mult.  Incredibil.  Am  greşit  faţă  de 
Dumnezeu  şi  de  dragostea  divină.  Nu  ştim  să  iubim.  Mi-am  pus  de  multe 
ori  întrebarea:  oare  ce  înseamnă  să  iubeşti  cu  adevărat?  Nu  ştim  să 
iubim.  Pe  de  altă  parte,  omeneşte  o  înţeleg  pe  Esther:  a  avut  copii  cu 
omul  pe  care  l-a  iubit,  a  fost  învăţătoare,  iubea  copiii.  Era  femeie 
milostivă,  cu  suflet  bun,  avea  probleme  cardiace.  A  stat  cu  spaima  în 

suflet  în  timpul  războiului.  Mai  este  şi  complexul  lui  Oedip:  atracţia 
mamă-fiu.  Păi,  când  a  aflat  de  băiatul  ei,  pentru  ea  a  fost  cumplit.  Ştiu, 
nu  ar  fi  trebuit  să  se  descurajeze,  ar  fi  trebuit  să  se  lupte  să  trăiască,  viaţa 
este  mai  de  preţ,  dar,  DOAMNE,  cât  doare  pierderea  puiului  drag!  Cât 
este  de  dureros  şi  nici  să  nu  primeşti  rămăşiţele  înapoi,  ca  să  poţi  să-l 
îngropi,  să  ai  la  mormântul  cui  să  plângi!  Cât  de  groaznic!  Ce  lovitură! 
Mai  avea  şi  probleme  cu  inima,  cum  să  reziste?!  Ştiu  că  am  fost  egoistă, 
de  aceea  mă  lovesc  de  mult  egoism  şi  am  făcut  oameni  dragi  să  sufere.  Nu 
cred  că  am  vrut  asta,  dar  s-a  întâmplat  şi  acum  trebuie  să  sufăr  de  pe 
urma  celor  dragi.  Cât  de  bun  şi  drept  e  DUMNEZEU!  Eram  convinsă  de 
acest  lucru,  dar  am  vrut  să  înţeleg  cauzele. 

Ciudat,  am  auzit  de  Birmingham,  dar  nu  mi-a  zis  nimic.  Am  simţit  că 
limba  engleză,  ca  şi  franceza,  le  utilizez  cu  o  uşurinţă  mai  mare  şi  că  vin 
de  undeva  de  mai  departe  decât  din  această  viaţă.  Chiar  dacă  nu  am  un 
bagaj  bogat  de  cuvinte,  în  special  engleza,  pe  care  o  şi  vorbesc  la  serviciu, 
o  vorbesc  cu  o  familiaritate  şi  uşurinţă,  de  m-am  gândit  dacă  nu  cumva 
am  mai  folosit-o  şi  în  altă  viaţă.  Englezii  au  început  să  mă  fascineze  din 
2008.  Nu  ştiu  de  ce,  atunci  am  început  să-mi  îndrept  privirea  spre 
englezi  şi  să-i  analizez  pe  cei  pe  care  i-am  cunoscut  (nu  mulţi).  M-au 
fascinat.  Nu  pot  să  spun  că  m-am  gândit  că  aş  fi  putut  trăi  în  Anglia  într- 
o  altă  viaţă  şi  mă  întreb:  de  ce  nu  simt  nimic,  nu-mi  aduc  aminte  nimic? 
M-am  încarnat  destul  de  repede,  la  33  de  ani  după  ce  am  murit.  Chiar  aşa 
se  şterge  tot  sau  şocul  morţii  a  fost  atât  de  mare,  încât  am  vrut  să  mă  rup 
complet  de  locul  care  mi-a  pricinuit  atâta  suferinţă?  Cu  toate  că  acolo  pot 
spune  că  am  fost  fericită.  Am  avut  tot. 

Oare  din  cauză  că  părinţii  soţului  meu  iubit  erau  evrei  germani,  oare 
de  aceea  am  făcut  eu  grădiniţa  şi  liceul  german  în  această  viaţă?  Limba 
germană  nu  m-a  fascinat,  chiar  pot  să  spun  că  nu  mi-a  plăcut  în  timpul 
şcolii.  Acum  este  altceva  şi  încerc  să  o  învăţ  şi  pe  fetiţa  mea.  Şi  mama,  şi 
soacra  mea  ştiu  germana.  Bunica  nu  putea  suferi  germana,  din  cauza  a 
ceea  ce  au  făcut  nemţii  în  timpul  celui  de-al  doilea  război  mondial.  Dar 
limba,  săraca,  nu  are  nicio  vină  pentru  păcatele  oamenilor. 

înainte  de  comunicările  cu  dumneavoastră  mă  gândeam  că  nu 
doresc  să  îmbătrânesc  şi  că  nu  vreau  să  trăiesc  foarte  mult,  dar  îmi  dau 
seama  că  am  greşit  gândind  în  acest  fel.  întotdeauna  am  simţit  o 
presiune  şi  ceva  care  mă  apasă  şi  nu  am  ştiut  cum  să-mi  explic  acest 
lucru.  în  jurul  meu  m-am  lovit  de  depresie.  Cât  de  mult  am  greşit  şi 
habar  nu  aveam!  Tot  ceea  ce  ştiu  e  că  în  viaţă  e  bine  să  te  ghidezi  după 
ceea  ce  simţi  şi  eu  întotdeauna  am  dorit  să-mi  cunosc  vieţile  anterioare. 
De  când  am  aflat  de  reîncarnare  de  la  Buna,  am  ştiut  că  acest  lucru  mă  va 
ajuta  şi  elibera. 

Văd  că  m-am  încarnat  destul  de  repede.  Din  câte  ştiam,  sufletele 
evoluate  se  încarnează  la  intervale  mari  de  timp.  Eu  se  pare  că  nu  am  fost 
destul  de  evoluată  şi  nu  sunt  nici  acum.  Aş  vrea  să  descopăr  de  ce  sunt 
aşa  slabă:  de  ce  îi  las  pe  alţii  să-mi  spună  ce  să  fac,  de  ce  mă  las 
influenţată  de  alţii,  de  ce  aştept  de  la  alţii?  Am  tot  timpul  senzaţia  că 


NINA  PETRE  -  Vieţile  anterioare  ale  spiritului  Voi.  1 


pag.  51 


lumea  nu  consideră  că  e  prea  mare  lucru  de  capul  meu  şi  mă  tratează  ca 
atare.  Bunica  mea  nu  putea  să-mi  spună  ce  m-ar  fi  văzut  ea  în  stare  să 
profesez  în  viitor. 

Vreau  să  ştiu  de  ce  îmi  fac  probleme  din  toate  nimicurile,  nu  se  trage 
de  la  stresul  din  al  doilea  război  mondial?  Aş  vrea  să  ştiu  de  ce  ţin  minte 
răul  şi  de  ce  despic  firul  în  12,  când  ar  trebui  să  tratez  anumite  lucruri 
mai  echilibrat  şi  poate  cu  mai  multă  indiferenţă.  Tot  de  la  Esther  mi  se 
trage  şi  de  la  stresul  îndurat  în  război?  Ciudat  însă,  îmi  place  să  văd  filme 
din  al  doilea  război  mondial,  nu  am  nicio  aversiune  şi  nicio  strângere  de 
inimă.  Dar  am  simţit  că  mă  interesează  subiectul  mai  mult  decât  este 
cazul.  Cred  că  ar  trebui  să  le  cer  iertare  şi  lui  Hander  şi  lui  Madeleine, 
fiindcă  am  greşit  faţă  de  DUMNEZEU  şi  apoi  faţă  de  ei.  Pot  să  fac  acest 
lucru?  Eu  zic  că  este  datoria  mea  morală  să  le  cer  iertare. 

Admir  darul  pe  care-1  aveţi  şi  consider  că  ajutaţi  oamenii  foarte  mult 
cu  darul  pe  care-1  posedaţi.  Acest  dar  mi-aş  dori  şi  eu  să-l  posed.  Mă 
fascinează  cele  nevăzute  şi  mi  se  pare  extraordinar  să  vezi  vieţile 
anterioare  ale  oamenilor,  să  le  spui  ce  au  greşit  şi  să  li  se  dea  posibilitatea 
să  se  analizeze  şi  să  se  îndrepte  cunoscându-şi  trecutul.  Consider  că 
suntem  ţinuţi  în  întuneric  şi  nu  e  drept.  Fiecare  om  trebuie  să  aibă 
dreptul  să  fie  lăsat  să-şi  cunoască  vieţile  anterioare  şi  să  nu  bâjbâie  în 
neştiinţă.  Câţi  oameni  care  şi-ar  cunoaşte  vieţile  anterioare  poate  nu  s-ar 
mai  sinucide!  Greşesc?” 


ELENA 
5  mai  2011 
Bucureşti 


Episodul  2  -  ALIKIA 

ALIKIA  DAKIS  s-a  născut  în  oraşul-port  Pireu  (Grecia)  şi  a  trăit  în 
perioada  anilor  1803-1869.  Părinţii  ei  se  numeau  Alexandros  si  Sakia. 
Soţii  Dakis  au  avut  şase  copii.  Alexandros,  om  bogat,  era  proprietarul  a 
două  vase  de  pescuit  şi  a  patru  nave  comerciale.  Nevasta  lui,  Sakia,  o 
femeie  foarte  cultă,  provenea  din  vechea  nobilime  ateniană.  Copiii  lor  au 
crescut  în  cele  mai  bune  condiţii,  ca  adevărate  vlăstare  de  oameni  bogaţi. 
Părinţii  le-au  adus  guvernantă  din  Franţa  şi  profesori  din  Atena,  care  i-au 
învăţat  carte  atât  cât  au  avut  nevoie.  Băieţii  s-au  orientat  spre  navigaţie. 
Nikos  şi  Lenko  au  intrat  în  marina  comercială,  iar  Markos  şi  Iannis,  în 
cea  militară.  Participând  în  lupta  navală  de  la  Navarino  (1827),  Markos  şi 
Iannis  au  contribuit  şi  ei  la  înfrângerea  turcilor,  urmată  de  obţinerea 
independenţei  grecilor.  Alikia  şi  Sera  au  trăit  în  umbra  fraţilor  mai  mari, 
fiind  copleşite  de  personalitatea  puternică  a  fiecăruia  dintre  ei.  Sera, 
foarte  talentată  la  pictură  şi  poezie,  s-a  măritat  cu  un  pictor  din  Atena, 
care  i-a  oferit  o  viaţă  plină  de  satisfacţii  spirituale. 

Mezina  familiei,  ALIKIA,  s-a  căsătorit  la  18  ani  cu  un  actor  din 
Atena,  care  juca  la  teatrul  din  oraş.  Fascinată  de  viaţa  actorilor  şi  de 
atmosfera  plină  de  creaţie  din  teatru,  ALIKIA  a  început  să  participe  la 
toate  repetiţiile,  învăţând  rolurile  tuturor.  Dacă  se  îmbolnăvea  o  actriţă, 
era  imediat  chemată  să  joace  în  locul  acesteia.  Cu  încuviinţarea  lui 
Marulis,  soţul  ei,  ALIKIA  a  luat  lecţii  de  dans,  dorind  să  aibă  o  imagine 
bună  pe  scenă,  mai  ales  atunci  când  i  se  cerea  să  înlocuiască  vreo 
dansatoare.  Profesoara  de  dans,  bine  plătită  de  Marulis,  şi-a  transformat 
eleva  într-o  dansatoare  autentică,  promiţând  să  devină  o  adevărată 
vedetă  a  scenei.  Cariera  de  artistă  a  ALIKIEI  a  durat  io  ani,  perioadă  în 
care  ea  s-a  bucurat  de  aplauzele  frenetice  ale  publicului.  După  naşterea 
celui  de-al  doilea  copil,  s-a  simţit  din  ce  în  ce  mai  slăbită,  nemaifăcând 
faţă  la  activitatea  scenică.  Rămânând  acasă,  ea  s-a  ocupat  intens  de 
creşterea  şi  educarea  copiilor  săi,  Aritia  şi  Kelanos.  S-a  refăcut  în  timp 
record,  în  câteva  luni  redevenind  aceeaşi  fiinţă  veselă  şi  energică  de  la 
începutul  căsătoriei.  Copiii  au  fost  pentru  ea  lumina  ochilor  şi  raţiunea  de 
a  trăi.  I-a  educat  cu  profesori  buni.  Pe  Kelanos  l-a  trimis  la  studii  de 
comerţ  în  Europa,  la  Paris.  Ajuns  după  aceea  un  mare  om  de  afaceri, 
Kelanos  le-a  asigurat  părinţilor  săi  o  bătrâneţe  liniştită.  Eroina  noastră, 
ALIKIA,  şi-a  iubit  copiii  cu  disperare.  Fata  ei,  Aritia,  s-a  născut  bolnavă 
de  inimă,  trăind  doar  n  ani.  Moartea  fiicei  lor  a  fost  o  mare  lovitură 
pentru  cei  doi  părinţi.  ALIKIA,  cu  sănătatea  şubrezită,  nu  a  mai  avut 
puterea  de  a  deveni  din  nou  mamă.  Avea  62  de  ani  când  şi-a  pierdut  şi 
bărbatul.  Marulis  închisese  ochii  pe  vecie  din  cauza  unei  comoţii 
cerebrale.  ALIKIA,  trista  văduvă,  a  mai  trăit  încă  4  ani,  plecând  şi  ea  în 
lumea  veşnică  după  soţul  pe  care  l-a  iubit  şi  regretat  până  la  disperare. 

Nina  Petre 
11  iunie  2011 


COMENTARIUL  ELENEI 

„Mă  tot  gândesc  la  antecesoarea  din  Grecia  şi  observ  că  era  o 
persoană  veselă  şi  plină  de  viaţă,  dar  pe  care  viaţa  a  lovit-o  destul  de 
puternic.  Acum  înţeleg  de  ce  m-am  simţit  şi  mă  simt  apăsată  şi  de  ce  îmi 
simt  sufletul  greu. 

Văd  că  în  ambele  vieţi  anterioare  -  şi  ca  Esther,  şi  ca  Alikia  -,  provin 
din  familii  cu  mulţi  copii.  Ca  Alikia  aveam  patru  fraţi  şi  o  soră,  ca  Esther, 
trei  fraţi  şi  o  soră.  Dar  spiritul  meu  a  păstrat  modelul  de  a  avea  doar  doi 
copii. 

Ce  groaznic  este  faptul  că  Alikia  şi-a  pierdut  fetiţa  la  doar  11  ani  şi 
alţi  copii  nu  a  mai  putut  avea!  Se  pare  că  spiritul  meu  a  obosit  destul  de 
tare  în  viaţa  Alikiei  şi  a  venit  cu  această  moştenire  în  viaţa  Estherei. 
Esther,  având  o  inimă  slabă  (probabil  slăbită  de  şocul  pierderii  fetiţei  şi  a 
soţului  din  viaţa  Alikiei),  cred  că  era  destul  de  apăsată,  peste  care  s-a 

suprapus  problema  cu  piciorul  lui  Handel,  neputinţa  ei  de  a  avea  mai 
mult  de  doi  copii,  stresul  războiului  şi  -  cireaşa  de  pe  tort  -  şi-a  mai 
pierdut  şi  băiatul.  Doamne,  ce  lovituri!  într-una  din  vieţi  îmi  pierd  fata  şi 
soţul  iubit  moare  înaintea  mea,  iar  în  cealaltă  soţul  este  bolnav  şi  îmi 
pierd  băiatul.  Groaznic!  Se  pare  că  am  o  karmă  negativă  creată  pe 
familie:  soţ  şi  copii.  Trebuie  cumva  să  îndrept  lucrurile  în  acest  sens,  dar 
încă  nu  conştientizez  foarte  clar  ce  am  de  făcut. 

Deocamdată,  viaţa  mi-a  dat  un  soţ  care  să  mă  îndepărteze  de  el  şi  să 
nu  mai  creez  ataşament.  Mă  doare  însă  foarte  mult  suferinţa  lui  şi  aş  vrea 
să-l  ajut.  Am  mai  interacţionat  cu  soţul  meu  în  alte  vieţi  şi  care  a  fost 
natura  acelei  relaţii  sau  doar  acum  mi-a  fost  dat  să-mi  spăl  anumite 
păcate? 

Nu  înţeleg  de  ce  în  această  viaţă  nu  am  avut  parte  de  mai  mulţi  fraţi 
sau  surori.  Mama  nu  a  putut  să  aibă  decât  maximum  doi  copii.  Cu  fratele 
meu  nu  sunt  foarte  apropiată.  El  are  o  personalitate  puternică  şi  s-a 
impus  mult  mai  mult  decât  mine,  iar  pe  mine  reuşea  să  mă  convingă 
foarte  uşor  când  vroia  ceva  de  la  mine,  bineînţeles.  în  rest,  nu  mă  prea 
băga  în  seamă  sau  era  agresiv  cu  mine  atât  verbal,  cât  şi  fizic.  Acum  s-a 
schimbat,  vorbeşte  frumos  cu  mine,  dar  nu  mă  încălzeşte  cu  nimic.  Ceea 
ce  însă  apreciez  îa  el  este  că  e  optimist,  pozitiv  şi  am  nevoie  de  asta  ca  de 
aer  şi  apă.  Oare  de  ce  am  o  relaţie  atât  de  distantă  cu  fratele  meu?  M-am 
mai  întâlnit  într-o  altă  viaţă  cu  el?  Am  creat  vreun  ataşament  atunci  care 
acum  trebuie  rupt? 

Nici  cu  părinţii  mei  nu  simt  o  compatibilitate  completă.  Ca  şi  părinţii 
Alikiei,  ne-au  oferit  de  toate,  au  avut  şi  au  bunăstarea  lor,  dar  sufleteşte 
nu  suntem  pe  aceeaşi  lungime  de  undă.  Oare  de  ce  am  o  mamă  aşa  rece  şi 
dură  şi  nu  una  mai  caldă? 

De  asemenea,  aş  vrea  să  ştiu  dacă  Handel  s-a  reîncarnat  şi,  dacă  da, 
e  la  noi  în  ţară  sau  în  altă  parte?  Aş  vrea  să  ştiu  cum  să  mă  rog  pentru  el: 
ca  pentru  un  om  viu  sau  ca  pentru  o  entitate  care  este  în  lumea  spiritelor? 
Mă  tot  gândesc  dacă  m-am  comportat  frumos  cu  el  şi  cum  a  fost  relaţia 
noastră.  Spunându-mi  acum  că,  în  viaţa  Alikiei,  soţul  meu  a  murit 
înaintea  mea  şi  am  suferit,  trebuia  oare  să-i  întorc  această  suferinţă 
partenerului,  în  viaţa  Estherei?  Trebuie  să  mă  simt  vinovată  că  l-am  făcut 
să  sufere  pe  Handeî?  Eu  mă  gândesc  că  da  şi  că  suferinţa  creată  lui  şi  lui 
Madeleine  acum  trebuie  să  o  primesc  înapoi  de  la  soţul  şi  fiica  mea. 

Mă  miră  că  Iaroll  nu  s-a  încarnat,  dar  probabil  că  e  un  spirit  foarte 
evoluat  şi  un  suflet  frumos.  O  să  mă  rog  pentru  sufletul  lui. 

Mă  mai  întreb  de  ce  a  trebuit  ca  Esther  să  trăiască  în  stres  din  cauza 
războiului.  Am  stresat  lumea  sau  am  pricinuit  un  rău  foarte  mare  în  viaţa 
Alikiei  sau  în  vieţile  anterioare  Alikiei?  Eu  sunt  acum  o  persoana  stresată, 
îmi  fac  griji  din  toate  nimicurile  şi  nu  este  prea  plăcut.  Resimt 
deprimarea  şi  stresul,  îngrijorarea,  furia  (pe  care  le-am  acumulat  în  cele 
două  vieţi,  prin  morţile  celor  dragi)  ca  pe  nişte  poveri  care  îmi  apasă 
sufletul  şi  spiritul  şi  de  care  îmi  doresc  cu  toată  fiinţa  mea  să  scap,  să  mă 
curăţ  de  ele  odată  pentru  totdeauna. 

De  asemenea,  aş  vrea  să  ştiu  şi  de  Marulis  şi  de  copiii  din  viaţa 
Alikiei,  s-au  încarnat  sau  încă  sunt  entităţi  în  lumea  de  dincolo?  Se  pare 
că,  dacă  în  viaţa  de  grecoaică,  am  avut  parte  de  băiat  până  la  sfârşitul 
vieţii  şi  de  fată,  nu,  în  cea  a  Estherei  a  fost  invers.  Câte  lovituri!  Ce  uşor 
se  creează  dependenţe  şi  ataşamente  şi  cum  poţi  face  rău  şi  apoi  ne 
întrebăm  cu  ce  am  greşit  şi  de  ce  ni  se  întâmplă  atâtea  necazuri...  Trebuie 
să  lucrez  la  acest  aspect,  ca  să  nu  le  mai  fac  rău  soţului  şi  copilului  meu, 
dar  la  fel  simt  că  încă  nu  am  în  întregime  conturat  modul  în  care  ar 
trebui  să  fac  acest  lucru  la  nivel  energetic,  spiritual. 

îmi  doresc  foarte  mult  să-mi  dezvolt  capacităţile  paranormale.  Pot 
spune  că  mă  îngrijorează  aceste  reîncarnări  dese  ale  spiritului  meu. 
înseamnă  că  nu  am  reuşit,  în  destul  de  multe  vieţi,  să  scap  de  karmele 
negative  pe  familie.  îmi  doresc  să  scap  de  karma  negativă  şi  să  nu  mai 
trebuiască  să  mă  mai  încarnez  mai  mult  de  2-3  ori,  dar  nu  mi-e  dat  mie 
să  decid  acest  lucru...  E  destul  de  obositor  pentru  sufletul  meu  să  tot  duc 
aceste  greşeli  peste  veacuri,  trebuie  să  pun  piciorul  în  prag,  cum  s-ar 
spune! 

Aş  vrea  să  mai  spun  că  întotdeauna  am  avut  un  sentiment  ciudat 
legat  de  mare,  de  ţipătul  pescăruşilor  şi  mi-e  frică  de  apă,  cu  toate  că  ştiu 
să  înot.  îmi  este  foarte  frică  de  marea  învolburată  şi  nu  ştiu  de  ce.  îmi 
este  o  frică  îngrozitoare,  aproape  paralizantă,  şi  nu  ştiu  de  ce.  Când  eram 
mică,  era  să  mă  înec,  la  tata  la  ţară,  dar  nu  cred  că  de  la  această 
întâmplare  mi  se  trage.  Am  păţit  ceva  pe  mare  în  viaţa  de  grecoaică,  a 
păţit  altcineva  drag  ceva  pe  mare  şi  m-a  marcat? 

în  ceea  ce  o  priveşte  pe  Alikia,  se  pare  că  plătesc  pentru  faptul  că  ea 
nu  a  mai  profesat  ca  dansatoare  şi  a  stat  acasă.  Soţul  meu,  din  cauza 
problemelor  de  sănătate,  nu  mai  poate  lucra. 

Dacă  fetiţa  mi-a  murit  devreme  în  viaţa  de  grecoaică,  în  cea  de 
Esther  m-am  putut  bucura  de  ea,  dar  de  băiat,  fiindcă  am  avut  parte  de  el 
până  la  sfârşitul  vieţii  ca  Alikia,  nu  am  mai  avut  parte  de  el  în  viaţa  de 
englezoaică. 

Aş  vrea  să  ştiu,  dacă  se  poate:  în  viaţa  de  Esther  am  murit  fiindcă  am 
făcut  stop  cardiac  de  supărare  sau  am  făcut  şi  eu  vreun  gest  necugetat,  de 
a-mi  lua  viaţa?  Sper  că  nu  am  fost  atât  de  lipsită  de  responsabilitate.  E 
normal  să  ne  înfricoşeze  moartea,  fiindcă  nu  trebuie  să  renunţăm  la 
viaţă.  E  atât  de  frumoasă,  dacă  ştii  cum  să  o  trăieşti!  Dumnezeu  ne-a  dat 
atâtea  frumuseţi  şi  bogăţii  de  care  să  ne  bucurăm,  iar  România  e  o  ţară  cu 
totul  specială.  Să  ne  ajute  Dumnezeu  să  rezistăm,  să  ne  curăţăm  spiritele 
şi  să  nu  ne  mai  încarnăm  la  nesfârşit!” 

ELENA 
15  şi  27  iunie  2011 
Bucureşti 

Episodul  3  -  TIRIK 


Marocanul  TIRIK  HAMDU  a  trăit  în  perioada  anilor  1724-1785.  S-a 
născut  într-o  mică  aşezare  de  berberi,  situată  în  sudul  munţilor  Atlasul 
înalt.  Cea  mai  apropiată  localitate  civilizată  era  orăşelul  care  astăzi  se 
numeşte  Rich.  Părinţii  lui  TIRIK  se  numeau  Anurd  (tatăl)  şi  Monsak 
(mama).  Au  avut  12  copii,  adică  5  băieţi  (dintre  care  TIRIK  era  fiul  cel 
mai  mare)  şi  7  fete.  TIRIK  avea  o  soră  mai  mare  decât  el,  Sinr.  Anurd 
muncea  ca  negustor  ambulant,  comercializând  diverse  mărfuri  de  la  un 
sat  la  altul,  în  zona  montană  greu  accesibilă  negustorilor  din  oraşe. 
Nevasta  lui,  Monsak,  se  ocupa  de  casă  şi  familie,  dar  şi  de  marea  ei 
pasiune:  cusutul  hainelor  pentru  femei.  Monsak  îmbrăca  toate  femeile 
satului  cu  haine  confecţionate  din  materialele  aduse  de  bărbatul  ei.  Copiii 
crescând  mari,  părinţii  s-au  gândit  de  timpuriu  la  viitorul  lor.  Băieţii  din 
sat  coborau  munţii  şi  se  îndreptau  spre  târguşoarele  unde  îşi  puteau  găsi 
câte  ceva  de  lucru.  Familia  Hamdu,  deja  numeroasă,  a  decis  să  plece 
definitiv  din  sat,  urmând  să  se  stabilească  în  Rich,  unde  poposiseră  mulţi 
locuitori  ai  satului.  Soţii  Hamdu  aveau  nişte  rude  acolo,  care  i-ar  fi  putut 
ajuta  să  îşi  găsească  o  casă  încăpătoare.  TIRIK  avea  10  ani  când  s-a  mutat 
în  Rich  împreună  cu  părinţii  şi  cele  2  surori,  Sinr  şi  Ahd.  în  anii  următori 
au  venit  pe  lume  încă  9  fraţi  şi  surori.  Copiii  cei  mai  mari,  TIRIK,  Ahd  şi 
Sinr,  au  fost  nevoiţi  să  îşi  ajute  întreaga  familie.  Anurd  şi-a  intensificat 
comerţul,  amenajându-şi  un  mic  magazin,  unde  TIRIK  şi  Sinr  vindeau 
mărfurile  aduse  de  el.  Monsak  şi-a  continuat  activitatea  de  croitorie,  iar 
rochiile  elegante  create  de  ea  aveau  mare  căutare  printre  clientele 
magazinului. 

TIRIK  s-a  specializat  în  vânzarea  hainelor  şi  a  unor  produse 
alimentare.  La  19  ani  şi-a  luat-o  de  nevastă  pe  frumoasa  Aim,  o  fată  de  16 
ani,  harnică  şi  cuminte,  fiica  unei  familii  de  mici  negustori.  Aim  i-a  dăruit 
lui  TIRIK  11  copii,  adică  5  fete  şi  6  băieţi.  Fetele,  având  câte  o  zestre 
bunişoară,  s-au  măritat  repede.  Băieţii  au  învăţat  tainele  negustoriei  de  la 
tatăl  lor,  ocupându-se  toată  viaţa  cu  schimbul  de  mărfuri  sau  chiar  cu 
vânzarea  lor  pe  bani.  TIRIK  a  renunţat  la  drumurile  destinate 
achiziţionării  mărfurilor  când  băieţii  lui  au  fost  în  măsură  să  se  deplaseze 
singuri  prin  ţară.  La  50  de  ani,  TIRIK  era  deja  obosit  şi  bolnav  cu  oasele, 
aşa  că  s-a  decis  pentru  o  viaţă  mai  liniştită,  acasă  şi  în  magazinul  său. 
Avea  o  fire  paşnică,  dar,  dacă  se  simţea  în  pericol,  nu  ezita  să  riposteze  cu 
vorba  însoţită  de  binecunoscutul  său  cuţit,  pe  care  îl  purta  la  şold.  TIRIK 
a  trăit  61  de  ani,  fiind  răpus  de  o  criză  cardiacă  gravă  într-o  seară,  după 
ce  s-a  întors  de  la  muncă.  Viaţa  zbuciumată,  mereu  nesigură,  lupta  dusă 
împotriva  concurenţilor,  a  hoţilor  care  îl  şantajau  pentru  bani,  şi-au  pus 
puternic  amprenta  pe  trupul  şi  sufletul  acestui  om  răzbătător.  A  lăsat  în 
urma  lui  o  familie  prosperă,  un  adevărat  clan  de  negustori,  care  dominau 
comerţul  din  întreaga  zonă. 


Nina  Petre,  3  august  2011 

COMENTARIUL  ELENEI 


„Vreau  să  spun  că  îmi  place  mult  de  TIRIK,  îl  admir  şi  chiar  mă  simt 
mândră  de  un  astfel  de  antecesor  spiritual.  Parcă  o  văd  pe  străbunica 
mea  care  făcea  comerţ  cu  carpete,  covoare  şi  stofe!  TIRIK,  om  adevărat, 
din  punctul  meu  de  vedere.  Simt  anumite  stări  ale  acestuia  în  sufletul 
meu.  Cred  că  de  la  el  mi  se  trage  dragostea  pentru  munte,  iubesc  muntele 
şi  câte  drumuri  de  munte  am  bătut  de  câte  ori  am  avut  ocazia!  Ce  frumos 
se  vedeau  munţii  cu  Crucea  de  pe  Caraiman!  Ador  Babele  şi  Sfinxul, 
unde,  cu  ajutorul  lui  Dumnezeu,  am  ajuns  şi  anul  acesta!  îmi  place  să  mă 
plimb  pe  cărări  de  munte.  Cred  că  de  la  TIRIK  mi  se  trage.  Şi  dacă  el  a 
lăsat  atâta  bunăstare  în  urmă,  de  aceasta  a  beneficiat  şi  Alikia,  nu  ştiu 
Esther,  dar  şi  eu. 

De  cuţit  mă  feresc  şi  nu-mi  place  să-l  văd  îndreptat  asupra  mea.  De 
câteva  ori,  uitându-mă  la  cuţit,  parcă  mă  vedeam  luându-1  în  mână  şi 
înfigându-1  în  cineva  şi  mă  tot  gândeam  că  mintea  mea  o  ia  razna,  cum 
pot  să  mă  gândesc  la  aşa  ceva!  Pe  de  altă  parte,  mi  se  pare  corect,  cum  să 
se  apere  bietul  om  de  hoţi  şi  şantajişti,  că  Poliţie  pe  vremea  aceea  nu  prea 
cred  că  era  şi  trebuia  să  se  apere  intr-un  fel!  Că  nu  a  fost  bine,  e  partea  a 
doua,  a  plătit  spiritul  prin  cele  3  încarnări:  Alikia,  Esther  şi  eu,  care  mă 
simt  ca  o  prostuţă  ce  trebuie  să  înghită  tot  felul  de  porcării  şi  să-şi  plece 
capul,  că  de,  trebuie  să  fim  umili  şi  răbdători... 

Mă  doare  că  nu  simt  să  am  un  sens,  parcă  pierd  timpul  degeaba. 
TIRIK  a  fost  negustor,  a  prins  o  marjă  şi  a  găsit  o  modalitate  de  a  face 
bani  cinstiţi.  Şi-a  întreţinut  familia,  a  avut  câţi  copii  i-a  dat  Dumnezeu  şi 
din  toţi  a  făcut  oameni  cu  valoare.  A  fost  propriul  stăpân,  a  fost  ajutat  la 
început  şi  de  părinţi,  ca  apoi  să  continue  singur.  A  avut  valoarea  lui.  Dar 
eu?  Eu  nu  am  fost  pusă  în  situaţia  să  fac  comerţ,  mama  nu  m-a  luat  la  ea 
la  firmă  şi  nu  m-a  pus  să  fac  nimic  de  genul  acesta.  Nici  nu  ştiu  ce  aş 
putea  face.  în  România,  dacă  eşti  cinstit,  cam  tragi  mâţa  de  coadă,  cum 
mi  se  întâmplă  mie  acum.  Eu  sunt  cinstită  şi  prostănacă.  Nu  am  putere 
de  convingere,  mă  las  influenţată  de  alţii  şi  întotdeauna  alţii  sunt  mai 
buni  şi  fac  lucrurile  mai  bine.  Nu  am  idei,  nu  sunt  creativă,  nu-s  în  stare 
să  iau  taurul  de  coarne,  ca  să  o  iau  de  la  capăt,  nici  profesional  şi  nici 
personal.  Nu  vreau  să  fiu  aşa,  nu-mi  place  deloc  că  sunt  în  acest  feî,  dar, 
din  păcate,  aşa  sunt  de  când  mă  ştiu.  O  să-mi  spuneţi  că  sunt  negativistă 
şi  pesimistă  şi  trebuie  să  fiu  mai  pozitivă,  că  toţi  oamenii  au  potenţial. 
Aşa  o  fi,  dar  deocamdată  mă  simt  ca  o  cârpă,  nu  sunt  în  stare  să  o  iau  de 
la  capăt.  Din  păcate,  am  un  fel  de  a  fi  foarte  idiot  (din  punctul  meu  de 
vedere,  care  sigur  îmi  veţi  spune  că  este  greşit). 

Nu  pot  să  uit  de  crizele  comiţiale  pe  care  le-am  avut  când  eram  mică 
şi  a  trebuit  să  iau  medicamente  care  mi-au  afectat  memoria,  conştiinţa  de 
sine  şi  mi-au  creat  complexe  de  inferioritate,  fiindcă  am  fost  o  elevă  slabă 
la  învăţătură.  Mi-am  revenit  din  clasa  a  şaptea,  când  nu  a  trebuit  să  mai 
iau  medicamente.  Eram  tratată  de  parcă  eram  o  tâmpită  şi  acest  lucru  îl 
simt  şi  acum  când  văd  că  oamenii  se  ascund  de  mine,  nu-mi  spun  tot  ce 

ar  trebui  să  spună,  fiindcă  mă  consideră  prea  proastă  ca  să  pot  înţelege  şi 
fiindcă  nu  gândesc  aşa  cum  gândesc  ei.  Nu  pot  să  uit  cum  mă  trata  fratele 
meu,  era  drăguţ  cu  mine  doar  când  avea  nevoie  de  ceva,  în  rest  eram  o 
cretină,  o  idioată  şi  ţipa  la  mine  şi  chiar  dădea  în  mine.  Acum  sunt  fata 
bună  pentru  el,  dar,  de  comunicat,  comunică  „din  părţi”  cu  mine.  Tot  o 
idioată  am  rămas  şi  pentru  el.  Singurii  bani  pe  care-i  primeam  erau  de  la 
bunica.  Cei  5  lei  îi  primeam  o  dată  sau  maximum  de  două  ori  pe  an,  cu 
care  ori  mă  duceam  la  cinematograf,  ori  îmi  luam  o  prăjitură.  în  rest,  mă 
uitam  la  ceilalţi  copii  cum  îşi  cumpărau  prăjituri  de  la  bufet  sau  sucuri  şi 
eu  înghiţeam  în  sec,  fiindcă  nu  aveam  bani.  Ai  mei  nu-mi  dădeau. 

Nu  uit  că  în  clasa  a  şasea  am  mers  cu  blugii  rupţi  în  genunchi  şi  mă 
îmbrăcam  cu  cele  mai  proaste  haine,  că  de,  mama  nu-mi  cumpăra,  ca  să 
nu-mi  stea  mintea  la  lux  şi  la  băieţi,  ci  la  învăţătură.  Nu  am  avut  niciun 
prieten.  Cine  să  se  uite  la  mine,  aşa  cum  arătam?!  Erau  alte  fete  care 
veneau  luxate,  şi-au  pierdut  virginitatea  la  13-14  ani,  se  bucurau  de  viaţă 
şi  au  ajuns  de  N  ori  mai  bine  ca  mine.  Mama,  nu  spun,  se  îmbrăca  bine, 
dar  cum  eram  eu  îmbrăcată,  nu  conta...  că  doar  trebuia  să-mi  stea  mintea 
la  învăţătură. 

Nu  pot  uita  cum  am  căzut  la  treapta  a  doua,  fiindcă,  din  slăbiciune 
sufletească,  nu  m-am  mutat  la  uman,  am  rămas  la  real,  ca  să  rămân  cu 
cea  mai  bună  prietenă  a  mea  de  atunci  (care  oricum  nu  dădea  doi  bani  pe 
mine).  Nu  pot  uita  că  mama  nu  mă  băga  în  seamă  şi  nu  a  stat  de  vorbă  cu 
mine  până  am  intrat  la  facultate,  că  de,  până  atunci  nu  eram  un  om 
demn,  la  nivelul  căruia  să  se  coboare  pentru  a  discuta  cu  el.  Şi  când  am 
intrat  la  facultate,  bunica  a  trebuit  să  o  ghideze  pe  mama  şi  să-i  spună  ce 
să  facă  şi  cum  să  se  comporte  cu  noi,  că  pe  ea  nu  o  ducea  capul.  Tot 
bunica  mi-a  fost  aproape  şi  când  am  căzut  la  treapta  a  doua,  nu  mama. 
Mama  nu  a  vorbit  cu  mine  până  când  am  intrat  în  clasa  a  11-a,  în  toamnă. 

De  abia  aşteptam  să  termin  liceul  şi  să  încep  o  nouă  etapă  din  viaţa 
mea  şi,  când  colo,  cu  ce  mă  trezesc?  Primul  meu  prieten  a  fost  un  om  cu 
care  nu  aveam  nici  în  clin,  nici  în  mânecă  şi  nu  aveam  ce  să  caut  cu  el.  Iar 
după  ce  am  terminat  facultatea,  am  ajuns  să  lucrez  într-un  loc  unde, 
după  câteva  luni,  am  fost  dată  afară,  că  trebuiau  să  aducă  pe  cineva  plătit 
la  jumătate  faţă  de  mine.  Serviciul  pe  care  îl  am  acum  nu  mă  ajută  să  mă 
dezvolt  şi  să  cresc.  Mi  s-a  pus  eticheta  că-s  idioată  şi  nu-s  în  stare  să  fac 
prea  mult  şi  aşa-s  tratată. 

Pot  să  uit  pierderile  materiale  ale  familiei  mele,  egoismul  mamei,  de 
care  mă  lovesc  ori  de  câte  ori  se  iveşte  ocazia?  Pot  să  uit  ce  soţ  şi  ce 
soacră  mi-am  „tras”?  Să  mă  ajute  DUMNEZEU  să  uit  toate  astea,  că 
oricum  nu  mă  ajută  cu  nimic  să  mi  le  amintesc  în  mod  constant.  M-am 
săturat  de  atâtea  răutăţi,  am  înţeles  că  nu  sunt  farmece  şi  blesteme  sau, 
mai  bine  zis,  mă  autosugestionez,  fiindcă  puteţi  să-mi  spuneţi  că  ele  nu 
există  chiar  şi  numai  pentru  simplul  fapt  de  a  nu  mă  mai  gândi  la  asta. 
Singurul  meu  refugiu,  deocamdată,  este  biserica,  dar  nici  acolo  nu  am 
linişte  totală.  Se  găsesc  tot  felul  de  cumetre  să  mă  înghesuie,  că  doar  ce 
ştiu  ele  de  rugăciune?  Trebuie  să  se  înghesuie  să  ajungă  cât  mai  repede  la 

moaşte  şi  să  le  acapareze  vreo  5  ore,  eventual  să  le  şi  ia  cu  ele  acasă,  de  s- 
ar  putea,  să  dea  acatiste  etc.  Dacă  vreau  să  stau  liniştită,  să  mă  rog  şi  să 
mă  concentrez,  pot?  De  mi-ar  permite  cumetrele,  aş  putea... 

Am  citit  pe  site-ul  dumneavoastră  despre  datul  acatistelor,  chiar  nu 
vedeam  lucrurile  în  acest  fel.  Ce  înseamnă  întunecimea  minţii  şi 
necunoaşterea  moştenirii  spirituale  pe  care  o  avem!  Mi-e  groază  în  ce 
întuneric  zac  şi-n  câtă  prostie!  Mă  uit  şi  la  oamenii  din  jur,  în  câtă 
întunecime  zac:  câtă  goană  după  bani,  averi,  case,  maşini,  poziţii  sociale 
etc.  M-am  săturat  de  toate  astea  până  peste  cap. 

Cu  mâncatul,  nu  am  fost  o  mâncăcioasă  de  fel,  nu  m-am  omorât  cu 
carnea,  mie  îmi  plac  dulciurile,  în  rest  nu  mă  interesează.  Dă-mi 
ciocolată,  îngheţată  şi  prăjituri  şi  e  superb  de  bine  pentru  mine!  încerc  să 
mai  diversific  cu  o  brânză,  fructe,  dar  carnea  îmi  cade  greu,  aşa  că  postul 
de  mâncare  nu  e  aşa  de  greu  de  ţinut.  Sper  să  nu  mă  îmbolnăvesc. 

Am  mai  citit  şi  declaraţia  unui  francmason  care  e  pe  moarte  şi  pe 
care  l-au  apucat  procesele  de  conştiinţă,  că  în  cel  mult  2  ani  se  va 
declanşa  războiul  în  Iran  şi  apoi  în  toată  lumea,  că  vine  al  treilea  război 
mondial,  că  vor  urma  o  groază  de  orori  (de  parcă  acum,  cum  o  fi!),  că 
sistemul  bancar  va  intra  în  colaps  total  şi  cei  care  au  case  ipotecate  le  vor 
pierde...  Ce  viitor  luminos  ne  aşteaptă! 

Săracul  Tirik  a  trăit  în  stres  şi  frică.  Se  pare  că  s-au  transmis  peste 
veacuri,  fiindcă  eu  sunt  o  persoană  stresată  şi  fricoasă  şi  nu  aş  putea 
spune  că  mă  simt  prea  confortabil  cu  acest  lucru.  Şi  Esther  a  trăit  în  stres, 
iar  atunci  ELENA  putea  fi  mai  brează?  Dacă  eu  sunt  stresată,  agitată  şi 
nerăbdătoare,  oare  soţul  meu  ar  putea  fi  mai  breaz?  Oare  era  Tirik 
bănuitor?  Că  eu  cam  sunt,  mă  simt  chiar  paranoică  uneori.  Bănuiesc 
anumite  persoane  că  au  făcut  un  lucru  şi  ele  nu  l-au  făcut,  ba  din  contră, 
eu  mutam  un  lucru  dintr-un  loc  intr-altul  şi  uitam.  Nu  ştiu  ce  să  zic,  dar 
ce  a  fost  spiritul  meu  şi  ce  a  ajuns!  E  o  gândire  de  om,  aşa-i?!  Spiritul  nu 
e  chiar  aşa,  nu?  Ce  om  deosebit  a  fost  Tirik  şi  ce  sunt  eu!  Un  nimic.  Şi  mie 
îmi  sare  muştarul  când  sunt  nedreptăţită,  mă  enervez  foarte  tare  şi  nu 
mai  ţin  cont  de  nimic,  spun  ce-mi  trece  prin  cap.  Am  momente  când  ăla 
cu  coarne  îşi  bagă  coada  şi  creează  conflicte  ori  la  serviciu,  ori  acasă.  La 
serviciu  mă  strădui  să  fiu  mai  raţională,  mă  mai  controlez,  cu  ajutorul  lui 
DUMNEZEU,  dar  cu  soţul  meu  nu  aţi  vrea  să  auziţi  ce  ne  spunem,  e 
degradant. 

Ce  mă  doare  cel  mai  tare  e  că  nu  am  o  valoare,  un  sens  în  viaţa  asta 
de  doi  bani.  Mă  doare  cum  mă  tratează  familia,  colegii,  dar  DUMNEZEU 
mă  ajută  să  rezist  şi  eu  încep  să  mă  autosugestionez  că  sunt  tare, 
puternică,  optimistă  şi  că  totul  o  să  fie  bine. 

Nu  mă  identific  nu  nimeni,  nici  în  această  viaţă,  nici  din  celelalte 
vieţi.  Realizez  că  Esther,  Alikia,  Tirik,  Oxana  şi  cine  o  mai  fi  fost  înaintea 
Oxanei  sunt  alte  persoane,  alte  suflete  în  alte  corpuri,  cu  personalităţi 
diferite,  cu  gândire  diferită  şi  cu  un  fel  de  a  fi  diferit,  dar  realizez  că  ceea 
ce  nu  au  făcut  bine,  dar  şi  ce  au  avut  bun,  s-a  transmis  energetic  până  la 
prostănaca  de  ELENA  de  azi.  Ştiu,  nu  trebuie  să  mă  denigrez  atât,  dar 

nu-mi  place  felul  meu  de  a  fi,  neputinţa  în  care  mă  zbat  şi  umilinţa  pe 
care  trebuie  să  o  îndur.  Este  o  furie  destul  de  mare  în  sufletul  meu  şi  mă 
simt  destul  de  debusolată.  Sper  să  nu  mai  cad  în  nicio  psihoză  şi  niciun 
alt  fel  de  boală  psihică  sau  fizică.  îmi  doresc  să  trăiesc  83-85  de  ani,  cât 
vrea  spiritul  meu,  dar  să-i  trăiesc  cu  folos,  cu  un  scop,  să  fac  ceva  de 
valoare,  să  las  ceva  bun  în  urma  mea,  nu  ca  o  buruiană,  o  existenţă  de  doi 
bani,  prin  care  fac  umbră  pământului  degeaba.  Tirik  a  lăsat  ceva  bun  în 
urma  lui,  Alikia  la  fel,  chiar  şi  Esther,  dar  eu?  îmi  cer  scuze  pentru 
pesimismul  meu,  nu  vreau  să  vă  supăr  inutil,  că  oricum  nu  merit  să-şi 
consume  cineva  supărarea  pe  mine.  Am  primit  ceea  ce  am  meritat.  Am 
cules  ce  s-a  sădit.  Simt  că  prea  s-au  abătut  multe  asupra  mea,  dar,  ce  să 
zic,  gândirea  mea  negativă,  depresia  şi  cine  ştie  ce  din  felul  meu  de  a  fi 
sunt  de  vină.” 

ELENA 
5  august  2011 
Bucureşti 


Episodul  4  -  OXANA 

OXANA  SIDEROVA  s-a  născut  într-un  fort  militar  rusesc,  situat  în 
sudul  ţării,  pe  malul  Mării  Azov,  putând  fi  localizat  între  actualele  oraşe 
Taganrog  şi  Rostov  pe  Don.  Viaţa  OXANEI  a  fost  cuprinsă  între  anii 
1636-1712.  Părinţii  ei  se  numeau  Ghenadi  şi  Varvara.  Soţii  Siderov  au 
avut  5  copii:  3  fete  (Oxana,  Ariadna,  Victoria)  şi  2  băieţi  (Igor,  Celin). 
Ghenadi  provenea  dintr-un  neam  vechi  de  nobili,  primind  de  la  părinţii 
săi  o  moşie  bogată,  situată  în  afara  Moscovei.  Perioada  anilor  1610-1613  a 
fost  marcată  de  puternice  răscoale  ţărăneşti  şi  ocuparea  Moscovei  de 
către  militari  polonezi  şi  suedezi.  După  ce  i-a  fost  prădată  moşia  de  câţiva 
ţărani  răsculaţi,  Ghenadi  şi-a  luat  nevasta  şi  cei  4  copii,  refugiindu-se 
spre  sud,  în  zona  Donului  şi  a  Mării  Azov,  unde  fratele  său  Aleksandr  era 
comandantul  unui  fort  militar. 

Ultimul  copil,  mezina  OXANA,  a  văzut  lumina  zilei  în  noua  casă 
construită  de  tatăl  său  împreună  cu  soldaţii  din  garnizoană.  La  naşterea 
OXANEI,  părinţii  ei  erau  deja  trecuţi  de  prima  tinereţe,  fata  venind  pe 
lume  parcă  dorind  să  le  fie  un  sprijin  la  bătrâneţe.  Frumoasă  şi  veselă  ca 
o  primăvară,  copila  creştea  văzând  cu  ochii  în  mijlocul  naturii  superbe. 
Avea  doar  câţiva  anişori  când,  admirând  întinderea  sclipitoare  a  Mării 
Azov,  a  început  să  discute  în  minte  cu  păsările  care  zburau  deasupra  apei. 
Legătura  ei  de  suflet  cu  natura  înconjurătoare  era  deosebit  de  puternică, 
fata  nerezistând  nici  măcar  o  zi  fără  să  meargă  pe  malul  apei.  Avea  un 
trup  foarte  sănătos,  moştenind  rezistenţa  fizică  a  tatălui  său.  Varvara  însă 
a  devenit  bolnăvicioasă  după  naşterea  OXANEI.  Adeseori  se  simţea  atât 
de  rău,  încât  era  chemată  de  urgenţă  nevasta  unui  cazac  de  prin 
apropiere.  Ruhin-vindecătoarea  era  deja  în  vârstă  când  au  început  bolile 
Varvarei.  Cu  priceperea  ei  empirică,  o  punea  pe  picioare  pe  biata  femeie. 

Având  şi  darul  ghicitului  în  tăciunii  din  sobă,  Ruhin  i-a  prevestit  Varvarei 
că  va  muri  în  ziua  nunţii  fiicei  sale.  îngrozită  şi  disperată  de  cumplita 
prevestire,  OXANA  a  implorat-o  pe  bătrâna  vindecătoare  să  îi  transmită 
toată  ştiinţa  ei  străveche.  Bună  la  suflet  şi  săritoare  la  nevoie,  Ruhin  a 
luat-o  drept  ucenică  pe  fata  soţilor  Siderov.  A  învăţat-o  pe  OXANA  să 
culeagă  din  stepă  ierburile  de  leac  şi  să  le  pregătească  pentru  a  fi  bune  la 
ceaiuri,  cataplasme,  alifii  de  pus  pe  răni. 

OXANA  avea  17  ani  când  bătrâna  ei  prietenă  a  închis  ochii  pentru 
totdeauna.  Fiind  convinsă  că  ştiinţa  primită  de  la  Ruhin  o  va  ajuta  să  îşi 
salveze  mama  de  la  o  moarte  timpurie,  OXANA  s-a  căsătorit  cu  iubitul  ei, 
cazacul  Ahtur  Zemtok,  un  nepot  al  regretatei  Ruhin.  Ahtur,  bun  călăreţ, 
se  ocupa  cu  îngrijirea  şi  pregătirea  cailor  din  garnizoană  pentru  luptele 
care  nu  mai  conteneau.  Tătarii  din  zona  munţilor  Caucaz  atacau 
sistematic  mica  trupă  rusească.  După  căsătorie,  OXANA  a  continuat  să  îşi 
trateze  părinţii,  dar  îi  ajuta  şi  pe  ceilalţi  locuitori  ai  fortului.  Prin 
strădaniile  ei  de  femeie  neobosită,  OXANA  a  salvat  multe  vieţi  şi  în  satul 
de  cazaci  din  care  provenea  Ahtur.  Cunoscându-şi  bine  obligaţiile  de 
femeie  măritată,  i-a  dăruit  soţului  ei  7  copii,  adică  3  fete  şi  4  băieţi.  în  cea 
de-a  doua  parte  a  vieţii,  OXANA  a  trăit  ca  o  văduvă  neconsolată,  ai  cărei 
copii  şi  nepoţi  însemnau  totul  pentru  ea.  Ahtur  a  decedat  la  numai  48  de 
ani,  lovit  puternic  la  cap  de  un  cal  nărăvaş.  Copiii  lor  s-au  împrăştiat  prin 
ţară,  cu  excepţia  fetei  celei  mici,  Iahdara,  care  s-a  măritat  cu  un  cazac  de 
prin  partea  locului.  Băieţii  OXANEI  s-au  îndreptat  spre  Moscova,  unde  se 
mai  liniştise  atmosfera,  ei  reuşind  să  ia  în  stăpânire  marea  moşie  părăsită 
de  bunici.  Celelalte  două  fete  au  plecat  cu  bărbaţii  lor,  care  erau  militari 
în  solda  ţarului.  Ajunsă  la  76  de  ani,  bătrâna  OXANA  şi-a  făcut  bilanţul 
vieţii:  fusese  o  soţie  devotată,  mamă  desăvârşită  şi  o  vindecătoare 
neobişnuită  în  comparaţie  cu  cele  pe  care  le  cunoscuse  până  atunci. 
Femeia  ajunsese  la  performanţa  scoaterii  bolilor  din  trupul  celor 
suferinzi  doar  prin  invocarea  unui  spirit  pe  care  îl  găsise  adăpostit  intr- 
un  copac  înalt  din  curtea  sa.  Secretul  prezenţei  acelui  spirit  îl  aflase  de  la 
îndrumătoarea  ei,  regretata  Ruhin.  OXANA  a  închis  ochii  pe  vecie  într-o 
dimineaţă  însorită,  privind  pe  geam  splendoarea  naturii.  Avea  un  zâmbet 
uşor  pe  chip,  care  simboliza  mulţumirea  omului  cu  datoria  împlinită  în 
timpul  vieţii. 


Nina  Petre 
25  noiembrie  2011 


COMENTARIUL  ELENEI 

„Sincer,  nu  pot  să-mi  dau  seama  cu  ce  a  greşit  OXANA.  Din  ceea  ce 
mi-aţi  povestit,  a  fost  o  fată  curată,  sensibilă  şi  plină  de  calităţi.  într- 
adevăr,  mi  s-a  transmis  sensibilitatea  şi  legătura  ei  puternică  cu  natura. 
Marea  întotdeauna  mi-a  inspirat  ceva  misterios  (chiar  dacă  mi-e  frică  de 

marea  învolburată,  nu  ştiu  de  ce),  iar  pescăruşii  îi  ador.  Am  senzaţia,  tot 
timpul  că  vor  să-mi  comunice  ceva,  dar  nu  înţeleg  ce. 

Continui  să  îmi  pun  aceeaşi  întrebare:  de  ce  a  trebuit  spiritul 
OXANEI  să  se  mai  reîncarneze?  Ca  să  urmeze  TIRIK,  ALIKIA,  ESTHER 
şi  eu?  înţeleg  că  un  spirit  se  reîncarnează  ca  să  evolueze  şi  să  crească,  dar 
eu,  din  ce  observ,  văd  că  mai  mult  este  tras  în  jos  şi  e  încărcat  cu  energie 
de  undă  joasă.  TIRIK  a  fost  uşor  agresiv  (din  nevoia  de  autoapărare  şi  de 
a  răzbate),  a  murit  obosit  şi  cred  că  uşor  sătul  de  viaţă,  ceea  ce  s-a 
transmis  încarnărilor  următoare.  Aceeaşi  oboseală  s-a  transmis  ALIKIEI 
(profesie  doar  io  ani  şi  probleme  cu  sănătatea  după  naşterea  fetei),  care  a 
şi  dezvoltat  ataşament  de  familie  (primind  apoi  lovitura  cu  moartea  fetei 
şi  a  soţului  înaintea  ei),  iar  ataşamentul  ALIKIEI  de  băiat  s-a  finalizat  la 
ESTHER  cu  moartea  băiatului  pe  front.  Oboseala  transmisă  s-a 
concretizat  prin  boala  de  inimă  a  lui  ESTHER  şi,  după  moartea  băiatului, 
cu  deprimarea  care  a  trimis-o  pe  lumea  cealaltă.  Toate  acestea  se 
manifestă  la  mine  amplificat!!!  Care  este  ideea  acestor  energii  de  undă 
foarte  joasă  şi  greu  de  suportat:  deprimare,  lipsă  de  chef  de  orice, 
sensibilitate  care  nu  e  bună  în  aceste  vremuri  haotice,  depravate  şi 
nebune  pe  care  le  trăim? 

Şi,  în  loc  să  fiu  ajutată  să  am  oameni  veseli  şi  plini  de  viaţă  în  jurul 
meu,  eu  ce  am?  Numai  oameni  deprimaţi,  unii  îşi  zic  realişti,  dar  tot 
negativişti  sunt.  Cu  ce  a  fost  ajutat  spiritul  meu  în  toate  situaţiile  prin 
care  am  trecut  şi  trec?  Simt  că  sunt  trasă  în  jos  şi  nu  că  evoluez.  Simt  că 
viaţa  întinde  coarda  mai  mult  decât  este  cazul.  De  ce  trebuie  să  fiu  pusă 
în  situaţia  de  a  decide  să  divorţez  când  eu  nu  vreau  acest  lucru?  Până 
acum,  spiritul  meu  trebuia  să  fie  printre  spiritele  pure  şi  să  nu  mai 
trebuiască  să  se  încarneze  dacă  nu  ar  fi  fost  pus  în  situaţii  de  viaţă  care 
să-l  tragă  în  jos.  Cine  decide  ce  viaţă  trebuie  să  ducă  un  spirit  după  ce  se 
încarnează?  Am  înţeles,  alte  spirite  sunt  cu  mult  superioare,  dar  atunci 
de  ce  ne  lasă  să  ne  încarnăm  în  oameni  care  sunt  puşi  în  situaţii  de  viaţă 
care  îi  trag  în  jos,  le  fac  rău,  îi  chinuie  şi  de  ce  trăim  vremuri  care  ne  ţin  în 
beznă  şi  neştiinţă?  Cum  evoluează  un  spirit  dacă  nu  are  toate  datele 
problemei?  Trebuie  lăsat  să  se  încarneze  de  mii  de  ori,  ca  să-şi  facă  mii  de 
păcate  şi  să  ajungă  în  final  să  se  arunce  de  pe  geam,  să-şi  taie  venele  sau 
să-şi  tragă  un  glonţ  în  cap?  Sincer,  nu  prea  înţeleg.  încotro  ne 
îndreptăm?  Măcar  dacă  tot  ne  încarnăm,  să  simţim  un  ajutor  şi  nu 
piedici,  în  mod  constant. 

în  fine,  am  înţeles  că  noi  suntem  de  vină,  fiindcă  nu  gândim  pozitiv, 
nu  suntem  mai  încrezători,  mai  plini  de  viaţă  şi  nu  ştim  să  ne  bucurăm  şi 
să  fim  fericiţi  când  ne  moare  mama,  tata,  soţul  (soţia,  băiatul,  fata)  sau 
când  suntem  atacaţi,  când  ni  se  fură,  când  suntem  bolnavi  sau  când  cine 
ştie  ce  calamitate  ni  se  mai  întâmplă.  Chiar  nu  înţeleg  care-i  ideea 
existenţei  noastre  pe  acest  pământ,  e  ca  şi  când  ne-am  da  de  lucru,  ca  să 
avem  ceva  de  făcut.  Ne  încarnăm  ca  să  ne  aflăm  în  treabă.  Existăm, 
pentru  ce?  Care-i  ideea  existenţei  spiritelor? 

Am  apucat  să  citesc  şi  din  cartea  primită.  Se  citeşte  foarte  uşor,  e 
foarte  optimistă  şi  mă  sfătuieşte  să-mi  stabilesc  obiective.  Ce  obiective 
să-mi  stabilesc,  când  eu  sunt  sătulă  de  tot  şi  de  toate?  Fiecare  zi  e  un 
chin.  Să  mă  amăgesc  eu  că  totu-i  bine?  Ce-i  bine?  Nimic.  Sunt  uşor 
dezamăgită,  mă  tot  supăr  aiurea  şi,  de  rezolvat,  oricum  nu  rezolv  nimic. 
Nu  vreau  să  fiu  martiră,  vreau  să  mă  înţeleg  cu  partenerul  meu  de  viaţă, 
cu  copilul  meu,  să  am  parte  de  linişte,  înţelegere  şi  stabilitate.  Oare  cer 
prea  mult?  Profesional,  vreau  o  schimbare,  dar  nu  ştiu  ce  vreau  să  fac  şi 
încotro  să  o  apuc.  Deci,  ce  obiective  să-mi  stabilesc?  în  fine,  aş  cam  vrea 
să  se  termine  cu  tot  şi  cu  toate,  m-am  săturat  de  această  viaţă  de  2  lei.  Nu 
am  nicio  satisfacţie,  numai  iluzii  că  ar  fi  bine,  dar  totu-i  varză.  Dacă 
divorţez  şi  voi  găsi  un  altul  (dacă  se  va  întâmpla  asta,  nu  există  nicio 
garanţie),  va  fi  acela  mai  bun?  Va  avea  mai  mult  creier?  Va  fi  mai  matur? 
Va  fi  mai  altruist?  Va  avea  acela  vreo  stea  în  frunte?  Se  va  înhăma  să 
accepte  o  persoană  cu  un  copil  după  ea?  Sau,  alternativa  ar  fi 
singurătatea.  Nu  vreau  să  cad  povară  pe  capul  alor  mei.  Ce  vină  au  ei 
pentru  păcatele  mele?  De  divorţez,  unde  să  mă  duc?  Nu  am  bani  să 
plătesc  chirie,  întreţinere,  telefoane,  mâncare  şi  multe  altele  şi  ce  fac? 
întind  mâna  la  ai  mei  sau  la  colţ  de  stradă?  Nu-i  chiar  aşa  uşor.  Fac 
destule  ai  mei  pentru  mine,  nu  e  cazul  să  cad  povară  pe  capul  lor  şi  mare 
directoare  cu  bani,  din  păcate,  nu-s.  Nu  prea  găsesc  soluţii  şi  alternative 
şi  simt  că  viaţa  mă  trage  în  jos,  nu-s  propulsată  în  niciun  fel,  pe  niciun 
plan.  Dar  să  nu  mai  aşteptăm  de  la  alţii,  aşa-i?  Cam  acestea  sunt 
simţămintele  mele  şi  ideile  care-mi  trec  prin  cap,  printre  treburile  de 
serviciu  pe  care  le  mai  fac.  Sper  să  nu  par  ca  un  copil  răzgâiat,  dar,  din 
păcate,  nimic  nu  mă  mai  atrage.  Trag  de  mine  şi  mă  întreb  cât  o  să  mai 
rezist.” 

ELENA 
29  noiembrie  2011 
Bucureşti 


Episodul  5  -  SUNI 

SUNI  RAH  MANTU  a  trăit  în  perioada  anilor  1582-1620.  Ea  s-a 
născut  într-o  aşezare  modestă,  cu  locuitori  săraci,  aflată  în  apropierea 
graniţei  Siamuîui  (denumirea  actuală  este  Thailanda)  cu  Birmania 
(denumirea  actuală  este  Myanmar).  Părinţii  lui  SUNI  se  numeau  Riduh 
(tatăl)  şi  Sahlai  (mama).  Cei  doi  soţi  au  avut  11  copii:  7  fete  (Suni,  Maht, 
Sarmuku,  Miandr,  Lair,  Yan  Sa,  Rimad)  şi  4  băieţi  (Lukur,  Oadr, 
Madunk,  Vasr).  întreaga  familie  trăia  din  darurile  naturii:  animale, 
păsări,  peşte,  plante  bune  pentru  hrană  şi  îmbrăcăminte.  Riduh  umbla 
toată  ziua  în  căutare  de  hrană  şi  plante  din  care  nevasta  lui  obţinea  firele 
necesare  confecţionării  hainelor  şi  a  pălăriilor  de  soare.  în  anul  1556, 
vecinii  din  nord,  birmanezii,  au  început  să  treacă  graniţa  comună, 
ocupând  treptat  întregul  Siam.  Sub  influenţa  civilizaţiei  birmaneze, 

poporul  siamez  a  primit  un  plus  de  cultură,  iar  oraşele  ţării  au  început  să 
se  dezvolte.  La  emanciparea  Siamului  au  contribuit  mult  şi  navigatorii 
portughezi,  care  au  poposit  în  această  ţară  începând  cu  anul  1516. 
Numeroase  familii  au  migrat  din  nordul  ţării  spre  zona  de  litoral,  unde 
viaţa  era  mai  îmbelşugată.  Familia  lui  SUNI,  mărindu-se  în  decurs  de 
câţiva  ani,  avea  nevoie  de  multă  hrană,  pe  care  tatăl,  Riduh,  o  procura  din 
ce  în  ce  mai  greu.  Fata  cea  mare,  SUNI,  împlinind  14  ani,  şi-a  convins 
părinţi  să  pornească  la  drum,  spre  ţărmul  însorit,  despre  care  aflaseră  cu 
toţii.  Cei  doi  părinţi  au  fost  de  acord  cu  mutarea,  dar  nu  chiar  atât  de 
departe.  La  câţiva  zeci  de  kilometri  distanţă  se  afla  micul  orăşel  Fang, 
spre  care  migraseră  numeroşi  săteni  din  nordul  ţării.  Ajutaţi  de  rudele 
care  locuiau  în  Fang  de  mai  multă  vreme,  cei  din  familia  Mantu  s-au 
stabilit  şi  ei  la  oraş. 

După  2  ani,  SUNI  a  pornit-o  spre  sud,  împreună  cu  fratele  ei  mai 
mare,  Lukur.  S-au  oprit  în  localitatea  portuară  Samut,  unde  şi-au  găsit  de 
lucru.  SUNI  a  fost  primită  ca  vânzătoare  la  o  bucătăreasă  care  prepara 
mâncare  pentru  marinarii  din  port.  Lukur  s-a  angajat  la  un  negustor, 
fiind  nevoit  să  care  mărfurile  de  pe  corăbiile  comerciale.  Patroana  lui 
SUNI,  inimoasa  Radamah,  i-a  găsit  fetei  o  locuinţă  şi  a  învăţat-o  să 
gătească  mâncăruri  din  peşte,  necunoscute  de  ea  până  atunci.  Vizitând 
piaţa  cea  mare,  SUNI  a  văzut  numeroase  pălării  de  soare  scoase  la 
vânzare,  confecţionate  din  paie  colorate,  mai  frumoase  decât  cele  pe  care 
ştia  să  le  facă  din  copilărie.  Pe  lângă  pălării,  se  mai  vindeau  coşuri 
destinate  transportului  mâncării  şi  al  diverselor  mărfuri  cumpărate  de 
gospodine.  Cel  mai  mult  i-au  plăcut  lui  SUNI  micile  păpuşi, 
asemănătoare  zeului  Buddha,  cel  pe  care  îl  diviniza  întreaga  populaţie 
siameză.  în  serile  ei  libere,  SUNI  se  obişnuise  să  împletească  pălării, 
coşuri  şi  statuete  asemănătoare  celor  văzute  în  piaţă,  având  norocul  de  a 
le  vinde  cu  mare  succes. 

împlinise  deja  18  ani  când  un  marinar  portughez  s-a  apropiat  de  cele 
două  tarabe  la  care  vindea:  cea  cu  mâncare  şi  cea  cu  produse  artizanale. 
Lucas  poposise  pentru  a  doua  oară  în  portul  Samut.  Avea  27  de  ani,  era 
necăsătorit  şi  mare  amator  de  femei  frumoase.  SUNI  locuind  singură 
într-o  baracă,  apropierea  lor  a  fost  uşoară.  După  câteva  zile,  Lucas  s-a 
urcat  din  nou  pe  puntea  corăbiei  cu  care  venise,  jurând-i  iubitei  sale  că  va 
reveni  peste  câteva  luni.  A  revenit,  dar  peste  un  an,  găsind-o  pe  SUNI 
acasă,  cu  băieţelul  lor  în  braţe.  Femeia  rămăsese  însărcinată,  patroana  o 
dăduse  afară,  iar  ea  supravieţuise  datorită  fratelui  ei  Lukur,  care  îi 
aducea  zilnic  de  mâncare.  Impresionat  de  noua  lui  familie,  Lucas  i-a  lăsat 
bani  şi  haine  lui  SUNI,  după  care  a  pornit  din  nou  la  drum.  Nefericita 
femeie  a  înţeles  că  viaţa  ei  va  fi  dedicată  creşterii  fiului  său,  Ahdan,  şi 
nepoţilor  ce  vor  veni  pe  lume.  Nu  şi-a  găsit  un  alt  bărbat,  iar  Lucas  nu  a 
mai  revenit.  SUNI  a  aflat  peste  câţiva  ani  de  la  ultima  lui  vizită  că 
bărbatul  murise  într-un  naufragiu,  provocat  de  atacul  unor  piraţi  asupra 
corăbiei  pe  care  lucra.  Resemnată,  SUNI  şi-a  văzut  de  treburi,  crescându- 
şi  băiatul  prin  munca  ei  de  meşter  creator  de  obiecte  tradiţionale.  Avea 

38  de  ani  când  Ahdan  împlinea  20.  Băiatul  se  pregătea  de  nuntă  cu 
aleasa  inimii  sale,  când,  epuizată  de  emoţii  şi  multă  muncă,  eroina 
noastră  a  trecut  la  cele  veşnice,  din  cauza  unui  stop  cardiac.  Biata  femeie, 
a  cărei  viaţă  fusese  dedicată  muncii  şi  creşterii  unicului  copil,  nu  a  mai 
ajuns  să  se  bucure  la  nunta  lui.  Viaţa  ei  scurtă  fusese  ceva  obişnuit  pentru 
femeile  din  acea  lume,  care  munceau  adeseori  mai  mult  decât  bărbaţii, 
iar  când  se  îmbolnăveau  grav,  nu  aveau  prea  multe  şanse  de  însănătoşire. 

Nina  Petre 
îg  martie  2012 


COMENTARIUL  ELENEI 

„Pot  spune  că  sunt  mândră  de  o  astfel  de  antecesoare  spirituală.  A 
fost  o  femeie  puternică,  curajoasă  şi  răzbătătoare.  Jos  pălăria!  Ce  frate 
deosebit  a  avut,  fără  el  sigur  i-ar  fi  fost  mult  mai  greu!  Probabil  că  de 
aceea  acum  nu  am  parte  foarte  mult  de  singurul  meu  frate,  dar  nu-i  bai. 
Nu  cred  că  aş  fi  putut  să  fac  ceea  ce  a  făcut  SUNI,  să  fac  singură  un  copil 
şi  să  mă  chinui  din  răsputeri  să-l  cresc.  A  fost  formidabilă  şi  are  toată 
admiraţia  mea.  Cât  o  fi  suferit,  săraca,  să  rămână  fără  iubitul  ei!  Ce  s-o  fi 
întâmplat  cu  el,  în  următoarele  încarnări?  Sper  că  nu  a  suferit.  Oare 
antecesorii  mei  spirituali  sau  eu  ne-am  mai  reîntâlnit  cu  el?  Dacă  da,  cine 
o  fi  fost?  Ce  mă  bucur  că  SUNI  nu  i-a  purtat  ranchiună  lui  Lucas  şi  asta  s- 
a  văzut  în  încarnările  urmaşilor  spirituali,  numai  că  suferinţa  lipsei 
partenerului  s-a  manifestat  şi  la  OXANA  şi  abia  TIRIK  s-a  putut  bucura 
de  familie  şi  de  partenera  lui  până  la  sfârşit.  Suferinţă,  suferinţă, 
suferinţă.  Oare  suferinţa  îndurată  de  SUNI,  OXANA  şi  ALIKIA  o  datora 
ESTHER  partenerului?  Oare  suferinţa  pricinuită  lui  Ahdan  de  moartea 
timpurie  a  lui  Suni  a  trebuit  să  o  îndure  ESTHER,  prin  moartea  lui  Iaroll 
pe  front?  Ciudat,  dar  soţul  meu  s-a  apucat  să  construiască  vapoare  în 
miniatură.  O  fi  urmaşul  spiritual  al  lui  Lucas  Feroes?  Bine,  soţul  meu 
prezintă  similitudini  şi  cu  Handel  şi  cu  Marulis.  Cum  întâlnesc  în  această 
încarnare  a  spiritului  meu,  la  soţul  meu,  anumite  caracteristici  comune 
cu  partenerii  antecesorilor  mei  spirituali?! 

Din  nou,  toată  admiraţia  mea  pentru  munca  lui  SUNI:  nu-i  uşor  să 
faci  pălării,  coşuri  şi  păpuşi.  Eu  sunt  total  paralelă,  nu  ştiu  să  fac  nimic: 
nu-s  bună  nici  la  lucru  manual,  nici  la  modelism,  în  schimb  soţul  meu 
este  foarte  priceput  la  ambele.  îl  admir  foarte  mult  pentru  aceste  daruri 
pe  care  le  are,  dar  păcat  că,  din  cauza  deprimării,  nu  şi  le  fructifică  la 
adevăratul  potenţial,  ar  face  artă.  Mă  doare  sufletul  din  această  cauză. 
Cât  mi-aş  fi  dorit  şi  eu  să  pot  face  astfel  de  lucruri  şi  nu  sunt  în  stare. 
Pălăriile  nu  mă  caracterizează,  mi  se  par  foarte  sofisticate,  deşi  la  nuntă, 
în  loc  de  voal,  am  purtat  pălărie. 

Ceea  ce  nu  mi  s-a  părut  frumos  şi  etic  e  faptul  că,  deşi  a  ajutat-o  la 
început,  Radamah  a  respins-o  pe  SUNI  atunci  când  avea  cea  mai  mare 

nevoie  de  ajutor.  Urma  să  aibă  un  copil,  nu  avea  lepră,  dar  cred  că  nu 
trebuie  să  am  prea  multe  pretenţii  de  la  anii  1600  şi  modul  de  gândire  de 
atunci.  Cred  că  SUNI  a  suferit  foarte  mult  şi  din  cauza  acestei  răutăţi. 
Dumnezeu  să  o  ierte  şi  să  o  binecuvânteze  pe  Radamah,  care  poate  a 
înţeles,  la  un  moment  dat,  gestul  ei.  Cât  o  fi  suferit  Ahdan  că  mama  lui  nu 
a  mai  apucat  să-l  vadă  la  casa  lui,  cu  soţie  şi  copil!  Şi  SUNI  a  lăsat 
suferinţă  în  urma  ei,  la  fel  ca  şi  ESTHER.  în  cazul  lui  SUNI  a  plătit 
OXANA,  rămânând  văduvă  la  40  de  ani.  (La  fel  a  păţit  bunica  mea 
paternă  din  această  încarnare,  care  a  rămas  fără  soţ  tot  din  cauza  unui 
accident  cu  căruţa.  Calul  s-a  speriat,  l-a  dat  jos  pe  bunicul  de  pe  căruţă  şi 
a  călcat  pe  el,  lăsându-1  acolo  mort.  A  rămas  o  văduvă  cu  4  copii.) 
Suferinţa  lăsată  în  urmă  de  ESTHER  o  plătesc  eu. 

Marea,  mă  tot  lovesc  de  ea:  ALIKIA,  OXANA,  SUNI,  RUNK.  Ce  nu 
înţeleg,  de  ce  mi-e  frică  de  apă?  Oare  moartea  lui  Lucas  mi-a  imprimat  în 
suflet  frica  de  apă  sau  este  doar  de  ordin  psihologic?  Nu-mi  place  carnea 
de  peşte,  deşi  e  cea  mai  sănătoasă.  Adevăru-i  că-mi  place  doar  carnea 
care  nu  are  multe  oase,  dar  tot  nu  aş  mânca  zilnic.  Nici  mirosul  de  peşte 
nu-mi  place,  îmi  provoacă  o  uşoară  respingere.  De  ce  oare?  Pe  de  altă 
parte,  am  simţit  ceva  misterios  din  partea  mării,  parcă  ar  fi  vrut  să-mi 
comunice  ceva,  dar  nu  puteam  să-mi  dau  seama  ce.  Deşi  auzind 
pescăruşii,  ţipătul  lor  parcă  învăluit  în  mister  (pentru  noi,  oamenii  lipsiţi 
de  clarviziune)  strigă  după  ajutor  (aşa  interpretam  eu).  Oare  e  ţipătul  lui 
Lucas  după  ajutor,  pe  care  l-am  auzit  la  momentul  oportun  şi  s-a 
transmis  peste  veacuri?  Ştiu,  mi-aţi  spus  să  mă  apuc  de  scris,  dar  nu  am 
făcut-o  până  acum.  Când  marea  este  învolburată  şi  valurile  vin  cu  furie 
spre  mal,  îmi  este  o  frică  de  moarte:  o  simt  de  parcă  m-ar  certa  şi  ar  vrea 
să  mă  pedepsească.  Cred  că  de  la  Lucas  mi  se  trage.  Fantastic  cum  rămân 
imprimate  în  perispiritul  nostru:  fricile,  suferinţele  şi  patimile  noastre! 

A  suferit  mult  spiritul  meu  şi  simt  acest  lucru  atât  de  pregnant,  dar 
un  rău  care  nu  te  omoară,  te  întăreşte.  în  ceea  ce  priveşte  încarnările 
dese  ale  spiritului  meu,  deşi  înseamnă  evoluţie,  simt  că  parcă  spiritul 
meu  ar  fi  obosit  şi  are  nevoie  de  mai  multă  odihnă.  Pe  de  altă  parte, 
datoria  este  datorie  şi  trebuie  plătită.  Oare  cum  să  mă  comport  ca  să  nu 
mai  condamn  un  alt  suflet  în  viitor?  Simt  că-i  datorez  urmaşului  meu  sau 
urmaşei  mele  spirituale  ştergerea  suferinţei,  linişte,  echilibru  (lipsa 
oricărui  ataşament),  veselie  şi  bucuria  de  a  trăi,  bunătate  şi  milă.  Nu 
vreau  să  mai  condamn  pe  nimeni  în  viitor,  nu  vreau  să  port  conştiinţa 
vreunui  rău  creat  nimănui,  din  ştiinţă  sau  neştiinţă.  Sper  ca  inima  să  mă 
ajute  să  prind  cei  83  de  ani  doriţi  de  spiritul  meu.  Nu  ştiu,  niciodată  nu 
mi-a  spus  nimic  Thailanda  sau  Groenlanda,  deşi  am  văzut  la  TV  imagini 
legate  de  Thailanda  şi  mi-a  sărit  în  ochi  pe  hartă  Groenlanda.  Nu  mi-aş  fi 
putut  închipui  că  am  avut  antecesori  spirituali  în  aceste  două  ţărişoare. 

Doresc  să  vă  spun  că  m-aţi  ajutat  foarte  mult  cu  cele  relatate  despre 
cele  5  încarnări  ale  spiritului  meu.  Am  reuşit  să  înţeleg  şi  să  conştientizez 
anumite  frici,  impulsuri,  patimi,  nelinişti,  griji  şi  în  special  porcăria  asta 
nenorocită  de  deprimare.  Era  foarte  important  pentru  mine  să  înţeleg  de 

unde  mi  se  trage.  Foarte  mult  rău  mi-a  făcut  această  deprimare  şi  abia 
acum  încep  să  înţeleg  uşor,  uşor,  prin  ce  mi-am  atras  nereuşitele  mele  pe 
plan  personal  şi  profesional,  lipsa  de  interes  pentru  cele  înconjurătoare: 
politica,  dorinţa  de  a  avea  bani,  bunuri  personale,  arta  (deşi  îmi  place, 
dar  nu  am  avut  o  motivaţie  puternică  de  a  studia  mai  mult);  lipsa  de  chef 
de  orice  şi  comunicativitatea  scăzută;  când  sunt  intr-un  grup,  lipsa  de 
spontaneitate  într-o  discuţie  sau  ceartă;  complex  de  inferioritate 
dezvoltat  de  mic  copil  şi  lista  ar  putea  continua.” 

ELENA 
20  martie  2012 
Bucureşti 

Episodul  6  -  RUNK 

RUNK  a  trăit  între  anii  1513-1572.  S-a  născut  intr-un  sat  de  pescari 
situat  pe  ţărmul  sudic  al  celei  mai  mari  insule  a  lumii,  Groenlanda. 
Dispărut  ulterior  din  cauza  migraţiei  locuitorilor,  satul  respectiv  poate  fi 
localizat  la  câteva  zeci  de  kilometri  distanţă  spre  nord  faţă  de  actualul 
oraş  Ivituut  (Ivigtut).  Părinţii  lui  RUNK  se  numeau  Midark  (tatăl)  şi 
Rostor  (mama).  Cei  doi  au  avut  patru  copii:  un  băiat  (RUNK)  si  trei  fete 
(Munduru,  Makru,  Lundah).  Hrana  zilnică  a  familiei  era  asigurată  de 
Midark.  Bărbatul  pleca  la  pescuit  pe  pluta  lui  rudimentară,  întorcându-se 
acasă  cu  vietăţi  recoltate  din  apele  reci  ale  Mării  Labrador.  Nevasta  lui, 
Rostor,  se  ocupa  de  gospodărie  şi  creşterea  copiilor.  în  plus,  confecţiona 
haine  din  piei  de  animale,  foarte  necesare  pentru  a  rezista  cu  toţii  la 
clima  deosebit  de  aspră. 

RUNK,  fiind  singurul  băiat  şi  cel  mai  mare  copil  din  familie,  s-a 
comportat  de  mic  asemenea  tatălui  său,  imitându-1  în  toate  obiceiurile. 
La  7  ani,  băiatul  părea  a  fi  un  bărbat  în  miniatură,  voinic  la  trup,  ager  la 
minte  şi  agil  în  gesturi.  Pescuia  şi  vâna  alături  de  Midark,  fără  a  se  teme 
de  valurile  ameninţătoare  ale  mării  şi  nici  de  animalele  pe  care  se 
străduia  să  le  ucidă.  Surorile  lui  au  plecat  în  lume,  urcându-se  la  bordul 
unor  corăbii  venite  dinspre  Europa.  RUNK,  rămas  unicul  sprijin  al 
părinţilor  săi,  şi-a  ales  o  fată  dintre  cele  câteva  bune  de  măritat, 
întemeindu-şi  o  familie  în  satul  natal.  înainte  de  ritualul  căsătoriei, 
RUNK  şi-a  construit  o  colibă  învecinată  cu  cea  în  care  locuia  de  când 
văzuse  lumina  zilei.  Nevasta  lui,  Iahtri,  semăna  bine  cu  Rostor,  atât  la 
chip,  cât  şi  la  hărnicie.  De  fapt,  Iahtri  era  una  dintre  nepoatele  mamei  lui 
RUNK.  Ştiind  că  neamul  lor  avea  nevoie  de  urmaşi,  Iahtri  a  născut  atâţia 
copii  cât  i-a  fost  dat  să  aibă:  doar  doi,  o  fată  şi  un  băiat.  Fata,  Sunku,  a 
plecat  la  vârsta  adolescenţei  cu  o  corabie  scandinavă,  pierzându-şi  urma, 
aşa  cum  făcuseră  majoritatea  fetelor  din  sat.  Băiatul,  Rusk,  a  împărtăşit 
soarta  lui  RUNK,  rămânând  alături  de  părinţii  săi,  ocupându-se  cu 
pescuitul  şi  vânătoarea. 

RUNK,  eroul  nostru,  a  trăit  doar  59  de  ani,  un  adevărat  record  al 
vârstei  locuitorilor  din  zonă.  Trupul  său  robust  l-a  ajutat  să  reziste  vieţii 
grele  şi  pline  de  pericole,  iar  norocul  i-a  ieşit  în  cale  ori  de  câte  ori  l-a 
prins  furtuna  pe  mare  sau  s-a  apropiat  prea  mult  de  el  câte  un  animal 
periculos. 


Nina  Petre 
10  mai  2012 


COMENTARIUL  ELENEI 

„Mă  bucur  mult  să  aud  că  episoadele  mele  karmice,  cât  şi 
răspunsurile  mele  ajută  alte  persoane.  Cred  că  cel  mai  bine  pentru 
sănătatea  noastră  psihică  şi  pentru  evoluţia  noastră  spirituală  este  să  fim 
sinceri  atât  cu  noi,  cât  şi  cu  cei  din  jurul  nostru,  ceea  ce  din  păcate  nu  se 
mai  întâmplă  cu  multe  persoane.  Am  fost  învăţată  să  nu  mint,  deşi 
aceeaşi  persoană  care  m-a  învăţat  lucrul  acesta,  din  păcate,  minţea  şi  ea. 
Dumnezeu  să  o  ierte,  că  mi-e  atât  de  dor  de  ea  şi  aş  vrea  să  o  am  aproape, 
dar  nu  mai  este.  Acum  stau  cu  un  om  care  m-a  minţit  şi,  fiindcă  i-am 
spus  că  prefer  să  tacă  decât  să  mintă,  s-a  conformat.  Trebuie  să  accept, 
nu  am  ce  să  fac,  deşi  doare,  dar  nu  mai  contează. 

în  ceea  ce-1  priveşte  pe  RUNK,  se  pare  că  a  fost  un  om  dintr-o 
bucată,  de  altfel  îmi  plac  mult  astfel  de  oameni,  care  există  şi  în 
societatea  noastră.  Se  pare  că  a  fost  destul  de  ataşat  de  familie,  în  special 
de  părinţi  şi,  ca  mulţi  dintre  băieţi,  de  mamă,  fiindcă  şi-a  luat  o  soţie  care 
semăna  cu  mama  lui.  Se  pare  că  această  legătură  cu  părinţii  o  resimt  şi 
azi,  deşi  nu  am  un  soţ  care  să  semene  cu  niciunul  dintre  părinţii  mei. 
Probabil  că  acesta  este  şi  motivul  pentru  care  a  existat  o  distanţă  între 
mine  şi  ai  mei.  Mai  bine  aşa,  decât  să  ne  facem  rău  unii  altora.  Mă 
gândesc,  oare  cum  s-o  fi  simţit  RUNK  când  surorile  lui  au  plecat  şi  nu  le- 
a  mai  văzut  tot  restul  vieţii,  dar  ce  a  simţit  când  i-a  plecat  fetiţa  şi  nu  s-a 
mai  întors?  Oare  nu  l-a  durut,  nu  a  suferit?  Acesta  să  fie  motivul  pentru 
care  nu  suport  despărţirile  şi  mă  dor  atât  de  tare?  O  fi  fost  el  dur  şi 
puternic,  o  fi  rămas  cu  băiatul,  dar  sângele  apă  nu  se  face.  Poate  aceste 
plecări  ale  persoanelor  iubite  să  fi  contribuit  într-un  fel  la  agresivitatea 
existentă,  care  a  fost  cultivată  şi  prin  exemplul  tatălui,  pentru  a-şi  duce 
traiul  de  zi  cu  zi. 

Nu  este  în  regulă  să  omori  orice  fel  de  vietate  (ştiu  indienii  ce  ştiu), 
chiar  dacă  motivul  este  unul  bine  întemeiat,  motiv  pentru  care  văd  că  în 
încarnarea  aceasta  am  fost  îndepărtată  atât  de  natură,  cât  mai  ales  de 
mare,  prin  frica  asta  puternică  existentă  la  mine  vizavi  de  mare  şi  mai 
ales  de  marea  învolburată.  Atât  la  propriu,  cât  şi  la  figurat  mă  blochez  în 
situaţii  „învolburate”.  Orice  furie  mă  blochează.  Nu-mi  place  cearta  şi  nici 
nu  ştiu  cum  să  reacţionez  obiectiv,  nu  sunt  spontană,  dar  simt  că  am  un 


NINA  PETRE  -  Vieţile  anterioare  ale  spiritului  Voi.  1 


pag.  68 


înger  păzitor  în  astfel  de  situaţii  care  mă  întăreşte  şi  mă  protejează,  la  fel 
calaRUNK. 

Mă  gândesc,  oare  frica  pentru  mare  s-a  transmis  imediat  la  SUNI 
RAH  MANTU,  ca  să  fi  influenţat  în  supărarea  ei  şi  prin  temerile  ei  - 
fiindcă  Lucas  a  plecat  din  nou  pe  mare,  deşi  aveau  un  copil  -  acel 
naufragiu  în  care  el  a  murit?  Nu  ştiu,  sper  să  nu  am  dreptate.  Se  pare  că 
şi  ea  a  rămas  cu  băiatul,  la  fel  ca  RUNK.  Experienţa  lui  RUNK  a  învăţat-o 
să-şi  ducă  viaţa  şi  să-şi  crească  singură  copilul.  Două  existenţe  scurte,  din 
punctul  meu  de  vedere  şi  zbuciumate,  mai  liniştită  fiind  OXANA,  deşi 
nici  ea  nu  a  fost  scutită  de  durere,  rămânând  destul  de  devreme  văduvă, 
în  orice  caz,  experienţa  spirituală  a  lui  RUNK  i-a  ajutat  pe  urmaşii  lui 
spirituali,  mai  puţin  pe  ESTHER,  care  a  cedat  şi  acum  trebuie  să  îndrept 
acest  fapt  şi  nu-mi  găsesc  tăria  de  a  face  acest  lucru.  Mă  rog  la  Dumnezeu 
să  mă  ajute  să  mă  ridic,  dar  nu  ştiu  dacă  am  să  pot  să  fac  acest  lucru. 

Este  ciudat,  simt  anumite  contradicţii  în  mine:  pe  de  o  parte  simt  că 
există  tărie  în  mine  să  îndur,  iar  pe  de  altă  parte  simt  că  nu  mai  pot  şi  aş 
vrea  să  se  termine  totul.  Contradicţia  de  experienţe  ale  antecesorilor  mei 
spirituali.  Simt  destul  de  des  că  m-am  săturat  de  tot  şi  de  toate,  dar 
conştientizez  foarte  bine  că  nici  moartea  nu  este  o  soluţie,  fiindcă  tot  ce 
nu  pot  eu  să  îndur  sau  să  trec  peste  se  va  transmite  urmaşului  spiritual, 
ceea  ce  nu  este  o  soluţie. 

Nu  ştiu  să  spun  dacă  mi-e  frică  de  animalele  sălbatice,  fiindcă  nu  am 
fost  pusă  în  situaţia  în  care  să  fiu  atacată  de  niciun  animal,  dar  mă 
gândesc  că  nu  m-aş  simţi  foarte  confortabil  dacă  m-ar  ataca  vreun  urs, 
leu,  panteră  etc.,  dar  pot  spune  că  nu  mi-e  frică  doar  când  mă  gândesc  că 
aş  fi  atacată. 

în  ceea  ce  priveşte  frigul,  zăpada  şi  iarna,  îmi  plac  foarte  mult. 
Suport  frigul  şi-mi  plac  troienele  de  zăpadă.  M-am  simţit  atât  de  bine 
când  a  nins  anul  acesta  şi  când  vedeam  zăpezile  acelea  mari!  Ador  să 
ningă  şi  să  văd  Bucureştiul  îmbrăcat  în  alb,  mă  simt  fericită.  Frigul  îl  pot 
îndura,  de  multe  ori  nici  nu-1  simt,  parcă-s  obişnuită  de  secole.  Nu  suport 
căldura  excesivă  (canicula  ultimelor  veri  de  câţiva  ani  încoace),  mă  agită, 
mă  nelinişteşte  şi  îmi  creează  disconfort.  Mă  gândesc  ce  bine  ne-ar  fi  fost 
dacă  trăiam  şi  acum  în  mijlocul  naturii  şi  nu  prin  betoanele  acestea 
deprimante.  Simt  nevoia  de  verdeaţă,  pomi,  natură  şi  am  atât  de  puţin 
parte  de  ele.” 

Elena 
15  mai  2012 
Bucureşti 


Episodul  7  -  ALID 

Turcoaica  ALID  SARDIH  a  trăit  între  anii  1427-1498.  S-a  născut 
într-o  familie  de  nobili  otomani,  provenind  din  străvechea  regiune 
Anatolia.  Localitatea  în  care  ALID  a  văzut  lumina  zilei  se  numeşte  astăzi 


NINA  PETRE  -  Vieţile  anterioare  ale  spiritului  Voi.  1 


pag.  69 


Aksaray,  devenind  un  oraş  prosper  de-a  lungul  secolelor.  El  este  situat  la 
sud-est  faţă  de  marele  lac  Tuz.  Părinţii  lui  ALID  se  numeau  Iurak  (tatăl) 
şi  Ludin  (mama).  Cei  doi  au  avut  7  copii:  3  fete  (Alid,  Mirdek,  Lossor)  şi  4 
băieţi  (Murad,  Sundek,  Rodun,  Issad).  Iurak,  nobil  bogat,  posesor  al  unei 
moşii  vaste  în  afara  localităţii,  avea  patima  comerţului  cu  obiecte 
preţioase  confecţionate  din  aur  şi  argint.  împreună  cu  fratele  său  Adurki 
îşi  construise  o  reţea  de  afacerişti  care  vindeau  la  preţuri  mari  arme, 
bijuterii,  vase,  toate  furate  de  soldaţii  otomani  din  teritoriile  ocupate. 
Ludin,  provenind  şi  ea  dintr-o  familie  bogată,  s-a  ocupat  de  copiii  săi  aşa 
cum  văzuse  în  palatul  părinţilor,  asigurându-le  o  educaţie 
corespunzătoare  vremurilor  în  care  trăiau  cu  toţii.  Cei  4  băieţi  au  primit 
instrucţia  armelor,  fiind  pregătiţi  să  plece  pe  câmpurile  de  luptă.  Fetele, 
obişnuite  să  se  îngrijească  toată  ziua,  conservându-şi  frumuseţea 
naturală,  au  fost  negociate  de  părinţii  lor  încă  minore,  ajungând  neveste 
de  afacerişti  şi  războinici  bogaţi. 

Fata  cea  mică,  ALID,  a  fost  cumpărată  la  numai  15  ani  de  boierul 
Hassan  Durkid,  un  bărbat  în  vârstă  de  36  de  ani,  care  mai  avea  două 
neveste.  ALID,  o  copilă  naivă  şi  neştiutoare  în  privinţa  căsătoriei,  şi-a 
ascultat  părinţii,  din  dorinţa  de  a  le  face  pe  plac  şi  a-i  elibera  de  grija 
întreţinerii  ei.  După  nuntă,  negustorul  Hassan  şi-a  izolat  tânăra  nevastă 
într-una  din  numeroasele  vile  de  pe  moşia  lui,  femeia  pierzând  contactul 
cu  prietenele  din  oraş.  Singurii  vizitatori  acceptaţi  de  Hassan  erau  cei  doi 
părinţi,  plus  surorile  şi  fraţii  lui  ALID,  împreună  cu  familiile  lor.  ALID,  a 
cărei  viaţă  de  femeie  măritată  semăna  cu  cea  a  unei  păsări  din  colivie,  nu 
le-a  cunoscut  de  la  început  pe  celelalte  două  neveste  ale  soţului  său. 
Izolarea  tuturor  a  fost  perfectă,  reuşind  să  se  vadă  cu  toţii  -  neveste, 
copii  şi  nepoţi  -  după  decesul  bărbatului.  La  82  de  ani,  Hassan  încă  îşi 
mai  sporea  averea  prin  afaceri  necurate  cu  tot  felul  de  aventurieri 
periculoşi.  Nemulţumit  de  plata  oferită  pentru  un  sac  de  bijuterii  furate, 
unul  dintre  ei  l-a  înjunghiat  mortal  pe  Hassan,  fugind  de  la  locul  faptei  cu 
marfa  în  spinare.  Negustorul  mort  a  fost  găsit  prăbuşit  în  stradă  a  doua  zi 
dimineaţa,  după  ce  zăcuse  toată  noaptea  fără  suflare.  Toate  activităţile  de 
cinstire  a  celui  decedat  şi  de  distribuire  a  uriaşei  averi  între  numeroşii 
moştenitori  au  fost  organizate  de  Murad,  fratele  mai  mare  a  lui  ALID, 
ajuns  şi  el  un  om  în  vârstă,  având  o  bună  reputaţie  de  înţelept.  Toate 
neamurile  fiind  adunate  în  palatul  lui  Murad,  cele  trei  văduve  au  avut 
prilejul  de  a  se  cunoaşte,  uimite  de  ceea  ce  vedeau  şi  auzeau.  Răposatul 
Hassan  avusese  15  copii,  dintre  care  4  proveneau  din  convieţuirea  cu 
ALID.  Femeia  îi  dăruise  3  fete  şi  un  băiat,  toţi  aflându-se  la  casele  lor, 
având  şi  ei  copii. 

Văduva  ALID,  rămasă  cu  o  avere  considerabilă,  a  trăit  comod  până 
la  71  de  ani  în  vechiul  palat  al  fostului  soţ,  împreună  cu  nepoata  ei 
Mirmah  şi  familia  acesteia.  Având  cultul  păstrării  bunelor  relaţii  între 
rude,  ALID  s-a  vizitat  adeseori  cu  celelalte  două  văduve,  acceptând 
evidenţa  faptelor  şi  respectând  tradiţia  strămoşească  a  familiilor 
otomane.  Femeie  liniştită,  cu  vorba  măsurată,  ea  nu  a  intrat  niciodată  în 

conflict  cu  rudele  sau  cu  persoane  din  afara  neamului  său.  Datorită 
priceperii  ei  de  negociator,  moştenitorii  lui  Hassan  au  păstrat  relaţii 
paşnice,  acceptând  fiecare  averea  oferită  prin  împărţire  dreaptă.  După 
moartea  lui  ALID  au  avut  loc  numeroase  conflicte  între  nepoţi,  unele 
dintre  ele  sfârşindu-se  cu  acte  violente.  ALID  a  închis  ochii  cu  faţa 
senină,  păstrând  pe  chip  un  zâmbet  uşor,  specific  muribunzilor  care  nu 
aveau  ce  regreta  din  viaţa  care  tocmai  se  sfârşise. 


Nina  Petre 
12  iunie  2012 


COMENTARIILE  ELENEI 

„Interesantă  această  doamnă  ALID,  foarte  supusă  şi  ascultătoare, 
intr-adevăr  mă  regăsesc  în  această  persoană.  Este  bine  că  a  putut  accepta 
voinţa  părinţilor  ei,  ceea  ce  eu  nu  ştiu  dacă  aş  fi  putut  accepta.  Pe  mine 
întotdeauna  m-a  revoltat  această  atitudine  de  a  impune  copiilor  voinţa 
părinţilor  fie  personal,  fie  profesional,  fiindcă  am  văzut  multe  drame  din 
această  cauză.  Fiecare  om  trebuie  să  aibă  liberul  arbitru,  fiindcă  este 
viaţa  lui,  nu  a  altuia.  Doamne,  cum  o  fi  putut  să  stea  atâţia  amar  de  ani 
închisă  într-un  palat,  fără  prieteni,  fără  a  interacţiona  cu  lumea  şi  fără  să 
ştie  de  celelalte  două  soţii!?  Ce  ciudat  să  descopere  la  60  de  ani  lucruri 
care  ar  fi  trebuit  să  le  ştie  de  la  15,  când  s-a  măritat! 

Observ  diferenţa  de  vârstă  între  ALID  şi  Hassan,  la  fel  ca  la  părinţii 
mei:  tata  va  face  în  noiembrie  83  şi  mama  a  împlinit  în  ianuarie  62  şi  pot 
spune  că  s-au  înţeles.  De  altfel,  se  pare  că  îmi  inspiră  mai  multă 
încredere  bărbaţii  mai  în  vârstă  decât  cei  tineri  şi  m-am  gândit  că 
probabil  fiindcă  am  avut  un  tată  mai  în  vârstă  decât  mama. 

Păcat  că  Hassan  s-a  ocupat  de  negoţ  din  bunuri  furate,  la  fel  ca  tatăl 
lui  ALID,  nu-i  în  regulă,  drept  urmare  a  suportat  consecinţele.  Oare  ALID 
o  fi  fost  furioasă  pe  acei  aventurieri  încât  am  ajuns  într-o  ţară  în  care 
înşelăciunea  şi  furtul  sunt  la  loc  de  cinste?  Dacă  stau  bine  să  mă  gândesc, 
şi  străbunica  mea  făcea  comerţ  cu  marfă  de  contrabandă:  carpete, 
covoare,  materiale  etc.  şi  a  făcut  bani  vânzând  astfel  de  lucruri,  fără  să 
plătească  taxe  la  stat.  Deci  văd  că  şi  actuala  încarnare  a  spiritului  meu  se 
loveşte  de  bani  câştigaţi  într-un  mod  nu  tocmai  corect. 

Mă  uit  că  ALID  a  fost  o  bună  negociatoare.  Eu  nu  sunt,  atât  că  nu-mi 
plac  conflictele  şi  încerc  să  le  evit  pe  cât  mai  mult  posibil,  la  fel  ca  ALID. 
Dacă  ALID  avea  grijă  de  ea,  eu  din  păcate  nu  am  nici  timp  şi  nici  bani 
pentru  mine.  Nu  ştiu  cât  de  conştientă  şi  cât  de  apăsată  s-a  simţit  ALID, 
dar  eu  resimt  atât  de  puternic  acest  sentiment  de  pasăre  în  colivie,  chiar 
am  senzaţia  că  mă  sufoc.  Mă  simt  legată  de  mâini  şi  de  picioare  şi  total 
neputincioasă.  Aş  vrea  să  simt  că  zbor,  cresc,  mă  dezvolt  psihic  şi 
spiritual,  dar  simt  că  această  realitate  pe  care  o  trăiesc  mă  trage  în  jos 
sau,  în  cel  mai  fericit  caz,  mă  face  să  bat  pasul  pe  loc.  îmi  vine  să  urlu  şi 


NINA  PETRE  -  Vieţile  anterioare  ale  spiritului  Voi.  1 


pag.  71 


să  muşc  din  pereţi.  Mai  sunt  şi  debusolată,  nu  ştiu  ce  să  fac  şi  la  cine  să 
apelez.  De  altfel,  chiar  nu  vreau  să  rog  pe  nimeni  nimic  şi  vreau  să  mă 
descurc  singură.  Acum  resimt  foarte  profund  lipsa  bunicii  mele,  care  era 
o  persoană  veselă,  pozitivă  şi  optimistă.” 

ELENA 
13  iunie  2012 
Bucureşti 

„M-am  mai  gândit  la  ultimele  noastre  comunicări  legate  de  ultimul 
episod  karmic  cu  turcoaica  nobilă  cu  care  mă  asemăn.  De  multe  ori  simt 
că  m-am  născut  într-o  epocă  greşită,  în  care  nu  am  ce  să  caut,  dar  ce  să-i 
faci,  trebuie  să  ducem  ceea  ce  ni  s-a  dat!  Sunt  multe  asemănări  între  felul 
de  a  fi  al  turcoaicei  ALID  şi  eu,  multe  personaje  care  sunt  la  fel  cu  cele  cu 
care  interacţionez,  mai  ales  soţul  meu.  Nu  ştiu  cum  a  resimţit  turcoaica 
ALID  afacerile  necinstite  ale  soţului  şi  dacă  a  ştiut  prea  multe  de  ele,  dar 
eu  nu  m-aş  fi  simţit  confortabil. 

Ce  pot  să  spun  este  că  nu  am  fost  niciodată  pornită  pe  bărbaţii  cu 
multe  soţii,  chiar  nu  m-a  interesat  aspectul,  cum  nu  am  judecat  niciodată 
femeile  singure  cu  un  copil,  chiar  le  admir,  apropo  de  SUNI.  Pot  să  spun 
că  sunt  mândră  de  astfel  de  antecesori  spirituali  şi  mă  rog  pentru 
sufletele  lor,  deşi  avem  spiritul  comun.  Nu  ştiu  dacă  ALID  a  dus  povara 
deprimării,  dar  eu  o  duc  şi-mi  este  atât  de  greu!  De  multe  ori  mă  gândesc 
că  nu  mai  pot,  nu  mai  am  cu  ce  resurse  să-mi  revin  şi  aş  vrea  să  mor,  dar 
pe  de  altă  parte  sper  că  soţul  meu  să  se  pună  pe  picioare  şi-mi  fac 
speranţe  că  o  să  fie  bine.” 

ELENA 
6  iulie  2012 
Bucureşti 


EPISODUL  8  -  MIHAI 

Valahul  MIHAI  GRAUR  a  trăit  între  anii  1316-1389.  S-a  născut  în 
satul  Smeeni,  din  Câmpia  Buzăului,  situat  pe  malul  Călmăţuiului,  un 
afluent  al  Dunării.  Părinţii  lui  Mihai  se  numeau  Tănase  şi  Olguţa.  Soţii 
Graur  aveau  6  copii:  2  fete  (Ariţa,  Elena)  şi  4  băieţi  (Vasile,  Marcu,  Luciu, 
Mihai).  Tănase  provenea  dintr-un  neam  vechi  de  boieri,  cu  moşii  în 
Câmpia  Buzăului  şi  case  în  Buzău.  Nevasta  lui,  Olguţa,  provenea  dintr-o 
familie  bogată  din  zona  Vasluiului.  Familia  Graur  locuia  în  sezonul  rece 
în  casa  lor  din  Buzău,  iar  de  cum  începea  primăvara  se  mutau  pe  moşie, 
în  Smeeni,  unde  aveau  un  conac  impunător.  Copiii  au  crescut  ca 
adevărate  vlăstare  boiereşti,  cu  dădace,  servitoare  şi  guvernante  care  i-au 
învăţat  puţină  carte.  MIHAI  avea  14  ani  când  regiunile  istorice  Valahia 
(în  care  locuia  cu  familia  lui)  şi  Moldova  (unde  l-a  purtat  soarta  mai 
târziu)  au  devenit  Principate  Autonome.  Cei  6  copii  şi-au  urmat  calea 
vieţii,  diferită  pentru  fiecare  dintre  ei. 

Mezinul  familiei,  MIHAI,  a  plecat  de  acasă  la  doar  19  ani,  căutându- 
şi  norocul  în  ţinutul  Moldovei,  tocmai  la  Iaşi.  îl  luase  cu  el  unchiul 
Dumitru,  fratele  lui  Tănase,  promiţându-i  averea  sa  ca  moştenire  după  ce 
nu  va  mai  fi  în  viaţă.  Dumitru  şi  nevasta  lui,  Eleonora,  au  avut  un  rol 
covârşitor  în  mersul  vieţii  lui  MIHAI.  L-au  ajutat  să  înveţe  a  socoti  averea 
şi  încasările  din  vânzarea  produselor  agricole,  obţinute  de  pe  moşia  lor. 
L-au  însurat  pe  MIHAI  cu  nepoata  unor  prieteni,  fata  numindu-se 
Steluţa.  Proaspăta  familie  şi-a  stabilit  reşedinţa  în  noua  casă  construită 
de  soţii  Dumitru  şi  Eleonora,  decorată  cu  mobilă  scumpă  şi  obiecte  rare 
de  către  părinţii  fetei.  Ion  şi  Stana  o  aveau  doar  pe  Steluţa,  ceilalţi  doi 
copii  decedând  de  diaree,  când  încă  nu  împliniseră  4  anişori.  Steluţa, 
lumina  ochilor  părinţilor  săi,  a  fost  ajutată  mult  de  aceştia  câte  zile  au 
mai  avut  după  cununia  ei. 

Prietenos  din  fire,  MIHAI  dorea  să  se  aibă  bine  cu  toată  lumea.  Cei  4 
copii  ai  soţilor  Graur  au  crescut  în  atmosfera  apăsătoare  şi  încărcată  de 
discordie  care  domnea  în  oraş.  Fetele,  Simona  şi  Ileana,  ieşeau  pe  poarta 
casei  doar  însoţite  de  părinţi.  Băieţii,  Iacob  şi  Grigore,  au  învăţat 
mânuirea  armelor  încă  de  mici,  fiind  nevoiţi  să  se  apere  toată  viaţa  de 
diverşi  duşmani  care  roiau  peste  tot.  Cele  două  fete  au  fost  date  pentru 
căsătorie  unor  fii  de  boieri,  unul  din  zona  Moldovei,  celălalt  de  peste 
munţi,  din  Ardeal.  Iacob  şi  Grigore  au  rămas  lângă  părinţii  lor,  pentru  a 
le  fi  un  sprijin  la  bătrâneţe.  MIHAI  şi  Steluţa  au  trăit  mult,  având 
sănătatea  bună  şi  firea  robustă.  Au  avut  timp  să  îşi  crească  nepoţii,  care 
le-au  îndulcit  bătrâneţea. 

MIHAI  a  închis  ochii  la  73  de  ani,  după  un  an  de  la  moartea  nevestei 
sale.  Steluţa  se  chinuise  timp  de  câteva  luni,  fiind  răpusă  de  o  boală  a 
inimii.  Neconsolat  şi  neputând  trăi  fără  femeia  care  i-a  fost  soţie, 
prietenă  şi  bun  sfetnic  în  clipe  grele,  Mihai  şi-a  pus  capăt  zilelor, 
înfigându-şi  un  pumnal  în  inimă.  Fapta  lui  i-a  îngrozit  pe  cei  apropiaţi, 
dar  cu  toţii  au  considerat  că  a  fost  o  dovadă  de  bărbăţie  şi  curaj. 

Viaţa  lui  MIHAI  Graur  a  fost  puternic  influenţată  de  condiţia  lui 
socială.  Originea  boierească  le  imprima  celor  care  o  moşteneau  un 
anumit  mod  de  trai,  o  anumită  viaţă  de  familie  şi  un  anumit  fel  de  a  muri. 
De-a  lungul  vieţii,  Mihai  aflase  despre  numeroşii  boieri  care  şi-au  pus 
capăt  zilelor  fie  din  cauza  pierderii  averii,  fie  în  dueluri  şi  alte  incidente. 
Om  bogat,  dornic  de  a-şi  crea  o  atmosferă  paşnică  în  jurul  familiei, 
MIHAI  obişnuia  să  le  ofere  cadouri  costisitoare  tuturor  celor  de  care  avea 
nevoie  pentru  satisfacerea  intereselor  sale.  Prietenia  lui  cu  multe 
persoane  controversate  i-a  adus  numeroşi  duşmani  în  rândul  nobilimii 
autohtone. 


Nina  Petre 
6  iulie  2012 

COMENTARIUL  ELENEI 


„M-am  gândit  mult  la  MIHAI  Graur  şi  la  fapta  lui.  De  când  mi-aţi 
trimis  mesajul,  am  tot  citit  şi  recitit  acest  episod  karmic  şi,  intr-adevăr, 
înţeleg  această  apăsare  cumplită  pe  care  o  am  de  când  mă  ştiu  şi  înţeleg 
aversiunea  faţă  de  cuţite.  V-am  şi  întrebat  anul  trecut  de  ESHTER  dacă 
nu  cumva  s-a  sinucis,  dar  nu  m-am  gândit  nicio  clipă  că  eu  m-am  născut 
pentru  a  ispăşi  greşeala  unui  antecesor  spiritual  de  acum  700  de  ani.  M- 
am  gândit  la  ESTHER  şi  TIRIK,  dar  nu  mă  aşteptam  să  găsesc  răspunsul 
mult  mai  departe  în  trecutul  meu  spiritual,  dar  probabil  că  am  simţit 
ceva,  de  aceea  mi-am  dorit  să  continui  să  aflu.  Mi-am  pus  deseori 
întrebarea  de  ce  m-am  născut  în  România,  parcă  nu-mi  găsesc  locul, 
acum  am  înţeles.  De  altfel,  aş  dori  să  precizez  că  am  citit  şi  episodul 
karmic  al  lui  Genevieve  (actuala  doamnă  Ely),  căreia  la  fel  i-a  murit 
băiatul  în  al  doilea  război  mondial  şi  care,  în  urma  acelei  tragedii,  a 
decedat,  la  fel  ca  şi  ESTHER,  dar  din  comentariile  doamnei  Ely  s-a  văzut 
că  este  mult  mai  pozitivă,  mai  optimistă,  mai  plină  de  viaţă  şi  mai 
realizată  decât  mine.  Drept  urmare,  simţeam  că  ceva  nu  se  leagă.  Mă  tot 
întrebam:  oare  chiar  atât  de  tare  să  mă  apese  suferinţele  venite  de  la 
TIRIK,  ALIKIA  şi  ESTHER?  Parcă  nu  rezonau  experienţele  lor  cu 
apăsarea  puternică  pe  care  am  resimţit-o  şi  o  simt  în  continuare!  Viaţa 
mea  parcă  este  o  veşnică  luptă  cu  răul,  cu  deprimarea,  cu  energiile 
negative  de  care  mă  lovesc  la  fiecare  pas  personal,  profesional  şi  chiar  la 
biserică,  din  păcate. 

Văd  că  MIHAI  a  fost  un  om  serios,  responsabil,  care  şi-a  iubit  familia 
şi  care  a  fost  în  stare  să-şi  pună  lumea  în  cap  şi  să-şi  facă  duşmani  pentru 
a  o  apăra  şi  a-i  vedea  pe  toţi  în  siguranţă.  Şi  eu  simt  acelaşi  lucru:  nu 
accept  să  facă  nimeni  niciun  rău  soţului  sau  fetiţei  noastre,  indiferent  de 
cum  sunt  ei  şi  de  cum  se  comportă  cu  mine. 

Sunt  o  persoană  paşnică,  precum  boierul  MIHAI.  Nu-mi  place  să  mă 
cert  sau  să-mi  fac  duşman  pe  careva.  Cel  puţin  eu  consider  că  nu  am 
duşmani,  nu  ştiu  care-i  realitatea.  Acum  există  alte  ameninţări  din  afară: 
agitaţia,  stresul,  evoluţia  tehnologică,  libertinajul  foarte  mare,  gălăgia, 
nebunia,  televizorul,  politica,  bolile,  negativismul,  agresivitatea  în  toate 
formele  şi  multe  altele.  MIHAI  având  duşmani  şi  părinţii  departe, 
singurul  sprijin  au  fost  soţia  şi  copiii.  Probabil  că  a  suferit  când  au  plecat 
copiii  de  acasă,  dar  fiind  ceva  normal,  nu  avea  ce  să  facă.  Drept  urmare, 
dacă  a  rămas  doar  cu  soţia,  şi-a  creat  un  ataşament  foarte  mare  de  ea,  iar 
decesul  ei  cred  că  a  fost  cumplit  pentru  el.  Totuşi,  nu  era  singurul  bărbat 
care  rămânea  singur,  gestul  comis  fiind  extrem.  Nu  ştiu  dacă  să-l  numesc 
curaj,  mai  mult  nebunie  curată  şi  neştiinţă,  ţinând  cont  de  ceea  ce  trebuie 
să  îndur  eu.  Ataşamentul  de  partener  pe  care  şi  l-a  creat  boierul  MIHAI 
fiind  foarte  mare,  eu  a  trebuit  să-mi  doresc  destul  de  mult  o  familie.  Dacă 
mă  uit  la  toţi  antecesorii  mei  spirituali,  au  avut  doar  un  singur  partener 
de  viaţă,  aşa  cum  mi-am  dorit  şi  eu  să  am.  Probabil  aşa  cum  Steluţa  a  fost 
aproape  de  MIHAI  şi  eu  mă  simt  datoare  să  fiu  aproape  de  soţul  meu.  Nu 

ştiu  cum  m-aş  simţi  (nici  nu  vreau  să  mă  gândesc!)  dacă  el  ar  păţi  ceva 
(Doamne  fereşte!)  sau  ar  trebui  să  trăiesc  fără  el.  Mi  se  pare  cumplit.  Nu 
ştiu  dacă  aş  recurge  la  suicid,  dar  cred  că  aş  ajunge  psihic  şi  fizic  o 
legumă.  Nu  ştiu  ce  să  zic.” 

ELENA 
1  august  2012 
Bucureşti 


Episodul  9  -  RANUJA 

Eroina  episodului  spiritual  nr.9  este  spaniola  RANUJA  VIDIS.  Viaţa 
RANUJEI  s-a  desfăşurat  între  anii  1225-1288.  Ea  a  văzut  lumina  zilei  în 
orăşelul  Mora,  situat  la  sud  de  Toledo,  în  regiunea  istorică  denumită 
Castilia  Nouă.  în  perioada  1221-1284  regatul  Castiliei  a  fost  condus  de 
suveranul  Alfonso  X  cel  înţelept.  Părinţii  RANUJEI  se  numeau  Alfredo  şi 
Lora.  Cei  doi  au  avut  şase  copii:  două  fete  (Ranuja,  Marulla)  şi  patru 
băieţi  (Luis,  Alberto,  Juan,  Pedro).  Alfredo  era  negustor  de  vinuri  şi 
cereale,  iar  nevasta  lui  îl  ajuta  la  vânzarea  mărfurilor  în  micul  lor  depozit. 
De  copii  a  avut  grijă  sora  Lorei,  Astira,  femeie  săracă  rămasă  văduvă  la 
un  an  după  căsătorie.  Neavând  copii,  Astira  şi-a  iubit  nepoţii  la  fel  ca  şi 
mama  lor,  devenind  o  persoană  importantă  în  casa  familiei  Vidis. 

Băieţii  s-au  îndreptat  spre  negustorie,  din  nevoia  de  a-şi  ajuta 
părinţii.  Devenind  majori,  au  găsit  surse  importante  de  câştiguri, 
adaptându-se  vremurilor  pe  care  le  trăiau.  Suveranii  creştini  spanioli 
încă  mai  luptau  pentru  eliberarea  tuturor  teritoriilor  ţării  de  sub 
dominaţia  arabilor  din  Maroc.  Un  element  de  susţinere  a  economiei 
castiliene  a  devenit  păstoritul,  iar  starea  de  război  permanent  a  condus  la 
întărirea  aristocraţiei  feudale.  Luis  şi  Alberto  au  plecat  la  muncă  pe 
moşia  unui  boier,  rămânând  acolo  toată  viaţa.  Juan  şi  Pedro  s-au  înrolat 
în  armata  Suveranului,  luptând  împotriva  ocupanţilor  arabi  din  zonele 
învecinate  Castiliei.  RANUJA  şi  Marulla  au  stat  cu  mintea  la  măritat  de 
cum  împliniseră  15  ani.  Marulla,  fata  cea  mică,  a  ajuns  soţia  unui 
negustor  de  oi  care  locuia  la  ţară,  având  o  mică  moşie. 

Lângă  părinţi  a  rămas  doar  fata  cea  mare,  RANUJA,  care  s-a  măritat 
cu  un  militar.  Raimondo  Lauris  provenea  dintr-un  neam  de  războinici 
care  luptaseră  ani  la  rândul  pentru  recucerirea  teritoriilor  ocupate  de 
marocani.  După  nuntă,  cei  doi  soţi  s-au  sfătuit  cum  să  îşi  facă  viaţa  mai 
liniştită  şi  prosperă.  Dorind  să  aibă  mulţi  copii  şi  veniturile  necesare 
pentru  a-i  creşte,  Raimondo  a  renunţat  la  ideile  sale  războinice, 
gândindu-se  în  mod  serios  la  începerea  unei  afaceri  comerciale 
profitabile.  Tânărul  avea  27  de  ani  şi  multe  lupte  sângeroase  la  activ. 
Rănile  primite  în  războaie  îi  lăsaseră  urme  adânci  pe  trup.  Cele  mai 
periculoase  fuseseră  loviturile  de  spadă  primite  în  cap,  el  rămânând  cu 
dureri  mari  din  cauza  lor,  suferind  şi  de  o  slăbire  a  memoriei.  RANUJA  a 
aflat  despre  suferinţele  şotului  abia  după  câteva  luni  de  la  nuntă. 

îngrozită,  femeia  s-a  gândit  la  început  că  nu  ar  fi  bine  să  dea  naştere  unor 
copii,  aceştia  putând  să  moştenească  boala  tatălui  lor.  Mărturisindu-şi 
îngrijorarea  faţă  de  mama  ei  şi  de  mătuşa  Astira,  ele  au  liniştit-o, 
spunându-i  că  o  femeie  măritată  are  obligaţia  de  a  aduce  pe  lume  cât  mai 
mulţi  copii,  iar  de  sănătatea  lor  va  avea  grijă  Dumnezeu.  Obişnuită  să  nu 
iasă  din  vorbele  celor  două  femei,  pe  care  le  iubea  enorm,  RANUJA  şi-a 
văzut  mai  departe  de  treburile  obişnuite  ale  casei. 

Dorind  să  îşi  ajute  bărbatul  în  necazurile  sale,  l-a  rugat  să  se  apuce 
de  comerţul  cu  piei  şi  lână  de  oaie.  în  acest  scop,  au  plecat  amândoi  la 
ţară,  unde  locuiau  Marulla  şi  bărbatul  ei.  Cei  patru  s-au  sfătuit  ore  în  şir, 
punând  bazele  unui  comerţ  ce  promitea  să  devină  eficient.  Raimondo  şi-a 
revenit  treptat  cu  sănătatea,  datorită  deselor  drumuri  la  ţară  în  căutare 
de  marfă.  La  oraş,  RANUJA  împreună  cu  mătuşa  Astira  vindeau  marfa 
adusă  de  Raimondo,  încasând  bani  frumoşi  pe  ea. 

Copiii  au  venit  pe  lume  într-o  atmosferă  de  muncă  intensă  şi 
profituri  băneşti  mereu  crescânde.  Au  fost  patru  la  număr,  adică  o  fată 
(Larana)  şi  trei  băieţi  (Chico,  Rumello,  Marcus).  Lora,  bunica  lor,  a 
renunţat  la  comerţ  în  favoarea  fiicei  sale,  pentru  ca  RANUJA  să  nu  îşi 
întrerupă  munca  la  depozit.  Puternic  influenţaţi  de  catolicismul  bunicii 
Lora,  copiii  RANUJEI  au  crescut  cu  frică  de  Dumnezeu,  ajungând 
oameni  serioşi,  foarte  cinstiţi  şi  muncitori.  Larana  s-a  măritat  cu  un 
negustor  de  haine,  iar  fraţii  ei  au  continuat  tradiţia  comercială  a  familiei. 

RANUJA  a  trăit  doar  63  de  ani,  încetând  din  viaţă  în  urma  unei 
lovituri  la  cap  primite  într-o  căzătură  pe  treptele  depozitului  cu  marfă. 
Ameţise  din  cauza  oboselii  şi  a  tensiunii  mari,  nemaireuşind  să  stea  în 
picioare.  Deşi  extenuată  de  munca  grea  depusă  încă  din  copilărie,  femeia 
nu  dorise  să  se  retragă  în  liniştea  casei.  RANUJA  obişnuise  deseori  să 
spună  câteva  vorbe  care  o  defineau  complet:  „Munca  este  viaţa  mea.  Prin 
muncă  trăiesc”.  Influenţa  sa  puternică  asupra  copiilor  şi  nepoţilor  i-a 
determinat  să  trăiască  la  fel  ca  ea,  punând  munca  mai  presus  de  orice 
plăcere  a  vieţii. 


Nina  Petre 
16  august  2012 


COMENTARIUL  ELENEI 

„Interesantă  viaţa  Ranujei  şi,  din  multe  puncte  de  vedere,  se 
aseamănă  cu  a  mea.  La  mulţi  din  antecesorii  mei  spirituali,  inclusiv  la 
Ranuja,  observ  că  au  avut  o  grămadă  de  fraţi  şi  surori,  cât  şi  mulţi  copii 
(mai  puţin  Suni,  care  a  avut  doar  unul).  Văd  asemănări  de  nume:  Marulla 
(sora  Ranujei)  şi  Marulis  (soţul  Alikiei),  Ariadna  (sora  Oxanei)  şi  Ariana 
(fosta  soacra),  Marcus  (unul  din  fraţii  Alikiei)  şi  Marcus  (unul  din  băieţii 
Ranujei). 


NINA  PETRE  -  Vieţile  anterioare  ale  spiritului  Voi.  1 


pag.  76 


Şi  la  Ranuja  văd  multă  obedienţă,  ascultare  şi  dependenţă  de  familie, 
care  s-a  transmis  şi  la  Mihai,  destul  de  ataşat  de  familie,  iar  el,  dacă  a 
comis  nebunia  care  a  comis-o,  s-a  înecat  ca  ţiganul  la  mal.  Alid  Sardih  a 
fost  la  fel  de  ascultătoare  şi  paşnică,  cred  că  şi  Suni,  nu  mai  zic  de  Oxana. 
Cred  că  noi  ultimii  suntem  mai  agitaţi  şi  mai  neliniştiţi,  începând  cu  Tirik 
şi  terminând  cu  Esther.  Şi  eu  sunt  cam  dependentă  de  familie:  părinţi, 
soţ,  copil.  îi  ascult  când  îmi  dau  sfaturi,  dar  uneori  mă  mai  şi  enervează. 
Parcă  nu  aş  avea  cap  să  gândesc  şi  să-mi  planific  anumite  lucruri  şi 
singură! 

Munca  -  ce  să  mai  zic,  simt  în  mine  o  dorinţă  puternică  de  a  munci, 
nu  suport  să  vin  la  servici  să  stau  degeaba,  dar  din  păcate  mi  se  cam 
întâmplă  acest  lucru.  Acasă  aş  face  tot  timpul  curăţenie,  dar  nu  pot,  că 
mi-1  pun  pe  soţul  meu  în  cap,  care  nu  prea  suportă  vânzoleala  prin  casă. 

Ranuja  a  avut  o  soră  cu  care  să  se  asocieze,  eu,  din  păcate,  nu  am 
decât  un  frate  egoist  peste  mări  şi  ţări,  care  nu  este  în  stare  şi  nici  nu  cred 
că  vrea  să  mă  ajute  cu  ceva.  Oile  nu  prea  pot  să  spun  că-mi  plac  sau  că 
îmi  spun  ceva.  Nu-mi  place  carnea  de  miel/oaie/berbec  şi  nici  nu  suport 
hainele  din  blană  de  oaie,  de  altfel  nu  suport  nici  un  fel  de  haină  de 
blană,  le  resping  şi  mi-e  scârbă  de  ele.  Nu-mi  plac  nici  oamenii  care  se 
îmbracă  cu  blănuri,  e  un  fix  de  al  meu.  Poate  mi  s-a  transmis  de  la 
Rajuna.  Poate  spiritul  ei  ar  mai  fi  vrut  ca  ea  să  trăiască,  dar  din  cauza 
muncii  şi  a  accidentului,  i-a  fost  curmată  viaţa  prea  devreme. 

Ciudat,  de  la  o  vreme  încoace,  tot  îmi  alunecă  piciorul  într-o  parte  şi 
risc  să  mi-1  luxez.  Parcă  ceva  vrea  să  mă  mai  oprească  în  loc,  să  nu  mă 
mai  agit  sau  să  mă  preumblu,  să  mai  stau  şi  pe  loc.  De  mică  mi-a  plăcut 
munca  în  casă,  în  grădină  (când  mă  duceam  la  ţară),  dar  de  animale  mă 
apropiam  cu  teamă:  vacă,  cal,  porci,  oi.  Doar  găinile  îmi  inspirau 
încredere  şi  le  mai  fugăream  prin  cuibar. 

Draga  de  Rajuna,  şi-a  făcut  o  groază  de  probleme  cu  privire  la 
necazurile  şi  rănile  de  la  cap  ale  soţului  şi  a  ajuns  să  moară  exact  de  o 
lovitură  la  cap. 

Un  alt  lucru  interesant:  în  Spania  se  războiau  să  scape  de  ocupaţia 
marocană,  ca  un  urmaş  spiritual  al  Ranujei  să  ajungă  să  se  nască  şi  să 
trăiască  în  Maroc,  iar  tata  a  ajuns  să  muncească  4  ani  acolo,  dar  nu  a  fost 
să  fie  să  ajung  şi  eu.  Oamenii  din  Maroc  au  fost  foarte  amabili  şi  drăguţi 
şi  cu  tata,  şi  cu  noi,  fiindcă  au  ajuns  şi  la  noi  în  casă.  La  fel  şi  boierul 
Mihai,  şi-a  păstrat  relaţii  bune  cu  turcii,  a  preferat  să  dea  bani 
otomanilor,  doar  să-şi  păstreze  familia  intactă  (bine  a  făcut),  punându-şi 
boierii  în  cap,  iar  urmaşul  imediat  următor  lui  s-a  născut  şi  a  trăit  în 
Turcia.  Cât  de  prosteşti  sunt  toate  războaiele,  conflictele,  ataşamentele  şi 
patimile,  doar  înrobesc  sufletele  şi  spiritele  şi  le  chinuie!  Doamne,  ce 
prostie  naţionalismul,  rasismul  şi  judecarea  aîtora  după  culoarea  pielii! 
Le-am  considerat  aşa  dintotdeauna.  Câte  războaie  inutile,  cu  consecinţe 
nefaste  dramatice  şi  care  nu  duc  nicăieri!  Alikia  a  trăit  în  vremuri 
conflictuale,  Esther,  ce  să  mai  zic:  cât  stres  şi  nebunie  a  îndurat  din  cauza 
celui  de  al  2-lea  război  mondial  şi  ce  s-a  obţinut?  Stres,  agitaţie,  griji, 

deprimare,  de  care  atât  de  greu  reuşeşte  sufletul/spiritul  să  scape.  Ce 
prostie  mi  se  pare  şi  diferenţa  între  sexe,  când  ştiu  că  spiritul  meu  şi  al 
tuturor  de  altfel,  au  fost  şi  una,  şi  alta.  Ce  amănunt  nesemnificativ  şi  cât 
caz  se  face  pe  această  temă! 

Nu  prea  mă  consider  capul  familiei.  Mă  bucur  cât  timp  pot  fi  cât  de 
cât  de  folos  şi  sufăr  groaznic  că  nu  pot  oferi  mult,  mult  mai  mult.  Bunica 
mea  îmi  spunea:  „Să  dea  Dumnezeu  ca  toata  viaţa  ta  să  dai!”  şi  explica  că 
dacă  dau,  înseamnă  că  voi  avea  de  unde.  Ce  bine  ar  fi  să  am,  ca  să  pot  da! 
Mă  doare  când  vin  amărâţi  pe  stradă  (unii  poate  chiar  sunt  săraci,  alţii 
doar  aşa  îşi  câştigă  existenţa,  dar  nu-s  chiar  atât  de  săraci)  şi  eu  nu  am  de 
unde  să  le  dau.  Fiecare  bănuţ  contează  şi  trebuie  să  mi-1  drămuiesc  la 
sânge. 

Negustoria  văd  că  se  întâlneşte  destul  de  des  atât  la  modul  de 
existenţă  a  antecesorilor  mei  spirituali  (la  ei  sau  la  familie),  cât  şi  în  viaţa 
mea,  prin  preocupările  străbunicii  şi  ale  mamei  mele.  Văd  că  tendinţe 
artistice  nu  prea  au  existat  nici  la  antecesori,  nici  în  viaţa  actuală.  Poate 
un  pic  la  Suni,  dar  era  un  mijloc  de  trai. 

Mi-ar  fi  plăcut  (ştiu  că  nu  contează  foarte  tare)  să  ştiu  cum  arătau 
antecesorii  mei  spirituali,  ce  personalitate  aveau  (mi-o  conturez,  dar 
destul  de  puţin),  cum  puneau  problemele,  cum  le  abordau,  cum  arătau 
partenerii  lor,  părinţii,  fraţii,  surorile,  copii,  nepoţii,  cum  arătau  zonele  în 
care  au  trăit,  detalii  care  la  nivel  de  spirit  nu  contează  şi  pe  care  le-aş 
numi  curiozităţi.  Cred  că,  atunci  când  mă  gândesc  la  Ranuja,  o  văd  pe 
mama.  Ea  este  aşa:  nu  are  stare  o  clipă,  tot  timpul  trebuie  să  facă  ceva, 
trebuie  să  aibă  preocupări.  Muncă  scrie  pe  fruntea  ei.  Nu  suportă 
oamenii  leneşi,  care  stau  degeaba,  nu  fac  nimic. 

Sănătatea  mea,  cine  mai  are  timp  de  ea?  Sper  să  fiu  sănătoasă,  voi 
avea  nevoie,  ca  să  ajung  la  83  de  ani.  Ce  mult  mi  se  pare! 

îmi  doresc  foarte  mult  să-mi  dezvolt  capacităţile  parapsihologice, 
dar  presupun  că  o  persoană  pesimistă,  deprimată,  agitată,  îngrijorată, 
cum  sunt  eu,  nu  prea  are  şanse  să-şi  dezvolte  această  latură  a  vieţii,  poate 
doar  cu  o  voinţă  puternică.  Ce  înjositor  şi  apăsător  mi  se  pare  să  mă 
gândesc  numai  îa  ceea  ce  am  de  plătit  şi  cât  am  de  plătit!  Doamne,  de  s-ar 
schimba  odată  lucrurile,  să  o  ia  pe  o  pantă  ascendentă,  pozitivă,  plină  de 
viaţă  şi  energie,  ce  bine  ar  fi!” 

ELENA 
îy  august  2012 
Bucureşti 


Episodul  10-  DUHRAN 

Norvegianul  DUHRAN  SAKAL  a  trăit  între  anii  1164-1213.  El  a  văzut 
lumina  zilei  în  localitatea  denumită  astăzi  Gran,  situată  în  apropierea 
unui  lac  superb.  Părinţii  lui  DUHRAN  se  numeau  Bjorn  şi  Elke.  Femeie 
cu  sănătatea  şubredă,  fiind  bolnavă  de  plămâni,  Elke  a  dat  naştere  la  trei 

copii,  dintre  care  doi  au  decedat  în  primii  ani  de  viaţă,  molipsindu-se  de 
boala  mamei  lor.  Singurul  supravieţuitor  a  fost  eroul  nostru,  DUHRAN. 
Bjorn  se  ocupa  cu  pescuitul  în  apele  lacului  şi  mai  ajuta  din  când  în  când 
la  construcţia  caselor  din  lemn  în  care  locuiau  membrii  comunităţii.  Elke 
stătea  mai  mult  în  casă,  lăsându-şi  bărbatul  să  facă  treburile  din  curte. 
DUHRAN,  unicul  urmaş  al  soţilor  Sakal,  a  crescut  ca  un  adevărat  bărbat, 
ajutându-şi  părinţii  la  cele  mai  grele  treburi  din  gospodărie:  pregătirea 
lemnelor  pentru  foc,  îngrijirea  puţinelor  animale  domestice,  pescuitul 
alături  de  tatăl  său,  pregătirea  pieilor  utilizabile  etc.  Bjorn  provenea 
dintr-un  neam  de  navigatori  vikingi,  tatăl  său  participând  la  incursiuni 
de  jaf  prin  aproape  toată  Europa.  Moartea  acestuia  la  numai  46  de  ani, 
într-o  invazie  de  pradă  pe  coasta  Angliei,  l-a  determinat  pe  fiul  său  să 
jure  că  niciodată  nu  îşi  va  întemeia  fericirea  şi  prosperitatea  pe 
distrugerea  altor  oameni.  Rămas  în  localitatea  natală,  om  modest  şi 
cinstit,  Bjorn  s-a  căsătorit  din  dragoste  cu  aleasa  inimii,  Elke,  o  fată 
timidă  şi  delicată.  După  decesul  celui  de-al  treilea  copil,  boala  ei  de 
plămâni  s-a  agravat,  femeia  închizând  ochii  la  numai  30  de  ani. 

Rămas  orfan  de  mamă,  DUHRAN,  primul  născut  al  familiei,  a 
devenit  sprijinul  tatălui  său  la  doar  11  ani.  Harnic  şi  săritor  la  nevoie,  a 
muncit  alături  de  Bjorn,  nelăsând  casa  şi  gospodăria  în  paragină.  După 
doi  ani  de  la  moartea  lui  Elke,  Bjorn  şi-a  luat  o  nouă  nevastă,  care  pentru 
DUHRAN  a  reprezentat  o  mama  vitregă  neînţelegătoare.  Murke  s-a 
purtat  civilizat  cu  fiul  soţului  ei  până  la  naşterea  primului  lor  copil,  un 
băiat  pe  care  l-au  numit  Rudhof.  Mama  copilului,  foarte  geloasă  din  fire, 
nu  l-a  mai  suportat  pe  DUHRAN  în  preajma  ei,  temându-se  că  el  va  avea 
pretenţia  să  moştenească  toată  averea  familiei  după  moartea  lui  Bjorn. 
Fără  a-şi  întrista  bietul  tată,  băiatul,  ajuns  la  vârsta  adolescenţei,  şi-a  luat 
rămas  bun  de  la  cei  din  casă,  spunându-le  că  va  pleca  pe  mare,  spre  a 
cunoaşte  alte  ţări,  aşa  cum  au  făcut  strămoşii  săi  vikingi.  Era  atât  de 
supărat  pe  mama  vitregă,  încât  îşi  alimenta  mereu  gândul  că  nu  se  va  mai 
întoarce  niciodată  în  casa  părintească.  Nava  pe  care  a  muncit,  făcând 
parte  din  flota  regală,  l-a  purtat  din  Marea  Nordului  până  pe  coasta 
Americii  de  Nord,  unde  trăiau  urmaşii  vikingilor  originari  din  Norvegia. 
Speriat  de  viaţa  grea  pe  corabie  şi  având  firea  paşnică  a  mamei  sale, 
DUHRAN  şi-a  dorit  enorm  revenirea  în  ţara  natală.  A  plâns  de  bucurie 
când  a  debarcat  pe  ţărmul  fiordului,  grăbindu-se  să  plece  spre  nord,  spre 
a-şi  regăsi  ţinutul  copilăriei. 

Avea  deja  25  de  ani.  Tatăl  său  l-a  ajutat  să  îşi  construiască  o  casa  din 
lemn  şi  tot  el  i-a  recomandat-o  drept  bună  pentru  căsătorie  pe  frumoasa 
şi  timida  Ralka.  Devenindu-i  soţie,  Ralka  i-a  dăruit  patru  copii:  două  fete 
(Umma,  Rolli)  şi  doi  băieţi  (Mankor,  Ruhen).  Cu  toţii  au  crescut  sănătoşi, 
spre  bucuria  părinţilor.  După  căsătorie,  DUHRAN  s-a  apucat  de  comerţ, 
vânzând  ce  se  cerea  în  localitatea  lor:  lemne,  peşte,  păsări,  piei  de 
animale.  Copiii  lui,  harnici  şi  ascultători,  au  ajuns  oameni  de  nădejde, 
descurcându-se  fiecare  după  cum  i-a  fost  norocul.  Fetele  s-au  măritat  cu 
tineri  din  zonă,  iar  băieţii  s-au  făcut  negustori,  ca  şi  tatăl  lor.  Niciunul 

dintre  ei  nu  s-a  simţit  atras  de  ţinuturi  îndepărtate,  fiind  influenţaţi  de 
povestirile  marinăreşti  triste  ale  lui  DUHRAN. 

Acesta,  închizând  ochii  la  doar  49  de  ani,  din  cauza  unui  reumatism 
început  pe  vremea  călătoriilor  navale  şi  agravat  pe  măsură  ce  înaintase  în 
vârstă,  nu  a  mai  apucat  să  îşi  vadă  copiii  ajunşi  oameni  maturi,  la  rândul 
lor  părinţi  şi  bunici.  Scurta  viaţă  a  lui  DUHRAN  a  fost  plină  de  situaţii 
dificile,  care  i-au  slăbit  sănătatea  şi  rezistenţa  fizică.  Reumatismul 
ajungându-i  la  inimă,  pentru  bolnav  nu  a  mai  existat  nicio  posibilitate  de 
salvare.  Tatăl  său,  Bjorn,  decedase  cu  un  an  înaintea  lui,  grav  bolnav  de 
plămâni,  boală  pe  care  o  luase  de  la  prima  soţie  şi  o  dusese  pe  picioare 
până  la  bătrâneţe.  Ralka  nu  şi-a  mai  adus  niciun  bărbat  în  casă,  neputând 
să  nesocotească  memoria  lui  DUHRAN,  care  fusese  unica  ei  iubire. 

Nina  Petre 
12  octombrie  2012 


COMENTARIUL  ELENEI 

„Sunt  mirată  de  cele  spuse  despre  norvegian.  Mă  aşteptam  să  fi  fost 
un  om  mai  dur,  agresiv  şi  cine  ştie  ce  karme  să  fi  agonisit  sufletul  şi 
spiritului  său,  dar  se  pare  că  nu-i  aşa.  Observ  un  alt  antecesor  paşnic, 
liniştit,  generos  şi  foarte  frumos  sufleteşte.  A  fost  un  om  deosebit  şi 
puternic,  cu  părinţi  deosebiţi,  care  a  reuşit  să  supravieţuiască  şi  să-şi 
ducă  viaţa  hărăzită,  spre  deosebire  de  fraţii  săi,  care  nu  au  mai  apucat, 
sărăcuţii,  să  trăiască.  Ce  dureros  trebuie  să  fi  fost  pentru  el  să  nu  mai  aibă 
fraţi  şi  să-şi  piardă  şi  mama  la  o  vârstă  atât  de  fragedă!  Nu  ştiu  ce  o  fi 
simţit  el  când  tatăl  său  s-a  recăsătorit,  dar  cred  că  trebuie  să  se  fi  simţit 
un  pic  frustrat  de  dragostea  paternă  şi  un  pic  stânjenit.  Eu  aşa  m-aş  fi 
simţit.  De  altfel,  cred  că  mi  s-a  transmis  acest  lucru  de  la  norvegian, 
fiindcă  nu-mi  place  să  deranjez,  nu-mi  place  să  supăr  şi  nici  să  mă  bag 
între  2  oameni,  să  fac  vreun  rău  într-un  fel.  Duhran,  ca  să  nu  creeze 
conflicte  în  casa  tatălui,  a  preferat  să  plece  în  lumea  largă,  deşi  probabil 
că  nu  ar  fi  dorit  să  facă  acest  lucru.  Şi  eu  mi-am  evitat  soacra,  ca  să  nu 
creez  conflicte. 

în  ceea  ce  priveşte  agresivitatea,  violenţa,  trivialitatea,  nici  mie  nu¬ 
mi  plac,  chiar  mă  sperie  şi  prefer  liniştea  şi  confortul  căminului.  îmi 
place  să  călătoresc,  dar  la  fel  ca  şi  norvegianul,  tot  acasă  vreau  să  mă 
întorc.  Văd  că  am  destule  asemănări  cu  el,  nu  s-au  şters  de-a  lungul 
încarnărilor  calităţile  deosebite  ale  norvegianului,  pe  care  eu  însă  nu  le 
văd  astfel,  dar  îe  remarc  din  ce  îmi  povestiţi  în  caracterizarea 
antecesorilor  mei  spirituali. 

Şi  eu,  când  mă  supăr,  tind  să  devin  destul  de  categorică,  să  spun  că 
niciodată  nu  voi  mai  face  un  lucru  sau  altul,  dar  până  la  urmă  îmi  trece  şi 
devin  mai  obiectivă,  la  fel  ca  şi  Duhran,  care  s-a  supărat  pe  mama  lui 
vitregă  şi  iniţial  nu  ar  mai  fi  vrut  să  se  întoarcă  în  localitatea  natală,  dar 

apoi  a  revenit  la  sentimente  mai  bune  şi  tot  acasă  a  fost  mai  bine.  Un  alt 
familist,  care  a  reuşit  să  se  facă  iubit.  Impresionant  că  soţia  lui  nu  şi-a 
mai  refăcut  viaţa  şi  că  l-a  iubit  atât  de  mult.  Numai  că  mă  gândesc  că, 
pentru  plecarea  lui  din  această  lume  la  numai  49  de  ani,  lăsând  în  urmă 
soţia  cu  cei  4  copii,  a  plătit  Oxana,  rămânând  văduvă  devreme,  tot  cu  4 
copii.  Deşi  nu  poţi  să-l  învinovăţeşti  cu  nimic  pe  Duhran,  condiţiile  dure 
de  viaţă  şi-au  pus  amprenta  pe  sănătatea  norvegianului,  nu  şi-a  pus  el 
capăt  vieţii,  dar  cred  că  viaţa  nu  iartă.  Ce-i  de  plătit,  trebuie  să  plăteşti! 
Trebuie  să  se  echilibreze  anumite  energii  şi,  ce  au  lăsat  în  urmă  anumite 
persoane,  trebuie  să  simtă  şi  ele  în  următoarele  încarnări. 

Un  alt  exemplu  pot  să  dau  cu  ce  am  păţit  eu  în  legătura  cu  soacra 
mea,  ca  urmare  a  gestului  nesăbuit  comis  de  boierul  Mihai.  A  trebuit  să 
simt  şi  eu  ce  au  simţit  cei  dragi  lăsaţi  în  urmă  de  boierul  Mihai.  Să  mă 
apese  deprimarea,  neliniştea  şi  stresul  îndurate  de  Esther,  durerea  Alikiei 
pentru  pierderea  copilului,  agresivitatea  lui  Tirik,  supuşenia  lui  Alid. 
Deşi,  uneori,  în  vremurile  pe  care  le  trăim,  cam  par  a  fi  destul  de  fraieră, 
nu  se  prea  mai  apreciază  astfel  de  lucruri.  Cu  cât  eşti  mai  obraznic,  cu 
tupeu  şi  viclean,  cu  atât  reuşeşti  mai  bine.  în  orice  caz,  nu  mă  interesează 
să  fiu  nici  obraznică,  nici  cu  tupeu,  iar  vicleană  nu-mi  stă  în  fire  să  fiu. 
îmi  place  să  fiu  sinceră,  uneori  proastă  de  sinceră,  de  mă  simt  şi  prost. 

Când  sunt  foarte  supărată  şi  simt  că  mă  copleşeşte  realitatea,  îmi 
vine  să-mi  fac  bocceluţa  şi  să  plec  peste  mări  şi  ţări,  la  fel  ca  Duhran,  dar 
mă  calmez  şi-mi  trece  sau  chiar  plec  undeva  la  drum  o  zi,  două  şi  mă 
calmez. 

Văd  antecesori  foarte  muncitori:  Esther, Tirik,  Oxana,  Suni,  Runk,  ce 
să  mai  zic  de  Ranuja,  care  a  murit  muncind  (cu  munca  în  braţe,  dacă  pot 
spune  astfel)  şi  terminând  cu  Duhran.  îmi  place  de  Duhran,  foarte 
muncitor  şi  corect,  cum  să  nu-1  fi  iubit  şi  tatăl,  şi  soţia,  şi  copiii.  Totuşi, 
cred  că  s-a  creat  un  ataşament  al  spiritului  meu  de  muncă  (s-a  setat  în 
perispirit),  iar  acum  trebuie  să  fiu  o  neica-nimeni  din  punct  de  vedere 
profesional  şi  să  mă  relaxez  mai  mult,  pentru  a  echilibra  energiile 
spiritului  meu. 

în  prezent,  eu  nu  am  treabă  cu  animalele,  piei  de  animale,  nu  ştiu  să 
fac  focul,  deşi  am  văzut  la  ţară,  la  mătuşa  mea,  cum  se  face.  De  pescuit 
sau  vânătoare,  ce  să  mai  zic,  nu  am  fost  pusă  în  situaţia,  dar  nici  nu  m-ar 
atrage.  Pescuitul  mi  se  pare  o  mare  plictiseală,  deşi  pentru  amatori  cred 
că  sunt  acele  momente  de  linişte  şi  reculegere,  iar  vânătoarea,  să  omor 
animale,  doar  dacă  ne-am  reîntoarce  în  epoca  de  piatră  (poate  nici  atunci 
dacă  sunt  fructe  şi  plante)!  Cred  că  antecesorii  mei:  Runk  şi  Duhran  (nu 
ştiu  cei  de  dinaintea  norvegianului)  s-au  ocupat  de  animale  cât  pentru 
100  de  vieţi.  Ce  ruptă  sunt  acum  de  toate  acestea,  de  acest  stil  de  viaţă, 
apropiat  de  natură,  nici  la  casă  nu  mai  stau,  deşi  m-ar  fi  făcut  să  mă  simt 
foarte  bine  muncind  într-o  gospodărie.  Mi-ar  fi  plăcut  să  lucrez 
pământul,  să  pun  seminţe,  să  văd  rodul:  să  mă  bucur  de  o  roşie,  de  un 
cartof,  de  un  castravete,  să  plantez  pomi  şi  să  mă  bucur  de  fructul  din 
grădina  mea,  să  pun  flori  şi  să  mă  bucur  de  ele.  Să  pot  oferi  altora  din 

rodul  muncii  mânuţelor  mele.  Dar  văd  că  nu  sunt  binecuvântată  cu  toate 
acestea,  fiindcă  s-au  bucurat  alţi  antecesori  ai  mei  de  toate  astea.  (Mă 
gândesc  că,  mai  ales,  antecesorul  din  Mongolia?)  Nu  ştiu  dacă  mi-ar 
plăcea  să  mă  ocup  de  animale,  poate  doar  de  cai,  îmi  plac  enorm,  dar  nu 
am  avut  parte  de  ei.  Poate  că  a  avut  boierul  Mihai  şi  nu  a  ştiut  să-i 
aprecieze?  Nu  ştiu.  Nu  am  reuşit  până  la  această  vârstă  să  mă  sui  pe 
cal,  decât  o  dată  şi  atunci  doar  să  fac  o  poză  şi  atât. 

Observ  la  antecesorii  mei,  inclusiv  Duhran,  că  au  avut  copii  de 
nădejde  şi  au  ajuns  oameni  de  valoare,  nu  vagabonzi,  cerşetori  sau  mai 
ştiu  eu  ce  fel  de  oameni  fără  căpătâi.  Acest  lucru  mă  bucură  nespus,  sper 
să  reuşesc  şi  eu,  cu  ajutorul  lui  Dumnezeu,  să  scot  un  om  de  valoare  din 
copilul  meu  şi  să  nu  o  ia  pe  cărări  lăturalnice,  că  tentaţii  sunt  destule  în 
vremurile  pe  care  le  trăim. 

în  ceea  ce  priveşte  reumatismul  care  i-a  atacat  inima  lui  Duhran,  de 
la  care  i  s-a  tras  şi  sfârşitul,  s-ar  putea  să  mă  pască  şi  pe  mine.  Bunica 
mea  paternă,  cu  care  semăn  ca  două  picături  de  apă,  a  avut  reumatism  şi 
s-a  cam  chinuit,  deşi  a  trăit  până  la  91  de  ani.  Eu  sper  să  nu  am  parte  de 
astfel  de  „romantisme”,  dar  mă  gândesc  că  prezint  risc.  Om  mai  vedea. 
Văd,  de  altfel,  că  mulţi  antecesori  spirituali  au  avut  probleme  cu  inima 
sau  au  murit  de  inimă.  Ce  să  mai  zic  de  boier,  care  şi-a  înfipt  cuţitul  în 
inimă,  ca  să  fie  sigur  că  nu  scapă?!  De  multe  ori,  când  durerea  sufletească 
e  foarte  mare,  simt  că-mi  vine  să-mi  scot  inima  din  piept,  ca  să  nu  mai 
simt  nimic.  Inima  asta,  bat-o  vina!” 

ELENA 
17  octombrie  2012 
Bucureşti 


Episodul  11  -  RUHAD 

Eroina  episodului  spiritual  nr.11  este  egipteanca  RUHAD  RAIHIDR, 
care  a  trăit  între  anii  1102-1139.  Ea  s-a  născut  intr-un  mic  sat  aflat  în 
apropierea  ţărmului  Mării  Mediterane,  la  sud  de  actualul  oraş  Matruh. 
Părinţii  lui  RUHAD  se  numeau  Marruan  (tatăl)  şi  Lunke  (mama).  Cei  doi 
soţi  au  avut  şapte  copii:  trei  fete  (Ruhad,  Marid,  Minde)  şi  patru  băieţi 
(Arnal,  Mandinek,  Irrud,  Lokeril).  Marruan  era  agricultor  şi  crescător  de 
oi.  Avea  o  bucată  mare  de  pământ  pe  care  cultiva  legume  pentru 
consumul  familiei.  Lâna  şi  o  parte  din  carnea  provenite  de  la  oile  sale 
erau  vândute  la  oraş,  omul  reuşind  astfel  să  strângă  bani  pentru  viitorul 
copiilor  săi.  Băieţii  l-au  însoţit  de  mici  la  lucrările  din  grădină  şi  de  la 
turma  oilor.  Fetele  au  rămas  lângă  mama  lor,  ajutând-o  la  munca  din 
gospodărie.  Crescând  mari,  băieţii  au  ales  negustoria  la  oraş  sau  munca 
pe  corăbiile  comerciale.  Fetele  mai  mici,  Marid  şi  Minde,  şi-au  găsit 
bărbaţi  printre  prietenii  tatălui  lor,  care  veneau  să  cumpere  de  la  el  lână 
şi  piei  de  oaie. 

Fata  mai  mare,  RUHAD,  l-a  cunoscut  la  16  ani  pe  marinarul  Harrun 
al  Daih,  fiul  unui  negustor  din  Alexandria,  care  obişnuia  să  achiziţioneze 
de  la  Marruan  mari  cantităţi  de  carne  şi  piei  de  oaie.  Plăcându-i  fata, 
băiatul  în  vârstă  de  19  ani  a  negociat  cu  tatăl  ei,  fiind  mulţumit  de  zestrea 
ce  i  se  oferea.  A  luat-o  cu  el  pe  corabie,  ajungând  în  Alexandria,  unde 
locuia  într-o  casă  mare,  împreună  cu  părinţii  şi  sora  mai  mică,  Liah.  Atât 
el,  cât  şi  tatăl  său  erau  posesorii  unor  averi  satisfăcătoare,  obţinute  prin 
comerţul  naval.  Din  această  ocupaţie  trăiau  foarte  bine  mulţi  locuitori  ai 
oraşului  Alexandria,  acesta  fiind  un  port  important  situat  pe  traseul 
comercial  ce  lega  Europa  de  Orientul  îndepărtat.  înţelegându-se  bine  cu 
soţul  şi  cu  părinţii  lui,  RUHAD  a  devenit  o  membră  agreabilă  a  familiei  şi 
săritoare  la  nevoie.  Soacra  ei,  musulmană  fanatică,  a  obligat-o  pe  fata  de 
la  ţară  să  respecte  toate  obiceiurile  sale.  RUHAD  se  supunea  tuturor 
cerinţelor  soacrei,  chiar  dacă  pe  unele  dintre  ele  nu  le  înţelegea  bine,  ba 
chiar  le  considera  inutile. 

Ţara  lor  se  afla  în  plină  domnie  arabă  a  Fatimizilor,  devenită 
datorită  lor  un  important  centru  economic  şi  cultural  al  Islamului, 
purtând  denumirea  de  Califatul  Fatimid  Independent. 

RUHAD  a  adus  pe  lume  doar  doi  copii:  pe  fiica  ei,  Nurrun,  şi  pe 
băiatul  ei,  Assurnad.  Fata  avea  16  ani,  iar  fratele  său,  14  ani  când  tatăl  lor 
a  murit  într-un  naufragiu  al  corăbiei  atacate  de  piraţii  din  Mediterana. 
Mama  lor,  rămasă  văduvă  la  numai  34  de  ani,  aproape  că  şi-a  pierdut 
minţile  din  cauza  disperării.  Ihden,  soacra  lui  RUHAD,  şi-a  luat  nepoţii 
alături  de  ea,  lăsându-şi  nora  să  stea  toată  ziua  cu  ochii  îndreptaţi  spre 
drum,  aşteptându-şi  bărbatul  să  se  întoarcă  din  lunga  sa  călătorie. 
Singura  fiinţă  care  a  reuşit  să  o  scoată  pe  RUHAD  din  somnolenţa  în  care 
intrase  a  fost  o  prietenă  a  lui  Ihden,  care  tot  încerca  să  o  convertească  pe 
aceasta  la  credinţa  sufistă.  Considerând-o  utilă  ca  prietenă  de  suflet, 
bătrâna  soacră  a  dus-o  în  casa  nurorii  sale,  sperând  că  o  va  putea  ajuta  pe 
RUHAD  să  îşi  găsească  echilibrul  sufletesc.  Revenirea  tinerei  femei  a  fost 
spectaculoasă,  dar  aceasta  i-a  provocat  sfârşitul  vieţii  de  familie. 
RUHAD,  aflându-se  într-o  puternică  depresie  psihică,  a  luat  drept  literă 
de  lege  întreaga  doctrină  sufistă,  pe  care  i-o  predica  noua  prietenă, 
Runim.  în  scurtă  vreme,  RUHAD  a  dat  de  pomană  toate  rochiile  ei 
frumoase  şi  elegante,  adoptând  haina  din  lână  numita  „suf”,  ca  semn  al 
acceptării  sărăciei,  penitenţei,  renunţării  la  plăcerile  vieţii  şi  al  ascezei.  S- 
a  refugiat  într-o  clădire  izolată  unde  locuiau  mai  mulţi  sufişti, 
nemaidorind  să  afle  nimic  despre  familia  ei.  A  învăţat  să  predice 
scufundarea  în  non-existenţă,  în  realitatea  absolută,  să  danseze  cu 
mişcări  bizare,  încurajate  de  muzica  instrumentelor  şi  de  tăria  băuturilor 
consumate  în  timpul  ritualurilor.  Au  urmat  3  ani  de  viaţă  ameţitoare, 
desprinsă  de  realitatea  societăţii  în  care  trăia.  Copiii  ei,  însoţiţi  de  bunica 
lor,  au  vizitat-o  într-o  zi,  începând  să  plângă  cu  toţii  de  milă  şi  disperare, 
în  mintea  bietei  RUHAD  s-a  produs  o  nouă  ruptură,  asemănătoare  celei 
suferite  după  aflarea  veştii  despre  dispariţia  lui  Harrun.  După  plecarea 

vizitatorilor,  ea  şi-a  înfipt  un  pumnal  în  stomac,  răsucindu-1  cu  ură,  din 
dorinţa  de  a-şi  pune  capăt  vieţii  nenorocite  de  care  se  săturase. 

Nina  Petre 
12  noiembrie  2012 


COMENTARIILE  ELENEI 

„Nici  nu  ştiu  ce  să  mai  zic.  Prea  multă  renunţare.  Sunt  sigură  că 
Ruhad  era  disperată,  se  pare  că  s-a  ataşat  foarte  tare  de  soţ  şi  nu  şi-a  mai 
putut  reveni,  iar  alternativa  nu  a  fost  suficient  de  motivantă  pentru  a-şi 
mai  dori  să  trăiască.  O  înţeleg,  simt  la  fel.  Am  vârsta  la  care  s-a  sinucis 
egipteanca  şi  mi  se  pare  şi  mie  totul  un  nonsens  şi  o  prostie,  deşi  ştiu  că 
nu-i  aşa.  Simt  toată  această  slăbiciune  a  antecesorilor  mei  spirituali  şi 
dorinţa  puternică  de  renunţare. 

Marea  întotdeauna  mi-a  inspirat  un  sentiment  ciudat  şi,  uitând-mă 
la  ce  au  păţit  Suni  Rah  Mantu,  Duhran  Sakal  (motivaţia  care  l-a 
determinat  să  plece  pe  mare)  şi  nu  mai  zic  de  egipteancă,  înţeleg.  Rămân 
şi  eu,  de  multe  ori,  când  sunt  la  mare,  cu  ochii  în  zare,  parcă  aşteptând 
ceva  şi  nu  ştiu  ce.  Parcă  şi  pescăruşii  pe  care-i  aud  ar  vrea  să-mi  spună 
ceva  şi  nu  ştiu  ce. 

Am  simţit  de  multe  ori  o  furie  mare  în  suflet,  frustrantă,  parcă  îmi 
venea  să  distrug  ceva  sau  să  mă  dau  cu  capul  de  toţi  pereţii,  din  cine  ştie 
ce  motive. 

Nu  m-am  aşteptat  la  o  aşa  istorie  de  viaţă  a  egiptencei,  speram  să  se 
fi  rugat  mai  mult  şi  să  fi  fost  mai  legată  de  divinitate  şi  să  fi  ajutat 
oamenii,  dar  pe  de  altă  parte,  parcă  simţeam  ceva  negativ  la  ea,  dar  nu 
m-aş  fi  aşteptat  să  sfârşească  prin  suicid.  Acum  îmi  explic  şi  aluniţa  mare 
maro  de  pe  burta  mea.  Tot  mă  uitam  la  ea  şi  m-am  gândit  de  multe  ori  de 
ce  o  am. 

Nu  ştiu,  mă  simt  un  pic  dezamăgită,  prea  mulţi  antecesori  spirituali 
slabi  sufleteşte,  ataşaţi  de  partenerii  de  viaţă,  prea  multă  umilinţă,  care 
nu  duce  la  nimic  bun,  prea  multă  frică,  suferinţă,  durere,  frustrare.  Păcat 
că  a  renunţat  la  copii,  pentru  a  se  duce  într-un  loc  care  nu  a  ajutat-o  cu 
nimic  şi  i-a  luat  şi  minţile  prin  băutura  consumată,  care,  ca  şi  pe  soacra 
mea,  a  determinat-o  să  facă  un  gest  necugetat.  Sigur  nu  era  cu  toţi  boii 
acasă.” 

ELENA 
13  noiembrie  2012 
Bucureşti 

„Pot  să  spun  că  mi-e  milă  de  egipteanca  Ruhad,  săraca!  înţeleg  acum 
de  unde  slăbiciunea  boierului  Mihai  şi  de  ce  a  comis  gestul  nebunesc  de  a 
se  sinucide  la  73  de  ani,  deşi  presupun  că  mai  avea  puţin  şi  murea 
oricum,  de  bătrâneţe.  Tot  mă  întrebam  de  ce  a  comis  acel  gest  nebunesc, 

ce  l-a  făcut  să  fie  aşa  slab,  de  unde  i  se  trăgea?  Ca  fapt  divers  şi  ca  un  mic 
joc  de  cifre,  egipteanca  s-a  sinucis  la  37  de  ani,  boierul  Mihai  la  73  şi  eu 
am  aflat  de  amândoi  la  37  de  ani.  Destinul,  cum  le  încurcă  şi  le  descurcă 
pe  toate!  Oare  egipteanca  de  unde  a  preluat  toată  această  slăbiciune? 
Oare  nu  ştia  cât  de  grav  este  suicidul?  Mă  gândesc  că  nu.  Probabil,  sau 
mai  mult  ca  sigur,  când  şi-a  văzut  copiii  atât  de  supăraţi  şi  suferinzi,  ea 
fiind  oricum  slăbită  psihic,  deprimată  şi  slăbită  de  şocul  morţii  soţului, 
băuturile  consumate  au  făcut-o  să-şi  piardă  minţile.  Am  avut  şi 
eu  momente  de  euforie  şi  furie,  care,  sincer,  nu  mă  făceau  să  mă  simt 
bine  şi  mă  întrebam  de  unde  le  am,  mi  se  păreau  ciudate.  Nu  m-aş  fi 
aşteptat  să  mai  am  un  antecesor  spiritual  care  să  se  fi  sinucis,  dar  acum 
încep  să  mă  înţeleg  mai  bine.  îmi  înţeleg  mult  mai  bine  apăsările  şi 
deprimarea  această  cumplită,  deprimare  care  s-a  manifestat  şi  în  viaţa  lui 
Esther. 

Egipteanca  nu  şi-a  mai  asumat,  după  moartea  soţului, 
responsabilitatea  creşterii  copiilor,  fapt  ale  cărui  consecinţe  le-au 
suportat  Suni  Rah  Mantu,  crescându-şi  singură  băiatul,  Oxana  Siderova, 
rămânând  văduvă  la  jumătatea  vieţii  şi  trebuind  să-şi  crească  singură  cei 
4  copii. 

Faptul  că  Ruhad  nu  a  putut  face  faţă  pierderii  soţului  şi  şi-a 
abandonat  responsabilitatea  de  mamă,  a  căzut  în  depresie  şi  a  renunţat  la 
viaţă,  a  trebuit  compensat  de  Suni  Rah  Mantu,  Oxana  Siderova,  chiar  şi 
de  turcoaica  Alid  Sardih,  care  nu  ştiu  cât  de  mult  a  avut  parte  de  soţul  ei, 
şi  trebuie  compensat  şi  de  mine,  care  trebuie  să  mă  lupt  cu  slăbiciunea 
sufletească  existentă  în  mine  din  cauza  deprimării,  a  dezinteresului 
pentru  cele  lumeşti,  a  apăsărilor  şi  a  renunţărilor. 

Aş  vrea  să  amintesc  şi  capitolul  „haine”,  mie  nu-mi  place  stilul 
elegant,  nu  mă  simt  bine  îmbrăcată  elegant.  Deşi  nu  arăt  rău,  nu  prea 
dau  2  bani  pe  haine  şi  le  prefer  pe  cele  sport,  comode.  Mă  simt  bine  cu  un 
pantalon  şi  o  bluză.  Nu-mi  plac  rochiile,  fustele,  nu  mă  arunc  în  cap  după 
pantofii  cu  toc,  deşi  nu  ar  fi  rău  să-i  port,  fiindcă  sunt  mică  de  statură. 
Când  e  vorba  să  mă  duc  la  cumpărături  pentru  mine,  îmi  este  silă,  nu 
prea  vreau.  Se  pare  că  renunţarea  lui  Ruhad  la  hainele  luxoase  pentru  suf 
a  ajuns  până  la  mine.  Şi  eu  am  avut  haine  luxoase,  frumoase,  dar  am  avut 
şi  haine  mai  modeste.  Am  umblat  şi  cu  haine  rupte  pe  mine,  fără  să-mi 
fie  ruşine.  Mama  şi  bunica  au  fost  întotdeauna  femei  elegante,  se 
îmbrăcau  frumos,  cu  blănuri,  se  fardau,  purtau  bijuterii,  eu  nu  le  am  cu 
astea.  Nu  suport  blănurile,  să  nu  aud  de  ele,  mi-e  scârbă  de  ele.  Haine 
elegante,  chiar  dacă  aş  vrea  să-mi  fac,  deşi  nu  ţin  neapărat,  nu  am  bani 
să-mi  fac,  iar  de  fardat,  nici  pomeneală.  Pe  mine  nu  m-a  văzut  nimeni  cu 
10  inele  la  o  mână,  cum  am  văzut  multe  femei,  port  doar  verighetă  pe 
inelarul  stâng  şi  atât.  Sunt  adepta  stilului  simplu.  Soţul  meu,  de  altfel,  m- 
a  plăcut  fiindcă  nu  mă  fardez.  Mă  dau  doar  cu  cremă  pentru  hidratarea 
pielii  şi  atât.  Nu  suport  însă  mizeria  şi  mirosurile  urâte.  Nu  ştiu  cât 
respecta  Ruhad  igiena,  dar  pentru  mine  este  foarte  importantă. 

Nu-mi  place  carnea  de  oaie/berbec/miel,  nu-mi  place  nici  mirosul 
lor  şi  nici  nu  aş  putea  să  port  haine  din  blană  de  oaie.  Nu  prea  sunt 
amatoare  de  carne  şi  cu  atât  mai  puţin  miel  sau  orice  altfel  de  specialităţi: 
berbecuţ,  căprioară,  mistreţ  etc.  Mi  se  par  grele  şi  greţoase.  Se  pare  că,  în 
timp,  trebuie  să  se  creeze  un  echilibru  al  lucrurilor,  pentru  a  nu  crea 
ataşamente  de  lucruri,  situaţii,  fiinţe,  care  oricum  sunt  trecătoare. 

Şi  cu  plecatul  în  altă  parte,  în  alte  ţări,  parca  ceva  mă  reţine  aici, 
probabil  că  antecesorii  mei  s-au  tot  mutat  dintr-un  loc  în  altul,  încât  eu 
acum  nu  mai  sunt  în  stare.  Mama  ar  fi  vrut  să  plec  în  Canada,  la  fratele 
meu,  şi  nu  am  fost  în  stare,  deşi  atâta  lume  îşi  părăseşte  ţara  de  baştină  şi 
la  40/50  de  ani,  îşi  încearcă  norocul  prin  alte  părţi  şi  chiar  reuşesc. 

Mă  gândesc  că  egipteanca  a  creat  o  datorie  de  a  iubi  mai  mult  copiii 
şi  de  a  fi  mai  responsabilă  faţă  de  ei,  motiv  pentru  care  era  necesar  să 
existe  şi  o  învăţătoare  printre  antecesorii  mei  spirituali.  Tot  egipteanca  a 
creat  (dacă  nu  o  veni  mai  de  departe)  ataşamentul  de  partenerul  de  viaţă, 
care  trebuie  distrus  prin  certuri,  neînţelegeri,  agresivitate  şi,  din  păcate, 
de  multe  ori,  prin  moarte.  Doamne,  cât  de  slabi  sunt  oamenii!  Ce  uşor  ne 
ataşăm  de  oameni,  lucruri,  situaţii  bune  de  viaţă,  bunăstare! 

Nu  a  fost  rău  că  egipteanca  a  vrut  să  creeze  o  legătura  cu  Dumnezeu, 
cu  existenţa  absolută,  dar  se  pare  că  nu  a  găsit  calea  potrivită.  în  prezent, 
eu  nu  le  am  cu  băuturile  şi  medicamentele,  să  nu  aud  de  ele.  Nu  mă 
atrag,  nu  le  vreau  şi  nici  nu  vreau  să  am  nevoie  de  ele.  Nu  mă  pricep  la 
vinuri,  chiar  mă  simt  prost  când  văd  degustătorii  de  vinuri,  care  atâta 
analizează  vinurile,  de  parcă  ar  fi  opere  de  artă,  iar  pe  mine  mă  lasă  rece. 
Din  punctul  meu  de  vedere:  trăiască  ceaiurile  şi  apa,  sunt  mult  mai 
sănătoase,  deşi  nu  contest  că,  în  cantităţi  moderate,  fiecare  băutură  are 
rolul  ei.” 


ELENA 
15  noiembrie  2012 
Bucureşti 


Episodul  12-  IDIN 

Eroul  episodului  spiritual  nr.12  este  IDIN  MAHRAL,  care  a  trăit  în 
Mongolia  între  anii  1020-1076.  El  s-a  născut  într-o  familie  de  păstori 
nomazi,  care  poposeau  temporar  în  diverse  zone  din  vecinătatea  lacului 
denumit  astăzi  Hovsgol.  Urmaşii  lui  Idin  s-au  aşezat  peste  veacuri  în 
oraşul  Turt,  aflat  în  nordul  Mongoliei,  aproape  de  graniţa  cu  Rusia. 
Părinţii  lui  IDIN,  Arkih  (tatăl)  şi  Umdur  (mama),  au  avut  patru  copii:  doi 
băieţi  (Idin,  Lokonir)  şi  două  fete  (Dukn,  Munhe).  IDIN  era  cel  de-al 
doilea  copil  născut  de  mama  lui,  avându-1  pe  fratele  lui,  Lokonir,  cu  3  ani 
mai  în  vârstă  decât  el.  Viaţa  familiei  era  grea,  zbuciumată,  aflându-se 
mereu  în  pericolul  de  a  fi  decimată  de  numeroasele  grupuri  nomade 
rivale.  Luptele  pentru  acapararea  păşunilor,  a  terenurilor  prielnice 
agriculturii,  a  surselor  de  apă  şi  a  cirezilor  de  vite  nu  mai  conteneau,  iar 

familiile  paşnice,  cum  era  cea  a  lui  IDIN,  fugeau  adesea  din  calea 
năvălitorilor.  Părinţii  lui  IDIN  doreau  doar  liniştea  familiei  lor  şi  puţină 
stabilitate  a  aşezării  în  zonele  prielnice  creşterii  plantelor  comestibile  şi  a 
vitelor  necesare  supravieţuirii. 

în  această  atmosferă  încărcată  de  spaimă  şi  nesiguranţa  zilei  de 
mâine  au  crescut  cei  patru  copii,  cunoscând  de  mici  ce  însemna  frica, 
foamea,  frigul  şi  fuga  pentru  a  scăpa  cu  viaţă.  IDIN  şi  Lokonir  au  învăţat 
repede  să  mânuiască  bâta  şi  cuţitul,  însoţindu-şi  tatăl  în  treburile 
bărbăteşti,  cum  erau  munca  la  vite,  vânătoarea  şi  pescuitul  în  apa  lacului. 
Nici  fetele  nu  s-au  lăsat  mai  prejos,  crescând  şi  ele  curajoase  ca  fraţii  lor, 
mereu  pregătite  să  dea  cu  bâta  sau  cuţitul  în  vizitatorii  nedoriţi. 

IDIN  şi-a  luat  nevastă  la  16  ani,  după  cum  era  obiceiul  în 
comunitatea  de  care  aparţinea.  Mireasa,  Umbo,  având  doar  13  ani,  fusese 
aleasă  de  IDIN  dintre  puţinele  fete  bune  de  măritat  existente  în  familiile 
ce  vieţuiau  pe  malul  lacului.  După  doi  ani  de  la  ritualul  cununiei,  Umbo  1- 
a  născut  pe  fiul  lor  Uskrad,  primul  dintre  cei  şapte  copii  câţi  i-a  fost  dat 
să  aibă.  în  următorii  ani  au  venit  pe  lume  încă  trei  băieţi:  Akned, 
Menkedek  şi  Nerun.  între  ei  s-au  aflat  cele  trei  surori:  Murdik,  Lanhe  şi 
Longo.  Cât  timp  copiii  au  fost  mici,  părinţii  lor  şi-au  mutat  gospodăria  de 
mai  multe  ori,  ascunzându-se  în  pădurile  care  înconjurau  lacul. 

IDIN  îşi  iubea  familia  cu  disperare,  tremurând  zi  şi  noapte  de  teama 
că  îi  va  fi  furată  nevasta  şi  îi  vor  fi  ucişi  copiii.  Avea  dreptate  în  temerile 
sale,  aflând  an  de  an  despre  dezastrele  provocate  de  triburile  nomade 
năvălitoare.  Cele  trei  fete  i-au  fost  răpite  de  cum  au  devenit  bune  de 
măritat,  nemaiauzind  nimic  despre  soarta  lor.  Băieţii,  în  afară  de  cel 
mare,  Uskrad,  s-au  lăsat  atraşi  de  un  grup  mare  de  cuceritori,  plecând  cu 
ei  spre  vest,  cu  scopul  supunerii  unor  comunităţi  umane  mai  puţin 
civilizate.  Uskrad,  puternic  ataşat  de  părinţi  şi  de  turma  de  oi  pe  care  o 
îngrijea  cu  mult  devotament,  a  fost  singurul  sprijin  al  nefericiţilor  care  i- 
au  dat  viaţă.  Tânărul  şi-a  luat  o  nevastă  gospodină  şi  iubitoare,  care  s-a 
înţeles  bine  cu  părinţii  lui.  I-au  crescut  împreună,  părinţi  şi  bunici,  pe  cei 
cinci  copii  care  le-au  bucurat  sufletele.  IDIN  a  trăit  doar  56  de  ani,  cu 
toate  că  era  încă  voinic  şi  sănătos.  împotrivindu-se  alături  de  fiul  său 
unui  grup  de  hoţi  care  voiau  să  le  ia  oile,  a  fost  lovit  din  spate  drept  în 
creştetul  capului,  căzând  ca  secerat  la  pământ.  Cu  oasele  craniului 
zdrobite,  şi-a  dat  duhul  în  scurtă  vreme,  spre  disperarea  familiei  sale. 

Nina  Petre 
20  februarie  2013 


COMENTARIUL  ELENEI 

„într-adevăr,  uşor,  uşor  încep  să  mă  înţeleg.  încep  să-mi  înţeleg 
stările:  temerile,  frica,  nesiguranţa  şi  sensibilităţile. 

Bietul  Idin  şi  familia  lui,  prin  ce  au  putut  să  treacă!  Să  fugi  tot 
timpul,  să  nu  ai  o  siguranţă  a  locului  unde  îţi  duci  traiul,  consider  că  este 
un  stres  pe  care  nici  nu  pot  înţelege  cum  l-au  putut  suporta.  Groaznic!  Se 
pare  că  trebuia  să  existe  un  boier  Mihai  care  să  închidă  cercul 
întâmplărilor.  Se  pare  că  pe  fetele  şi  băieţii  (de  care  nu  s-a  putut  bucura 
Idin  până  la  sfârşitul  vieţii  lui)  boierului  Mihai  i-a  fost  dat  să  le  apere  şi 
să  le  rânduiască  vieţile. 

îmi  place  să  lucrez  pământul  şi  cred  că  de  la  Idin  mi  se  trage.  îmi 
place  să  sap,  să  mă  ocup  de  plante,  să  le  ud,  să  culeg  fructele  pomilor,  dar 
nu  m-am  ocupat  foarte  mult  de  acest  aspect,  fiindcă  oraşul  şi  traiul  la 
bloc,  din  păcate,  nu  permit  astfel  de  activităţi.  în  epoca  comunistă,  ne 
duceau  la  cules  de  cartofi  sau  prin  livezi,  la  strâns  de  fructe,  unde  îmi 
plăcea  să  fac  asta.  Când  mergeam  în  copilărie  la  ţară  la  tata,  mă  fascina 
să-l  văd  pe  unchiul  meu  cum  mulgea  vaca  şi  mi  se  părea  tare  ciudat.  în 
orice  caz,  se  pare  că-s  destul  de  ruptă  de  legătura  cu  natura,  pământul  şi 
animalele,  iar  oile  (nu  ştiu  de  ce,  poate  de  la  Idin)  nu-mi  plac  de  nici  o 
culoare,  iar  mirosul  lor  mă  omoară.  Aşa  cum  nu-mi  plac  maşinile,  din 
cauza  mirosului,  la  fel  nici  oile.  Nici  carnea  de  miel  nu-mi  place,  deşi, 
gătită  de  cineva  care  se  pricepe,  este  foarte  bună. 

Sunt  o  persoană  stresată,  deşi  nu  am  motive  serioase,  fac  din  ţânţar 
armăsar,  exagerez  multe  întâmplări,  le  percep  mult  mai  acut  decât  este 
cazul.  Uneori  percep  oamenii  foarte  agresiv  şi  parcă  îmi  vine  să-i  iau  la 
bătaie.  De  mică  simţeam  şi  încă  simt  o  agresivitate  mocnită,  care  este 
groaznic  de  acutizată  când  mă  nedreptăţeşte  cineva.  Simt  furie,  o  furie  pe 
care  nu  mi-o  puteam  explica,  acum  o  înţeleg.  Această  furie  este 
îndreptată  mai  mult  spre  mine,  gândindu-mă  că  mi  se  întâmplă  ceea  ce 
merit.  Furia  sunt  convinsă  că  este  moştenită  de  la  Ruhad  şi  acutizată  de 
întâmplările  neplăcute  din  viaţa  urmaşilor  spirituali  ai  lui  Ruhad. 

Viaţa  lui  Idin  a  fost  o  dramă,  săracul,  a  murit  asasinat.  De  altfel,  am 
un  neg  în  vârful  capului,  care  am  crezut  că  este  de  la  lovitura  la  cap  a 
Ranujăi  (care  a  murit  alunecând  pe  scări  de  oboseală),  dar  poate  să  fie  şi 
semnul  loviturii  în  urma  căreia  Idin  a  plecat  dintre  cei  vii. 

Din  păcate,  resimt  dramele  tuturor  antecesorilor  mei  spirituali. 
Acum  înţeleg  vorbele  acelei  persoane  din  trecutul  meu:  „Elena,  eşti  prea 
serioasă”.  Cum  să  nu  fiu,  când  mă  apasă  dramele,  durerile  şi  suferinţele 
atâtor  antecesori  spirituali?!  Mă  simt  ameţită  de  atâta  durere  şi  chin. 
Dacă  am  putea  vedea  trecutul  spiritual  al  fiecărei  persoane  cu  care 
interacţionăm,  nu  am  mai  pune  etichete  atât  de  uşor,  nu  am  mai  judeca 
cu  una,  cu  două,  am  fi  mult  mai  buni,  înţelegători  şi  toleranţi!  Din  păcate 
însă,  fiind  orbi,  bâjbâim  şi  greşim  mult.” 

ELENA 
6  martie  2013 
Bucureşti 

Episodul  13  -  ULAHER 


Eroina  episodului  spiritual  nr.13  este  ULAHER  RANUKID.  Viaţa  ei 
s-a  desfăşurat  între  anii  936-998.  ULAHER  a  văzut  lumina  zilei  într-o 
mică  localitate  portuară  situată  la  confluenţa  dintre  fluviul  Shatt-al-Arab 
(format  prin  unirea  dintre  Tigru  şi  Eufrat)  şi  apa  Golfului  Persic.  Părinţii 
lui  ULAHER  se  numeau  Orkan  (tatăl)  şi  Iannam  (mama). 

Teritoriul  de  astăzi  al  Irakului  este  aproape  identic  cu  cel  al 
Mesopotamiei  antice.  Cucerirea  arabă  din  secolul  7  d.Hr.  a  transformat 
Mesopotamia  într-o  parte  a  lumii  islamice.  Odată  cu  fondarea  oraşului 
Bagdad  (în  anul  762)  şi  mutarea  în  acest  oraş  a  capitalei  Califatului  Arab 
al  Abbasizilor,  ţara  cuprinsă  între  Tigru  şi  Eufrat  a  devenit  nucleul  unui 
nou  imperiu  -  centru  politic  şi  cultural  al  lumii  arabe.  în  anul  1258  a  fost 
distrus  sub  loviturile  năvălitorilor  mongoli.  Tot  în  secolul  7,  arabii  au 
cucerit  Persia  aproape  în  întregime,  ţara  fiind  islamizată.  Totuşi,  în 
Califatul  Abbasid  al  Bagdadului  şi  la  sud  de  el,  influenţele  persane  au  fost 
suficient  de  puternice  pentru  a  rezista  un  timp  mai  îndelungat. 
Dominaţia  politică  arabă  s-a  transformat  într-una  culturală,  preluând, 
asimilând  şi  vehiculând  tradiţiile  culturale  ale  popoarelor  supuse.  S-a 
creat  astfel  un  climat  general  de  pace,  de  egalitate  şi  de  contacte  intense 
cu  zone  geografice  îndepărtate.  în  acest  climat  s-au  afirmat  şi  au 
prosperat  meşteşugarii  şi  negustorii  ca  Orkan. 

Refugiat  din  Persia  împreună  cu  părinţii,  el  a  învăţat  meseria  de 
bijutier  a  tatălui  său.  Căsătorit  cu  Iannam,  o  fată  harnică,  pricepută  la 
ţesutul  covoarelor,  a  întemeiat  o  familie  reuşită,  prosperă,  din  care  au 
rezultat  zece  copii.  Spre  durerea  celor  doi  părinţi,  şapte  micuţi  au  decedat 
fie  imediat  după  naştere,  fie  mai  târziu,  la  câteva  luni.  Au  rămas  în  viaţă 
doar  trei:  cele  două  fete  (Ulaher,  Naiar)  şi  unicul  băiat  (Ugdun).  Fetele  au 
avut  grijă  să  înveţe  meşteşugul  confecţionării  covoarelor,  transmis  de  la  o 
generaţie  la  alta,  aducător  de  bune  venituri  dacă  existau  cumpărători 
pentru  ele.  Ugdun  s-a  orientat  spre  comerţul  naval,  fiind  angajat  pe  o 
corabie  care  transporta  mărfuri  de  la  Basra  spre  ţinuturile  Orientului 
îndepărtat.  Datorită  fiului  său,  care  era  un  om  înzestrat  cu  o  cinste 
ireproşabilă,  Orkan  a  reuşit  să  îşi  trimită  bijuteriile  în  oraşe  îndepărtate, 
unde  aveau  mare  căutare. 

ULAHER  avea  16  ani  când  soarta  întregii  familii  a  luat  o  cotitură 
neaşteptată.  Cerută  în  căsătorie  de  negustorul  Marrud  Rabar,  un  tânăr  în 
vârstă  de  31  de  ani,  ea  s-a  supus  voinţei  părinţilor,  devenind  astfel 
nevasta  lui.  Marrud,  având  o  casă  impozantă  în  Basra  şi  numeroase 
afaceri,  i-a  chemat  pe  toţi  în  oraşul  său,  salvându-i  astfel  de  un  viitor 
incert  în  privinţa  câştigurilor  financiare.  Găsindu-şi  numeroşi  clienţi  în 
importantul  oraş  comercial,  Orkan  a  devenit  un  negustor  prosper  şi 
fericit,  reuşind  astfel  să  îşi  mărite  fata  cea  mică,  Naiar,  cu  un  funcţionar 
vamal. 

Foarte  mulţumit  de  nevasta  lui,  Marrud  a  privit  cu  ochi  de  negustor 
priceput  îndemânarea  şi  imaginaţia  lui  ULAHER  dovedite  la  ţesutul 
covoarelor,  carpetelor  şi  cuverturilor,  foarte  mult  apreciate  în  lumea 
arabă.  Treptat,  a  convins-o  pe  ULAHER  să  facă  ţesături  din  mătase, 
bumbac  şi  lână.  Cât  timp  a  trăit  Iannam,  cele  două  minunate  ţesătoare, 
mamă  şi  fiică,  au  creat  cu  mâinile  lor  fermecate  cantităţi  imense  de 
mărfuri,  pe  care  Marrud  le  trimitea  spre  Europa. 

Fără  a-şi  neglija  obligaţiile  de  soţie,  ULAHER  a  devenit  mamă, 
aducând  pe  lume  şapte  copii.  Primii  trei  copii  au  decedat  din  cauza  unor 
infecţii  grave,  rămânând  în  viaţă  doar  patru:  unica  fată,  Runkah,  şi  fraţii 
ei  Rannumar,  Manokdir,  Illahdar.  Runkah  s-a  obişnuit  de  mică  să 
dirijeze  servitoarele  din  casă,  transmiţându-le  dispoziţiile  mamei  sale. 
Foarte  autoritară  din  fire,  fata  şi-a  menajat  mama  cât  i-a  stat  în  puteri, 
lăsând-o  să  lucreze  liniştită  în  micul  ei  atelier.  Pe  la  io  ani  a  început  să 
deseneze  din  ce  în  ce  mai  multe  modele  destinate  creaţiilor  lui  ULAHER, 
ceea  ce  pentru  aceasta  a  fost  un  mare  ajutor.  Cei  trei  băieţi  au  luat  calea 
negustoriei,  ca  şi  tatăl  lor.  Acesta,  plictisindu-se  de  numeroasele  călătorii 
cu  corabia  sa,  i-a  lăsat  pe  băieţi  să  se  ocupe  de  ea  şi  de  comerţul  familiei. 

Fiind  bine  cunoscut  de  către  marele  vizir  ca  un  negustor  deosebit  de 
priceput  şi  cinstit,  Marrud  a  acceptat  funcţia  de  muhtasib  (funcţionar 
superior),  având  drept  obligaţie  de  serviciu  supravegherea  pieţei 
oraşului.  în  scurtă  vreme,  el  a  reuşit  să  aprecieze  calitatea  mărfurilor,  să 
verifice  măsurile  şi  greutăţile,  să  controleze  monedele,  ca  nu  cumva  în 
componenţa  lor  să  se  afle  prea  puţin  aur  sau  argint.  Marrud  mai  avea 
grijă  ca  produsele  alimentare  să  nu  fie  vândute  cu  preţuri  de  speculă. 

ULAHER,  foarte  mândră  de  funcţia  soţului,  şi-a  păstrat  bucuria  în 
suflet,  continuându-şi  munca  obişnuită,  care  pentru  ea  devenise  o 
necesitate  şi  un  mijloc  de  a-şi  menţine  tonusul  de  viaţă.  Creaţiile  ei  se 
vindeau  în  magazinul  din  bazar,  de  care  se  ocupa  Marrud.  Băieţii  lor 
străbăteau  drumuri  numeroase  în  căutarea  preţioaselor  bobine  cu  lână, 
bumbac  şi  mătase,  care  îi  erau  absolut  necesare  lui  ULAHER.  Cu  toate  că 
devenise  o  adevărată  artistă  în  ceea  ce  producea,  ea  nu  şi-a  vândut 
niciodată  mărfurile  la  preţ  de  speculă.  Considerând  că  preţul  izvora  din 
voinţa  lui  Allah,  ea  îl  stabilea  în  aşa  fel  încât  orice  om  din  oraş  să  îi  poată 
cumpăra  creaţiile. 

Ca  mare  negustor  ce  era,  Marrud  îşi  formase  un  serviciu  particular 
de  poştă  prin  porumbei  călători.  El  îi  folosea  pe  micuţii  temerari  pentru  a 
comunica  frecvent  cu  fiii  săi,  anunţându-le  necesarul  de  marfă  şi  primind 
de  la  ei  informaţii  despre  calitatea  produselor  pe  care  le  găseau  în  diverse 
locuri  ale  lumii.  Deşi  le-ar  fi  fost  de  mare  folos  să  aibă  sclavi  la  diversele 
treburi  din  gospodărie  şi  magazin,  soţii  Rabar  s-au  ferit  de  acest  obicei. 
ULAHER  iubea  din  tot  sufletul  toate  fiinţele  umane  dăruite  de  Allah  şi  nu 
se  putea  obişnui  cu  ideea  că  unii  oameni  pot  fi  subjugaţi  de  alţii.  Fiul  cel 
mare,  Rannumar,  bolnav  cu  inima,  s-a  văzut  nevoit  să  renunţe  la 
comerţul  naval.  Tatăl  său  i-a  oferit  postul  de  samsar  oficial,  un  funcţionar 
care  îi  ajuta  pe  negustorii  străini  să  îşi  vândă  mărfurile  în  oraş. 

Modesta  ULAHER  a  muncit  până  în  anul  morţii  sale.  Copiii  erau 
mari,  aşezaţi  de  mult  pe  la  casele  lor,  iar  nepoţii  o  iubeau  nespus.  Odată 
cu  dispariţia  bunicii,  s-a  stins  o  rază  de  soare  în  sufletul  lor.  ULAHER 
fusese  o  femeie  blândă,  mereu  calmă,  fiind  convinsă  de  faptul  că  aşa  cum 
este  femeia,  aşa  este  şi  familia  ei.  Cu  toate  că  averea  strânsă  cu  grijă  de 
Marrud  era  imensă,  ULAHER  nu  s-a  considerat  o  mare  doamnă, 
asemenea  celor  din  clasa  socială  de  care  aparţinea.  Ea  nu  şi-a  uitat 
niciodată  originea  modestă,  ca  fiică  a  unui  biet  bijutier  care  locuia  pe 
ţărmul  Golfului  Persic. 

Nina  Petre 
15  aprilie  2013 


COMENTARIUL  ELENEI 

„în  ceea  ce  o  priveşte  pe  Ulaher,  se  pare  că  a  fost  un  om  deosebit, 
frumos,  calm,  liniştit  şi  norocos.  Văd  că  părinţii  au  avut  o  influenţă  bună 
asupra  ei,  mai  ales  mama,  care  a  învăţat-o  să  ţeasă  covoare,  lucru  ce  i-a 
dat  o  anumită  valoare.  Bine,  acest  lucru  venea  şi  pe  un  fond  bun,  având 
îndemânarea  şi  imaginaţia  necesare  pentru  a  crea  produse  de  calitate. 
Din  punctul  acesta  de  vedere  sunt  o  barat.  Nu  am  îndemânare,  iar 
imaginaţie  nici  atât.  Nu  aş  fi  crezut  sau  nu  m-aş  fi  gândit  vreodată  că  vreo 
antecesoare  de  a  mea  ar  fi  ţesut  covoare,  carpete  sau  ar  fi  putut  să  facă 
pălării,  genţi  sau  mai  ştiu  ce  alte  lucruri  utile  în  casa  omului,  fiindcă  pe 
mine  mă  lasă  rece  atât  covoarele,  cât  şi  pălăriile  sau  genţile.  Dar  acest 
lucru  probabil  că  este  pedeapsa  mea,  ca  urmare  a  atâtor  antecesori 
sinucigaşi  şi  a  depresiei.  De  ce  să  mi  se  transmită  lucrurile  bune  şi 
folositoare,  care  m-ar  fi  făcut  să  mă  simt  utilă?  Nu,  lasă  să  fiu  o 
nenorocită,  care  nu  ştie  şi  nu  are  vitalitatea  necesară  să  facă  nimic,  dar 
care  este  obligată  să  existe,  deşi  nu  mi-am  dorit  şi  nici  nu-mi  doresc  acest 
lucru!  Cred  că  întotdeauna  îmi  va  părea  rău  şi  mă  voi  întreba  de  ce  nu  am 
murit  de  giardia  când  am  avut  2  ani,  ar  fi  fost  scutit  un  suflet  mic  şi 
insignifiant  ca  al  meu  să  mai  existe. 

Mă  văd  ca  şi  opusul  lui  Ulaher:  ea  era  iubită  şi  apreciată  de  părinţi  şi 
soţ  -  eu  nu.  Ea  a  învăţat  să  facă  ceva  util  şi  folositor  atât  pentru  ea,  cât  şi 
pentru  comunitate.  Era  o  femeie  bună  şi  calmă  -  eu  nu  sunt,  chiar  mă 
enervez  destul  de  des  şi  apoi  îmi  pare  rău  şi  mă  pufneşte  plânsul.  Fata  ei 
cea  mare  i-a  fost  sprijin  şi  i-a  fost  aproape,  fiindcă  o  aprecia  -  fata  mea 
cred  că,  după  ce  o  să  crească  şi  o  să  se  pună  pe  picioarele  ei,  nu  va  şti  cum 
să  mă  părăsească  mai  repede  şi  poate  îmi  va  tot  cere  tot  felul  de  lucruri  să 
fac  pentru  ea,  cu  atât  mai  puţin  să  mă  scape  de  poveri. 

Văd  că  au  fost  nişte  oameni  buni,  blânzi,  respectuoşi  şi  plini  de 
dragoste,  atât  Ulaher,  cât  şi  soţul  ei  Marrud;  nu  au  vrut  să  asuprească 
oamenii  sau  să  se  folosească  de  ei,  neacceptând  să  folosească  sclavi  în 
gospodărie.  Ce  frumos!  Nu  prea  am  putut  să  înţeleg  filmele  americane  în 
care  ni  se  înfăţişau,  înainte  de  războiul  de  secesiune,  moşierii  care  se 

foloseau  de  negri  şi  mai  aveau  şi  tot  felul  de  pretenţii  absurde  de  la  ei.  M- 
a  revoltat  întotdeauna,  rău  de  tot,  prostia  KuKluxKlan-ului  şi  am  zis  că 
nu  poate  fi  adevărat.  Am  considerat  întotdeauna  că  judecarea  omului 
după  culoarea  pielii  sau  a  felului  cum  arată  (nu  mai  zic  de  nebunia  lui 
Hitler  cu  crearea  noului  om  cu  piele  albă,  ochi  albaştri,  rasa  ariană  etc.) 
este  o  prostie  crasă  şi  o  dovadă  de  retard  mental. 

Mă  bucur  să  văd  că  am  avut  o  antecesoare  spirituală  care  nu  a  fost 
ahtiată  după  bani  şi  nu  şi-a  vândut  produsele  cu  preţuri  mai  mari  decât 
era  cazul.  Bine,  presupun  că  nici  nu  ducea  lipsă  de  nimic  şi  nu  avea  de  ce 
să  vândă  covoarele  la  suprapreţ,  deşi  ar  fi  putut  să  o  facă  dacă  era  mai 
lacomă.  Nici  eu  nu  prea  cer.  Dacă  ar  trebui  să  mă  duc  să-mi  negociez  o 
mărire  de  salariu,  nu  sunt  în  stare.  Nu  simt  astfel.  Sunt  oameni  care  ştiu 
să  se  vândă,  mie  însă  nu-mi  stă  în  fire.  Nu-mi  place  nici  să  cer  cu 
împrumut  şi  o  fac  doar  dacă  nu  am  încotro,  dar  mă  strădui  să  returnez 
datoria  cât  pot  de  repede.  Mama  ne-a  ajutat  financiar  cum  a  putut, 
fiindcă  a  vrut  ea,  dar  eu  nu  i-am  cerut  nimic.  Bine,  că  după  aceea  are  o 
atitudine  de  genul:  „Ce  am  făcut  eu  pentru  tine”,  asta-i  altceva.  Măcar  nu 
o  ţine  mult. 

Din  câte  îmi  spuneţi,  soţul  lui  Ulaher  era  un  fel  de  inspector  în  piaţă, 
destul  de  corect,  care  nu  voia  să  înşele  şi  să  mintă.  Mă  amuză  şi 
modalitatea  de  comunicare  cu  porumbeii,  pe  care  am  văzut-o  în  multe 
filme  şi  tot  foloseam  expresia,  mai  ales  cu  colegii  de  servici,  care  mă 
rugau  să-i  anunţ  de  una,  alta  şi  eu  le  tot  spuneam:  „Bine,  o  să-ţi  trimit 
porumbelul  călător”.  Se  pare  că  undeva  în  mine  a  rămas  acest  lucru  şi, 
văzându-1  în  filme,  s-a  reactivat.  Chiar  începusem  la  un  moment  dat  să 
mă  gândesc  cum  s-or  fi  descurcat  porumbeii  să  ajungă  din  punctul  A  în 
punctul  B  fără  să  se  rătăcească.  Incredibil! 

Simt  o  frustrare  în  suflet  că  nu-mi  amintesc  nimic  din  viaţa  nici  unui 
antecesor,  depresia  aceasta  mă  trage  în  jos  ceva  de  nedescris.  Citeam  în 
cartea  trimisă  de  dvs.  şi  nu  numai,  de  oameni  care  au  imagini,  văd 
situaţii  din  vieţile  antecesorilor  lor  spirituali.  Uneori,  când  mai  stăteam  la 
slujbe  în  biserică,  la  Sfânta  Liturghie,  şi  eram  foarte  obosită,  dar  şi  foarte 
relaxată,  mi  se  derulau  imagini  prin  faţa  ochilor  cu  oameni  pe  care  nu 
cred  să-i  ştiu  din  viaţa  aceasta.  în  special,  tot  văd  o  doamnă  blondă, 
cu  părul  lung,  strâns  în  coadă,  slabă,  înaltă.  Nu  ştiu  dacă  am  avut  vreo 
antecesoare  spirituală  care  arată  aşa  sau  o  fi  vreo  doamnă  pe  care  am 
văzut-o  când  eram  mică,  mi-a  plăcut  şi  mi-a  rămas  prin  sertăraşele 
minţii,  iar  când  sunt  relaxată  foarte  tare  o  văd.  La  cum  e  îmbrăcată  însă, 
este  din  vremuri  moderne,  nu  are  îmbrăcăminte  de  epocă. 

Ulaher  era  mândră  de  soţul  ei,  eu  ce  să  mai  zic.  Chiar  de  dimineaţă, 
în  drumul  spre  servici  mă  gândeam  că  ce  bine  ar  fi  fost  să  am  puţină 
normalitate  în  casă  şi  în  jurul  meu.  Am  un  soţ  labil  psihic,  care  depinde 
de  felul  de  a  fi  al  celorlalţi;  dacă  sunt  calmă,  este  şi  el  calm,  dacă-s 
nervoasă,  o  ia  şi  el  razna.  în  fine,  nu  ştiu  de  ce  mă  mai  agit:  eu  sunt 
pedeapsa  lui  şi  el  este  pedeapsa  mea.  Vreau  normalitate:  fără  boală, 

ţipete,  minte  înceţoşată,  minciuni,  nedreptăţi  şi  alte  vorbe  urâte, 
jignitoare  şi  nesimţite. 

Am  fost  în  Israel  în  pelerinaj  cu  părintele  de  la  biserica  din  cartierul 
nostru  şi  a  fost  foarte  frumos,  ca  intr-un  basm.  Ne-am  dus  în  locuri 
frumoase,  pline  de  energie  pozitivă.  Bine,  şi  părintele  era  atât  de  calm,  de 
bun  şi  de  blând,  ne  îndemna  să  ne  iubim,  să  iertăm  şi  să  ne  comportăm 
frumos  cu  aproapele,  încât  se  instalase  o  atmosferă  foarte  plăcută  şi 
solidară  în  grup.  Cel  mai  mult,  deşi  erau  multe  grupuri,  mi-a  plăcut  la 
Mormântul  Mântuitorului,  nu  aş  mai  fi  plecat  de  acolo.  încă  nu  mi-am 
revenit,  deşi  mi  se  întâmplă  tot  felul  de  lucruri  care  fac  tot  posibilul  să  mă 
aducă  cu  picioarele  pe  pământ,  în  această  realitate  atât  de  urâtă  şi  de  2 
bani.  în  fine,  asta  este:  „C'est  la  vie”,  pentru  persoane  ca  mine,  o  mare 
porcărie  şi  umilinţă. 

Ulaher  a  fost  o  fericită,  atât  că  şi  ea  a  fost  lovită  de  viaţă  şi  prin 
moartea  frăţiorilor  ei,  cât  şi  a  copilaşilor,  dar  probabil  că  se  întâmpla 
destul  de  des  acest  lucru  în  acele  vremuri  şi  poate  că  şocul  nu  era  aşa  de 
mare  ca  acum,  dar  durere  sunt  sigură  că  tot  a  fost.” 


ELENA 
24  aprilie  2013 
Bucureşti 

ELY 


Prezentare 

ELY  este  o  doamnă  superbă,  care  ascunde  un  creieraş 
nemaipomenit  sub  părul  său  bogat.  Deşi  are  o  meserie  pretenţioasă, 
fiind  nevoită  să  studieze  toată  viaţa,  ELY  îşi  găseşte  clipe  de  răgaz  şi 
pentru  evoluţia  sa  spirituală.  Bravo,  ELY,  ţine-o  tot  aşa,  că  le  faci  mult 
bine  celor  din  jurul  tău! 


Nina  Petre 
15  iunie  2012 


MESAJ  DE  LA  ELY 

„Materialul  prezentat  poate  să  ajute  la  a  iniţia  şi  pe  alţii  în  ceea  ce 
priveşte  destinele,  karmele  şi,  mai  ales,  în  a-şi  rezolva,  vindeca  stările 
psihice  declanşate  de  stresul  cotidian  ori  pentru  a  înţelege  că  nu  este 
suficient  să  trăim  numai  o  dată  pentru  a  ne  recunoaşte  nouă  înşine  că  avem 
nevoie  de  mult  mai  mult  timp  pentru  a  defini  un  spirit  ori  o  karmă  cât  mai 
nobilă,  umană,  în  care  iubirea  să  fie  izvorul  principal.” 

ELY, 
15  iunie  2012 
Canada 


EPISOADE  SPIRITUALE  COMENTATE 
®  Genevieve  Sardon  (1883-1940) 

®  Jesabel  Stimmer  (1801-1874) 

O  Runt  Lirssen  (1713-1787) 

EPISODUL  1  -  GENEVIEVE 

GENEVIEVE  SARDON  s-a  născut  în  oraşul  Bordeaux  şi  a  trăit  în 
perioada  anilor  1883-1940.  Părinţii  ei,  Pierre  şi  Mărie,  au  avut  3  copii: 
Genevieve,  Gerard  şi  Lyonel.  Pierre  lucra  ca  marinar  pe  un  transatlantic 
ce  transporta  diverse  mărfuri  din  porturile  franceze  spre  cele  din  estul 
Statelor  Unite.  Mărie,  nevasta  lui,  muncea  într-o  farmacie,  unde  se  ocupa 
de  documente  şi  evidenţa  contabilă.  Uneori,  când  vânzătoarea  Angelique 
nu  putea  veni  la  serviciu,  Mărie  servea  clienţii  cu  multă  seriozitate.  Pierre 
venea  acasă  doar  de  câteva  ori  pe  an,  aducându-le  celor  din  familie  bani 
şi  numeroase  cadouri.  Cât  timp  Pierre  a  lucrat  în  navigaţie,  până  la  36  de 
ani,  Mărie  s-a  ocupat  de  copii  cu  ajutorul  mamei  sale,  Victorine.  Au  fost 

trimişi  la  şcoală,  iar  după  terminarea  liceului,  fiecare  a  pornit  pe  drumul 
său.  Gerard  a  urmat  o  şcoală  militară,  devenind  ofiţer  de  artilerie.  Fratele 
său  mai  mic,  Lyonel,  şi-a  ales  cariera  de  avocat. 

Mezina  familiei,  GENEVIEVE,  a  urmat  cursuri  de  farmacie,  fiind 
profund  ataşată  de  munca  mamei  sale  în  magazinul  domnului  Santon. 
Reîntorşi  cu  toţii  în  oraşul  natal,  au  devenit  persoane  foarte  cunoscute, 
prin  specificul  meseriei  fiecăruia.  Domnul  Santon  a  angajat-o  imediat  pe 
fiica  doamnei  Mărie  ca  farmacistă  debutantă,  spre  bucuria  lui  Genevieve, 
care  îşi  dorise  încă  din  copilărie  să  contribuie  la  vindecarea  oamenilor 
bolnavi.  Fata  s-a  căsătorit  la  24  de  ani  cu  medicul  chirurg  Antoine  Laruli, 
care  lucra  in  spitalul  din  oraş.  Antoine  avea  deja  27  de  ani  şi  trecuse 
printr-o  mare  suferinţă  din  dragoste,  soţia  lui  murind  în  braţele  sale,  din 
cauza  unei  infecţii  digestive.  Plăcând-o  pe  Genevieve,  Antoine  a  cerut-o 
în  căsătorie,  fiind  acceptat  ca  viitor  soţ.  Stabilindu-şi  domiciliul  conjugal 
în  casa  părinţilor  lui  Antoine,  cei  doi  tineri  şi-au  continuat  activitatea 
profesională,  pe  care  o  considerau  cea  mai  importantă  preocupare  a  vieţii 
lor. 

La  26  de  ani,  Genevieve  l-a  născut  pe  fiul  lor  Tiberius,  care  a  devenit 
în  curând  unica  raţiune  de  a  trăi  a  părinţilor  săi.  Naşterea  fiind  grea,  cu 
multe  complicaţii  ulterioare,  medicii  au  sfătuit-o  pe  Genevieve  să  renunţe 
la  dorinţa  de  a  deveni  din  nou  mamă,  fiindcă  şi-ar  pune  astfel  viaţa  în 
pericol.  Micul  Tiberius  a  crescut  sub  îndrumarea  bunicii  Mărie,  care  l-a 
educat  ca  pe  copiii  ei,  dorind  să  îl  vadă  om  cu  multă  ştiinţă  de  carte. 
Băiatul  a  învăţat  foarte  bine,  simţindu-se  atras  de  cariera  militară,  la  fel 
ca  şi  unchiul  Gerard.  A  urmat  şcoala  militară  la  Paris,  devenind  ofiţer  de 
infanterie,  angajat  ulterior  la  o  unitate  de  luptă  din  afara  oraşului. 
Tiberius  s-a  căsătorit  la  scurtă  vreme  după  terminarea  studiilor  cu  o 
pariziancă,  fiica  unei  familii  de  profesori.  Lucette  devenise  de  puţină 
vreme  licenţiată  în  biologie,  fiind  angajată  la  un  liceu  din  Capitală.  După 
căsătorie  şi  stabilirea  domiciliului  în  Paris,  Tiberius  şi-a  vizitat  părinţii  de 
multe  ori  pe  an.  Aceştia  erau  foarte  îngrijoraţi  în  privinţa  viitorului  fiului 
lor,  din  cauza  situaţiei  politice  tensionate  dintre  Franţa  şi  Germania 
nazistă.  Genevieve  se  simţea  din  ce  în  ce  mai  slăbită  pe  măsură  ce  treceau 
anii.  Inima  ei  dădea  semne  de  oboseală,  iar  ficatul  o  durea  adeseori. 

Totuşi,  ar  fi  trăit  o  viaţă  lungă  chiar  şi  aşa,  cu  sănătatea  precară,  dacă 
nu  ar  fi  început  cumplitul  război.  Acesta  s-a  declanşat  în  Franţa  la 
mijlocul  anului  1940,  trupele  germane  invadând  ţara  şi  ocupând  Parisul. 
Tiberius  a  fost  trimis  pe  front  cu  misiuni  grele,  care  îi  puneau  viaţa  în 
pericol.  în  ultima  lună  a  anului  1940,  ofiţerul  Tiberius  a  căzut  la  datorie, 
fiind  ucis  intr-un  bombardament  al  aviaţiei  germane.  Vestea  morţii  fiului 
drag  a  sosit  în  casa  părinţilor  săi  înainte  de  Crăciun,  tocmai  când  sperau 
să  îl  poată  avea  alături  măcar  pentru  câteva  zile.  Disperată,  Genevieve  a 
simţit  că  viaţa  ei  nu  mai  avea  niciun  sens.  A  decedat  în  urma  unei  comoţii 
cerebrale  din  care  nu  a  mai  putut  fi  salvată,  la  numai  57  de  ani. 

Nina  Petre,  10  aprilie  2012 

COMENTARIUL  DOAMNEI  ELY 


„Vreau  să  ştii  că,  atunci  când  intru  în  meditaţie,  mă  regăsesc  adesea 
într-un  spaţiu  foarte  liniştit.  Parcă  mă  aflu  în  farmacia  Genevievei  şi 
parcă  o  cunosc  sau  pot  spune  că  o  recunosc  ca  fiind  a  mea.  Este  plină  de 
multe  plante  uscate,  de  seminţe  şi,  mai  ales,  ceaiuri  din  plante 
parfumate,  ca  sunătoarea,  muşeţelul,  coada  şoricelului.  într-un  colţ,  într- 
un  mare  basket,  văd  şi  acuma  urzici  verzi  şi  mari  şi  aud  clienţii  care  intră 
în  farmacie.  Un  clopoţel  care  stă  la  intrare  îmi  atrage  atenţia  asupra  celor 
care  deschid  uşa  şi,  zâmbitori,  doresc  reţetele  mele  -  adică  ale 
Genevievei.  Toţi  clienţii  pe  care  eu  îi  văd  în  imaginaţia  mea  sunt  persoane 
respectabile,  bărbaţi  sau  femei  din  familii  nobile,  care  vin  pentru  ca  eu  să 
le  pregătesc  tot  felul  de  licori,  tincturi,  leacuri  de  însănătoşire  a  celor 
bolnavi  din  familiile  lor...  Toţi  mă  iubesc  şi  mă  respectă...  Tot  ceea  ce  îţi 
spun  sunt  poate  coincidenţe  la  visele  mele  din  timpul  meditaţiei,  dar 
acum  ştiu  cât  de  mult  mi-ar  fi  plăcut  să  fiu  farmacistă. 

îmi  amintesc  câte  ceva  chiar  şi  de  Pierre,  tatăl  Genevievei.  Ştiu  că  el 
îmi  spunea,  sau  poate  am  citit  multe  alte  cărţi,  despre  aventuri  pe  mare. 
Interesul  meu  cred  că  e  legat  de  mare  prin  faptul  că  de  mult,  probabil,  am 
auzit  povestiri  despre  mare  şi  poate  de  aceea  marea  mă  atrage.  îmi  place 
să  stau  şi  să  meditez  în  faţa  deschiderii  infinite  a  oceanului.  Albastrul 
mării  îmi  dă  liniştea  şi  e  o  adevărată  terapie  pentru  mine.  Am  în  minte, 
când  eram  tânără  îmi  plăcea  să  pictez  scene  cu  mari  furtuni  sau  mări 
calde  la  asfinţit  sau  răsărit...  Imagini  care  sunt  bine  întipărite  în  mintea 
mea,  parcă  le-am  văzut  undeva. 

Spre  deosebire  de  Genevieve,  eu  am  avut  2  băieţi,  dar,  ca  şi  ea,  am 
avut  prima  naştere  foarte  grea  şi  m-am  temut  cumplit  de  a  mai  avea  încă 
un  copil,  dar  totuşi  ceva  bun  am  făcut.  Spre  deosebire  de  ea,  am  lăsat  să 
am  încă  un  copil. 

Am  avut  întotdeauna  o  reţinere  în  ce  priveşte  profesia  de  militar  şi 
nu  am  dorit  ca  băieţii  mei  să  ajungă  nici  măcar  în  armată.  De  aceea,  când 
am  plecat  în  Canada,  m-am  grăbit  să  nu  îi  las  să  efectueze  serviciul 
militar,  care  era  obligatoriu...  Probabil  că  pierderea  lui  Tiberius  de  către 
Genevieve  mi-a  influenţat  spiritul  şi  în  această  viaţă.  Antecesoarea 
Genevieve  mi-a  transmis,  poate,  în  suflet  un  fel  de  tristeţe  şi  aceeaşi 
durere  de  ficat,  care  începe  în  special  când  sufăr  pentru  copiii  mei,  aşa 
cum  simţea  ea  pentru  copilul  ei  pierdut  în  război.  Pierdut  şi  fără  să  îl  mai 
revadă  vreodată!!!  Dar  sper  să  îmi  pot  controla  simţămintele  de  acum 
înainte,  pentru  a  nu  mă  îmbolnăvi.  Mă  tem  acuma  că  povestea  ei  s-ar 
putea  repeta  dacă  ar  începe  un  război,  mai  ales  că  fiul  meu  cel  mare 
spune  că  el  va  merge  în  război  dacă  trebuie  să  apere  România. 

Genevieve  mi-a  transmis,  recunosc,  o  karmă  pozitivă.  Şi  eu  am  fost 
extrem  de  pozitivă.  Dacă  nu  s-ar  fi  oprit  de  a  mai  avea  încă  un  copil, 
probabil  că  viaţa  ei  s-ar  fi  schimbat  şi  pierderea  unicului  fiu  nu  ar  fi  fost 
atât  de  dureroasă.” 

ELY,  30  mai  2012,  Canada 

EPISODUL  2  -  JESABEL 


JESABEL  STIMMER  s-a  născut  în  oraşul  Birmingham  şi  a  trăit  în 
perioada  anilor  1801-1874.  Părinţii  ei,  Richard  şi  Lassila,  au  avut  5  copii: 
Jesabel,  Anne,  Rudolf,  Raust,  Karel.  Richard  provenea  din  părinţi  evrei 
polonezi,  stabiliţi  în  Anglia  când  el  avea  doar  câţiva  anişori.  Lassila  era 
fiica  unor  emigranţi  spanioli,  veniţi  la  muncă  în  Anglia  înainte  de  a  avea 
copii.  Richard  muncea  într-o  fabrică  din  oraş,  unde  monta  piesele 
componente  ale  unor  dispozitive  militare.  Lassila,  care  primise  o  foarte 
bună  educaţie  de  la  părinţi,  lucra  ca  educatoare  într-o  familie  de  oameni 
bogaţi,  ocupându-se  de  cei  6  copii  ai  lor.  Jesabel  era  cel  de-al  patrulea 
copil  născut  de  mama  sa,  după  ea  urmând  mezina  familiei,  delicata  Anne. 
Părinţii  Lassilei,  Pedro  şi  Jenuja,  s-au  ocupat  mult  de  nepoţii  lor,  astfel 
încât  Lassila  şi-a  putut  continua  munca  până  când  copiii  ei  au  ajuns  să  îşi 
câştige  singuri  banii  necesari  existenţei.  Cei  trei  băieţi  au  învăţat  meserii 
aducătoare  de  venituri  sigure  şi  rapide.  Rudolf  a  devenit  asistent 
veterinar,  Raust  a  plecat  la  muncă  pe  o  navă  de  război  britanică,  iar 
Karel,  foarte  ataşat  sufleteşte  de  părinţi  şi  bunici,  şi-a  deschis  un  magazin 
de  haine,  devenind  un  om  de  afaceri  prosper.  Anne  şi-a  terminat  studiile 
intr-un  colegiu  de  fete,  după  care  a  fost  angajată  ca  secretară  la  un 
negustor  de  medicamente,  măritându-se  cu  fiul  acestuia. 

Eroina  noastră,  JESABEL,  absolvind  cursurile  aceluiaşi  colegiu,  şi-a 
găsit  un  post  de  educatoare  la  o  grădiniţă  particulară  în  care  veneau 
copiii  micilor  burghezi  din  oraş.  Fata  s-a  căsătorit  la  24  de  ani,  după  ce 
şi-a  revenit  din  durerea  despărţirii  de  logodnicul  ei,  Charles,  ofiţer  de 
marină  decedat  într-o  luptă  navală.  Logodiţi  în  urmă  cu  5  ani,  urmau  să 
facă  nunta  peste  două  luni,  la  revenirea  lui  Charles  dintr-o  misiune 
periculoasă.  Nunta  nu  a  mai  avut  loc,  iar  vestea  dispariţiei  logodnicului  i- 
a  zdruncinat  nervii  lui  JESABEL.  Puternic  susţinută  de  mama  şi  bunica 
ei,  fata  a  supravieţuit  unei  tentative  de  sinucidere,  când  a  încercat  să  îşi 
taie  venele  de  la  mâna  stângă.  A  fost  găsită  la  timp  de  Lassila,  iar  după 
câteva  zile  a  reuşit  să  se  prezinte  din  nou  la  locul  de  muncă.  JESABEL 
iubea  foarte  mult  copiii,  activitatea  zilnică  la  grădiniţă  oferindu-i  câteva 
ore  de  liniştire  a  sufletului.  Tot  la  grădiniţă  l-a  cunoscut  pe  viitorul  soţ, 
profesorul  de  limba  spaniolă  şi  engleză  Randolf  Stirke.  Acesta  provenea 
din  tată  german  şi  mamă  engleză.  Rămăsese  văduv  în  urmă  cu  câteva 
luni,  înainte  de  angajarea  lui  JESABEL  ca  educatoare  la  grădiniţa  unde  el 
îşi  ducea  băieţelul  în  vârstă  de  5  ani.  Soţia  lui  Randolf  murise  din  cauza 
unei  boli  genitale,  provocată  de  naşterea  dificilă  a  băiatului.  Bărbatul  a 
observat  în  scurtă  vreme  că  o  plăcea  mult  pe  tânăra  educatoare,  aceasta 
semănând  puţin  la  chip  cu  regretata  lui  soţie.  La  scurtă  vreme  după 
cunoaşterea  lor,  cei  doi  s-au  căsătorit,  făcând  o  nuntă  sobră  şi  modestă, 
pe  măsura  tristeţii  din  sufletele  lor.  JESABEL  şi-a  continuat  munca  de 
educatoare  până  la  vârsta  de  52  de  ani,  când  starea  sănătăţii  nu  i-a  mai 
permis  să  meargă  la  lucru.  Femeia  suferea  cu  inima  şi  ficatul  de  mai 

mulţi  ani.  Copiii  ei,  Rassunta  şi  Eduard,  au  implorat-o  să  renunţe  la 
serviciu.  Randolf  şi-a  păstrat  postul  în  liceul  la  care  lucra  din  tinereţe, 
până  la  vârsta  de  60  de  ani.  JESABEL,  cu  toată  sănătatea  ei  şubredă,  a 
trăit  73  de  ani,  reuşind  să  îşi  vadă  şi  nepoţii  mari.  Rassunta,  fiica  ei,  lucra 
ca  medic  pediatru  având  un  cabinet  privat,  iar  Eduard  ajunsese 
comandant  de  navă  militară.  Mândră  de  copiii  ei,  care  o  ascultaseră 
întotdeauna  şi  au  fost  mereu  demni  de  încrederea  părinţilor,  JESABEL  a 
închis  ochii  pentru  totdeauna,  mulţumită  de  ceea  ce  realizase  în  viaţă. 
După  un  an  de  la  moartea  ei,  Randolf  a  urmat-o  în  mormânt,  neputând 
suporta  despărţirea  de  femeia  care  fusese  pentru  el  o  fiinţă  deosebită,  un 
înger  coborât  pe  Pământ,  capabil  să  îl  facă  fericit. 


Nina  Petre 
8  mai  2012 


COMENTARIUL  LUI  ELY 

„Englezoaica  Jesabel  Stimmer  pot  spune  că  mi-a  influenţat  destinul, 
pentru  că  în  copilăria  mea  am  fost  mult  timp  marcată  de  dorinţa  de  a 
educa  pe  ceilalţi  copii,  şi  nu  numai,  mă  ocupam  intens  de  meditaţii  la 
geografie,  matematică,  română,  biologie,  anatomie  şi  cred  că  am  ajutat 
mai  mult  de  50  de  copii  de  vârsta  mea,  toţi  locuind  în  bloc  cu  mine  sau  în 
blocuri  vecine  şi  fiind  colegi  de  şcoală  cu  mine  până  în  clasa  a  8-a.  îmi 
plăcea  să  fac  lectură,  să  citesc,  la  mine  dicţia  era  ceva  firesc,  native,  la  fel 
şi  technica  de  a  explica  şi  a  mă  face  înţeleasă,  şi  nu  aveam  mai  mult  de 
10-13  ani  când  adunam  grup  de  copii  pentru  a  le  citi  povestiri  sau  poveşti, 
sau  a  face  puţină  geografie  în  faţa  hărţii...  îi  puneam  să  citească  din 
lecţiile  cerute  atunci,  din  manualele  de  şcoală  şi  îi  conduceam  şi  le 
explicam  cu  o  putere  care  îi  uimea  pe  toţi  vecinii  din  bloc,  mă  refer  la 
părinţii  acestor  copii.  De  multe  ori  sunau  la  uşa  mea  părinţii  să  mă 
cheme  să  îi  ajut  la  lecţii  pe  copiii  lor  sau  să  am  grijă  de  câte  un  copil  mai 
mic  când  ei  plecau  de  acasă.  Inspiram  încredere,  dăruire  de  sine  şi  putere 
de  înţelegere  în  a-i  face  pe  aceşti  copii  să  treacă  cu  uşurinţă  prin  materie 
la  română,  matematică,  gramatică  şi  să  obţină  îndreptare  la  învăţătură  şi 
în  clasă.  Interesant!  Eram  deja  o  mică  învăţătoare,  educatoare... 
pricepere  care  eu  cred  că  o  aveam  transmisă  încă  de  la  spiritul 
englezoaicei  Jesabel.  Eram  solicitată  de  profesori  să  rămân  peste  ore  să 
pregătesc  elevii  slabi  sau  să  îi  ajut  la  desen,  operele  mele  fiind  în 
expoziţia  şcolii,  şi  chiar  să  scriu  cataloagele  în  cancelarie  la  deschiderea 
anului  şcolar,  folosind  pe  atunci  tuş  şi  peniţă  de  caligrafie.  Apoi  eram  cea 
care  la  sărbătorile  „patriotice”  recitam  la  staţia  de  radio  a  şcolii  poeziile 
patriotice  impuse  de  directorul  şcolii...  Iată  câte  aveam  de  făcut  şi  cum 
îmi  amintesc  acuma  acel  timp,  mă  simţeam  de  parcă  eram  obişnuită  să 
educ...  era  ceva  parcă  înnăscut!  Toţi  credeau  că  o  să  mă  fac  educator, 
învăţător,  profesor  şi  eu  eram  total  convinsă  că  asta  voi  fi.  Intrarea  la 

liceu  mi-a  schimbat  dorinţele  şi  tata  m-a  influenţat,  şi  din  dragoste 
pentru  el  şi  prietena  mea,  am  mers  la  medicină.  în  mine  sunt  însă  calităţi 
şi  talente  clare  de  educatoare.  Acum  resimt  nevoia  să-mi  educ  nepoata, 
dar  sunt  în  altă  ţară,  alte  timpuri  şi  noi  suntem  depăşiţi  de  noul  ce  vine 
rapid  din  spate  şi  ne  surprinde,  iar  copiii  sunt  extraordinar  de  spontani, 
ei  depăşesc  vârsta  lor  naturală  dpdv  al  maturităţii  şi  cunoaşterii, 
întrebările  pe  care  mi  le  pune  nepoata  mea  la  3  ani  şi  jumătate  mă 
surprind  şi  răspunsurile  trebuiesc  să  fie  pe  măsură. 

Observ  că  şi  englezoaica  Jesabel  suferea  cu  inima  şi  ficatul...  oare 
asta  s-ar  putea  să  devină  şi  suferinţa  mea,  aici  am  să  reflectez,  pentru  că  e 
domeniul  meu  sensibil,  având  în  vedere  că  un  an  în  urmă  am  avut  o 
operaţie  de  vezică  biliară,  care  vezică  avea  un  rol  definit  alături  de  ficat  şi 
pe  care  acum  nu  o  mai  am,  fiind  extrasă.  Din  păcate,  eu  nu  am  reuşit  să  le 
impun  copiilor  mei  profesia  medicală  a  mea,  oricât  de  tare  am  dorit,  dar 
văd  că  Rassunta,  fiica  Jesabelei,  era  medic.  Aşa  ceva  aş  fi  dorit  şi  eu  să  se 
întâmple  cu  copiii  mei.  Interesant  este  că  fiul  ei  era  comandant  de  navă 
militară.  Eu  am  avut  întotdeauna  o  admiraţie  deosebită  pentru  cei  care 
lucrează  pe  mare  şi  probabil  că  viaţa  antecesorilor  mei  m-a  influenţat  un 
pic,  pentru  că  fratele  meu,  la  iniţiativa  mea,  a  terminat  marina  militară  şi 
a  ajuns  ofiţer  şi  comandant  de  navă. 

Dacă  Jesabel  a  închis  ochii  pentru  totdeauna  mulţumită  de  ceea  ce 
realizase  în  viaţă,  eu  nu  pot  să  mă  laud  cu  acelaşi  lucru,  pentru  că  eu 
până  închid  ochii  mai  am  de  luptat  cu  ce  am  dorit  să  se  împlinească  şi  mă 
tem  că  asta  nu  îmi  va  aduce  liniştea,  şi  probabil  că  la  o  altă  reîncarnare 
am  să  realizez  ce  am  greşit  acuma  de  nu  am  împlinirea  pe  care  aş  fi  dorit- 
o  la  fel  ca  antecesoarea  mea  Jesabel.  Moştenesc  probabil  de  la  Jesabel 
atitudinea  mea  de  soţie  serioasă  şi  în  acelaşi  timp  de  mamă  devotată,  şi 
recunosc  că  resimt  asta... 

Ca  şi  lui  Jesabel,  îmi  plăcea  să  citesc  foarte  multe  cărţi,  de 
psychologies,  filozofie,  istorie,  romane,  pe  care  le  aveam  adesea  de  la 
pacienţii  mei. 

Cele  două  femei,  atât  franţuzoaica  Genevieve,  cât  şi  englezoaica 
Jesabel,  au  demonstrat  echilibru,  loialitate  în  familie,  dragoste  pentru 
copii,  devotament  professional  şi  nu  numai,  nu  au  avut  gândul  sinuciderii 
ca  mine,  lăsându-mă  să  înţeleg  că  eu  trebuie  să  adopt  o  strategie  care  să 
mă  îndepărteze  de  acest  gând  şi  să  mă  aplec  asupra  părţilor  mele 
negative,  să  le  anihilez  cât  mai  mult  posibil.” 


ELY, 
30  mai  2012, 
Canada 

EPISODUL  3  -  RUNT 


RUNT  LIRSSEN  s-a  născut  în  oraşul  Raisio,  situat  în  zona  de  sud- 
vest  a  Finlandei  şi  a  trăit  între  anii  1713-1787.  Părinţii  lui,  Liriss  (tatăl)  şi 
Runke  (mama),  au  avut  şapte  copii:  trei  băieţi  (Runt,  Larkun,  Honster)  şi 
patru  fete  (Indan,  Lorre,  Mirro,  Mosdra).  Liriss  se  ocupa  cu  negustoria, 
cumpărând  mirodenii  de  la  marinari,  pe  care  le  vindea  în  curtea  casei,  cu 
ajutorul  lui  Runke.  Fiind  mereu  plecat  pentru  achiziţionarea  preţioasei 
mărfi,  întreaga  răspundere  a  creşterii  numeroşilor  copii  îi  revenea  soţiei. 
Runke,  ajutată  de  mama  ei,  Vidanka,  îşi  îngrijea  familia  şi,  în  plus,  vindea 
mirodeniile  aduse  de  Liriss.  Cele  patru  fete  au  fost  educate  în  aşa  fel  încât 
să  devină  atractive  pentru  amatorii  de  însurătoare.  Bune  gospodine  şi 
destul  de  îngrijite  la  îmbrăcăminte,  ele  şi-au  atins  principalul  scop  al 
vieţii:  căsătoria.  Fraţii  lor,  foarte  diferiţi  între  ei  la  fizic  şi  comportament, 
şi-au  ales  drumuri  separate,  viaţa  despărţindu-i  pentru  totdeauna. 
RUNT,  băiatul  cel  mare,  şi-a  petrecut  primii  8  ani  din  viaţă  în  perioada 
numită  Isoviha  („marea  furie”),  când  Finlanda  era  devastată  şi  prădată  de 
trupele  ruseşti,  în  intenţia  lor  de  a  cuceri  zonele  din  estul  şi  sudul  ţării.  La 
mici  distanţe  de  timp  după  el  au  venit  pe  lume  fraţii  mai  mici.  Cele  patru 
fete  erau  mai  în  vârstă  decât  ei.  Perioada  celui  de-al  doilea  război  nordic 
a  marcat  puternic  adolescenţa  şi  tinereţea  acestor  băieţi.  Dornici  să  îşi 
apere  ţara  de  trupele  ruseşti,  Larkun  şi  Honster  au  intrat  în  armată,  fiind 
ucişi  înainte  de  a  împlini  25  de  ani. 

Fratele  cel  mare,  RUNT,  a  scăpat  cu  viaţă  datorită  pasiunii  sale 
pentru  consumul  de  mirodenii,  pe  care  Liriss  le  aducea  acasă  în  fiecare 
săptămână.  Pe  RUNT  îl  atrăgeau  ţinuturile  Orientului  îndepărtat, 
impresionat  fiind  de  povestirile  uimitoare  ale  tatălui  său,  auzite  de  la 
marinarii  întorşi  din  călătoriile  lor.  La  19  ani,  RUNT  şi-a  luat  rămas  bun 
de  la  familie,  rude  şi  prieteni,  îmbarcându-se  în  portul  Naantali  pe  o 
corabie  ce  urma  să  se  îndrepte  spre  Indiile  Orientale.  După  luni  de 
chinuri  şi  boli  grave,  a  ajuns  în  sudul  Indiei,  la  Quilon.  Fascinat  de 
exotismul  oraşului  şi  al  locuitorilor,  tânărul  a  pornit-o  pe  străzi,  dorind 
să  vadă  cât  mai  mult  din  ceea  ce  i  se  oferea  privirilor.  Timp  de  o  lună,  el 
şi  colegii  săi  au  încărcat  zeci  de  baloturi  cu  mirodenii  deosebit  de 
parfumate,  primind  şi  ei  câte  un  săculeţ  din  fiecare  fel.  în  RUNT  s-a  trezit 
vechea  dorinţă  de  a  trăi  tot  restul  vieţii  într-o  ţară  ca  de  poveste,  aşa  cum 
se  arăta  cea  în  care  tocmai  sosise.  L-a  uimit  frumuseţea  bizară  a  fetelor  şi 
femeilor,  al  căror  aspect  era  foarte  diferit  de  ceea  ce  se  putea  găsi  în  ţara 
lui.  Pierzându-şi  minţile  după  fata  unui  negustor  de  ceaiuri,  tânărul 
finlandez  a  refuzat  să  se  îmbarce  în  vederea  plecării  spre  ţara  natală. 
Părăsit  de  colegii  marinari,  a  urmărit  cu  o  privire  melancolică 
îndepărtarea  vasului  de  ţărm  şi  dispariţia  lui  în  zare.  Abia  împlinise  20 
de  ani,  iar  viaţa  sa  urma  să  o  pornească  pe  un  alt  drum,  aşa  cum  îşi  dorise 
încă  din  copilărie. 

Neavând  locuinţă  şi  nici  bani  pentru  supravieţuire,  a  fost  ajutat  de 
noua  lui  prietenă,  Handji,  care  i-a  devenit  soţie  în  scurtă  vreme.  Părinţii 
ei  erau  destul  de  înstăriţi,  reuşind  să  îi  asigure  fetei  bani  suficienţi  pentru 
o  lungă  perioadă  de  timp  şi  o  locuinţă  în  vecinătatea  casei  lor.  în  afară  de 
Handji,  Rajid  şi  Kirmi  o  mai  aveau  pe  fata  cea  mică,  Ridhu.  Profund 
impresionat  de  grija  dovedită  de  rudele  soţiei,  RUNT  s-a  străduit  în  anii 
următori  să  nu  le  înşele  încrederea  nicio  clipă.  Firea  lui  sobră,  specifică 
nordicilor,  şi  caracterul  ferm  moştenit  de  la  părinţi  l-au  ajutat  să  se 
descurce  onorabil  în  condiţiile  societăţii  indiene,  total  diferită  de  cea  din 
ţara  lui,  în  care  nu  s-a  mai  întors  niciodată.  Viaţa  de  marinar  nu  i-a 
plăcut,  din  cauza  bolilor  inerente  şi  condiţiilor  de  viaţă  extrem  de  dificile, 
înţelegându-se  bine  cu  Rajid,  s-a  integrat  în  comerţul  cu  ceaiuri, 
adăugând  şi  mult  îndrăgitele  mirodenii.  Mâncarea  preparată  de  Handji  i 
se  părea  adusă  din  Rai,  atât  era  de  gustoasă  şi  de  aromată! 

Potrivit  unui  obicei  străvechi,  Handji  a  născut  mulţi  copii,  opt  la 
număr.  Cu  toţii  au  supravieţuit  bolilor  copilăriei,  datorită  leacurilor 
tradiţionale  cunoscute  de  Kirmi,  mama  ei.  Ajuns  cu  bine  la  venerabila 
vârstă  de  74  de  ani,  RUNT  era  ferm  convins  că  numai  decizia  de  a-şi 
părăsi  ţara  natală  i-a  putut  aduce  atâta  noroc.  Negustor  prosper,  cu  o 
nevastă  încă  frumoasă  şi  energică,  era  foarte  mândru  de  familia  lui.  Cele 
trei  fete  şi  cei  cinci  băieţi  îi  dăruiseră  mulţi  nepoţi,  care  îl  umpleau  de 
fericire  când  i  se  aflau  prin  preajmă.  Poate  că  RUNT  ar  fi  trăit  şi  100  de 
ani  dacă  nu  ar  fi  ameţit  într-o  zi  caniculară,  prăbuşindu-se  pe  treptele 
casei.  Voinic  şi  gras,  bărbatul  s-a  lovit  puternic  la  cap  şi  la  coloana 
vertebrală.  Moartea  a  survenit  după  câteva  ore,  sufletul  său  plecând  pe 
lumea  cealaltă.  Sfârşitul  neaşteptat  al  lui  RUNT  a  însemnat  decapitarea 
clanului  de  negustori  pe  care  îl  formase  împreună  cu  fiii,  ginerii  şi  nepoţii 
lui.  Rajid  murise  cu  ani  în  urmă,  iar  el  rămăsese  conducătorul  absolut  al 
afacerii  cu  ceaiuri  şi  mirodenii,  deţinând  monopolul  vânzării  lor  în  oraş. 
După  dispariţia  sa  dintre  cei  vii,  membrii  clanului  s-au  certat  la 
împărţirea  averii  defunctului,  despărţindu-se  plini  de  ură. 


Nina  Petre 
22  august  2012 


COMENTARIUL  LUI  ELY 

„E  foarte  adevărat  că  Finlandezul  Runt  părăsind  locurile  natale  şi 
ale  copilăriei,  mergând  departe  în  Indiile  orientale,  unde  a  şi  rămas,  are 
sigur  o  perfectă  asemănare  cu  destinul  meu  şi  anume  de  a  pleca  din  ţara 
mea,  numai  că  eu  am  făcut  asta  părăsind  ţara  şi  locurile  natale  la  o  altă 
vârstă,  adică  la  vârsta  maturităţii.  Deja  copiii  mei  erau  de  vârsta  lui  Runt 
şi  sigur  destinul  mi-a  dat  şansa  ca  eu,  spre  deosebire  de  Runt,  să  mă  pot 
reîntoarce  şi  să  îmi  revăd  părinţii,  rudele  şi  prietenii.  Runt  pleacă  în  India 
la  vârsta  fragedă  de  19  ani  şi  vedem  că,  deşi  el  este  destul  de  longeviv, 

totuşi  nu  mai  reuşeşte  a  se  întoarce  în  Finlanda,  spre  a  se  reîntâlni  cu 
rude  sau  prieteni. 

Parfumul  plantelor  şi  mirodeniilor,  în  special  celor  orientale,  sincer 
întotdeauna  m-au  atras  şi  poate  aici  ceva  vine  de  la  Runt.  în  Canada 
locuiesc  aproape  toate  naţiile  lumii,  mă  refer  la  Indieni,  Chinezi, 
Japonezi,  Filipinezi,  Tibetani,  Coreeni,  Ruşi,  Polonezi,  Cehi,  Finlandezi, 
Olandezi,  Somalezi  etc.  şi  fiecare  grup  etnic  are  dreptul  de  a-şi  forma 
diaspora  lui,  cu  tot  ceea  ce  au  nevoie,  adică  restaurant,  şcoli,  centre 
culturale,  magazine,  grădiniţe  etc.  şi  de  a  vorbi  limba  lor  maternă  în 
cadrul  propriei  lor  categorii  sociale  sau  etnice.  Limba  oficială  în  Canada 
este  engleza  sau  franceza,  sau  ambele,  aşa  încât  toţi  cei  veniţi  aici  -  ca  la 
un  Babilon  al  binelui  -  pot  să  îşi  păstreze  limba  maternă.  Copiii  lor,  de 
asemenea,  vorbesc  limba  părinţilor,  bunicilor,  la  care  se  adaugă  şi  limba 
engleză  şi  franceză  obligatoriu,  după  caz.  Toţi  aceşti  oameni  veniţi  din 
diferite  colţuri  ale  lumii,  cu  tradiţii,  obiceiuri  cu  tot,  fac  schimb  şi 
împreună  ne  împărtăşim  unii  altora  din  culturile  noastre,  schimbăm 
impresii  în  legătură  cu  îmbrăcămintea,  mâncarea  şi  tradiţiile  bucătăriilor 
şi  cu  alte  frumuseţi  ale  tradiţiilor  păstrate.  Seminţele  de  plante 
medicinale  şi  mirodenii  se  găsesc  în  magazinele  de  seminţe.  Dintre 
mirodeniile  care  pot  atrage  pe  oricine  şi  pe  care  le  găsesc  aici  în 
magazinele  cu  specific  sunt:  pudra  de  mango,  apa  de  trandafir,  chimen 
mărunt,  coriandru,  boia  de  ardei,  şofran,  scorţişoară,  fennel,  seminţe  de 
muştar,  tot  feluri  de  uleiuri,  plante  medicinale  şi  câte  altele.  Aici  cei  care 
practică  therapiile  naturiste  se  înfruptă  din  aceste  magazine  şi  pregătesc 
tot  felul  de  „poţiuni”  care  ajută  la  vindecarea  maladiilor  incurabile.  Se 
spune  că  ingredientele  de  origine  indiană  au  puteri  miraculoase  de 
vindecare  şi  de  modificare  a  stării  de  spirit.  Frunzele  de  dafin,  piperul  sau 
chilii,  folosite  şi  în  bucătăria  noastră,  sunt  adeseori  adăugate  în 
mâncărurile  indiene,  pentru  un  gust  aparte.  Carnea  de  pui  este  folosită 
adesea  în  pregătirea  meselor  în  familiile  indiene  sau  în  restaurante.  Puiul 
Tandoori  are  la  bază  un  amestec  de  condimente  (maşala)  care  conţine 
printre  altele  coriandru,  ghimbir,  scorţişoară  şi  usturoi,  în  timp  ce  puiul 
Tikka  Maşala  se  bazează  pe  bucăţi  de  pui  marinate  şi  apoi  puse  pe  grătar, 
servite  cu  un  sos  de  mirodenii.  Toate  acestea  se  servesc  aici  în  bucătăriile 
indiene  de  tip  oriental.  O  specialitate  indiană  este  şi  pâinea  făcută  în 
diferite  modalităţi,  în  funcţie  de  regiune,  sub  formă  de  blat,  lipie  sau 
chifle  Naan.  Arată  mai  degrabă  ca  un  blat  de  pizza,  în  timp  ce  Roti  este  o 
lipie  cu  aspect  de  clătite.  Toate  sunt  preparate  din  făină  şi  apă,  în  unele 
cazuri  adăugându-se  şi  sare  sau  ulei,  iar  de  obicei  nu  lipsesc  de  pe  masă, 
întrucât  scopul  lor  este  de  a  însoţi  sosul  de  mirodenii.  Recunosc  că  am 
ceva  abilităţi  în  a  folosi  şi  recunoaşte  ceaiurile,  plantele  medicinale,  cât  şi 
parfumul  vindecător  al  mirodeniilor  orientale.  Toate  acestea  cred  că  mă 
apropie  mult  de  destinul  Finlandezului  Runt  Lirssen,  comerciantul 
de  mirodenii  şi  ceaiuri  şi  cred  totodată  că  am  păstrat,  ca  şi 
Franţuzoaica  Genevieve,  reîntorcându-mă  la  ultima  mea  reîncarnare, 
farmacista  care  a  pus  pasiune  pentru  arta  de  a  vindeca  şi  care  mi-a 

transmis-o,  plăcerea  de  a  savura  şi  aprecia  mirodeniile  orientale,  plantele 
cât  şi  pietrele  sau  cristalele  vindecătoare. 

Dacă  Runt  a  fost  ferm  convins  că  numai  decizia  de  a-şi  părăsi  ţara 
natală  i-a  putut  aduce  atâta  noroc,  eu  pot  spune  că  numai  un  system 
opresant  şi  dictatorial  m-a  făcut  să  aleg  un  alt  drum  spre  libertatea  de  a 
decide,  dar  nu  nutresc  aceeaşi  fericire,  pentru  că,  din  păcate,  am 
descoperit  că  nici  un  system  nu  e  bun  şi  că  numai  nivelul  de  trai  şi  o 
anumită  educaţie  şi  experienţă  în  ce  priveşte  modul  de  viaţă  din  aceste 
ţări  ne  mai  poate  diferenţia  şi  ne  face  să  credem  că  aici  este  mai  bine. 
România  însă  rămâne  aşa  cum  spune  şi  Victor  Ciutacu  -  Eşecul  unei 
naţiuni  care  tace  şi  înghite. 

Runt  a  murit  într-o  zi  călduroasă.  Voi  avea  în  vedere  că  mie  nu  îmi 
este  bine  la  căldură...  şi  spun  asta  pentru  că  am  fost  în  câteva  ţări  unde 
este  destul  de  cald  ca:  Mexico,  Cuba,  Dominican  Republic  şi  am  avut 
experienţa  că  nu  puteam  respira  dacă  nu  aveam  aer  condiţionat. 
Adevărat,  aşa  cum  tu  ai  observat,  o  întoarcere  karmică  la  mine,  adică: 
Runt  şi-a  găsit  fericirea  în  „Indiile  Orientale”  (adică  în  India),  iar  eu  am 
ajuns  în  „Indiile  Vestice”,  adică  pe  continentul  nord-american.” 


ELY 

3  februarie  2013 
Canada 


NINA  PETRE  -  Vieţile  anterioare  ale  spiritului  Voi.  1 


pag.  103 


ERIKA 


Prezentare 

Plecată  din  România  în  urmă  cu  6  ani,  Erika  şi-a  căutat  norocul  în  Italia. 
Acolo  a  muncit  din  greu,  ca  îngrijitoare  la  o  bătrână,  muncitoare  într-o 
fabrică,  barman,  manichiuristă,  secretară,  vânzătoare  într-un  magazin. 
S-a  căsătorit  cu  un  cetăţean  italian.  Magazinul  pe  care  îl  gestionau 
împreună  a  ajuns  în  prag  de  faliment.  Cei  doi  soţi  au  emigrat  în  Australia, 
unde  au  început  o  viaţă  nouă.  Având  studii  de  inginer,  Erika  şi-a 
descoperit  recent  adevărata  vocaţie:  stomatologia,  aceasta  fiind  calea 
destinului  său  profesional. 


Nina  Petre 
3  decembrie  2013 


EPISOADE  SPIRITUALE  COMENTATE 
®  JiraMires  (1893-1944) 

®  Adwi  Zakiri  (1802-1869) 

O  Tancredo  Lavi  (1723-1784) 

®  TinekLemre  (1629-1681) 


EPISODUL  1  -  JIRA 

Eroina  episodului  spiritual  nr.i  este  portugheza  JIRA  MIRES.  Ea  s-a 
născut  în  oraşul  Porto  şi  a  trăit  între  anii  1893-1944.  Părinţii  ei,  Maneo  şi 
Lucila,  au  avut  doi  copii:  fata,  JIRA,  şi  băiatul,  Todeo,  cu  4  ani  mai  mic. 
întreaga  familie  trăia  din  negustorie,  Maneo  fiind  comerciant  de  vinuri. 
Părinţii  lui,  Oristo  şi  Timeda,  aveau  o  fermă  la  ţară,  într-o  regiune 
viticolă.  Din  via  lor,  întinsă  pe  câteva  hectare,  obţineau  recolte  bune  de 
struguri,  din  care  făceau  preţiosul  vin,  foarte  mult  cerut  la  export.  Fiul 
lor,  Maneo,  vindea  butoaiele  cu  vin  unor  marinari  care  îl  duceau  direct  în 
Anglia. 

Din  cauza  legăturilor  strânse  cu  Anglia,  militare  şi  comerciale, 
Portugalia  renunţase  în  secolul  17  la  vocaţia  ei  maritimă,  care  o  situase  în 
fruntea  acţiunilor  europene  de  explorare  şi  cucerire  a  Lumii  Noi  şi  a 
Orientului. 

Maneo  şi  părinţii  lui  erau  foarte  mulţumiţi  de  preferinţele  englezilor 
pentru  vinurile  lor.  în  perioadele  de  recoltare  a  strugurilor  şi  de 

preparare  a  vinului,  Maneo  şi  Lucila  stăteau  la  ţară,  ajutând  şi 
supraveghind  muncitorii.  Cât  timp  copiii  lor  erau  prea  mici  ca  să  stea  la 
vie,  rămâneau  în  Porto  la  bunicii  Astrida  şi  Marcelo,  care  se  ocupau  mult 
de  ei. 

împlinind  io  ani  şi  fiind  voinic  şi  descurcăreţ,  Todeo  a  fost  primit  la 
munca  de  la  ţară,  băiatul  dovedindu-se  un  muncitor  harnic,  dar  şi  un 
talentat  degustător  de  vinuri.  Ajungând  la  vârsta  adolescenţei,  băiatul  era 
deja  renumit  ca  un  foarte  bun  expert  în  aprecierea  calităţii  vinurilor,  fiind 
chemat  şi  la  alte  ferme  care  preparau  vinuri  pentru  export.  Treptat, 
Todeo  a  devenit  fabricant  şi  negustor  de  vinuri,  ocupaţie  din  care  a  trăit 
bine  toată  viaţa. 

Sora  lui,  JIRA,  avea  alte  înclinaţii  şi  preferinţe.  Neplăcându-i 
alcoolul,  prefera  sucurile  din  fructe  proaspete,  pe  care  le  consuma  zilnic. 
Bunicii  Astrida  şi  Marcelo  erau  şi  ei  negustori,  comercializând  fructe 
autohtone.  Astrida  prepara  dulceţuri  delicioase,  pe  care  le  vindea  în 
curtea  casei,  încasând  bani  frumoşi  pe  ele.  JIRA,  trecând  de  vârsta 
copilăriei,  s-a  angrenat  cu  multă  pasiune  în  activitatea  bunicilor.  în 
şopronul  din  curtea  lor,  unde  Astrida  îşi  vindea  oalele  cu  dulceaţă,  fata  şi- 
a  amenajat  un  loc  de  muncă,  pregătind  sucuri  proaspete  din  citrice. 
Treptat,  toată  populaţia  orăşelului  Porto  ajunsese  să  circule  prin  curtea 
lor,  fiecare  cetăţean  cumpărând  câte  ceva. 

La  18  ani,  JIRA  era  o  domnişoară  frumoasă,  zveltă,  bine  educată  şi 
foarte  harnică.  Anii  de  învăţământ  general,  urmaţi  la  şcoala  de  fete,  i-au 
fost  de  mare  ajutor  în  formarea  ei  ca  persoană  cultă  şi  distinsă.  JIRA 
citea  enorm  de  când  intrase  la  şcoală,  pasiunea  ei  pentru  lectură  fiind 
egalată  doar  de  cea  pentru  comerţ.  Fata  citise  toate  cărţile  din  mica 
bibliotecă  a  şcolii  şi  pe  cele  oferite  de  soţia  preotului,  care  cumpăra  cu 
plăcere  dulceţurile  Astridei. 

Printre  clienţii  bunicii  se  aflau  soţii  Augusto  şi  Sevida  Vades,  părinţii 
medicului  Jinelo  Vades,  care  îşi  urmase  studiile  universitare  la  Londra, 
în  anul  1911,  Jinelo  a  luat-o  de  soţie,  ducând-o  să  locuiască  împreună  cu 
el  în  casa  cumpărată  de  părinţii  lui,  drept  recompensă  pentru  că  reuşise 
să  îşi  termine  facultatea.  Tânărul  medic  se  întorsese  în  urmă  cu  2  ani  din 
Anglia  şi  reuşise  să  îşi  deschidă  un  cabinet  privat,  care  era  plin  cu 
pacienţi  în  fiecare  zi.  La  27  de  ani,  Jinelo  devenise  soţul  unei  fete  de  18 
ani,  fiind  foarte  mulţumit  că  JIRA  era  harnică,  frumoasă  şi  o  pricepută 
comerciantă  în  devenire. 

Foarte  curând  după  căsătorie,  imaginaţia  JIREI  a  dat  bune  rezultate, 
ea  înţelegând  că  Jinelo  avea  nevoie  de  o  farmacie  lângă  cabinet.  Neavând 
studii  de  farmacistă,  i-a  propus  soţului  ei  să  vândă  plante  pentru  diverse 
boli,  ce  puteau  fi  achiziţionate  din  zonele  de  deal  şi  pădure,  dar  şi  de  la 
marinarii  ce  soseau  din  Caraibe  şi  America  de  Sud.  Legăturile  comerciale 
cu  fosta  colonie  portugheză  Brazilia  încă  mai  erau  înfloritoare,  cu  toate  că 
imensa  ţară  îşi  proclamase  independenţa  faţă  de  Portugalia  în  anul  1822. 

Cu  un  an  înaintea  căsătoriei  eroinei  noastre,  în  1910,  avusese  loc  o 
răscoală  armată  a  republicanilor  împotriva  regelui  Manuel  II.  Acesta  a 

marcat  începutul  revoluţiei  burgheze  din  Portugalia,  rezultatul  fiind 
proclamarea  Republicii.  Instabilitatea  politică  din  ţară  s-a  accentuat  an 
de  an,  în  1912  începând  lungul  şir  de  greve  ale  muncitorilor  nemulţumiţi 
de  viaţa  grea  pe  care  o  duceau.  Acestea  au  continuat  şi  după  finalul 
Primului  Război  Mondial,  care  avusese  loc  între  anii  1914-1918,  când 
Portugalia  a  participat  cu  militari  alături  de  ţările  Antantei. 

Primii  doi  copii  ai  soţilor  Vades  au  sosit  pe  vreme  de  război,  când 
tatăl  lor  abia  mai  reuşea  să  trateze  numeroşii  răniţi  care  erau  aduşi  pe 
apă  şi  pe  uscat.  Cea  mai  grăbită  a  fost  Lucida,  sosind  pe  lume  în  anul 
1914.  După  2  ani,  a  apărut  frăţiorul  ei,  Lorencio.  La  un  an  după  finalul 
războiului,  micuţa  Xana  le-a  încununat  fericirea  tuturor  celor  din  familie. 
Bunica  Lucila,  renunţând  la  negustoria  cu  vinuri,  s-a  ocupat  zilnic  de 
nepoţii  ei,  pe  care  îi  considera  adevărate  comori  venite  pe  lume  pentru  a- 
şi  face  părinţii  şi  bunicii  fericiţi.  Datorită  ajutorului  imens  oferit  de  mama 
ei  în  creşterea  copiilor,  JIRA  şi-a  putut  continua  preţioasa  ocupaţie,  cea 
de  farmacistă  a  soţului  său. 

Cu  toţii  au  stat  departe  de  luptele  politice  şi  de  dictatura  fascistă 
instaurată  în  ţară  de  generalii  Gomes  da  Costa  şi  Antonio  Oscar  de 
Fragoso  Carmona.  Soţii  Vades  s-au  străduit  să  evite  provocările 
membrilor  partidului  fascist,  Uniunea  Naţională,  condus  de  şeful 
guvernului,  Antonio  de  Oliveira  Salazar.  în  timpul  celui  de-al  Doilea 
Război  Mondial,  Portugalia,  deşi  se  declarase  neutră,  a  cedat  câteva  baze 
militare  din  insulele  Azore  spre  folosinţa  forţelor  aliate.  în  anul  1944,  în 
plin  război,  vapoarele  au  început  să  aducă  militari  bolnavi  de  tifos.  O 
parte  din  populaţia  oraşului  s-a  îmbolnăvit,  una  dintre  victime  fiind 
JIRA.  Organismul  său  nu  a  rezistat  bolii,  din  cauza  surmenajului  fizic 
provocat  de  munca  intensă  din  farmacie.  La  doar  51  de  ani,  ea  a  închis 
ochii  pentru  totdeauna,  plecând  la  binemeritata  odihnă  veşnică. 

Nina  Petre 
13  august  2013 


COMENTARIUL  ERIKĂI 

„Nu  m-am  dat  niciodată  înapoi  de  la  muncă;  în  Italia,  având 
magazinul  în  centrul  comercial,  lucram  toate  zilele,  de  dimineaţa  până 
seara.  îmi  place  să  mă  simt  activă.  Partea  proastă  a  fost  când  magazinul  a 
început  să  nu  mai  meargă  aşa  de  bine  şi  a  intervenit  stresul,  de  unde  şi 
decizia  de  a  pleca  în  altă  ţară,  neavând  cine  ştie  ce  bani.  Ajungând  aici, 
stresul  a  continuat  pentru  un  alt  an  cu  vizele.  Acum  am  luat-o  de  la  capăt. 
Lucrez  de  dimineaţa  până  seara,  7  zile  din  7. 

îmi  place  să  citesc.  Am  avut  o  perioadă  când  nu  am  lucrat  şi  am 
utilizat-o  în  a  citi  cărţi  interesante.  Şi  să  vă  spun  sincer,  mi-a  dat  forţă. 
Eram  cam  istovită  (mă  enervam  cam  des,  devenisem  foarte  sensibilă, 
începusem  să  gândesc  negativ,  iar  faptul  că  nu  înţelegeam  ce  meserie  era 

pentru  mine  m-a  stresat  foarte  mult).  Citind  cărţi  ca  „Autobiografia  unui 
Yoghin”,  „Conversaţii  cu  Dumnezeu”...  mi-am  pus  ordine  din  nou  în 
mintea  mea. 

îmi  place  să-i  ajut  pe  cei  din  jurul  meu. 

Nu  mi-ar  plăcea  să  muncesc  de  dimineaţa  până  seara  toată  viaţa,  ci 
doar  pentru  o  perioadă,  cât  să  ne  aranjăm  un  pic.  îmi  doresc  să  vizitez  cât 
mai  multe  ţări  şi  să  cunosc  obiceiurile  şi  cultura  lor.” 

Erika 
15  august  2013 
Australia 


EPISODUL  2  -  ADWI 

Episodul  spiritual  nr.2  o  are  ca  eroină  pe  ADWI  ZAKIRI,  femeie 
originară  din  Persia.  Ea  s-a  născut  în  localitatea  Sirik,  port  la  Golful 
Oman,  situată  în  sudul  Persiei,  şi  a  trăit  între  anii  1802-1869.  Părinţii  ei, 
Zohral  (tatăl)  şi  Lusde  (mama),  au  avut  cinci  copii:  cele  trei  fete  se 
numeau  Adwi,  Kirde  şi  Lanko,  iar  fraţii  lor,  Arkal  şi  Zonkadin.  ADWI  era 
cel  de-al  doilea  copil  născut  de  Lusde,  fiind  cu  2  ani  mai  mică  decât  sora 
ei  Kirde.  Familia  lui  Zohral  era  prosperă,  ambii  soţi  ocupându-se  cu 
comerţul. 

în  perioada  vieţii  lui  ADWI,  Persia  a  fost  condusă  de  dinastia 
Kaj arilor.  Aceasta  fusese  întemeiată  în  anul  1794  de  către  şahul  Agha 
Mohammad.  în  anul  naşterii  eroinei  noastre,  1802,  în  Persia  domnea 
şahul  Fath  Aii.  Din  1834,  a  urmat  şahul  Mohammad.  în  1848  i-a  venit 
rândul  la  domnie  şahului  Nasir  ad-Din,  care  a  condus  ţara  până  în  anul 
1896,  când  ADWI  nu  mai  era  de  mult  printre  cei  vii.  Persia,  regiune 
istorică  din  Orientul  Mijlociu,  corespunde  actualei  republici  a  Iranului. 
Numele  oficial  de  Iran  a  fost  dat  Persiei  în  anul  1935. 

în  anul  650,  Persia  a  fost  cucerită  aproape  în  întregime  de  arabi, 
care  i-au  schimbat  în  totalitate  sistemul  social  şi  spiritual.  în  două  secole, 
ţara  a  fost  islamizată,  dar  în  califatul  abbasid  al  Bagdadului  influenţele 
persane  au  fost  suficient  de  puternice  pentru  a  rezista  un  timp  mai 
îndelungat.  Nici  măcar  dominaţia  ulterioară  a  turcilor  selgiucizi  şi  a 
mongolilor  nu  a  reuşit  să  şteargă  amprenta  originalităţii  persane,  legată 
strâns  de  islamismul  şiit,  care  a  reapărut  cu  putere  şi  în  epoca  modernă. 
De  la  prăbuşirea  Imperiului  Sasanid  (în  anul  651)  şi  până  la  constituirea 
dinastiei  persane  a  Safavizilor  (în  1502),  Persia  a  fost  condusă  de  familii 
domnitoare  nepersane.  în  secolele  9-10,  ţara  s-a  desprins  treptat  din 
Califatul  Arab.  în  secolele  13  şi  14  a  fost  devastată  de  două  invazii 
mongole  pustiitoare.  în  secolul  15  a  fost  stăpânită  de  turcii  oguzi.  Ismail  I 
(1502-1524),  întemeietorul  dinastiei  Safavizilor,  a  pus  bazele  unui  nou 
stat  persan  centralizat,  care  a  cunoscut  o  remarcabilă  strălucire  în 
vremea  lui  Abbas  I  cel  Mare  (1588-1629).  Curentul  religios  şiit  a  fost 
impus  ca  religie  de  stat.  în  timpul  dinastiei  Kajarilor  (1779-1925),  Persia 

a  cunoscut  o  perioadă  de  declin.  în  războaiele  purtate  împotriva  Rusiei 
(1804-1813  şi  1826-1828)  a  pierdut  importante  teritorii  de  la  graniţă: 
Gruzia,  Daghestanul,  Azerbaidjanul,  Armenia. 

Copilăria  lui  ADWI  a  fost  liniştită  şi  îmbelşugată.  Ea  şi  sora  mai 
mare,  Kirde,  i-au  ţinut  locul  mamei,  supraveghind  servitorii  şi  jucându-se 
cu  fraţii  mai  mici,  Lusde  fiind  ocupată  să  îşi  ajute  bărbatul  în  munca  lui 
de  negustor.  Amândoi  aveau  un  depozit  mare  în  apropierea  portului, 
unde  primeau  şi  trimiteau  mai  departe  spre  vânzare  mărfuri  importante 
aduse  din  nord,  pe  uscat  şi  de  pe  apă,  dinspre  Marea  Arabiei.  Persia  a 
reprezentat  dintotdeauna  un  teritoriu  de  tranzit  în  cadrul  comerţului  la 
mare  distanţă.  Fiecare  dintre  variantele  importante  ale  rutei  terestre  (în 
nord)  şi  ale  celei  maritime  (în  sud)  şi-au  dat  întâlnire  pe  insula  şi  în 
strâmtoarea  Ormuz.  Oraşul  Sirik  era  despărţit  de  Peninsula  Arabiei  prin 
strâmtoarea  Ormuz.  Depozitul  soţilor  Zakiri  era  mereu  plin  cu  cereale, 
bumbac,  ulei  de  in  şi  de  susan,  stofe  colorate,  curmale,  stafide,  vin,  unelte 
din  metale  preţioase.  Din  omenie  şi  bun  simţ,  părinţii  lui  Adwi  nu  au 
participat  niciodată  la  comerţul  cu  sclavi  aduşi  din  Africa  sau  din  alte 
părţi. 

Fata,  având  deja  16  ani,  îşi  ajuta  părinţii  la  depozit  când  a  fost 
remarcată  de  militarul  Hadwar  Ishleki.  Ajuns  la  29  de  ani,  după  14  ani  de 
viaţa  militară  severă,  Hadwar  era  dornic  să  aibă  o  nevastă  şi  copii, 
gândindu-se  că  averea  importantă,  strânsă  prin  jafuri  şi  recompense, 
trebuia  lăsată  unor  moştenitori  după  moartea  lui.  îşi  începuse  cariera 
militară  la  doar  15  ani,  luptând  în  războiul  ruso-persan,  care  a  durat  până 
în  1813.  Cinci  ani  mai  târziu,  în  1818,  a  făcut  nunta  cu  aleasa  inimii, 
frumoasa  ADWI,  care  la  16  ani  era  încă  o  copilă.  Negocierea  căsătoriei  se 
făcuse  cu  sume  mari  de  bani,  cei  4  părinţi  punându-şi  la  un  loc  dotele 
pentru  averea  viitoarei  familii.  Devenind  mare  doamnă,  ca  soţie  de 
militar  bogat,  ADWI  a  renunţat  la  munca  din  depozit,  dedicându-se  vieţii 
din  noua  familie. 

După  3  ani  de  la  căsătorie  a  născut  primul  copilaş,  pe  fiul  lor  Orhan. 
Până  la  27  de  ani  au  mai  venit  pe  lume  unica  fată,  Manduke,  şi  fraţii  ei 
Iskendil  şi  Zondekid.  Timp  de  34  de  ani,  până  când  soţul  ei  s-a  retras  din 
activitatea  militară,  ADWI  a  stat  mai  mult  singură  cu  copiii  şi  servitorii 
din  uriaşa  casă.  Hadwar  era  nevoit  să  se  supună  tuturor  ordinelor  de 
plecare  la  lupte,  altfel  risca  să  cadă  pradă  plutonului  de  execuţie.  Cele 
mai  grele  războaie  la  care  a  participat  după  căsătorie  au  fost  cel  ruso- 
persan  dintre  anii  1826-1828  şi  cel  anglo-persan  dintre  anii  1837-1842. 
Rămânând  acasă  în  scurte  permisii,  Hadwar  îşi  admira  copiii, 
minunându-se  la  fiecare  întâlnire  ce  frumoşi  şi  voinici  erau.  ADWI, 
mamă  excelentă,  i-a  crescut  asigurându-le  cele  mai  bune  condiţii  de  trai 
şi  de  educaţie.  Dispunând  de  bani  suficienţi,  femeia  le-a  adus  profesori 
vestiţi,  care  i-au  învăţat  elementele  de  cultură  absolut  obligatorii  copiilor 
proveniţi  din  familiile  bogate. 

La  finalul  războiului  anglo-persan,  în  anul  1842,  la  vârsta  de  53  de 
ani,  Hadwar  a  fost  înnobilat  de  şahul  Mohammad  pentru  meritele  sale 

deosebite  ca  militar  de  grad  superior.  S-a  retras  din  cariera  militară  la  61 
de  ani,  în  1850,  după  ce  participase  la  înăbuşirea  în  sânge  a  răscoalei 
antifeudale  a  babizilor  (militanţi  religioşi  care  propovăduiau  frăţia 
universală  şi  toleranţa).  Hadwar  a  organizat  împuşcarea  liderului 
mişcării  babiste,  persanul  Sayyid  Mirza  Aii  Muhamad,  care  fusese 
comandată  de  şahul  Nasir  ad-Din.  Multe  nopţi  ce  au  urmat  masacrului 
celor  20000  de  participanţi  la  răscoală  au  fost  bântuite  de  vise 
înspăimântătoare.  Hadwar  se  visa  mereu  în  faţa  plutonului  de  execuţie, 
aşteptând  să  îl  atingă  gloanţele  ucigaşe.  ADWI,  îngrijorată  de  starea 
bărbatului  ei,  îl  liniştea  după  cum  putea,  aşteptând  nerăbdătoare  zorile, 
când  Hadwar  înceta  să  mai  urle  prin  somn. 

ADWI  a  mai  trăit  19  ani  după  retragerea  soţului  ei  din  armată.  A  fost 
o  perioadă  liniştită,  dedicată  aşezării  fiecărui  copil  pe  drumul  său  şi 
îngrijirii  sănătăţii  lui  Hadwar.  în  mod  inevitabil,  băieţii  şi-au  imitat  tatăl, 
devenind  şi  ei  militari.  Cei  doi  părinţi  trăiau  clipe  grele,  ştiindu-i  plecaţi 
la  lupte  crâncene.  Fata,  Manduke,  s-a  măritat  la  17  ani  cu  un  negustor 
bogat,  care  făcea  afaceri  profitabile  cu  cereale.  Hadwar,  având  semne 
dureroase  pe  trup  rămase  de  la  răni  vechi,  avea  nevoie  permanentă  de 
îngrijiri  medicale.  ADWI,  femeie  descurcăreaţă,  aducea  acasă  toţi  medicii 
şi  vracii  despre  care  auzea  că  s-ar  pricepe  să  îi  vindece  bărbatul  de 
urmările  războaielor.  Ea  însăşi  învăţase  să  îi  pună  cataplasme,  să  îi  facă 
masaje,  să  îi  prepare  ceaiurile,  licorile,  alifiile,  mâncărurile  consistente  şi 
puternic  hrănitoare. 

La  67  de  ani,  obosită  de  muncă,  grijile  zilnice  şi  suferindă  la  rândul 
ei,  buna  şi  iertătoarea  ADWI  a  trecut  la  cele  veşnice.  Avea  mare  nevoie  de 
odihnă  şi  liniştirea  sufletului.  Hadwar,  ajuns  îa  venerabila  vârstă  de  80 
de  ani,  a  mai  trăit  câteva  luni,  după  care  şi-a  urmat  soţia  în  pământ. 


Nina  Petre 
29  septembrie  2013 


COMENTARIUL  ERIKĂI 

„Adwi  Zakiri  este  un  personaj  pozitiv.  în  sensul  că  a  fost  alături  de 
soţ  atunci  când  el  a  avut  nevoie,  s-a  descurcat  singură  în  educaţia  şi 
creşterea  celor  4  copii  atunci  când  soţul  era  plecat. 

Adwi,  ca  şi  celălalt  personaj,  Jira,  s-au  căsătorit  devreme.  Adwi,  la  16 
ani,  iar  Jira,  la  18  ani.  în  această  viaţă  m-am  căsătorit  la  27  ani.  Probabil 
am  ales  un  pic  de  relax.  Amândouă  personajele  au  murit  din  cauza 
surmenajului,  având  nevoie  de  linişte  sufletească  şi  odihnă.  în  această 
viaţă  îmi  doresc  liniştea  sufletească. 

Am  înţeles  că  doar  prin  arderea  karmelor  ne  putem  elibera  şi  nu  ar 
mai  trebui  să  ne  reîncarnăm.  Putem  să  ne  continuăm  evoluţia  spirituală 
în  astral  şi  cauzal.” 

Erika,  2  octombrie  2013,  Australia 

EPISODUL  3  -  TANCREDO 


Spaniolul  TANCREDO  LAVI  s-a  născut  în  oraşul  Barcelona,  port  la 
Marea  Mediterană,  şi  a  trăit  între  anii  1723-1784.  Părinţii  lui  Tancredo, 
Sadeno  şi  Aurita,  au  avut  doi  copii,  ambii  băieţi:  Tancredo  şi  fratele  său 
mai  tânăr  cu  4  ani,  Jedullo.  Familia  Lavi  trăia  din  munca  de  comercianţi 
a  părinţilor,  ajutaţi  de  fiii  lor  după  ce  băieţii  au  mai  crescut,  depăşind 
primii  ani  ai  copilăriei.  Soţii  Lavi  aveau  un  mic  magazin  în  apropierea 
portului,  unde  comercializau  produse  alimentare,  unele  autohtone,  altele 
achiziţionate  de  pe  corăbiile  care  soseau  din  ţări  îndepărtate. 

Barcelona,  oraşul  lor  natal  de  care  erau  foarte  mândri,  era  încărcat 
de  istorie.  La  început  a  fost  o  colonie  a  Focidei,  apoi  s-a  aflat  sub 
dominaţie  cartagineză,  romană,  vizigotă  (din  anul  415),  arabă  (din  anul 
713)  şi  francă  (din  801).  în  anul  864  a  devenit  un  comitat  independent. 
După  aceea,  în  calitate  de  centru  al  dinastiei  aragoneze,  a  cunoscut  o 
lungă  perioadă  de  înflorire  comercială  (în  secolul  12),  întreruptă  după 
unirea  cu  Castilia.  în  contrast  cu  politica  centralizatoare  a  suveranilor 
spanioli,  Barcelona  s-a  revoltat  împotriva  regelui  Filip  IV  (în  1640).  A 
fost  ocupată  de  Ludovic  XIII  al  Franţei  până  în  1652,  apoi  de  englezi  (în 
1705)  şi  francezi  (în  1714)  în  timpul  războiului  de  secesiune  spaniolă.  în 
timpul  domniei  lui  Carol  I  (1516-1556),  care,  sub  numele  de  Carol 
Quintul,  a  fost  proclamat  împărat  al  Sfântului  Imperiu  Roman,  Spania  a 
devenit  prima  putere  europeană,  cucerind  regatul  Napoli,  Sicilia,  ducatul 
Milano,  Ţările  de  Jos,  America  Centrală  şi  Meridională,  insulele  Filipine. 
în  secolul  16,  Spania  a  dobândit  cel  mai  vast  imperiu  colonial  şi  s-a 
impus  ca  prima  putere  comercială  şi  maritimă  a  lumii.  între  anii  1580- 
1640  a  stăpânit  temporar  şi  Portugalia. 

începutul  declinului  Spaniei  l-a  marcat  proclamarea  independenţei 
Olandei,  în  anul  1581.  în  1588,  invincibila  Armadă,  flota  care  urma  să 
cucerească  Anglia,  a  fost  distrusă.  în  secolul  17,  Spania  este  constrânsă  să 
cedeze  Olandei  şi  Angliei  locul  de  prim  negustor  şi  navigator  al  Europei  şi 
să  renunţe  în  favoarea  Franţei  la  gloria  de  a  poseda  cea  mai  puternică 
armată  terestră  de  pe  continent.  în  secolul  18,  cel  în  care  a  trăit  eroul 
nostru  TANCREDO,  ţara  lui  rămăsese  o  putere  de  rangul  doi  în  concertul 
politicii  europene  şi  mondiale.  Constituită  într-un  stat  naţional  solid  încă 
de  la  începutul  epocii  moderne,  Spania  a  ajuns  la  apogeul  puterii 
mondiale  graţie  suveranilor  din  dinastia  de  Habsburg.  Vastul  imperiu 
colonial  a  adus  mari  bogaţii  statului  spaniol,  dar  nu  a  dus  şi  la  o 
dezvoltare  economică  naţională  reală.  Declinul  puterii  habsburgice, 
înapoierea  economică,  tradiţionalismul  religios  şi  social  rigid  au  stat  la 
baza  decadenţei  spaniole  din  secolul  18.  în  perioada  vieţii  lui 
TANCREDO,  Spania  a  fost  condusă  de  3  regi:  Filip  V  de  Bourbon  (1700- 
1746),  Ferdinand  VI  cel  înţelept  (1746-1759),  Carol  III  (1759-1788). 

La  18  ani,  în  timpul  domniei  suveranului  Filip  V  de  Bourbon, 
TANCREDO  a  cerut  să  fie  încorporat  în  marina  regală  spaniolă.  Timp  de 


NINA  PETRE  -  Vieţile  anterioare  ale  spiritului  Voi.  1 


pag. 110 


io  ani  a  participat  la  misiuni  de  apărare  a  ţărmului  hispanic.  La  28  de  ani 
s-a  căsătorit  cu  o  fată  de  19  ani,  fiica  unui  ofiţer  de  marină  pe  care  îl 
cunoştea  bine.  Elana  Da  Sintes  primise  o  educaţie  foarte  bună  de  la 
mama  ei,  Elina.  Aceasta  provenea  dintr-o  familie  de  nobili  care  locuiau  la 
ţară,  fiind  mari  proprietari  de  terenuri  agricole  şi  viticole.  Elana  i-a 
dăruit  lui  TANCREDO  trei  copii:  fata  se  numea  Cornelia,  iar  fraţii  ei, 
Gineso  şi  Hariton.  Tatăl  lor  fiind  mai  mult  plecat  pe  mare,  toţi  îl  aşteptau 
cu  nerăbdare,  fiecare  sosire  a  lui  TANCREDO  reprezentând  un  mare 
eveniment.  El  ajungea  acasă  încărcat  de  cadouri  şi  bani,  dar  şi  cu  tot  felul 
de  cicatrice  pe  corp. 

După  naşterea  lui  Hariton,  TANCREDO  a  primit  rangul  de  ofiţer  în 
marina  regelui  Carol  III.  Activa  pe  o  corabie  uriaşă,  puternică,  rezistentă 
în  luptele  cu  navele  conduse  de  piraţi.  Anul  naşterii  lui  Hariton  a  fost 
marcat  de  încheierea  celui  de-al  treilea  „pact  de  familie”  între  Bourbonii 
din  Spania,  Franţa,  Napoli  şi  Parma  împotriva  Angliei.  în  anul  următor, 
1762,  Spania  a  intrat  în  Războiul  de  7  ani  împotriva  Angliei  şi  Prusiei, 
care  dura  deja  de  6  ani.  Corabia  condusă  de  căpitanul  TANCREDO  Lavi  a 
ajuns  în  misiuni  de  luptă  până  la  ţărmul  Angliei.  Ultimele  misiuni  de 
luptă  navală  au  fost  îndeplinite  de  TANCREDO  la  vârsta  de  56  de  ani, 
dincolo  de  Oceanul  Atlantic,  în  apropierea  ţărmului  nord-american. 
Spania,  aliată  cu  Franţa,  purtase  lupte  crâncene  împotriva  trupelor 
trimise  de  Anglia  în  cursul  Războiului  de  Independenţă  a  coloniilor 
engleze  din  America  de  Nord. 

Starea  precară  a  sănătăţii  nu  i-a  mai  permis  lui  TANCREDO  să  îşi 
continue  activitatea  militară.  Suferind  de  reumatism,  având  vederea 
slăbită  de  strălucirea  suprafeţei  oceanului  şi  de  apa  sărată  intrată  în  ochi, 
purtând  urme  dureroase  ale  rănilor  produse  de  pumnale  şi  gloanţe,  el  s-a 
retras  în  intimitatea  imensei  vile  în  care  locuia  cu  familia.  Fata  lui, 
Cornelia,  căsătorită  cu  un  om  de  afaceri,  locuia  în  vila  soţului,  fiind  deja 
mamă  a  doi  copilaşi.  Gineso,  fiul  cel  mare,  la  cei  26  de  ani  ai  săi,  făcea 
progrese  uimitoare  în  armata  regală  de  uscat,  călcând  pe  urmele  tatălui 
său,  evitând  totuşi  călătoriile  pe  mări  şi  oceane.  încă  nu  se  căsătorise, 
dorind  să  devină  foarte  bogat  înainte  de  a-şi  lua  o  fată  drept  soţie.  Fiul  cel 
mic,  Hariton,  sătul  de  nenumăratele  povestiri  milităreşti  din  casa 
părinţilor,  se  pregătea  să  devină  om  de  afaceri  cu  cereale,  fiind  influenţat 
de  bunicul  Sadeno  şi  de  cumnatul  Lidoro,  soţul  Corneliei. 

TANCREDO  a  trăit  doar  61  de  ani,  atât  cât  i-a  permis  starea 
sănătăţii.  Primise  la  domiciliu  numeroşi  medici,  vraci,  babe 
descântătoare,  făcându-şi  datoria  faţă  de  trupul  său,  căruia  îi  datora 
puterea  de  supravieţuire  în  condiţiile  extreme  din  timpul  vieţii  militare, 
în  ultima  sa  călătorie  poposise  în  câteva  insule  din  arhipelagul 
Caraibilor,  de  unde  îşi  luase  lăzi  încărcate  cu  plante  medicinale.  Adusese 
cu  el  şi  un  vraci  din  Hispaniola  (Haiti),  care  prinsese  drag  de  el.  Nici 
vrăjitorul  Korri  nu  l-a  putut  face  să  trăiască  mai  mult  decât  îi  fusese  scris, 
într-o  dimineaţă  însorită,  când  locatarii  casei  se  pregăteau  pentru 

treburile  zilei,  Elana  i-a  închis  ochii  soţului  ei,  aprinzându-i  o  lumânare. 
TANCREDO  plecase  la  odihna  veşnică. 


Nina  Petre 
18  octombrie  2013 


COMENTARIUL  ERIKĂI 

„Am  fost  obişnuită  cu  eroine,  iar  acum  a  trebuit  să  mă  imaginez  un 
bărbat.  Mi-am  adus  aminte,  imediat  când  am  citit  această  scrisoare,  de 
eroina  din  episodul  spiritual  nr.  2,  care  a  fost  căsătorită  cu  un  bărbat  care 
a  avut  o  muncă  asemănătoare  cu  cea  al  lui  Tancredo  (militar),  doar  că  s- 
au  schimbat  rolurile.  în  anii  1700  am  fost  bărbat  militar,  iar  în  anii  1800 
m-am  reîncarnat  ca  femeie  şi  soţie  a  unui  militar. 

Reuşesc  acum  să  înţeleg  anumite  comportamente  pe  care  le-am  avut 
în  copilărie.  Mama  îmi  povestea  o  scenă  de  când  eram  copil,  care  mă 
aseamănă  foarte  mult  cu  Tancredo.  Aveam  un  an  şi  jumătate  şi  eram  în 
drum  spre  bunici.  Era  iarnă,  era  zăpadă  şi  eu  stăteam  pe  o  sanie  pe  care  o 
conducea  tata.  La  un  moment  dat,  am  început  să  plâng.  M-au  lăsat 
singură,  ca  să  înţeleagă  ce  voiam.  M-am  suit  în  picioare  pe  sanie,  ţinând 
coarda  strâns  în  mâini.  Voiam  să  o  conduc  eu  şi  nu  acceptam  nici  un 
ajutor. 

Comportamentul  meu  a  fost  mult  mai  puternic  când  eram  copil. 
Când  eram  la  joacă,  eu  eram  aia  care  conduceam  orice  joc,  trebuiau  să 
facă  cum  spun  eu.  Zicea  mama  că  numai  gura  mea  se  auzea  şi  mă 
înţelegeam  foarte  bine  cu  băieţii  şi  la  liceu,  şi  în  facultate.  După  vârsta  de 
25  de  ani,  am  început  să  fac  diferenţe  şi  să-mi  pun  întrebări:  E  bine  cum 
gândesc?  E  greşit  ceea  ce  fac?  Merg  pe  calea  cea  bună?  Şi  am  devenit  mai 
maleabilă.  Am  încercat  să  schimb  acel  comportament,  pentru  că  mi  se 
părea  ca  şi  cum  aş  vrea  să  pun  stăpânire  pe  vieţile  altora  spunându-le  ce 
să  facă  şi  asta  pentru  că  le  voiam  binele  şi  mă  implicam  mult  în 
rezolvarea  problemelor  altora  şi  apoi  bineînţeles  că  mă  aşteptam  să  facă 
aşa  cum  ziceam  eu. 

Mi-au  mai  rămas  ceva  rămăşiţe  din  comportamentul  pe  care  îl 
aveam  când  eram  copil,  dar  încerc  să-l  înăbuş,  pentru  că  am  înţeles  multe 
lucruri,  chiar  foarte  multe  lucruri. 

Lupt  pentru  ceea  ce  mi-am  propus,  dar  foarte  important  pentru 
mine  este  să  ştiu  ce  vreau.  Tot  timpul  am  gândit  că  orice  este  posibil  şi  nu 
mi-am  pus  nici  un  fel  de  baraj.” 


Erika 

21  octombrie  2013 
Australia 

EPISODUL  4  -  TINEK 


Eroina  episodului  spiritual  nr.4  este  australianca  TINEK  LEMRE. 
Viaţa  ei  s-a  desfăşurat  între  anii  1629-1681.  S-a  născut  într-o  comunitate 
de  aborigeni  aşezată  în  apropierea  lacului  denumit  mai  târziu  Mac  Leod. 
Acest  lac  se  află  pe  coasta  de  vest  a  continentului  australian.  Nu  departe 
de  vechiul  sat  aborigen  s-a  dezvoltat  oraşul  Minilya. 

Australia,  cea  mai  întinsă  „insulă”  a  Terrei,  este  totodată  singurul 
stat  care  ocupă  un  întreg  continent.  Data  sosirii  primelor  valuri  de 
locuitori  este  fixată  în  urmă  cu  100.000  de  ani.  în  acea  epocă,  din  cauza 
nivelului  scăzut  al  apelor  oceanului,  Noua  Guinee  era  încă  legată  de 
Australia.  Pătrunderea  oamenilor  pe  continentul  australian  s-a  produs 
din  Asia,  adică  dinspre  nord.  Puntea  de  trecere  între  cele  două  continente 
a  constituit-o  marele  arhipelag  indonezian,  străbătut  pe  etape,  atât  prin 
folosirea  uscatului,  cât  şi  a  micilor  porţiuni  de  mare  dintre  insule. 
Grupuri  de  emigranţi  purtaţi  de  vânturi  şi  curenţi,  folosind  plute  simple, 
au  ajuns  până  la  ţărmurile  Australiei.  în  Australia  oamenii  au  apărut  la 
început  pe  ţărmul  nordic,  iar  de  acolo  s-au  răspândit  pe  continent  spre 
est,  sud  şi  sud-vest. 

La  sfârşitul  secolului  16  şi  începutul  secolului  17,  corăbiile 
temerarilor  navigatori  olandezi  brăzdau  apele  oceanului  planetar, 
ajungând  până  pe  coastele  arhipelagului  indonezian.  Descoperind  insula 
Djawa  şi  alte  insule  indoneziene,  marinarii  olandezi  au  pornit  în  căutarea 
unor  noi  drumuri  care  să-i  călăuzească  spre  aceste  insule,  atunci  când 
veneau  dinspre  Capul  Bunei  Speranţe.  în  drumurile  lor  prin  partea  de 
răsărit  a  Oceanului  Indian,  navigatorii  olandezi  se  apropiau  adesea  de 
ţărmurile  apusene  ale  Australiei,  aşa-numitul  Continent  Sudic.  Tot 
olandezii  au  fost  primii  europeni  care  au  pus  piciorul  pe  acest  nou 
continent,  numit  de  ei  „Noua  Olandă”.  Cei  dintâi  navigatori  care  au 
căutat  să  afle  adevărul  în  legătură  cu  Noua  Olandă  au  fost  olandezul 
Iansz,  plecat  din  Djawa  de  vest  în  anul  1605,  şi  spaniolul  Torres,  care  în 
1606  a  demonstrat,  prin  călătoria  întreprinsă  de  el,  că  Noua  Guinee  nu 
face  parte  din  Continentul  Sudic,  ci  este  o  insulă. 

în  anii  imediat  următori,  numeroşi  navigatori  olandezi  au  început  să 
descopere  mari  porţiuni  ale  continentului  australian,  mai  ales  pe  ţărmul 
nordic,  vestic  şi  sudic.  Datorită  lor,  prin  anul  1640  (când  TINEK  avea  11 
ani)  olandezii  cunoşteau  mai  multe  zone  ale  continentului  australian  şi 
erau  convinşi  că  Noua  Olandă  este  o  uriaşă  peninsulă  a  Continentului 
Sudic.  în  anul  1644,  navigatorul  Abel  Tasman  a  întocmit  o  hartă  prin  care 
a  dovedit  că  toate  pământurile  descoperite  până  atunci  de  olandezi  (cu 
excepţia  Tasmaniei)  erau  părţi  ale  unui  singur  continent:  Noua  Olandă 
(Australia).  Piratul  englez  W.  Dampier  a  explorat  ţărmurile  nord- vestice 
ale  continentului  în  anul  1688.  întorcându-se  în  ţara  lui,  a  descris  Noua 
Olandă  în  culori  atât  de  sumbre,  încât  explorarea  continentului  a  fost 
abandonată  timp  de  mai  multe  decenii. 

Aborigenii  australieni  au  atras  în  mod  deosebit  interesul  oamenilor 
de  ştiinţă  prin  enigmatica  lor  origine  şi  istorie,  prin  originalitatea 
modului  de  viaţă.  Cultura  lor  materială  reprezintă  un  minunat  exemplu 
de  adaptare  a  omului  la  condiţiile  mediului  înconjurător. 

în  perioada  vieţii  eroinei  noastre,  TINEK,  coloniştii  europeni  nu 
ajunseseră  în  zona  lacului  Mac  Leod. 

Familia  lui  TINEK  locuia  într-un  sat  care  cuprindea  câteva  zeci  de 
suflete.  Nivelul  lor  de  trai  era  caracteristic  epocii  comunei  primitive. 
Lundu  (tatăl)  se  ocupa  în  principal  cu  procurarea  hranei  prin  pescuit  şi 
vânat.  Noke,  nevasta  lui,  avea  în  grija  ei  întreaga  viaţă  de  familie, 
ocupându-se  de  gospodărie,  creşterea  copiilor,  căratul  apei,  culesul  unor 
plante  comestibile  sau  de  leac.  Dintre  cei  şapte  copii  născuţi  de  Noke, 
doar  doi  au  ajuns  la  vârsta  maturităţii:  TINEK  şi  sora  ei  mai  tânără  cu  3 
ani,  Olro.  Ceilalţi  cinci  copii  decedaseră  în  primii  ani  de  viaţă,  din  cauza 
unor  boli  grave,  a  atacurilor  insectelor  şi  reptilelor  veninoase. 

Chiar  din  prima  zi  de  după  naştere,  copiii  erau  lăsaţi  să  stea  la  soare, 
iar  după  ce  învăţau  să  apuce,  mama  lor  le  dădea  să  ţină  în  mânuţe  şi  să 
sugă  bucăţi  de  carne  crudă.  Atâta  timp  cât  erau  alăptaţi  de  mamă,  copiii 
erau  puternici,  voinici  şi  veseli.  De  îndată  ce  erau  trecuţi  la  hrana 
adulţilor,  de  cele  mai  multe  ori  săracă,  li  se  umflau  burţile,  se 
îmbolnăveau  şi  adeseori  mureau. 

Copiii  soţilor  Lunde  şi  Noke  erau  foarte  îndrăgiţi  de  părinţi.  Au 
crescut  într-o  libertate  deplină,  nestingheriţi  de  nimeni  şi  de  nimic,  la  fel 
ca  toţi  copiii  din  satul  lor.  în  tot  ce  făceau,  ei  îi  imitau  pe  adulţi,  iar 
jocurile  lor  reproduceau  în  multe  privinţe  viaţa  de  mai  târziu,  aspră  şi 
nesigură.  Fetele  au  învăţat  de  mici  să  culeagă  hrana,  să  împletească  saci 
şi  traiste,  să  ajute  la  construcţia  colibelor.  în  acest  fel,  TINEK  şi  Olro  s-au 
pregătit  intens  pentru  viaţa  lor  de  mai  târziu,  ca  femei  măritate. 

La  17  ani,  TINEK  i-a  fost  dată  de  nevastă  lui  Itho,  un  tânăr  de  21  de 
ani,  care  îşi  făcuse  o  colibă  separată  de  a  părinţilor  lui,  în  vederea 
căsătoriei  cu  TINEK.  Din  iubirea  lor  au  rezultat  două  fetiţe.  Pe  Landui, 
TINEK  a  născut-o  la  19  ani.  După  doi  ani  a  sosit  şi  sora  ei,  Norrek. 
TINEK  şi  Itho  au  trăit  împreună  doar  5  ani.  împlinind  26  de  ani,  bărbatul 
a  murit  înecat  în  apa  lacului,  fiind  atacat  de  o  vietate  periculoasă.  TINEK 
rămăsese  astfel  văduvă  la  numai  22  de  ani,  având  de  crescut  o  fetiţă  de  3 
ani  şi  una  de  numai  un  an.  Timp  de  18  ani,  până  când  sătenii  i-au  adus 
un  bărbat  dintr-un  alt  sat,  sărmana  a  fost  ajutată  de  celelalte  femei  să 
supravieţuiască,  oferindu-i  porţii  de  carne,  peşte  şi  alte  vietăţi  aduse  de 
bărbaţi.  Pentru  fetele  ei  s-au  găsit  bărbaţi  potriviţi,  buni  gospodari  şi 
iubitori  de  familie. 

împlinind  40  de  ani,  TINEK  a  decis  să  plece  pentru  totdeauna  din 
satul  de  lângă  lac,  acceptând  propunerea  lui  Nardi,  un  bărbat  văduv  de 
pe  malul  oceanului,  aflat  în  căutarea  unei  neveste  pe  placul  său.  Landui  şi 
Norrek  fiind  deja  căsătorite  şi  mame,  au  plecat  împreună  cu  Tinek  şi  noul 
ei  bărbat,  nedorind  să  o  lase  singură  în  stăpânirea  lui,  după  18  ani  de 
suferinţe  şi  lipsuri  îndurate  de  la  moartea  tatălui  lor.  Ajunşi  cu  toţii  în 

satul  de  pe  ţărm,  au  găsit  coliba  lui  Nardi,  lângă  care  cele  două  fiice  şi-au 
construit  colibele  lor.  Cu  toţii  se  înţelegeau  bine,  împărţindu-şi  hrana 
provenită  din  pescuit,  vânat  şi  culesul  plantelor  comestibile.  TINEK  a 
pierdut  3  prunci,  micuţii  îmbolnăvindu-se  în  primele  luni  de  viaţă. 

Nemairămânând  însărcinată  şi  neavând  mare  lucru  de  făcut  în 
gospodărie,  a  învăţat  de  la  o  bătrână  tămăduitoare  să  trateze  oamenii 
bolnavi.  Culesul  plantelor  de  leac  era  o  întreagă  aventură  în  mijlocul 
naturii  aspre,  neprimitoare  şi  plină  de  pericole.  Folosirea  plantelor 
tămăduitoare  era  deseori  însoţită  de  descântece.  Bolnavii  şi  bătrânii 
lipsiţi  de  puteri  se  bucurau  de  multă  atenţie  şi  consideraţie  din  partea 
sătenilor.  în  general,  rezistenţa  oamenilor  la  boli  era  uimitoare.  Cei  răniţi 
dovedeau  un  neobişnuit  curaj  şi  multă  răbdare.  Odată  ajuns  bolnav, 
săteanul  considera  că  ar  fi  căzut  pradă  farmecelor  unor  duhuri  rele  şi 
începea  să  se  pregătească  de  moarte.  Adeseori  bolile  şi  epidemiile  duceau 
la  deznodăminte  tragice,  deoarece,  fiind  ascunse,  erau  mai  greu  de 
depistat  şi  de  tratat  decât  rănile  vizibile. 

Băştinaşii  australieni  se  temeau  foarte  mult  de  şerpii  veninoşi.  După 
părerea  lor,  ca  să  vindeci  pe  cineva  de  muşcătura  unui  şarpe  veninos 
trebuia  să  prinzi  şarpele  cu  ajutorul  unei  furci  de  lemn,  să  îl  legi  cu  sfoară 
şi  să  îl  atârni  intr-un  copac.  El  nu  putea  fi  ucis  şi  nici  lovit,  altfel  cel 
muşcat  murea.  Şarpele  atârna  drept  ostatic,  această  procedură 
constituind  o  parte  a  tratamentului.  Dacă  omul  muşcat  se  vindeca, 
şarpelui  i  se  dădea  drumul,  dar  nu  putea  fi  ucis,  pentru  că  starea 
bolnavului  s-ar  fi  înrăutăţit,  putând  să  moară.  Când  era  chemată  să 
salveze  oameni  muşcaţi  de  şerpi,  TINEK  sugea  din  rană  sângele  infectat, 
ardea  rana  sau  aplica  o  tăietură  circulară  în  jurul  locului  muşcat  de  şarpe. 

Localnicii  de  pe  ţărmul  oceanului  sufereau  mult  şi  de  pe  urma 
scorpionilor  şi  a  meduzelor.  Muşcăturile  şi  arsurile  acestora  erau  foarte 
dureroase,  uneori  mortale.  Scorpionii  atacau  femeile  în  timp  ce  căutau 
printre  pietre  diferite  plante.  Pentru  a  opri  mâncărimea  şi  durerea, 
femeile  se  legau  deasupra  şi  sub  rană,  apoi  aplicau  pe  locul  respectiv 
nisip  fierbinte  şi  umed.  Ele  îşi  mai  tratau  muşcăturile  scorpionului 
prinzându-1  şi  strivindu-1  de  rană.  în  cazul  unor  răni  deschise, 
sângerânde,  TINEK  aplica  pe  ele  lut,  grăsime  de  şarpe,  răşina  unor 
arbori,  sucuri  de  plante.  Folosea  de  asemenea  pentru  tămăduirea  rănilor 
urină  de  om  sau  lapte  de  mamă.  Unele  dintre  aceste  substanţe  erau 
folosite  şi  în  cazul  abceselor  sau  al  inflamaţiilor.  TINEK  lega  rănile  cu 
scoarţă  moale  de  arbori,  iar  pentru  oprirea  hemoragiilor  folosea  cărbune 
vegetal,  cenuşă,  pânză  de  păianjen  şi  grăsimea  unor  animale.  Dacă  o  rană 
rămânea  nevindecată  vreme  îndelungată,  TINEK  aducea  o  anemonă  de 
mare  şi  o  aplica  pe  rană.  Dacă  unele  răni  sângerau  puternic,  introducea 
în  ele  obiecte  încinse  pentru  a  le  arde  sau  turna  peste  ele  apă  fierbinte, 
după  care  aplica  un  plasture  din  scoarţă  de  hibiscus.  Răniţii  care  avea 
craniul  crăpat  erau  legaţi  strâns  peste  rană  cu  fibre  de  liană. 

Femeile  şi  copiii  sufereau  adesea  de  arsuri.  TINEK  obişnuia  să  le 
spele  arsurile  cu  apă  foarte  sărată,  rămasă  după  flux  în  gropile  de  pe 

ţărm.  La  durerile  de  stomac  bolnavii  primeau  ca  purgative  miere  şi  răşină 
de  eucalipt  sau  anumite  plante  cu  efect  de  constipare.  în  cazul  durerilor 
de  spate,  locul  dureros  era  legat  strâns  cu  o  liană,  iar  dacă  durerile 
persistau,  pe  spate  se  aplica  nisip  umed  încălzit  la  foc.  Ca  medicament 
împotriva  tusei  şi  răcelii  erau  folosite  adesea  furnicile  verzi,  care  atârnau 
de  crengile  copacilor  în  cuiburi  de  formă  sferică.  Strivite  şi  puse  în  apă, 
soluţia  se  acidula,  urmând  să  fie  consumată  de  bolnavi.  La  dureri 
reumatice,  bolnavului  i  se  cresta  pielea  capului,  ca  să  piardă  sânge. 
TINEK  trata  bolile  de  piele  prin  aplicarea  pe  locurile  respective  a  argilei 
sau  ocrului  roşu.  Ea  spăla  rănile  cu  urină  sau  cu  apă  în  care  ţinuse  la 
macerat  scoarţa  unor  copaci.  Dacă  unii  dintre  săteni  sufereau  de  dureri 
de  cap,  tămăduitoarea  îi  aşeza  contra  vântului,  lângă  un  foc  în  care 
arunca  un  cuib  de  furnici  albe.  Bolnavii  se  făceau  bine  după  ce  respirau 
acel  fum  timp  de  o  zi  întreagă.  TINEK  afirma  deseori  că  bolnavii  care 
voiau  să  se  vindece  aveau  datoria  să  se  adreseze  stelelor  sau  spiritelor 
strămoşilor  care  îi  vizitau  noaptea,  cerându-le  tămăduirea. 


Nina  Petre 
26  noiembrie  2013 


COMENTARIUL  ERIKĂI 

„Am  citit  cu  atenţie  aceste  dezvăluiri  ale  eroinei  Tinek,  care  m-au 
impresionat  foarte  mult  prin  viaţa  aspră,  având  în  vedere  condiţiile  de 
trai  pe  acele  vremuri  în  Australia.  Există  o  extraordinară  diferenţă  între 
metodele  de  vindecare  la  acele  vremuri  şi  nivelul  la  care  ne  găsim  astăzi 
în  medicină  şi  tehnologie.  Citind  toate  acele  ingrediente  de  vindecare 
primitive,  îmi  dau  seama  că  unele  dintre  ele  le  utilizăm  şi  astăzi,  cum  ar 
fi:  mierea,  eucaliptul,  argila... 

O  asemănare  cu  Tinek  poate  fi  faptul  că  îmi  place  să  realizez  câte 
ceva  pentru  casă,  cum  ar  fi:  pernuţe  decorative,  vaze  mici  din  hârtie 
pentru  pixuri.  îmi  plăcea  foarte  mult  să  croşetez  când  eram  mai  mică. 

Mi-a  plăcut  mult  şi  legătura  dintre  Tinek  cu  cele  două  fiice,  care  au 
hotărât  să  îşi  însoţească  mama  când  aceasta  a  hotărât  să  plece  definitiv 
de  lângă  lac,  acceptând  propunerea  acelui  văduv. 

O  altă  trăsătură  comună  este  că,  atunci  când  cineva  suferă,  nu 
reuşesc  să  fiu  indiferentă.  Chiar  dacă  acum  nu  mai  ştiu  nici  una  din 
technicile  pe  care  le  utiliza  Tinek,  totuşi  încurajez  persoana  şi  îi  spun  că 
TREBUIE  să  fie  un  remediu  la  problema  pe  care  o  are.  Şi  încerc  să  ajut, 
căutând  informaţii  despre  cum  se  poate  vindeca  problema  respectivă  şi, 
spre  surprinderea  ei,  mă  interesez  ce  plante,  mirodenii,  decocturi  şi 
ceaiuri  sunt  bune  pentru  acea  problemă. 

Am  văzut  că  personajul  Tinek  credea  în  spiritele  strămoşilor. 
Această  asemănare  am  văzut-o  şi  la  mine.  Cred  foarte  mult  în  spirite  şi 
chiar  îmi  place  să  înţeleg  mult  mai  multe  despre  lumea  spiritelor. 

Sunt  bucuroasă  că  Tinek  a  vindecat  persoanele  bolnave  din  acele 
timpuri.  A  învăţat  foarte  multe  lucruri  de  la  acea  bătrână  tămăduitoare  şi 
sunt  bucuroasă  că  Tinek  a  avut  aceste  înclinaţii  spre  vindecarea 
oamenilor  nevoiaşi.” 


Erika 

30  noiembrie  2013 
Australia 

GIULIA 


Prezentare 

GIULIA  este  o  româncă  de-a  noastră  căsătorită  cu  un  cetăţean  italian  şi 
stabilită  în  ţara  lui.  Omul  este  cinstit  şi  cumsecade,  îşi  respectă  şi  îşi 
iubeşte  soţia,  fără  a  lua  în  seamă  părerile  conaţionalilor  săi  referitoare  la 
români  şi  românce.  Dar,  cum  glasul  pământului  nu  tace  niciodată,  Giulia 
îşi  plănuieşte  revenirea  în  ţara  natală,  însoţită,  bineînţeles,  de  dragul  ei 
soţ. 


Nina  Petre 
27  iulie  2012 


EPISOADE  SPIRITUALE  COMENTATE 
®  Assah  Firkedi  (1892-1941) 

O  Runok  Rassundener  (1803-1876) 
®  Melinda  Duras  (1713-1798) 

®  Nidru  Matah  (1624-1688) 

O  Uite  Ristok  (1530-1612) 

®  Aritina  Kemolu  (1441-1503) 


Episodul  1  -  ASSAH 

Turcoaica  ASSAH  FIRKEDI  s-a  născut  în  oraşul  Ankara  şi  a  trăit  în 
perioada  anilor  1892-1941.  Părinţii  ei,  Iuran  (tatăl)  şi  Asii  (mama),  au 
avut  7  copii:  3  fete  (Assah,  Ianal,  Ireh)  şi  4  băieţi  (Ahmed,  Trirdik, 
Suleiman,  Ahdar).  Veniturile  familiei  proveneau  din  comerţul  practicat 
de  cei  doi  soţi,  care  vindeau  în  micul  lor  magazin  haine,  stofe  şi  mătăsuri. 
De  copii  s-au  ocupat  mai  mult  bunicii,  părinţii  lui  Iuran.  Imperiul 
Otoman  aflându-se  la  apogeul  puterii,  militarii  se  întorceau  acasă  în 
căruţe  încărcate  cu  saci  şi  lăzi  în  care  se  aflau  obiecte  preţioase  şi  mulţi 
bani,  reprezentând  prada  de  război  din  teritoriile  ocupate.  Iuran  şi  Asii 
erau  bine  cunoscuţi  ca  negustori  dispuşi  să  vândă  mărfuri  furate,  mai 
ales  ţesături  şi  haine.  Averea  obţinută  pe  această  cale  sporea  an  de  an, 
spre  bucuria  întregii  familii.  Cu  toţii  sperau  că,  datorită  comerţului 

intens,  cei  7  copii  vor  deveni  oameni  bogaţi  după  primirea  părţii  din 
averea  părinţilor.  Spre  norocul  lor,  chiar  aşa  s-a  întâmplat. 

ASSAH,  ultimul  copil  născut  de  Asii,  avea  22  de  ani  când  a  izbucnit 
primul  război  mondial.  Căsătorită  la  17  ani  cu  un  ienicer,  militar  în 
armata  otomană,  a  dus  o  viaţă  îmbelşugată  datorită  zestrei  primite  de  la 
părinţi,  dar  şi  în  urma  câştigurilor  substanţiale  din  vânzarea  prăzii  de 
război  în  magazinul  familiei.  Soţul  ei,  Mahmud,  a  luat-o  de  nevastă  dintr- 
o  iubire  pătimaşă  care  dura  de  câţiva  ani.  Mai  în  vârstă  decât  ea  cu  10 
ani,  bărbatul  a  aşteptat-o  să  crească  până  când  ASSAH  a  devenit  bună  de 
măritat.  La  sfârşitul  primului  război  mondial,  anul  1919  a  adus 
înfrângerea  armatei  otomane.  în  anul  1920,  când  eroina  noastră 
împlinise  28  de  ani,  Tratatul  de  pace  de  la  Sevres  a  impus  dezmembrarea 
Imperiului  Otoman.  Capitala  a  fost  mutată  de  la  Istanbul  la  Ankara,  unde 
locuiau  ASSAH,  Mahmud  şi  cei  4  copii  ai  lor.  Temându-se  pentru  viaţa 
membrilor  familiei  sale,  Mahmud  a  dezertat  din  armată,  aliniindu-se 
mişcării  naţionale  turce,  aflată  sub  conducerea  lui  Mustafa  Kemal, 
denumit  Atatiirk  („părintele  turcilor”).  Formându-şi  o  armată  puternică, 
în  care  activa  şi  Mahmud,  Atatiirk  a  reuşit  în  anul  1922  să  îl  detroneze  pe 
sultanul  Mahomed  VI,  eveniment  care  a  pus  capăt  existenţei  Imperiului 
Otoman.  Proclamarea  Republicii,  în  anul  1923,  sub  conducerea 
preşedintelui  Atatiirk,  a  declanşat  o  etapă  de  reforme  democratice,  care 
au  condus  spre  refacerea  ţării  în  urma  dominaţiei  otomane.  Mahmud  a 
primit  gradul  de  ofiţer  în  armata  republicii,  iar  viaţa  familiei  sale  a  intrat 
în  normal. 

Copiii  crescând,  ASSAH  a  simţit  nevoia  unei  activităţi  utile  în  afara 
preocupărilor  obişnuite  din  familie.  Profund  impresionata  de  afacerea 
părinţilor,  femeia  şi-a  deschis  un  magazin  lângă  cel  al  mamei  şi  tatălui 
său.  Având  oroare  de  tot  ceea  ce  însemna  furt  sau  obiecte  furate,  ASSAH 
s-a  folosit  de  relaţiile  politice  ale  soţului  ei  pentru  a  începe  colaborarea  cu 
numeroşii  furnizori  de  cereale  şi  mirodenii.  Plăcându-i  foarte  mult 
prăjiturile,  femeia  a  deschis  şi  o  cofetărie,  care  a  devenit  foarte  curând 
locul  de  întâlnire  preferat  al  doamnelor  din  oraş.  Cele  două  fiice  ale  ei, 
Illar  şi  Aishe,  crescând  mari,  s-au  asociat  cu  mama  lor  în  afacerea 
acesteia.  Băieţii  ei,  Aii  şi  Turtim,  şi-au  urmat  tatăl  în  cariera  militară. 
ASSAH  a  trăit  doar  49  de  ani,  decedând  la  numai  doi  ani  după 
declanşarea  celui  de-al  doilea  război  mondial.  Turcia  rămânând  neutră, 
familia  lui  ASSAH  nu  a  avut  de  suferit  de  pe  urma  războiului,  cel  puţin 
cât  s-a  aflat  ea  în  viaţă.  Femeia  ar  fi  putut  trăi  mai  mult  dacă  nu  ar  fi 
suferit  un  accident  pe  stradă,  la  ieşirea  din  magazinul  său.  Venind  spre  ea 
în  mare  viteză  o  trăsură  al  cărei  vizitiu  era  foarte  grăbit,  omul  a  observat- 
o  prea  târziu  pe  ASSAH,  nemaiavând  timp  să  o  ocolească.  Lovitura  la  cap 
primită  prin  cădere  i-a  provocat  femeii  o  comoţie  cerebrală  din  care  nu  a 
putut  fi  salvată.  Vestea  morţii  neaşteptate  a  celebrei  negustorese  a  şocat 
locuitorii  oraşului.  Trecând  multă  vreme  de  la  dispariţia  ei,  lumea  încă  o 
mai  lăuda  pentru  felul  cum  îşi  condusese  afacerile  şi  maniera  deosebită 
în  care  se  purta  cu  clienţii.  Văzând  că  doamnele  care  îi  treceau  pragul 

cofetăriei  doreau  să  stea  mai  mult  de  vorbă,  ASSAH  amenajase  câteva 
separeuri  unde  se  putea  bea  cafea  şi  ceaiuri,  însoţite  de  prăjituri 
gustoase.  ASSAH  avea  un  talent  uimitor  la  decorarea  camerelor  cu 
mobilă,  perdele  şi  tablouri  frumoase.  Casa  ei  era  un  adevărat  muzeu  de 
antichităţi,  multe  dintre  ele  fiind  primite  în  dar  de  la  tatăl  său.  Mahmud  a 
suferit  enorm  după  decesul  soţiei.  Fără  ASSAH,  viaţa  lui  nu  mai  avea 
niciun  rost.  Pentru  el,  ASSAH  fusese  cea  mai  frumoasă  femeie,  cea  mai 
bună  soţie  şi  cea  mai  iubitoare  mamă.  Deşi  prietenii  lui  mai  aveau  şi  alte 
femei,  Mahmud  i-a  rămas  fidel  lui  ASSAH,  din  iubire  pentru  ea  şi  din 
respect  pentru  copiii  lor. 


Nina  Petre 
g  februarie  2012 


COMENTARIUL  GIULIEI 

„O,  Doamne,  ce  viaţă  intensă,  frumoasă,  plăcută...  chiar  dacă  a  fost  şi 
războiul  la  mijloc...  Ştiţi...  îmi  place  să  fiu  casnică  şi  îmi  plac  de  nu  mai 
pot  dulciurile  făcute  în  casă  ori  cumpărate  şi  am  descoperit  de  curând  că 
îmi  plac  dulciurile  indiene...  îmi  place  să  am  o  casă  frumoasă  şi  mereu 
gata  de  oaspeţi...  Ciudat  şi  plăcut  este  că  „fetele”...  italiencele  vin  la  mine 
să  se  vaite,  să  se  descarce...  în  faţa  unei  căni  de  ceai  cald  cu  miere  ori 
cafea...  acum  înţeleg  că  vine  din  trecut  şi  îmi  place  mult  treaba  asta...  îmi 
plac  şi  mirodeniile,  nu  reuşesc  să  gătesc  fără...  Ce-i  drept,  îmi  plac  stofele, 
perdelele,  lucrurile  vechi  în  general  mă  atrag  ca  un  magnet...  au  un 
parfum  aparte  şi  îmi  place  să-mi  imaginez  ce  poate  ieşi  din/cu  ele  în 
spaţiul  unde  locuim...  Tatăl  meu  a  lucrat  pentru  foarte  mulţi  ani  la 
hipodrom  şi  iubesc  tare  caii...  ţin  minte  că  de  mică  îmi  plăcea  să  le  dau 
zahăr  şi  morcovi...  şi  o  dată  unul  dintre  ei  m-a  lovit  cu  copita  şi  muşcat... 
dar  chiar  şi  aşa  mi-au  plăcut  şi  îmi  plac... 

Mă  gândeam  la  căsătorie...  de  mică  nu  m-a  atras...  ştiţi  cum  se 
spune,  că  fetele  se  văd  prinţese  şi  alte  cele...  eu  nu  am  avut  chestia  asta  şi 
mulţi  ani  chiar  am  fost  convinsă  că  nu  mă  voi  mărita...  apropos,  între 
mine  şi  soţul  meu  sunt  7  ani  diferenţă...  Şi,  da,  nu  suport  hoţii  şi  hoţiile... 
îmi  vine  să...  cam  aşa  mă  simt  când  văd/aud  ceva  de  genul  ăsta,  iar  acum 
înţeleg  şi  de  ce...  am  senzaţia  aceea  de  respingere  totală...  Sărumâna  mult 
de  tot. 

Până  acum  nu  m-am  gândit  să  deschid  ceva  al  meu,  sincer...  poate  o 
pensiune...  o  cabană  pe  undeva,  prin  zona  Dumneavoastră...  sau  Valea 
Prahovei...  iar  în  Italia,  la  momentul  ăsta,  nu  prea  mai  rentează 
deschiderea  unei  activităţi...  Da,  aveţi  dreptate,  viaţa  acestei  femei  este 
într-adevăr  foarte  frumoasă,  iar  faptul  că  „ai  mei”  s-au  comportat  şi  o  fac 
în  continuare  în  acel  mod...  este  fără  de  cuvine...  dar  sper  să  descopăr 
încet,  încet  şi  motivul/le  pentru  care  este  aşa...  sper  tot  cu  ajutorul 
Dumneavoastră... 

Nu  sunt  o  persoană  religioasă  în  sensul:  biserici,  popi,  spovedanii... 
etc...  am  credinţa  în  suflet  şi  nu  înţeleg  de  ce  trebuie  să  merg  la  biserică 
să  aud  un  neică  citind  din  cărţi  învăţate  poate  mecanic,  care  nu  oferă  şi 
explicaţii  logice  la  tot  ce  zice...  dar  oricum  cred  că  există  Cineva  acolo  sus 
care  mă  apără,  ajută  şi  iubeşte...  acum  sunt  tot  mai  sigură  ca  niciodată  de 
acest  lucru  şi  având  siguranţa  asta  simt  iubire  şi  afecţiune  pentru  mine  şi 
pentru  ceilalţi...  chiar  şi  necunoscuţi...  ştiţi  vocea  aceea  interioară,  Şinele 
care  îmi  spune...  eşti  iubită,  nu-ţi  mai  face  probleme...  acum  mă  aflu  în 
acest  stadiu...  pricep  că  toate  sunt  trecătoare,  dar  că  este  şi  momentul 
plăţii,  mai  devreme  sau  mai  târziu... 

Mi-am  adus  aminte  ceva...  când  eram  în  liceu...  îmi  plăcea  să  scriu... 
gânduri,  impresii,  poezii...  pe  undeva  pe  acasă  la  bunica  sper  să  mai  fie... 
sunt  în  jur  de  100  şi  ceva  de  poezii  şi  poezioare  scrise  de  mine  pentru 
mine...  despre  sentimente,  gânduri,  vise... 

Mi-am  adus  aminte  un  episod...  când  eram  pitică  8/10  ani  am  fost  în 
Franţa...  tata  lucra  acolo  la  cai...  am  fost  cu  bici...  nu  am  ţinut  frânele  şi 
mi-am  făcut  un  cucui  de  toată  frumuseţea  pe  care  îl  port  cu  mine  de 
atunci,  pe  frunte...  în  partea  stângă...” 

Giulia 
o  februarie  2012 
Italia 

„Recitind  scrisorica,  îmi  place  din  ce  în  ce  mai  mult...  îmi  amintesc 
că  bunica  îmi  spunea  destul  de  des  că  sunt  turcoaică.  Fie  pentru  că 
sunt/eram  încăpăţânată  ca  un  catâr,  fie  pentru  că  beam  cafea  şi  fumam... 
adevăr  grăia...  încerc  să  pricep  ce  anume  trebuie  să  fac  şi  mai  ales  cum... 
din  fire,  sunt  un  om  curios  şi  vreau  să  aflu  răspunsuri  la  întrebări,  deşi 
am  învăţat  că  la  unele  întrebări  nu  pot  primi  răspuns... 

Ştiţi,  primele  impulsuri  au  fost  să  merg  „în  trecut”  pe  urmele 
turcoaicei...  adică,  într-o  zi,  să  ajung  în  zona  unde  a  locuit...  dar  nu  ştiu 
cât  de  sănătos  şi  bine  ar  fi  pentru  mine  acum...  Ar  trebui  „să  mă  duc”  în 
trecut  ori  să-l  cunosc  aşa  cum  este  şi  să  acţionez  în  bine  pe  urma  celor 
descoperite?  Sper  să  merg  pe  drumul  cel  drept  şi  bun...” 

Giulia 
14  februarie  2012 
Italia 


Episodul  2  -  RUNOK 

Islandezul  RUNOK  RASUNDENER  s-a  născut  în  localitatea 
portuară  Akranes,  situată  la  nord  de  capitala  Reykjavik,  pe  ţărmul  vestic 
al  Islandei,  scăldată  de  apele  Golfului  Faxa.  Viaţa  eroului  nostru  s-a 
desfăşurat  între  anii  1803-1876.  Părinţii  lui  RUNOK  se  numeau  Iastig  şi 
Hauka.  Cei  doi  soţi  au  avut  6  copii:  2  băieţi  (Runok,  Urlav)  si  4  fete 
(Hanosra,  Ullira,  Smanha,  Rualla).  Veniturile  familiei  erau  modeste, 

provenind  din  munca  de  asistent  veterinar  depusă  de  Iastig  şi  cea  de 
confecţioneră  a  Haukăi.  Iastig  alerga  mult  pe  la  casele  posesorilor  de  cai 
şi  câini,  fiind  chemat  aproape  zilnic  pentru  a  le  îngriji  animalele.  Hauka 
se  ocupa  de  familie  şi  gospodărie,  iar  în  clipele  de  răgaz  împletea  haine 
din  lână  de  oaie.  RUNOK  era  al  treilea  copil  născut  de  mama  sa,  având 
două  surori  mai  mari:  Hanosra  şi  Ullira.  Atât  el,  cât  şi  fratele  mai  mic, 
Urlav,  au  fost  sprijinul  de  bază  al  mamei  în  treburile  gospodăreşti  care 
necesitau  prezenţa  bărbatului.  Tatăl  lor  mergea  deseori  şi  duminica  la 
lucru,  aşa  că  băieţii  au  preluat  ocupaţiile  mai  grele.  Deşi  tatăl  le  spunea 
să  nu  mai  discute  cu  navigatorii  care  soseau  în  localitate,  băieţii  nu  l-au 
ascultat.  De  la  marinari  au  aflat  că  numeroşi  islandezi  îşi  părăseau  ţara, 
alungaţi  de  sărăcie  şi  de  clima  prea  aspră.  Cel  mai  râvnit  pământ  era  cel 
nord-american.  America  reprezenta  visul  de  aur  al  islandezilor,  dar 
puţini  reuşeau  să  ajungă  până  acolo.  RUNOK  şi  Urlav  se  comportau  ca 
doi  gemeni,  fiind  nedespărţiţi  în  aproape  tot  ce  făceau.  Deşi  nu  fuseseră 
daţi  la  şcoală,  ei  au  reuşit  să  înveţe  bazele  comerţului  cu  mărfuri  de 
strictă  necesitate,  cumpărând  mărfuri  ieftine  de  la  vaporeni,  după  care  le 
vindeau  mai  scump  în  oraş.  RUNOK  împlinise  17  ani,  iar  Urlav,  16  când 
au  decis  în  mare  taină  să  emigreze  în  America.  Aveau  bani  suficienţi 
pentru  călătoria  cu  vaporul,  chiar  şi  ceva  în  plus.  Şi-au  luat  rămas-bun  de 
la  părinţi  şi  surori,  presimţind  că  nu  se  vor  revedea  niciodată. 

După  săptămâni  de  suferinţe  pe  vapor,  acesta  i-a  debarcat  în  portul 
american  Charleston.  Au  observat  cu  uimire  că  oraşul  era  în  plină 
dezvoltare,  foarte  diferit  de  târguşorul  islandez  din  care  plecaseră.  Şi-au 
găsit  repede  o  locuinţă  şi  un  patron  dispus  să  îi  pună  la  muncă  pe  bani 
puţini.  Fiind  tineri,  voinici  şi  ambiţioşi,  băieţii  au  muncit  din  greu  la 
căratul  baloturilor  şi  lăzilor  cu  marfă,  care  umpleau  săptămânal  depozitul 
patronului.  Gerard  Jasny  era  scoţian  de  origine.  Emigrase  în  America  în 
urmă  cu  6  ani,  devenind  foarte  mulţumit  de  noua  lui  viaţă.  Avea  două 
magazine  cu  alimente  plus  un  depozit  de  ţesături  şi  haine.  Pasionaţi  de 
comerţ,  fraţii  islandezi  au  învăţat  cu  multă  sârguinţă  tot  ce  vedeau  la 
patron  şi  la  oamenii  acestuia.  în  decurs  de  2  ani,  rezultatele  bune  s-au 
făcut  prezente.  RUNOK  şi  Urlav  cumpăraseră  o  căsuţă  pe  care  o  dotaseră 
cu  mobilă  ieftină  şi  ustensile  de  gospodărie,  pregătindu-se  să  îşi  ia 
neveste. 

RUNOK  s-a  căsătorit  la  20  de  ani  cu  fata  unor  irlandezi,  imigranţi  ca 
şi  el.  Sandy  era  o  fată  modestă,  bine  crescută,  fără  ifosele  obişnuite  ale 
fetelor  sosite  de  peste  ocean.  Avea  19  ani  când  a  făcut  nunta  cu  RUNOK, 
aducându-i  acestuia  o  zestre  frumuşică  primită  de  la  părinţii  ei.  După 
câteva  luni  s-a  căsătorit  şi  Urlav,  plecând  să  locuiască  împreună  cu 
nevasta  şi  socrii  lui.  După  căsătorie,  Sandy  s-a  asociat  cu  RUNOK  în  noua 
afacere  pe  care  şi-au  deschis-o  împreună  cu  Fink,  tatăl  ei.  Cei  doi  bărbaţi 
urmau  să  se  ocupe  de  achiziţionarea  mărfurilor  sosite  pe  vapoare,  cu 
prioritate  haine  şi  pânzeturi.  Sandy  împreună  cu  două  vânzătoare 
comercializau  marfa,  încasând  bani  buni.  Pe  măsură  ce  treceau  anii, 
tânăra  soţie  devenea  din  ce  în  ce  mai  pricepută  la  afaceri.  RUNOK  se 

felicita  de  multe  ori  pentru  norocul  de  a  fi  găsit  aşa  o  minune  de  femeie. 
Fiind  mereu  ocupată  cu  magazinul,  Sandy  şi-a  crescut  cei  trei  copii  cu 
ajutorul  mamei  sale,  ei  petrecând  toată  săptămâna  în  casa  bunicilor. 
RUNOK  era  mândru  de  copiii  săi,  considerându-i  cei  mai  reuşiţi  dintre 
câţi  cunoscuse  până  atunci.  într-adevăr,  cei  doi  băieţi,  Hansel  şi  John,  şi 
fata  sa,  Minerva,  erau  foarte  inteligenţi.  Dornici  de  carte,  au  fost  trimişi 
la  studii,  devenind  oameni  cu  profesii  importante.  Fata  a  învăţat  meseria 
de  soră  medicală,  Hansel  a  devenit  farmacist,  iar  John,  un  contabil 
folositor  afacerii  părinţilor  săi.  RUNOK  şi  Sandy  au  continuat  să  se  ocupe 
de  comerţ  după  ce  copiii  lor  s-au  maturizat. 

Moartea  lui  Sandy  a  survenit  la  vârsta  de  56  de  ani,  din  cauza  unei 
afecţiuni  digestive  care  nu  fusese  tratată  la  timp.  Pierderea  soţiei  a 
însemnat  pentru  eroul  nostru  distrugerea  echilibrului  sufletesc  pe  care  îl 
avusese  întotdeauna.  S-a  simţit  dintr-o  dată  gol  pe  dinăuntru,  incapabil 
să  mai  trăiască  normal,  să  muncească  şi  să  gândească.  Şi-a  revenit  cu 
greu  din  starea  de  disperare  şi  apatie,  fiind  ajutat  de  fiul  său  John,  care  i- 
a  stat  alături  zi  de  zi,  aşa  cum  făcuse  unchiul  Urlav  pe  vremea  când 
RUNOK  era  doar  un  adolescent  pus  pe  fapte  mari.  RUNOK  a  mai  trăit 
încă  mulţi  ani  după  decesul  soţiei  sale.  A  închis  ochii  la  venerabila  vârstă 
de  73  de  ani,  în  urma  unui  stop  cardiac,  sufletul  său  grăbindu-se  să  plece 
în  căutarea  lui  Sandy,  de  care  îi  fusese  foarte  dor. 


Nina  Petre 
8  aprilie  2012 


COMENTARIUL  GIULIEI 

„Minunată  povestea  vieţii  trecute,  minunate  experienţe,  cu  bune  şi 
cu  rele...  mai  puţin  plăcută  mi  s-a  părut  cea  cu  abandonul  părinţilor... 
poate  de  aceea  am  ales  în  această  viaţă  să  fiu  crescută  şi  îndrumată  de 
bunici,  iar  cu  părinţii  relaţia  să  fie  mai  rece,  dură  şi  aproape  de  zero,  iar 
în  cele  mai  bune  cazuri  relaţia  cu  ei  a  fost  pentru  a-i  ajuta  în  momentele 
mai  grele...  Iubesc  familia,  spiritul  de  familie...  iubesc  pentru  a  iubi  şi 
cred  că  asta  am  simţit-o  de  micuţă.  Acum  înţeleg  şi  de  ce.  Partea  cu 
averea  îmi  repugnă  deocamdată.  în  schimb  ştiu  că  ce  este  al  meu  este  pus 
deoparte  şi  încerc  să  nu  mă  supăr  şi  agit  pentru  alţii  care  văd  doar 
ciolanul  în  faţa  ochilor...  îmi  place  să  trăiesc  simplist,  să  am  strictul 
necesar  de  zi  cu  zi  şi  cel  mai  mult  îmi  place  să  mă  redescopăr  în  fiece 
moment. 

Patronul  meu  s-a  numit  Gerard...  soţul,  Gerardo.  Frumoasă 
împletire  de  lucruri,  nu?  Acum  stau  pe  gânduri,  încercând  să  pricep  cine 
este  în  această  experienţă  „geamănul”  meu.  Sper  să  îl  pot  găsi  cumva...  şi 
bănuiesc  că  sexul  în  acest  caz  nu  are  relevanţă  prea  mare,  am  înţeles 
bine?  Vă  pot  spune  că  „tatăl  meu  fizic”  a  fost  în  USA  pentru  ceva  vreme,  a 
adus  poveşti  care  mai  de  care,  foto  şi  tot  ce  aduce  un  călător  de  pe  alte 

meleaguri,  dar  mie  nu  îmi  place  USA,  nu  simt  niciun  fel  de  legătură... 
dimpotrivă...  de  cineva  mi-ar  propune  să  plec  acolo  gratis,  nu  cred  că  m- 
aş  duce...  Nu  simt  nevoia  să  strâng  averi  în  sensul  de  case,  maşini,  bani  în 
cont  etc.  îmi  place  să  trăiesc  modest  şi  să  mă  bucur  de  fiece  moment... 
Am  avut  anul  trecut  o  mică  problemă  la  inimă  care  a  şi  trecut  sper... 
bănuiesc  că  a  fost  lecţia  dură  şi  importantă  a  iubirii  de  Sine,  a 
compasiunii,  înţelegerii,  acceptării  şi  Luminii...” 

Giulia 
9  aprilie  2012 
Italia 


Episodul  3  -  MELINDA 

Spaniola  MELINDA  DURAS  a  trăit  în  perioada  1713-1798.  Ea  s-a 
născut  în  orăşelul  Ripoll,  situat  în  nord-estul  Spaniei,  aparţinând  regiunii 
Catalonia.  Părinţii  Melindei,  Ardos  şi  Lantada,  au  avut  cinci  copii: 
MELINDA,  Arna,  Rodrigo,  Laseo,  Arundo.  Ardos  avea  ocupaţia  de 
negustor  şi  cămătar.  Lantada,  femeie  de  origine  nobilă,  catolică 
practicantă,  picta  icoane  în  orele  de  odihnă  ale  după-amiezii.  Ardos, 
provenit  dintr-o  familie  de  negustori,  îşi  investea  surplusul  de  bani 
obţinuţi  din  vânzarea  vinurilor  împrumutându-şi  prietenii  cu  dobânzi 
mai  mici  sau  mai  mari,  după  cum  se  înţelegeau  între  ei.  Copiii  lor  nu  au 
dus  lipsă  de  nimic,  părinţii  străduindu-se  să  facă  din  ei  oameni  potriviţi 
vremurilor  pe  care  le  trăiau.  Cei  trei  băieţi  şi-au  urmat  tatăl  în  obiceiurile 
sale,  devenind  comercianţi  de  băuturi  şi  fructe,  iar  fetele  au  ascultat  şi 
urmat  sfaturile  Lantadei,  comportându-se  ca  nişte  domnişoare  din  lumea 
bună. 

Anul  naşterii  Melindei,  1713,  a  fost  marcat  de  încetarea  războiului  de 
secesiune,  regele  Filip  V  de  Bourbon  obţinând  ulterior  tronul  Spaniei.  Au 
urmat  măsuri  cu  caracter  reformator  în  societate,  economie  şi 
administraţie.  Copilăria  şi  tinereţea  eroinei  noastre  au  beneficiat  de 
prosperitatea  crescândă  a  poporului  său.  Atât  ea,  cât  şi  sora  ei  au  studiat 
cu  profesori  aduşi  de  părinţii  lor.  Fata  mai  mică,  Arna,  s-a  căsătorit  cu  un 
comerciant  francez,  plecând  definitiv  în  ţara  lui. 

Sora  ei  mai  mare,  MELINDA,  s-a  îndrăgostit  la  16  ani  de  fiul  unui 
baron,  pe  care  îl  întâlnise  de  câteva  ori  la  balurile  organizate  cu  scopuri 
filantropice.  Arteno  Arilla  s-a  căsătorit  cu  frumoasa  MELINDA  la  doi  ani 
după  ce  s-au  cunoscut.  Ea  avea  18  ani,  iar  el,  26.  Ajunsă  mare  doamnă  cu 
titlu  nobiliar,  MELINDA  s-a  văzut  stăpâna  castelului  moştenit  de  Arteno 
de  la  bunicii  săi.  El  locuise  împreună  cu  bunicii  şi  părinţii,  care 
decedaseră  pe  rând,  băiatul  rămânând  la  14  ani  fără  cele  mai  dragi  fiinţe 
ale  sufletului  său.  A  stat  în  anii  următori  doar  cu  servitorii  şi  o  mătuşă 
bătrână,  rămasă  văduvă  şi  neavând  copii.  Cu  un  an  înainte  de  căsătorie, 
Arteno  îşi  pierduse  şi  mătuşa,  care  trecuse  la  cele  veşnice.  Firea  veselă  şi 
optimistă  a  soţiei  sale  i-a  înseninat  sufletul  lui  Arteno.  Firea  sa  posacă  şi 

prea  gânditoare  s-a  schimbat  pe  măsură  ce  el  avansa  în  vârstă.  Ocupat 
mereu  cu  administrarea  averii,  întorcându-se  acasă,  găsea  o  soţie  mereu 
bine  dispusă  şi  trei  copii  frumoşi  ca  nişte  îngeraşi. 

Fetiţa  lor,  Arina,  semăna  bine  cu  mama  ei  la  chip  şi  la  gesturi, 
imitând-o  în  permanenţă,  din  dorinţa  de  a  ajunge  o  „prinţesă”.  Băieţii, 
Teodoris  şi  Mariano,  au  dat  glas  sângelui  războinic  al  strămoşilor, 
intrând  în  armata  regală.  Au  ajuns  până  în  America,  trăind  clipe  de 
groază  în  timpul  războiului  de  7  ani,  la  finalul  căruia  Spania  a  pierdut 
supremaţia  asupra  Floridei,  în  nefericitul  an  1763.  Dorinţa  Arinei  de  a 
ajunge  prinţesă  i-a  fost  îndeplinită,  fata  căsătorindu-se  la  18  ani  cu  un 
descendent  al  neamului  Bourbonilor. 

Firea  sănătoasă  a  MELINDEI  a  ajutat-o  să  trăiască  mai  mult  decât 
sperase  vreodată:  85  de  ani.  Nedorind  să  stea  degeaba  nici  la  bătrâneţe, 
moştenind  hărnicia  de  la  mama  ei,  MELINDA  şi-a  ajutat  soţul  în 
administrarea  moşiei,  a  supravegheat  marile  tranzacţii  comerciale, 
comportându-se  adesea  cu  multă  energie,  asemenea  unui  bărbat.  Nepoţii 
au  crescut  sub  ochii  ei,  îndrumarea  bunicii  nelipsindu-le  nici  la  vârsta 
adolescenţei.  Foarte  bună  gospodină,  MELINDA  nu  lăsa  niciodată 
servitoarele  nesupravegheate,  cerându-le  să  facă  totul  pe  placul  său. 
Rarele  ore  destinate  lecturii  îi  satisfăceau  pasiunea  pentru  poeziile  de 
dragoste.  Obişnuită  să  scrie  poezii  încă  din  copilărie,  femeia  citea  tot  ce 
găsea  prin  bibliotecile  prietenelor  şi  îşi  recita  creaţiile  personale  cu  ocazia 
vizitelor  pe  care  şi  le  făceau  reciproc.  împlinind  85  de  ani,  MELINDA  îşi 
făcea  adesea  bilanţul  vieţii,  dorind  să  vadă  ce  mai  avea  de  făcut  în  fiecare 
zi.  Moartea  a  surprins-o  într-o  după-amiază,  în  timp  ce  scria  o  nouă 
poezie.  A  închis  ochii  pe  neaşteptate,  soţul  găsind-o  cu  capul  căzut  peste 
jurnalul  ei. 


Nina  Petre 
7  august  2012 


COMENTARIUL  GIULIEI 

„Sunt  blocată...  no  comment...  este,  este,  este...  Da,  sunt  exigentă, 
cer  mult,  pretind  şi  am  aerul  acela...  Absolut  totul  se  potriveşte,  ca  într- 
un  puzzle...  Ciudat  a  început  să  nu  mi  se  mai  pară  nimic... 

Nu  ştiu  dacă  vă  mai  amintiţi...  am  menţionat  la  un  moment  dat  că 
am  scris  versuri...  pentru  mine...  dar...  am  renunţat  după  moartea 
bunicului  meu...  Poate  ar  fi  cazul... 

După  cum  bine  ştiţi,  în  viaţa  aceasta  m-am  căsătorit  târzior,  dar 
observ  că  „fetele”  au  fost  mai,  mai...  Posibil  să  fi  fost  şi  perioada  de  aşa 
natură... 

De  fel,  îmi  place  să  ajut,  să  dau  câte  o  palmă  peste  ceafă  pentru  a 
trezi  instinctele  (o  fac  şi  cu  soţul),  să  râd,  să  glumesc,  dar  şi  când  sunt 
călcată  pe  codiţă...  o,  mamă,  mai  bine  pleci  din  raza  mea  de  acţiune...  Nu 

ştiu  cât  sunt  de  războinică,  dar  de  un  lucru  sunt  sigură,  de  mai  multe  de 
fapt:  nu  tolerez  mârlănia,  hoţia,  minciuna...  iar  dacă  închid  un  ochi 
atunci  când  îmi  este  călcat  liberul  arbitru,  hmmm,  să  spunem  că...  nu  pot 
sta  cu  gura  închisă  şi,  mai  devreme  sau  mai  târziu,  le  torn  şi,  desigur,  fără 
drept  de  apel.  Şi  de  încurajat,  mă  încurajez  tot  singură...  cred  că  vine 
din...  „instinct”...  femeia  bărbat... 

Aveţi  dreptate,  DIN  NOU!  îmi  place,  face  parte  din  mine,  este  în 
sângele  meu:  conştiinţa  datoriei  împlinite  şi,  da,  uneori  nu  dorm  până  nu 
iese  treaba  aşa  cum  consider  eu  că  trebuie  să  iasă.  Ce  să  mai...  am 
insomnii.  De  exemplu:  nu  pot  să  dorm  dacă  aşternutul  nu  este  în  ordine 
şi  perdeaua  la  fel...  nu  reuşesc,  oricât  de  mult  aş  încerca.  La  fel  şi  dacă 
văd  o  pată  pe  jos,  mă  apucă  nervii...  stau,  mă  uit  la  ea,  mă  fac  că  nu  este 
acolo,  iară  mă  uit  şi,  în  final,  bâşti!  mopul  şi  răsuflu  uşurată. 

La  capitolul  amici/prieteni...  iară  aveţi  dreptate...  îi  ajut  cum  pot  şi 
atât  cât  pot,  încerc  să  mă  pun  în  pielea  lor,  în  afara  lor,  de  aproape  şi 
departe...  Ce  să  mai,  pe  aproape  toate  feţele,  şi  după  aia...  torn...  convine 
sau  nu...  spun...  iar  alegerea  le  aparţine  şi,  dacă  dau  chix,  vin  cu  codiţa 
între  picioare  cu  lozinca:  aveai  dreptate... 

Până  mai  acum  ceva  timp  fugeam  de  bucătăreală...  dar  de  când  am 
început  să  înţeleg  că  şi  bucătăria  face  parte  din  joc,  a  început  să  îmi  placă, 
amestec,  inventez,  adaug,  tai  până  iese  cum  vreau  eu.  Iar  cu  dulciurile, 
asta  da  poveste...  le  ador...  urmele  turcoaicei. 

Mă  gândeam  la  viaţa  petrecută  cu  familia,  bunicii...  am  fost  crescută 
de  bunici...  şi  mai  rar  un  sfârşit  de  săptămână  la  părinţi...  oricum  a  fost  o 
minunăţie...  îmi  plac  copiii  mult  de  tot,  am  văzut  că  am  şi  răbdare  cu  ei. 

O  altă  chestiune...  acum  îmi  place  să-l  ajut  pe  soţul  meu,  dar  din 
spate,  gen  umbră...  fă  aşa,  fă  aia  sau  ailaltă...  Nu  îmi  place  să  ies  în 
evidenţă. 

Acum  îmi  vine  în  minte...  am  o  „problemă”  cu  hainele  şi  încălţările... 
adică  nu  îmi  place  ce-i  la  modă,  nu  mi-a  plăcut  niciodată.  Am  gusturi 
„ciudate”  şi  rar  se  întâmplă  să  găsesc  ceva  pe  gustul  meu.  Tocmai  de 
aceea  mă  duc  mai  des  (vorba  vine)  în  bazar...  Acolo  este  aşa  de  multă 
culoare,  veselie  şi  am  de  unde  alege... 

Când  privesc  în  jur...  ce  mult  îmi  doresc  să  se  schimbe  mentalitatea, 
„cerşitul”  şi  aruncatul  pietrei  în  cel  mai  bun...  Sper  sincer...  Şi  mă  doare 
când  văd  că  oamenii  ajung  mai  răi  ca...  (nu  spun  animale,  pentru  că  ele 
au  Suflet)...  de  fapt,  personaje  ratate  pe  scena  vieţii...  Da,  sunt  pe  drumul 
bun  şi,  da,  este  bine,  frumos  şi  adevărat  tot  ce  mi  se  întâmplă.  Simt  şi 
încep  să  intuiesc...  dar...  ştiţi  cum  se  spune:  este  prea  frumos... 

Aveţi  dreptate...  „pap”  cărţile  de  ceva  timp.  După  o  pauză  de  câţiva 
ani,  am  reluat  „sportul”  şi  parcă  este  aer  pentru  mine...  şi  nu  am  idei  fixe, 
citesc  tot  ce  găsesc,  tot  ce  îmi  spune...  instinctul...  şi  pe  căldurile  astea 
este  remediul  perfect,  lângă  un  ceai  ori  cafea  şi  ventilator.  Prefer  să  citesc 
decât  să  colind  străzile  haihui,  aşa  cum  este  la  „modă”  pe  aici,  ori  să 
arunc  banii  pe  nimicuri.” 

GIULIA,  8  august  2012,  Italia 

Episodul  4  -  NIDRU 


Filipineza  NIDRU  MATAH  a  trăit  între  anii  1624-1688.  S-a  născut 
pe  insula  Samar,  aceasta  fiind  cuprinsă  între  marile  insule  Mindanao  (la 
sud)  şi  Luzon  (la  nord),  la  est  aflându-se  Marea  Filipinelor.  Părinţii  lui 
NIDRU  se  numeau  Urmun  (tatăl)  şi  Lukiri  (mama).  Cei  doi  soţi  au  avut 
nouă  copii:  trei  fete  (NIDRU,  Landu,  Daki)  şi  şase  băieţi  (Mohdu, 
Ludikar,  Hamdu,  Marrun,  Dakdu,  Umton).  Deşi  insula  Samar  se  afla  sub 
dominaţie  spaniolă,  populaţia  băştinaşă  încă  îşi  mai  păstra  credinţa 
islamică,  la  fel  ca  şi  familia  lui  NIDRU.  Urmun  făcea  comerţ  cu  fructe  şi 
legume,  oferindu-le  marinarilor  străini  în  schimbul  unor  baloturi  cu 
mătase  şi  diverse  articole  de  îmbrăcăminte.  Lukiri,  nevasta  lui,  cosea 
haine  femeieşti,  având  suficiente  cliente  cât  să  îşi  ocupe  toate  zilele  cu 
munca  ei.  Fetele  au  învăţat  să  îşi  ajute  mama  la  confecţionarea  hainelor, 
fiind  talentate  şi  având  multă  imaginaţie.  NIDRU,  fata  mijlocie,  se 
pricepea  la  confecţionarea  pălăriilor  şi  a  sandalelor  pentru  femei, 
meşteşug  învăţat  de  la  o  prietenă  a  mamei  sale,  Uhtu.  Cei  şase  băieţi  ai 
familiei  nu  au  avut  prea  multe  meserii  de  ales.  Fiind  săraci,  s-au 
îndreptat  spre  comerţul  cu  diverse  produse,  nedorind  să  plece  la  moarte 
pe  corăbiile  spaniole.  Mulţi  tineri  de  pe  insulă  se  urcaseră  pe  corăbiile 
stăpânilor,  dorind  să  vadă  lumea  muncind  ca  marinari,  dar  unul  singur 
supravieţuise,  întorcându-se  bolnav  acasă. 

NIDRU,  cea  mai  îndemânatică  dintre  fete,  a  fost  încurajată  de  fraţii 
ei  să  muncească  mult,  marfa  fiind  bine  vândută  chiar  şi  marinarilor 
străini.  La  16  ani  a  fost  cerută  în  căsătorie  de  Jose  Ferrando,  un  tânăr 
ofiţer  spaniol  care  îşi  construise  o  casă  pe  insulă.  La  27  de  ani,  Jose  făcea 
parte  din  trupa  militară  care  asigura  ordinea  în  zona  de  domiciliu  a 
familiei  Matah.  Plăcându-i  la  nebunie  aspectul  fizic  al  localnicelor,  Jose 
şi-a  ales-o  pe  frumoasa  NIDRU  drept  soţie,  convertind-o  la  catolicism. 
NIDRU,  extrem  de  supusă  şi  ascultătoare  faţă  de  bărbatul  său,  şi-a 
continuat  importanta  muncă  de  confecţioneră  a  veşmintelor  tradiţionale. 
Soţul  ei  a  angajat  o  lucrătoare  în  chioşcul  de  lângă  casă,  aceasta  vânzând 
cu  succes  creaţiile  stăpânei  sale.  Ca  soţie  de  ocupant  spaniol,  NIDRU  s-a 
bucurat  de  consideraţia  puţinelor  neveste  spaniole,  care  au  acceptat-o  în 
anturajul  lor.  Femeia  a  învăţat  repede  limba  spaniolă,  ceea  ce  i-a  deschis 
calea  spre  mica  societate  civilizată  întemeiată  de  stăpânii  hispanici. 

Bucurându-se  de  iubirea  şi  respectul  soţului,  mica  filipineză  a 
devenit  mamă  a  şapte  copii  (trei  fete  şi  patru  băieţi),  la  creşterea  cărora 
au  ajutat-o  părinţii  lui  Jose,  stabiliţi  şi  ei  pe  insulă.  Creaţiile  vestimentare 
ale  lui  NIDRU  au  ajuns  la  mii  de  femei,  ea  reuşind  să  lucreze  câte  ceva 
până  în  ultimele  luni  de  viaţă.  împlinind  60  de  ani,  mâinile  fiindu-i 
obosite  şi  umflate  de  prea  multă  muncă,  fata  cea  mare  (Lirna)  a  sfătuit-o 
să  se  ocupe  doar  de  confecţionarea  unor  obiecte  de  podoabă.  Lirna  a 
preluat  munca  de  croitorie,  sora  ei  Janna  s-a  ocupat  de  pălării,  iar  sora 
lor  cea  mică,  Minerva,  s-a  făcut  confecţioneră  de  sandale.  Mamei  NIDRU 

i-a  revenit  plăcerea  de  a  face  şiraguri  cu  perle  şi  mărgele  colorate,  brăţări 
şi  cercei.  Femeia  nu  putea  să  stea  degeaba  nici  la  bătrâneţe,  obişnuită 
fiind  să  muncească  din  copilărie.  Băieţii  ei  au  plecat  cu  toţii  să  lucreze  pe 
corăbii  spaniole,  reuşind  astfel  să  vadă  Spania,  ţara  de  origine  a  tatălui 
lor.  Doi  dintre  ei,  Eduardo  şi  Cassiro,  s-au  stabilit  în  Barcelona, 
căsătorindu-se  cu  fete  din  oraş.  Ceilalţi  doi  fii,  Umdal  şi  Marssal,  au 
preferat  să  rămână  lângă  părinţi,  ocupându-se  cu  afaceri  de  tot  felul. 

La  64  de  ani,  uimitoarea  NIDRU  se  pregătea  de  marele  ei  drum  fără 
întoarcere.  Se  simţea  obosită,  măcinată  pe  dinăuntru  de  o  boală 
necunoscută  de  vracii  autohtoni,  care  îi  scurta  viaţa  pe  măsură  ce  treceau 
zilele.  A  închis  ochii  într-o  noapte,  în  timpul  somnului,  nederanjându-şi 
bărbatul  cu  ultima  ei  suflare.  Fusese  o  fiinţă  discretă  întotdeauna, 
străduindu-se  să  nu-i  acapareze  pe  cei  din  jur  cu  problemele  ei  intime. 
Jose  şi  copiii  o  consideraseră  o  fiinţă  ca  nimeni  alta,  datorită  modestiei  şi 
hărniciei  pe  care  le  dovedise  întotdeauna.  Femeie  înţeleaptă,  mica 
filipineză  avusese  mereu  vorbe  de  încurajare  pentru  membrii  familiei  şi 
pentru  numeroasele  ei  prietene.  Jose,  greu  încercat  de  ocupaţia  lui 
militară,  a  ajuns  la  bătrâneţe  datorită  soţiei  sale,  care  l-a  încurajat  şi  l-a 
îngrijit  cu  infinit  devotament  atunci  când  era  bolnav. 


Nina  Petre 
7  septembrie  2012 


COMENTARIUL  GIULIEI 

„Sunt  fericită,  blocată,  fără  de  cuvinte...  din  nou...  Sincer,  vă  pot 
spune  că  din  totdeauna  m-am  simţit  atrasă  de  cultul  islamic...  de  haine, 
broboade,  felul  lor  de  a  fi...  al  femeilor...  Nu  supuse  bărbatului,  deşi 
aparent  aşa  este...  în  schimb,  cu  religia  catolică...  am  declarat  război...  Nu 
mă  atrage,  nu  îmi  place...  pur  şi  simplu  îmi  repugnă,  deşi  în  trecut  văd 
că...  m-am  lăsat  influenţată...  Ei  bine,  în  existenţa  asta,  nu. 

Observ...  lucrul  manual...  asta  înseamnă  răbdare  şi  atenţie...  am, 
desigur,  şi  îmi  place  să  îmi  bag  nasul  pe  unde  îmi  este  permis...  Ţin  minte 
că  bunica  avea  o  maşină  de  cusut  veche...  deşi  nu  funcţiona...  eu  tot  pe 
lângă  ea  stăteam  şi  mai  mult  pe  lângă  buni...  iarna  când  se  apuca  de 
croşetat,  făcut  şaluri,  cipicei...  vremuri  superbe  pentru  mine...  Poate  şi  de 
aici  mania  detaliului... 

La  capitolul  copiii...  sunt  pe  bară,  deşi  am  înţeles  că  voi  avea  doi... 
Cine  ştie...  Poate,  pe  undeva...  având  aşa  de  mulţi  în  trecut...  acum  amân 
decizia... 

Da,  uneori  mă  comport  ca  şi  o  cloşcă...  îmi  place  să  ascult,  să  ajut  cu 
un  sfat,  vorbă  bună  atunci  când  mi  se  cere  şi  de  mică  am  învăţat  să  Nu 
divulg  ce  aud,  pentru  mine,  un  secret  rămâne  secret,  prietenia  prietenie... 
şi  atunci  când  principiile  sunt  încălcate  cu  bună  ştiinţă...  sufăr,  plâng  şi 
Nu  înţeleg  de  ce...  rar  ţip  şi  urlu  şi  mai  nou  am  învăţat  să  tratez  cu 

indiferenţă...  aşa-zişii  prieteni.  Uneori  sunt  naivă,  recunosc...  mergeam 
pe  ideea  că  toţi  au  Ceva  bun  sub  mască,  dar...  când  am  descoperit  că 
minciuna  Nu  are  vârstă,  facultate,  poziţie  socială  şi  caracter...  am  început 
să  fiu  ceva  mai  selectivă  şi  de  aceea  cercul  meu  de  prieteni  adevăraţi  este 
destul  de  restrâns... 

Da,  vă  dau  dreptate...  lumea  asta  este  prea  tembelă,  prea  sclavi  şi  Nu 
doresc  Nici  măcar  să  încerce  a  sparge  „coaja  de  ou”...  şi  mă  doare...  deşi 
ar  trebui  să  Nu...  Uneori  chiar  îmi  doresc  sfârşitul  ăla  apocaliptic,  dar 
când  văd  atâtea  personaje  manipulabile  cu  ştiinţă  şi  fără...  mi  se  face  milă 
de  ei...  până  la  un  punct,  că  după  aia...  merg  pe  ideea:  dacă  alţii,  eu 
pot/putem,  atunci  oricine  cu  puţin  creieraş,  inimă  şi  curaj  o  poate  face... 
Sper  doar  la  un  viitor  mai  armonios...  mai  adevărat...  fără  ipocrizie, 
minciună,  manipulare... 

Asta  este  impresia,  la  cald.” 

GIULIA 
7  septembrie  2012 
Italia 


Episodul  5  -  ULLE 

Viaţa  norvegianului  ULLE  RISTOK  s-a  desfăşurat  între  anii  1530- 
1612.  El  a  văzut  lumina  zilei  într-o  mică  localitate  aparţinând  peninsulei 
Varanger,  aceasta  aflându-se  în  extremul  nord  al  Norvegiei.  Târguşorul 
în  care  s-a  născut  ULLE  este  astăzi  importantul  oraş  Varangerbotn. 
Părinţii  băiatului,  Umtol  (tatăl)  şi  Ardhe  (mama),  au  avut  trei  copii:  un 
băiat  (ULLE)  şi  două  fete  (Lurki,  Marni).  La  un  an  după  naşterea  lui 
ULLE,  familia  s-a  mutat  în  Nesseby,  o  localitate  de  pescari  situată  în 
apropierea  Fiordului  Varanger.  Umtol,  de  meserie  tâmplar,  şi-a  găsit  de 
lucru  la  construcţia  corăbiilor,  asigurându-şi  un  venit  suficient  pentru  a- 
şi  întreţine  familia. 

Ţara  sa  făcea  parte  din  Uniunea  de  la  Kalmar,  care  cuprindea 
Islanda,  Suedia,  Finlanda  şi  Norvegia,  toate  aflându-se  sub  hegemonia 
Danemarcei.  Această  asociere  forţată  a  condus  spre  dezvoltarea 
comerţului  maritim  şi  de  uscat  între  cele  cinci  ţări.  Micuţul  ULLE  avea  6 
anişori  când  situaţia  politică  a  ţării  s-a  schimbat  în  favoarea  ei:  regele 
Christian  III  al  Danemarcei  a  transformat  Norvegia  în  provincie  daneză, 
urmărind  dezvoltarea  activităţilor  economice  legate  în  special  de  minerit 
şi  comerţul  maritim.  Copiii  familiei  Ristok  au  crescut  în  condiţiile  unei 
vieţi  modeste,  învăţând  de  la  părinţii  lor  ce  însemna  munca  grea,  pentru 
a  avea  din  ce  să  trăiască. 

ULLE  şi-a  petrecut  copilăria  făcându-şi  de  lucru  pe  lângă  tatăl  său, 
arătându-se  interesat  de  tot  ceea  ce  era  legat  de  călătoriile  pe  apă. 
Povestirile  supravieţuitorilor  care  s-au  încumetat  să  navigheze  pe  apele 
periculoase  ale  Mării  Barents  îl  fascinau  pe  ULLE,  iar  el  îşi  promitea  că, 
atunci  când  va  fi  mare,  va  ajunge  în  ţări  mai  calde,  unde  oamenii  nu  ştiau 

ce  este  frigul  iernii.  Plecarea  surorilor  mai  mici,  Lurki  şi  Marni,  cu 
marinari  sosiţi  din  sudul  Europei  l-a  convins  pe  tânărul  de  20  de  ani  să 
îşi  caute  norocul  pe  alte  meleaguri.  Spre  disperarea  părinţilor,  i-a  anunţat 
că  va  pleca  mai  departe  decât  surorile  lui,  dorind  să  afle  ce  ţări  se  aflau 
dincolo  de  apele  Mediteranei.  Nedorind  să  îi  lase  singuri  în  micul  port 
norvegian,  ULLE  i-a  luat  pe  corabia  unde  muncea  cumnatul  său  Frank, 
un  scoţian  stabilit  în  Franţa  după  căsătoria  cu  Lurki.  Acostând  la 
Gibraltar,  ULLE  şi-a  luat  rămas  bun  de  la  părinţi,  lăsându-i  în  grija  lui 
Frank,  urcându-se  apoi  pe  o  corabie  care  l-a  dus  până  în  Alger. 

Priveliştea  uimitoare  oferită  de  somptuosul  oraş  aflat  pe  ţărmul 
Mediteranei  aproape  că  i-a  luat  minţile  tânărului  venit  din  ţinuturile 
friguroase,  locuite  cândva  de  navigatorii  vikingi.  Purta  în  sufletul  său 
setea  de  cunoaştere  a  strămoşilor  săi,  ajunşi  până  pe  continentul  nord- 
american.  Sătul  de  chinurile  îndurate  pe  cele  două  corăbii  cu  care  venise, 
şi-a  făcut  planuri  mari  de  viitor  pentru  cunoaşterea  ţării  în  care  poposise. 
Simţind  nevoia  unei  vieţi  de  familie,  s-a  căsătorit  cu  o  italiancă  stabilită 
în  Alger  împreună  cu  părinţii  şi  fratele  ei  mai  mic.  Giovanna  cunoştea 
bine  oraşul,  însoţindu-şi  tatăl  care  vindea  pe  străzi  haine  cusute  de  mama 
ei.  Fata  avea  17  ani  când  a  făcut  nunta  cu  ULLE,  înţelegându-se  cu  el  mai 
mult  prin  semne  timp  de  câteva  luni,  până  când  l-a  învăţat  să  se  exprime 
în  italiană  şi  arabă.  Locuind  în  casa  socrilor,  tânărul  soţ  simţea  că  se 
sufocă.  Dorinţa  lui  cea  mai  aprigă  era  să  plece  la  drum  pe  uscat,  spre  a 
cunoaşte  mai  profund  ţara  care  îl  adoptase.  Urmările  dominaţiei 
otomane  se  făceau  simţite  peste  tot.  înţelegându-se  bine  cu  Orlando, 
cumnatul  său,  care  avea  23  de  ani,  au  stabilit  împreună  să  înceapă 
transportul  de  mărfuri  cu  cămile,  traversând  zonele  deşertice.  S-au 
ocupat  cu  această  periculoasă  activitate  timp  de  3  ani,  în  decursul  cărora 
au  venit  acasă  doar  de  câteva  ori.  Revenind  dintr-o  lungă  călătorie,  ULLE 
şi-a  găsit  nevasta  hrănindu-şi  pruncul  născut  în  urmă  cu  două  luni. 
Marea  surpriză  a  cunoaşterii  fiului  său  l-a  determinat  pe  ULLE  să 
renunţe  la  drumurile  prin  ţară.  Dorinţa  de  a-şi  creşte  băiatul,  care 
devenea  din  ce  în  ce  mai  frumos  şi  mai  isteţ,  i-a  potolit  bărbatului  setea 
de  călătorii  îndepărtate. 

La  30  de  ani  şi  având  doi  copii  de  crescut,  ULLE  era  din  ce  în  ce  mai 
nemulţumit  de  comerţul  cu  fructe,  din  care  câştiga  foarte  puţin. 
Giovanna  contribuia  şi  ea  la  veniturile  familiei,  vânzând  împreună  cu 
mama  ei  la  piaţă  şiraguri  cu  mărgele  confecţionate  de  ele.  Arindo  şi 
Imeria  creşteau  frumos,  ajutându-şi  părinţii  la  treabă  atât  cât  îi  ţineau 
puterile.  Imeria  avea  talent  la  confecţionarea  obiectelor  de  podoabă, 
petrecând  multe  ore  pe  zi  alături  de  meşteşugarii  din  piaţă,  străduindu-se 
să  le  fure  meseria.  La  12  ani,  fata  a  fost  primită  ca  ucenică  la  un  meşter 
bijutier,  datorită  imaginaţiei  şi  îndemânării  sale.  Pentru  Imeria,  munca  la 
atelier  reprezenta  o  plăcere  deosebită.  Moştenise  talentul  de  la 
străbunicul  ei  italian,  Roniro,  care  murise  în  Padova.  Plăcerea  de  a  lucra 
bijuterii  a  transformat-o  pe  Imeria  în  salvatoarea  familiei  sale.  Treptat,  în 
anii  următori,  fata  a  strâns  banii  necesari  deschiderii  atelierului  personal, 

antrenând  în  jurul  ei  toată  familia.  ULLE,  Orlando  şi  soţul  ei,  Ahmed,  îi 
aduceau  metale  şi  pietre  preţioase,  dar  se  ocupau  şi  cu  plasarea  mărfii 
către  clienţii  bogaţi. 

ULLE  a  muncit  până  în  apropierea  ceasului  plecării  definitive.  îi 
plăcea  să  discute  ore  întregi  cu  clienţii,  povestindu-le  viaţa  lui,  începând 
cu  amintirile  din  primii  ani  de  viaţă.  Era  un  om  cinstit,  cumsecade,  sincer 
şi  paşnic.  îşi  adora  nevasta,  copiii  şi  nepoţii.  în  zilele  de  odihnă,  le 
povestea  la  nesfârşit  ce  văzuse  în  tinereţe  prin  ţinuturile  pe  care  le 
vizitase.  împlinind  82  de  ani  şi  simţindu-se  obosit  de  viaţă,  bărbatul  şi-a 
pregătit  familia  şi  prietenii  cu  gândul  că  se  îndrepta  spre  drumul  fără  de 
întoarcere.  A  închis  ochii  într-o  seară,  pe  când  îi  povestea  Giovannei  ce 
frig  era  în  ţara  lui  natală.  îl  cuprinsese  dintr-o  dată  răceala  morţii  şi  dorul 
de  părinţii  săi,  care  trecuseră  de  mult  la  cele  veşnice. 


Nina  Petre 
1  octombrie  2012 


COMENTARIUL  GIULIEI 

„Norvegia...  viaţă  frumoasă,  cinstită,  curată,  onestă  într-o  ţară  pe 
care  o  îndrăgesc  foarte  tare  din  fotografii  şi,  acum,  din  poveşti  şi  fapte... 
De  muncă  grea...  dacă  se  poate  numi...  săpat,  copilit  de  roşii,  văruit,  bătut 
covoare,  văzut  cum  se  face  săpun  şi  ţuică...  am  avut  parte  şi  în  copilărie... 
Am  fost  ajutor  de  nădejde  al  bunicii,  dar  vă  spun  sincer  că  nu  aş  schimba 
nici  măcar  o  virgulă  din  ce  a  fost  şi  cred  că...  aş  mai  repeta  experienţa... 
pentru  că  îţi  dă  aşa  o  senzaţie  de  bine...  de  stăpân  al  lumii...  de...  pot  face 
orice  cu  mâinile  mele  şi  ochii  îndreptaţi  spre  cer... 

De  mică  m-a  atras  iarna,  zăpada,  zgomotul  lemnelor  şi  al  cărbunelui 
în  sobă...  fumul  gros  ce  făcea  contrast  cu  zăpada  groasă...  mere  coapte  pe 
sobă,  vin  fiert...  ciorapi  croşetaţi  de  lână...  Doamne,  ce  viaţă  de  viaţă... 
minune,  ce  să  mai...! 

Eiii...  pe  partea  cu  călătoriile  pe  apă...  locuim  într-un  sătuc  portuar 
cu  gardă  portuară  şi  far...  vase  de  pescari  ancorate  pe  ici,  pe  colo,  cele  de 
croazieră  care  se  mai  opresc  vara  cu  turişti...  şi  zone  îngrădite  pentru  a 
creşte  diverse  specii  de  peşti...  Din  toată  chestia  asta  nu  mă  atrage... 
nimic...  Nici  peştele  să-l  mănânc...  din  cauza  mirosului.  Nici  să  colind  cu 
vreo  barcă  sau  cum  este  moda  aici...  închiriezi  un  vaporaş,  mini  iaht...  te 
duci  câţiva  metri  în  larg  şi  stai  cu  burta  la  soare...  nu  este  de  mine... 

Sincer...  îmi  plac  ţările  arabe.  Am  cunoscut  băieţi  din  Maroc,  Egipt, 
Pakistan,  India  şi  îmi  plac...  au  un  aşa  bun  simţ,  modestie,  un  zâmbet  din 
acela  adevărat,  că  îmi  vine  să  îi  iau  cu  mine  acasă.  Chiar  dacă  pe  unii 
dintre  ei  îi  văd  mai  rar...  când  trecem  pe  la  magazinul  unde  lucrează, 
imediat  îşi  aduc  aminte  de  noi...  ce  mai  faceţi,  sunteţi  bine,  aveţi  grijă  de 
voi...  parcă  ne-am  cunoaşte  din  tinereţe  (tot  de  mică  îmi  plăcea  limba 
arabă...  hmm...) 

Lucrul  ăsta  nu  îl  pot  spune  în  schimb  despre  italieni...  Şi  când  mă 
gândesc...  de  mică  m-a  atras  limba  lor...  părea  melodioasă...  poate  pentru 
că  ascultam  Romina  şi  Albano,  Toto...  Dar  acum...  trăind  printre  ei...  o, 
mamă,  ce  deziluzie...  nu  aş  recomanda  nimănui  să  vină  pe  aici...  decât 
dacă  are  dorinţa  de  a  fi  maltratat  verbal,  privit  de  sus  cu  multă 
superioritate  de  2  lei,  criticat  şi  acuzat...  cam  asta  se  întâmplă  la 
început...  după  care...  îţi  trebuie  cât  de  cât  tupeu  pentru  a  reuşi...  Şi  cum 
nu  prea  am  tupeu...  prefer  să  mă  retrag  în  liniştea  şi  pacea  mea...  citind, 
meditând,  ascultând  muzică,  udând  cele  câteva  flori...  şi  bucurându-mă 
atunci  când  ieşim  pe  undeva  să  miros  pur  şi  simplu  pământul,  iarba, 
copacii,  florile... 

Ce  este  drept...  şi  mie  îmi  place  să  povestesc,  dar  nu  oricui  şi 
oricum...  Foarte  puţini  sunt  cei  care  mă  cunosc,  cât  de  cât...  Singura 
persoană  care  mă  ghicea  din  priviri  a  fost  bunica...  Sunt  fericită  şi 
onorată  pentru  că  am  aşa  o  specială  şi  minunată  moştenire...  Bănuiesc  că 
trebuie  să  duc  mai  departe  munca  lăsată  de  ei... 

Daaa,  sunt  „cap  tare”,  cum  îmi  spune  soţul,  cu  cinstea,  mândria  şi  a 
fi  civilizat...  şi  am  descoperit  că  ţin  cu  dinţii  la  ideea  de  principiu  şi  nu  mă 
abat...  ar  însemna  să  îmi  plec  capul  şi  nu-i  de  mine...  Mai  bine  să  plângă 
mama  lor  decât  eu!  Chiar  şi  plecarea...  a  fost  una  de  poveste...  frumoasă... 
Da,  trebuie  să  descopăr  cumva  de  ce  tocmai  un  soţ  italian  în  viaţa  asta  şi 
de  ce  îi  place  aşa  de  tare  bucătăria  noastră...  că  doar  el  a  crescut  cu  iaurt, 
ciorbă  şi  multe  sărmăluţe  şi  din  când  în  când  ţuică.” 

GIULIA 
1  octombrie  2012 
Italia 


Episodul  6:  ARITINA 

ARITINA  KEMOLU  a  văzut  lumina  zilei  într-o  mică  localitate  din 
Grecia  situată  pe  insula  Korfu  (Kerkira),  care  astăzi  se  numeşte 
Giannades.  Viaţa  ARITINEI  s-a  desfăşurat  între  anii  1441-1503.  Părinţii 
ei,  Kandas  (tatăl)  şi  Ellira  (mama),  au  avut  cinci  copii:  trei  fete 
(ARITINA,  Ionia,  Akira)  şi  doi  băieţi  (Dimitrios,  Hessus).  Kandas 
muncea  pe  un  vas  pescăresc  veneţian,  întorcându-se  acasă  doar  la 
sfârşitul  săptămânii.  întreaga  insulă  aflându-se  sub  dominaţia  veneţiană, 
populaţia  săracă  trăia  mai  mult  din  pescuit  şi  comerţ,  ambele  ocupaţii 
aflându-se  sub  controlul  celor  care  îi  stăpâneau  teritoriul.  împlinind  5 
anişori,  ARITINA  şi-a  auzit  de  mai  multe  ori  părinţii  discutând  despre 
plecarea  definitivă  de  pe  insulă,  unde  cei  doi  copii  ai  lor  nu  aveau  niciun 
viitor.  ARITINA  era  cel  de-al  doilea  copil  născut  de  mama  sa,  primul 
fiind  Dimitrios,  mai  mare  decât  ea  cu  3  ani.  Fetiţa  încă  nu  împlinise  6  ani 
când  părinţii  au  vândut  întreaga  gospodărie  şi  au  pornit  la  drum,  în 
căutarea  norocului.  Ellira  păstrase  legătura  cu  părinţii  şi  fraţii  ei,  care 
locuiau  cu  toţii  în  Atena.  Acesta  era  oraşul  în  care  ea  se  născuse  şi  trăise 

până  la  17  ani,  când  fugise  cu  iubitul  ei,  marinarul  Kandas,  căsătorindu- 
se  apoi  cu  el  pe  insula  Korfu.  Din  păcate,  Kandas  nu  reuşise  să  îi  ofere 
Ellirei  viaţa  de  vis  despre  care  îi  vorbise  când  ea  încă  se  mai  afla  în  Atena. 
Văzând  că  lipsurile  se  ţineau  lanţ  în  modesta  lor  gospodărie,  femeia  şi-a 
amintit  de  vorbele  rostite  de  mama  ei,  Kristina,  înainte  de  a  se  despărţi: 
„Fata  mamii,  dacă  nu  îţi  va  fi  bine  acolo,  întoarce-te  la  noi,  unde  vei  găsi 
întotdeauna  înţelegere,  un  loc  de  dormit  şi  o  farfurie  cu  mâncare!”. 

Familia  Ellirei  s-a  ţinut  de  cuvânt,  ajutându-i  pe  refugiaţi  cu  tot  ce  i- 
a  fost  posibil.  Casa  din  Atena  era  încăpătoare,  iar  viaţa  localnicilor,  destul 
de  bună.  Oraşul  se  afla  sub  dominaţia  cruciaţilor  latini,  având  onoarea  de 
a  reprezenta  sediul  unui  ducat.  Kandas  şi-a  găsit  de  lucru  pe  un  vas  de 
pescuit,  fiindcă  altă  meserie  nu  cunoştea.  Uneori  o  lua  cu  el  pe  ARITINA, 
care  căpătase  o  adevărată  pasiune  pentru  munca  pescarilor.  O  fascina 
întinderea  mării,  cu  toată  splendoarea  ei,  dar  o  uimeau  peste  măsură 
vietăţile  ciudate  care  se  zbăteau  în  plasele  pescăreşti. 

Libertatea  ARITINEI  a  durat  doar  până  la  15  ani,  când  trupele 
otomane  au  cucerit  Atena.  Kandas  a  rămas  fără  vechiul  loc  de  muncă, 
fiind  nevoit  să  se  umilească  la  picioarele  noilor  negustori,  turci  de  data 
aceasta,  pentru  a-i  da  ceva  de  lucru.  Omul  avea  cinci  copii  de  întreţinut, 
iar  nevasta  lui,  bolnavă  cu  rinichii,  abia  se  descurca  prin  casă,  fiind 
mereu  ajutată  de  fetele  ei.  Negustorul  cu  care  se  împrietenise  Kandas 
avea  24  de  ani,  era  originar  din  Anatolia  şi  venise  în  oraş  odată  cu  primii 
soldaţi  otomani.  Iusuf  l-a  angajat  pe  Kandas  la  descărcarea  şi  sortarea 
mărfurilor  aduse  de  corabia  lui  din  Turcia.  Munca  era  grea  şi  obositoare, 
dar,  fiind  ajutat  de  fiul  cel  mare,  Dimitrios,  Kandas  a  rezistat  timp  de 
câţiva  ani,  până  când  ARITINA  a  devenit  o  doamnă  cu  bani,  gata  oricând 
să  îşi  ajute  părinţii  şi  fraţii.  S-a  întâmplat  că  Iusuf,  îndrăgostindu-se  de 
ARITINA,  a  cerut-o  în  căsătorie.  Fata  l-a  plăcut  pe  turc,  fiindcă  era  înalt, 
voinic  şi  vorbea  frumos  pe  limba  lui.  Au  făcut  nunta  după  ce  ARITINA  a 
trecut  la  religia  musulmană,  dorind  să  îi  fie  pe  plac  alesului  său.  Pasul 
făcut  de  tânăra  fată  pe  calea  vieţii  s-a  dovedit  a  fi  cât  se  putea  de 
promiţător.  Iusuf  a  cumpărat  o  casă  mare  în  oraş,  a  angajat  două  slujnice 
şi  un  paznic,  iar  viaţa  familiei  sale  a  decurs  în  linişte,  ferită  de  ochii 
invidioşi  al  vecinilor.  Turcul  şi-a  apărat  nevasta  şi  copiii  ca  şi  cum  s-ar  fi 
aflat  în  permanenţă  pe  un  front  de  război.  Văzuse  multe  nenorociri  în 
copilărie  şi  adolescenţă,  iar  după  ce  s-a  apucat  de  negustorie  a  învăţat  să 
îşi  protejeze  averea  şi  propria  fiinţă. 

Ajunsă  doamnă  bogată,  locuind  într-o  casă  în  care  avea  tot  ce  îşi 
dorea,  ARITINA  s-a  preocupat  cel  mai  mult  de  binele  familiei,  lăsându-şi 
la  o  parte  vechea  pasiune,  pescuitul.  A  făcut  câteva  drumuri  pe  apă  în 
corabia  lui  Iusuf,  dorind  să  îi  cunoască  rudele  rămase  în  Anatolia.  După 
naşterea  ultimului  copil,  al  şaptelea,  femeia  a  devenit  comodă,  preferând 
să  stea  mai  mult  în  casa  şi  în  grădina  lor.  ARITINA  şi-a  dorit  încă  de  mică 
să  devină  o  soţie  şi  o  mamă  excelentă,  având-o  drept  model  pe  Ellira. 
Căsătorindu-se  cu  alesul  inimii,  a  considerat  că  norocul  imens  pe  care 
viaţa  i-1  oferise  trebuia  răsplătit  cu  strădaniile  ei  de  femeie  măritată  şi 

viitoare  mamă.  Timp  de  62  de  ani,  cât  i-a  fost  durata  vieţii,  ARITINA  nu 
a  uitat  nicio  clipă  că  îi  datorează  bărbatului  său  o  recunoştinţă  fără 
margini,  pentru  că,  dintr-o  biată  fată  săracă,  o  transformase  într-o 
nevastă  fericită,  bogată  şi  respectată  de  întregul  oraş.  I-a  mai  fost 
recunoscătoare  lui  Iusuf  fiindcă  o  ajutase  să  aducă  pe  lume  şapte  copii 
superbi,  care  i-au  adus  mari  bucurii  prin  comportarea  lor  demnă  şi 
iubitoare  de  părinţi.  Fetele  lor,  patru  la  număr,  s-au  măritat  cu  militari  şi 
negustori  turci,  toate  ajungând  adevărate  doamne,  ca  şi  mama  lor.  Cei 
trei  băieţi  au  luat  calea  armelor,  devenind  militari  demni  de  încrederea 
sultanului  pe  care  l-au  slujit.  ARITINA  ar  fi  murit  fericită  dacă  nu  ar  fi 
chinuit-o  boala  de  rinichi,  aşa  cum  i  se  întâmplase  şi  mamei  sale,  Ellira. 
în  acele  vremuri  nu  existau  leacuri  eficiente  pentru  suferinţele  renale. 
Când  nu  mai  puteau  suporta  durerile  atroce,  bolnavii  închideau  ochii, 
scăpând  de  toate  necazurile  vieţii  pe  care  o  părăseau.” 


Nina  Petre 
25  octombrie  2012 


COMENTARIUL  GIULIEI 

„O  altă  minunată  viaţă  cu  bune  şi  cu  mai  puţin  bune...  începutul  este 
ca  şi  în  această  viaţă  greu,  dar  frumos,  plăcut  şi  plin  de  respect,  educaţie 
şi  morală...  încep  a  se  lega  iţele...  vas  pescăresc...  veneţian...  Italia... 
tocmai  ce  vă  scrisesem  data  trecută  că  îmi  place  limba  italiană  şi  nu 
înţelegeam  de  ce,  cum  şi  pentru  ce...  comunicarea  este  cheiţa...  Adevărul 
este  că  sunt  o  fire  mai  curioasă,  de  genul  de  ce  aşa  şi  nu  aşa...  îmi  place  să 
cunosc,  să  văd,  să  admir...  chiar  şi  apa,  marea,  dar  în  viaţa  asta  mai  de  la 
distanţă,  ori  pe  ţărmul  mării  când  nu  este  nimeni...  îmi  place  sunetul 
făcut  de  valuri  şi  spuma  ce  atinge  nisipul... 

Observ  că  am  luat  ca  soţ  tot  un  musulman...  nu  este  prima  dată  şi 
acum  îmi  vin  alte  şi  alte  confirmări  la:  de  ce  îmi  place  viaţa  lor,  de  ce  îmi 
plac  veşmintele  femeilor,  de  ce  îmi  plac  dulciurile  lor,  de  ce  îmi  place 
muzica  lor,  de  ce  mi-am  dorit  să  învăţ  singură  limba  arabă  şi  nu  am 
reuşit,  dar  cu  toate  astea  îmi  place  muzicalitatea  ei... 

Am  instinctul  de  „cloşcă”...  toţi  să  fie  bine  sănătoşi,  frumoşi  şi  să 
aibă  o  viaţă  decentă...  şi  am  puterea  sacrificiului  destul  de  bine 
dezvoltată,  dar  nu  pentru  toţi  şi  toate...  este  dezvoltat  pentru  cine  trebuie, 
atât  cât  trebuie...  De  exemplu,  pentru  bunica  mea...  am  lucrat  4  ore  de 
acasă,  ea  paralizată,  în  fine,  tot  tacâmul  ce  trebuie  făcut  unui  om  aflat  la 
pat...  dormeam  3,  4  ore  pe  zi,  de  mâncat...  doar  o  dată  pe  zi,  seara,  o 
bucată  de  pâine  cu  brânză,  până  la  sfârşit;  nu  regret  nimic  şi  dacă  va  mai 
fi  să  fie,  voi  repeta  totul  şi  poate  mai  mult  decât  atât,  pentru  că  am  făcut 
totul  din  şi  cu  iubire...  Sincer,  nu  mă  văd  cu  femei,  doamne  care  să  îmi 
cureţe  casa,  deşi  pot  fi  unele  situaţii  în  care  este  nevoie  şi  de  ajutor  din 
afară. 

Văd  şi  numărul  mare  al  urmaşilor...  momentan  suntem  pe  zero,  dar 
nu  se  ştie  niciodată...  un  pui  de  om...  Vă  spun  sincer,  când  am  toane,  ca 
fiecare,  prefer  să  tac,  să  mă  închid  în  carapace...  să  îmi  ling  rănile  pe 
româneşte  şi  după  aceea  să  ies  cu  fruntea  sus...  nu  îmi  place  să  fiu 
bolovan  pe  umerii  altuia...  Da,  tind  să  cred  că  aveţi  dreptate...  poate  a 
ajuns  momentul  în  care  să  mă  bucur,  să  iubesc  şi  să  accept  iubirea  fără  să 
îmi  fac  mari  procese  de  conştiinţă...  a  ajuns  momentul  să  mă  bucur  de 
viaţă  şi  de  tot  ce  îmi  oferă...  fără  să  îmi  fac  probleme  de  genul:  de  ce 
tocmai  mie?  De  acum  voi  gândi:  de  ce  nu  şi  mie? 

ACUM  CIREŞICA  DE  PE  TORT:  am  avut  probleme  cu  rinichii!!!  Am 
stat  la  pat  cu  dureri  atroce,  pe  antibiotice,  ceai  şi  tot  tacâmul  aproape  o 
lună,  dar  a  trecut...  din  când  în  când  mai  apare  câte  un  firicel  de  nisip, 
dar  trece  cu  ceai...  şi  asta  se  întâmpla  mai  acum  5/6  ani...  şi  de  atunci  am 
devenit  mai  atentă  la  tot  ce  înseamnă  natural  şi  viaţă  în  echilibru... 
mişcare  în  aer  curat...  Dacă  aţi  şti  cât  îmi  este  dor  de  parfum  de  munte, 
de  pini,  de  brazi...  offf,  Doamne...  cred  că  atunci  când  voi  da  nas  în  nas  cu 
aşa  ceva,  pup  pământul  de  sub  picioare...” 


GIULIA 
25  octombrie  2012 
Italia 


NINA  PETRE  -  Vieţile  anterioare  ale  spiritului  Voi.  1 


pag.  135 


ILINCA 


Prezentare 

în  liceu,  ILINCA  şi-a  dorit  să  urmeze  Medicina,  însă  din  cauza 
insistenţelor  familiei  a  urmat  Finanţe-Bănci.  A  rămas  cu  regretul  de  a  nu 
fi  ajuns  medic,  deşi  a  avut  mereu  plăcerea  de  a  munci  în  domeniul 
bancar,  precum  şi  satisfacţii  materiale.  în  actuala  viaţă  are  un  spirit 
justiţiar  înnăscut.  Datorită  lui  nu  suportă  nedreptatea.  Simte  nevoia  unor 
preocupări  care  să  îi  hrănească  sufletul.  Recent  s-a  apropiat  de 
domeniul  terapiilor  naturale. 


Nina  Petre 
15  ianuarie  2014 


EPISOADE  SPIRITUALE  COMENTATE 
®  Edith  Norwick  (1897-1942) 

®  Aleuh  Kadwari  (1802-1873) 


EPISODUL  1  -  EDITH 

Eroina  episodului  nr.i  este  scoţiană  EDITH  NORWICK.  Viaţa  ei  s-a 
desfăşurat  între  anii  1897-1942.  EDITH  s-a  născut  în  oraşul  Kirkcaldy, 
port  la  Marea  Nordului,  situat  pe  ţărmul  Golfului  Forth.  Părinţii  ei  se 
numeau  Randeck  şi  Astrid.  Soţii  Norwick  au  avut  trei  copii:  două  fete 
(EDITH,  Norrah)  şi  un  băiat  (Lorrand).  Randeck  era  comerciant  de 
băuturi,  veniturile  sale  fiind  completate  de  salariul  lui  Astrid.  Aceasta 
lucra  ca  profesoară  de  limba  engleză  la  un  liceu  din  oraş.  Copiii  au 
crescut  într-o  atmosferă  tensionată,  suportând  neobositele  discuţii  dintre 
părinţi,  provocate  în  mare  parte  de  gelozia  tatălui  şi  consumul  exagerat 
de  alcool,  inevitabil  pentru  un  negustor  ca  Randeck.  Bunicii  din  partea 
mamei  au  avut  un  rol  important  în  formarea  personalităţii  celor  trei 
nepoţi.  Bunicul  Dannor  şi  bunica  Luske  şi-au  ajutat  nepoţii  să  crească 
tineri  bine  educaţi,  oameni  cu  bun  simţ  şi  respect  faţă  de  membrii 
societăţii.  Dintre  cele  două  fete,  doar  EDITH  a  urmat  aceeaşi  profesie  ca 
şi  mama  ei.  Sora  sa,  Norrah,  s-a  căsătorit  la  18  ani  cu  un  negustor  din 
Ediburgh,  renunţând  să  mai  înveţe  carte.  Unicul  băiat,  Lorrand,  a  devenit 
fabricant  de  băuturi,  asociindu-se  cu  tatăl  său  la  comercializarea 
acestora.  Restaurantul  deschis  de  ei  în  centrul  oraşului  le-a  adus  o  avere 
suficient  de  mare  ca  să  trăiască  liniştiţi. 


NINA  PETRE  -  Vieţile  anterioare  ale  spiritului  Voi.  1 


pag.  136 


Urmărind  evoluţia  eroinei  noastre,  o  putem  găsi  pe  EDITH  studentă 
la  prestigioasa  Universitate  din  Edinburgh,  absolvind  cu  succes 
facultăţile  de  Biologie  şi  Chimie  în  anul  1921.  Locuind  la  sora  ei  mai 
mare,  Norrah,  a  avut  ocazia  să  îl  cunoască  pe  Mark  Ravill,  avocatul  care 
deservea  interesele  soţului  acesteia,  Marcial.  Fiind  un  prieten  şi  vizitator 
fidel  în  casa  lui  Marcial,  Mark  a  avut  deseori  ocazia  să  discute  cu  EDITH. 
La  îndemnul  lui  Mark,  tânăra  profesoară  de  Biologie  şi  Chimie  la  un  liceu 
din  oraş  a  dat  concurs  pentru  ocuparea  unui  post  de  asistent  la  facultatea 
pe  care  o  absolvise.  Reuşind  la  complicatul  examen,  a  devenit  cadru 
universitar  pe  postul  de  asistentă  la  catedra  de  Biologie.  Nemaiputând  de 
bucurie,  Mark  a  felicitat-o  şi  a  cerut-o  în  căsătorie.  Nunta  s-a  făcut 
repede,  iar  EDITH  s-a  mutat  în  casa  impunătoare  a  soţului.  Părinţii  lui 
Mark  locuiau  la  ţară,  unde  aveau  o  fermă  care  le  aducea  anual  venituri 
importante.  Cu  banii  primiţi  de  la  părinţi  îşi  cumpărase  Mark  vila 
superbă  în  care  locuia.  La  căsătoria  cu  EDITH,  bărbatul  avea  deja  30  de 
ani,  trecuse  prin  câteva  decepţii  sentimentale,  avea  mulţi  bani  puşi 
deoparte  şi  era  dornic  să  ducă  o  viaţă  de  familie  armonioasă.  Devenise 
avocat  renunţând  la  cariera  militară.  După  absolvirea  unui  liceu  militar, 
se  înscrisese  la  facultatea  de  Drept,  preferând  să  aibă  o  meserie  mai 
paşnică.  Dar  şi  ca  avocat  de  succes,  tot  un  luptător  rămăsese. 

Până  la  începutul  celui  de-al  Doilea  Război  Mondial,  viaţa  soţilor 
Ravill  a  fost  liniştită,  plină  de  evenimente  plăcute  şi  de  importante 
realizări  profesionale.  Mark  avea  procese  grele  din  care  câştiga  foarte 
bine,  iar  soţia  lui  primea  un  salariu  frumos  la  Universitate.  Pe  Helloise, 
mama  ei  a  născut-o  la  27  de  ani.  Fratele  ei,  Michell,  a  sosit  cu  2  ani  mai 
târziu.  Nimic  nu  părea  să  le  tulbure  liniştea  celor  din  familia  Ravill. 
Regele  George  V  conducea  bine  Regatul  Unit  al  Marii  Britanii,  care  fusese 
constituit  în  anul  1707,  prin  unirea  celor  două  regate,  al  Scoţiei  şi  al 
Angliei.  în  anul  1936,  la  conducerea  Regatului  Unit  a  ajuns  monarhul 
George  VI,  aparţinând  dinastiei  de  Windsor.  Lui  şi  ministrului  de  război 
Winston  Churchill  le-a  revenit  misiunea  istorică  a  participării  Marii 
Britanii  la  cel  de-al  Doilea  Război  Mondial  şi  înfrângerea  Germaniei 
hitleriste. 

Pe  data  de  3  septembrie  1939  a  fost  introdus  serviciul  militar 
obligatoriu.  Helloise  abia  intrase  la  liceu,  iar  fratele  ei  se  pregătea  să 
devină  şi  el  licean.  Mama  lor  îşi  programa  zilnic  tot  ce  avea  de  făcut, 
fiindcă  altfel  nu  ar  fi  reuşit  să  ducă  la  bun  sfârşit  toate  treburile  de  acasă 
şi  de  la  facultate.  Vestea  intrării  în  război  împotriva  Germaniei  a  sosit  ca 
un  trăsnet  în  familia  Ravill,  la  fel  ca  în  întreaga  Scoţie,  pe  data  de  2 
septembrie  1939.  în  ziua  de  1  ianuarie  1940,  pe  teritoriul  ţării  a  fost 
decretată  mobilizarea  generală.  Avocatul  Mark  Ravill,  absolvent  al 
liceului  militar,  a  fost  trimis  pe  frontul  din  peninsula  scandinavă.  Familia 
a  primit  veşti  sporadice  de  la  el,  prin  scrisori  aduse  cu  mare  greutate. 
Mark  ajunsese  în  Norvegia  făcând  parte  din  trupele  combatante  terestre 
încă  de  la  mijlocul  lunii  aprilie.  în  2  iunie,  corpul  expediţionar  britanic 
din  care  făcea  parte  Mark  a  fost  puternic  bombardat  de  către  flota 

germană  în  oraşul  norvegian  Narwik.  Vestea  dispariţiei  la  datorie  a 
militarului  scoţian  a  sosit  cu  întârziere  în  familia  lui.  Eroul  Mark  Ravill, 
ale  cărui  rămăşiţe  fuseseră  spulberate  de  suflul  unei  explozii  puternice, 
nu  a  putut  fi  înmormântat.  Piatra  din  cimitir  care  îi  purta  numele  nu 
adăpostea  sub  ea  nimic  din  trupul  său.  Soţia  şi  copiii  plângeau  zilnic  în 
faţa  portretului  celui  dispărut. 

EDITH,  îmbolnăvindu-se  grav  de  inimă,  a  reuşit  să  mai  trăiască  încă 
2  ani.  Nu  s-a  plâns  niciodată  în  faţa  copiilor  de  durerile  ei  fizice  şi 
sufleteşti.  S-a  dus  la  serviciu  zi  de  zi,  studenţii  învăţând  carte  de  la  ea  fără 
a  bănui  că  de  multe  ori  profesoara  lor  abia  mai  reuşea  să  se  ţină  pe 
picioare.  EDITH  dorea  ca  fiul  şi  fiica  ei  să  îşi  termine  studiile  liceale,  ca 
după  aceea  să  se  înscrie  la  facultate.  Spera,  sărmana  de  ea,  ca  prin  munca 
ei  să  le  poată  oferi  şansa  de  a  deveni  buni  profesionişti,  fiecare  în 
domeniul  ales  de  el. 

Helloise  iubea  medicina,  iar  fratele  ei,  avocatura.  Amândoi  au  intrat 
la  facultate  cu  ajutorul  bunicilor,  fiindcă  mama  lor  încetase  din  viaţă  la 
sfârşitul  anului  1942.  Rămaşi  orfani  de  ambii  părinţi,  Helloise  şi  Michell 
au  muncit  pe  unde  s-a  găsit  de  lucru  până  la  finalul  războiului.  Abia  după 
aceea  au  intrat  la  facultate.  Michell  a  scăpat  de  înrolare  din  cauza  miopiei 
sale  avansate,  care  se  agravase  după  moartea  celor  doi  părinţi. 


Nina  Petre 
9  iunie  2013 


COMENTARIUL  ILINCĂI 

„Mi-am  recunoscut  o  parte  din  actualul  meu  mod  de  a  fi.  Iată  ce  am 
identificat  ca  asemănări: 

-  biologia  şi  chimia  au  fost  printre  materiile  mele  preferate,  le-am 
învăţat  cu  uşurinţă;  minunata  lume  a  plantelor,  pe  care  o  îndrăgesc,  îmi 
oferă  mereu  ocazia  să  recunosc  şi  să-mi  aduc  aminte  tot  ce-am  învăţat  la 
biologie; 

-  am  învăţat  cu  uşurinţă  engleza; 

-  înclinaţia  permanentă  pentru  studiu  şi  tenacitatea  de  a  învăţa 
pentru  a  obţine  note  mari/absolvi/un  serviciu  mai  bun; 

-  îmi  planific  ce  am  de  făcut,  sunt  organizată,  ordonată; 

-  nu  mă  plâng  dacă  mă  apasă  ceva  (durere  fizică  sau 
sufletească),  dau  impresia  unei  persoane  lipsite  de  griji; 

Din  fericire,  spre  deosebire  de  Edith,  am  crescut  intr-un  mediu 
familial  foarte  armonios,  părinţii  mei  au  avut  în  permanenţă  grijă  ca 
inerentele  neînţelegeri  dintre  ei  să  nu  le  sesizez. 

Şi  tot  din  fericire,  nu  am  probleme  de  sănătate  cu  inima. 

Constat  că  în  această  viaţă  am  venit  cu  un  marcaj  puternic  în  ceea  ce 
priveşte  dragostea,  dat  de  legătura  de  iubire  foarte  profundă  dintre  Edith 
şi  Mark  şi  care  s-a  încheiat  tragic,  fără  voia  lor.  în  relaţiile  cu  sexul  opus 

am  oferit  doar  ce  am  simţit  -  prietenie  şi  simpatie,  niciodată 
dragostea.  Am  preferat  mai  degrabă  singurătatea  când  am  simţit  că  nu 
pot  să  ofer  mai  mult.” 

ILINCA 
13  iunie  2013 
Bucureşti 


EPISODUL  2  -  ALEUH 

Episodul  spiritual  nr.2  o  are  ca  eroină  pe  egipteanca  ALEUH 
KADWARI,  care  a  trăit  între  anii  1802-1873.  Ea  s-a  născut  în  oraşul  Idfu 
(Edfu),  denumirea  lui  din  antichitate  fiind  Behdet.  Situat  pe  malul 
Nilului,  la  nord  de  Assuan,  străvechiul  oraş  are  un  pitoresc  deosebit. 
Părinţii  lui  ALEUH,  Ranud  (tatăl)  şi  Rassil  (mama),  au  avut  opt  copii, 
dintre  care  patru  au  murit  la  vârste  fragede,  din  cauza  unor  infecţii  grave. 
Dintre  cei  patru  rămaşi  în  viaţă,  doi  au  fost  fete  (Aleuh,  Nurga),  iar 
ceilalţi  doi,  băieţi  (Yurral,  Agdil).  Ranud  şi  Rassil  munceau  toată  ziua, 
pentru  a-şi  putea  întreţine  copiii.  Aveau  o  afacere  împreună:  un  birt,  în 
care  mâncărurile  erau  gătite  de  Rassil  cu  alimente  cumpărate  de  Ranud 
din  piaţă  şi  de  la  negustorii  ambulanţi.  Băieţii  şi-au  însoţit  tatăl  în 
drumurile  sale,  după  ce  au  împlinit  vârsta  de  10  ani.  ALEUH  şi  Nurga, 
mai  mici  ca  vârstă  decât  fraţii  lor,  au  crescut  pe  lângă  Rassil,  ajutând-o  în 
toate  treburile. 

ALEUH,  fata  cea  mare,  s-a  dovedit  a  avea  un  talent  aparte  la 
prepararea  dulciurilor,  fapt  care  a  sporit  considerabil  numărul  clienţilor 
în  birt.  împlinind  15  ani,  tatăl  ei  i-a  deschis  o  cofetărie  mică  într-o 
încăpere  alăturată  birtului,  spre  bucuria  imensă  a  fetei. 

Ţara  lor  era  în  plină  dezvoltare,  mai  ales  în  zona  orăşenească, 
negustorii  şi  meşteşugarii  fiind  încurajaţi  de  oamenii  puterii.  ALEUH 
avea  3  ani  când  marele  vizir  Mehmet  Aii  (Mohammed  Aii)  devenise 
stăpânul  Egiptului,  fiind  recunoscut  de  sultanul  Selim  III  drept  locţiitorul 
său.  Dorind  să  creeze  un  aparat  de  stat  centralizat,  Mehmet  Aii  a 
desfiinţat  corpul  mamelucilor,  masacrându-le  conducătorii  în  anul  1811. 
Mamelucii,  activând  iniţial  ca  miliţii  turceşti  sau  kirghize  recrutate  din 
rândul  sclavilor,  aflându-se  în  slujba  dinastiei  Ayyubizilor,  i-au  răsturnat 
pe  aceştia  în  anul  1250,  guvernând  Egiptul  până  în  1517.  După  aceea,  au 
reuşit  să  îşi  menţină  influenţa  şi  în  condiţiile  dominaţiei  otomane, 
impunându-le  condiţii  vizirilor  locali.  Din  acest  motiv,  armata  turcă  a  lui 
Mehmet  Aii  i-a  exterminat  în  1811,  pentru  a  putea  menţine  controlul 
ţării.  După  acest  sângeros  eveniment,  paşa  Mehmet  Aii  a  trecut  la 
modernizarea  Egiptului  şi  a  început  expansiunea  spre  Sudan.  Măsuri 
importante  au  fost:  naţionalizarea  pământurilor,  accentuarea  instruirii 
populaţiei,  construcţia  de  străzi  şi  canale.  în  anul  1841,  paşa  Mehmet  Aii 
a  obţinut  de  la  sultanul  Abdul  Mejid  I  posesiunea  ereditară  a  Egiptului, 
dinastia  sa  domnind  în  această  ţară  până  în  1952. 

Revenind  la  viaţa  familiei  Kadwari,  o  găsim  pe  ALEUH  măritată  la  17 
ani  cu  fiul  unui  colaborator  al  tatălui  ei.  Iadar  Al  Dairi  era  cu  7  ani  mai  în 
vârstă  decât  aleasa  inimii  sale.  Căsătoria  fusese  negociată  îndelung, 
fiecare  familie  oferindu-i  celeilalte  ca  dar  de  nuntă  baloturi  cu  ţesături, 
pietre  preţioase,  mirodenii  scumpe  şi  câte  o  cămilă  pentru  transportul 
mărfurilor.  Ambele  părţi  declarându-se  mulţumite,  cei  doi  tineri  au  fost 
supuşi  complicatului  ritual  de  căsătorie.  Spre  bucuria  ei,  ALEUH  a 
devenit  nevasta  unui  negustor  de  produse  alimentare,  domeniu  de 
activitate  care  îi  era  drag  de  cum  începuse  să  îşi  ajute  părinţii  în  munca 
lor.  Iadar,  fire  paşnică  şi  tolerantă,  i-a  permis  nevestei  lui  să  muncească 
mai  departe  în  cofetăria  ei,  fiind  bucuros  că  în  felul  acesta  o  putea  face  pe 
deplin  fericită.  I-a  cumpărat  patru  sclave  tinere  aduse  din  Etiopia,  două 
pentru  munca  din  casă,  iar  celelalte  ca  ajutoare  în  cofetărie. 

ALEUH,  neuitându-şi  obligaţia  conjugală  de  a  deveni  mamă,  i-a 
dăruit  lui  Iadar  şase  copii,  dintre  care  au  supravieţuit  doar  doi:  unicul  fiu, 
Kassim,  pe  care  l-a  născut  la  19  ani,  şi  sora  lui,  Radeli,  venită  pe  lume 
când  mama  ei  avea  26  de  ani.  ALEUH  încercase  cu  disperare  să  îşi 
salveze  cei  patru  copii  de  la  moarte.  Le  adusese  toţi  medicii  din  oraş,  dar 
şi  alţii  din  Assuan,  sosiţi  de  urgenţă  cu  diverse  corăbii  pe  apa  Nilului. 
Nimic  nu  i-a  putut  salva  pe  cei  patru  micuţi,  ei  decedând  la  vârste  mai 
mici  de  5  anişori,  la  fel  ca  şi  cei  patru  fraţi  ai  lui  ALEUH.  Disperată, 
Rassil  şi-a  amintit  de  vechiul  blestem  care  pusese  stăpânire  pe  femeile 
din  neamul  ei  cu  multă  vreme  în  urmă,  când  o  străbunică,  intrată  în 
panică  din  cauza  incendiului  care  îi  izbucnise  în  casă,  fugise  afară  uitând 
să  îşi  scoată  cei  patru  copilaşi,  care  muriseră  carbonizaţi.  Discutând 
despre  acest  blestem,  ALEUH  şi  Iadar  s-au  tot  gândit  cum  să  scape  de  el. 
Au  ajuns  la  concluzia  înţeleaptă  că  Allah  le  cerea  să  înlocuiască  moartea 
cu  cât  mai  multe  vieţi.  Neştiind  să  facă  altceva  decât  comerţ,  cei  doi  soţi 
au  stabilit  ca  ALEUH  să  pună  în  vânzare,  alături  de  cofetărie,  într-o 
extindere  a  clădirii,  plante  de  leac  autohtone  şi  medicamente  procurate 
din  import.  Lui  Iadar  îi  reveneau  astfel  noi  obligaţii:  să  ia  legătura  cu 
negustorii  care  circulau  în  caravane,  cerându-le  să  îi  aducă  plante  de  leac 
recoltate  în  ţinuturi  îndepărtate,  să  cumpere  de  la  marinarii  care  soseau 
pe  apa  Nilului,  tocmai  din  Mediterana,  medicamente  aduse  din  ţările 
europene,  mai  ales  chinina,  de  care  era  foarte  mare  nevoie  oricând. 

Kassim,  băiat  ascultător  şi  foarte  harnic,  şi-a  ajutat  tatăl  în  munca 
lui  istovitoare,  devenind  la  vârsta  majoratului  principalul  furnizor  de 
marfă.  Având  propria  corabie,  cumpărată  de  Iadar,  Kassim  a  condus-o  pe 
Nil  în  amonte  şi  aval,  călătorind  şi  pe  apele  Mediteranei,  până  în  sudul 
Europei.  Sora  lui,  Radeli,  mai  tânără  cu  7  ani,  a  preluat  treptat  afacerea 
mamei  când  ALEUH  începuse  să  dea  semne  de  oboseală  a  trupului. 

La  70  de  ani,  femeia  se  putea  considera  o  soţie,  mamă  şi  bunică 
fericită.  Muncise  timp  de  60  de  ani  fără  a-şi  acorda  concedii  sau  călătorii 
îndepărtate!  Era  omul  datoriei,  iar  ca  femeie  musulmană  se  achitase  cu 
devotament  de  toate  obligaţiile  sale.  Datorită  medicamentelor  şi 
plantelor  tămăduitoare  pe  care  le  avea  mereu  în  magazin,  ALEUH  reuşise 

să-i  menţină  sănătoşi  pe  cei  din  familia  ei,  iar  dintre  cei  12  nepoţi,  nu 
murise  niciunul.  Fata  ei,  Radeli,  care  muncise  alături  de  nepreţuita  sa 
mamă,  avea  cei  5  copii  mărişori  atunci  când  Aleuh  s-a  hotărât  să  plece 
dintre  cei  vii.  Datorită  uimitoarei  ALEUH,  Radeli  reuşise  să  spargă 
străvechiul  blestem  care  ucisese  numeroşi  prunci  de-a  lungul  mai  multor 
generaţii.  La  71  de  ani,  ALEUH  a  trecut  la  cele  veşnice,  trupul  său  fiind 
îmbălsămat  cu  uleiuri  speciale,  care  i-au  păstrat  aroma  până  când  au 
rămas  doar  oasele. 


Nina  Petre 
19  iulie  2013 


COMENTARIUL  ILINCĂI 

„Mă  bucur  că,  prin  fiecare  existenţă  anterioară  pe  care  mi-o 
dezvăluiţi  treptat,  reuşesc  puţin  câte  puţin  să  întregesc  puzzle-ul  despre 
mine. 

Iniţial  când  am  optat  pentru  această  cercetare,  nu  am  fost  foarte 
lămurită  în  ce  constă  şi  recunosc  nici  n-am  cerut  detalii,  însă  acum  îmi 
dau  seama  că  orice  informaţie  mă  poate  ajuta  să-mi  recunosc  lumina  şi 
umbra,  plusurile  şi  minusurile. 

Vitalitatea  neobositei  Aleuh  îmi  va  călăuzi  experienţa  mea  de  lucru 
cu  Şinele  interior. 

Simt  această  chemare  de  a  ajuta  oamenii  şi  vreau  să  mă  îndrept  către 
o  metodă  de  terapie.  Am  început  cu  mine  procesul  de  vindecare,  întrucât 
nu  pot  să-i  ajut  pe  ceilalţi  dacă  eu  în  interiorul  meu  nu  sunt  echilibrată  şi 
nu  ştiu  cine  sunt  cu  adevărat.  îmi  doresc  să  reuşesc  să-mi  creez  legătura 
cu  Şinele  Divin  din  interior  şi  să  trăiesc  la  unison  cu  spiritul,  detaşată  de 
ego,  vindecată  emoţional,  fizic  şi  urmându-mi  inima. 

Ca  amuzament,  comparându-mă  cu  abilităţile  lui  Aleuh  în 
prepararea  dulciurilor,  eu  ştiu  să  fac  o  singură  budincă,  dar  care  îmi  iese 
excelentă  şi  fără  să  cântăresc  ingredientele,  las  intuiţia  să  mă  ghideze.  E 
drept  că,  până  acum  câteva  luni,  nu  am  avut  timp  să  stau  în  bucătărie, 
dar  cred  că  pot  mai  mult! 

Aş  vrea  să  reuşesc  să-mi  descopăr  şi  alte  cunoştinţe  din  trecut  care 
sunt  în  viaţa  mea  actuală.  Cred  că  părinţii  pe  care  îi  am  acum  au  mai  avut 
rolul  acesta  în  vieţile  mele  anterioare.  Mă  iubesc  necondiţionat,  sunt 
capabili  de  orice  pentru  mine,  chiar  dacă,  biologic  vorbind,  eu  nu  mai 
sunt  la  vârsta  copilăriei.  Mă  tot  gândesc  la  ei  şi  la  părinţii  lui  Aleuh,  tatăl 
ei  aş  zice  că  e  unul  din  actualii  părinţi.” 


ILINCA 
21  iulie  2013 
Bucureşti 

MAGDA 


Prezentare 

Magda  se  consideră  un  om  fericit:  este  sănătoasă,  are  un  serviciu  bun, 
iar  familia  îi  aduce  multe  clipe  de  bucurie.  Totuşi,  fericirea  ei  nu  se 
bazează  doar  pe  atât.  Sufletul  de  aur  o  îndeamnă  mereu  spre  fapte 
bune.  Magda  se  simte  minunat  dacă  poate  ajuta  în  fiecare  zi  pe  câte 
cineva.  Unii  se  miră:  de  ce  ne  tot  ajuţi  dacă  nu  ţi-am  cerut  nimic?  Vedeţi, 
aşa  gândesc  mulţi  români:  dacă  îi  loveşti  cu  orice  ar  fi,  te  respectă  şi 
stau  la  distanţă,  temându-se  de  tine.  Dar  dacă  îi  ajuţi  într-un  mod 
dezinteresat,  devin  suspicioşi,  uneori  agresivi,  întrebându-te  de  ce  te 
amesteci  în  treburile  lor... 


Nina  Petre 
5  august  2012 


EPISOADE  SPIRITUALE  COMENTATE 
®  Ruchta  Lorenken  (1886-1938) 

®  Suker  Kandiril  (1798-1874) 

O  Lhu  Shu  Dart  (1703-1780) 


EPISODUL  1  -  RUCHTA 

RUCHTA  LORENKEN  a  trăit  în  perioada  anilor  1886-1938.  S-a 
născut  în  vestul  Belgiei,  în  localitatea  De  Haan,  situată  pe  ţărmul  Mării 
Nordului.  Limba  vorbită  în  regiune  era  flamanda.  Părinţii  Ruchtei  se 
numeau  Harl  si  Sannia.  Soţii  Lorenken  au  avut  trei  copii:  o  fata  (Ruchta) 
si  doi  băieţi  (Lorent,  Krauss).  Harl  muncea  ca  marinar  de  cursă  lungă  pe 
un  vas  comercial  care  transporta  diverse  mărfuri  între  porturile  belgiene 
şi  cele  din  Orientul  Mijlociu.  Sannia  lucra  ca  bibliotecară  în  vila  unui 
nobil  bogat,  aflată  la  marginea  oraşului.  încă  de  mică,  RUCHTA  şi-a 
însoţit  mama  o  dată  pe  săptămână  la  vila  nobilului,  ajutând  la 
întreţinerea  miilor  de  cărţi  valoroase  ale  acestuia.  Hans  Van  Deer 
moştenise  casa,  cu  tot  ce  se  afla  în  ea,  de  la  tatăl  său,  care  fusese  ctitorul 
bisericii  din  apropiere.  Soţia  lui,  Larnia,  fiind  şi  ea  de  origine  nobilă,  avea 
un  comportament  deosebit  de  frumos,  ca  şi  soţul  său.  Cei  patru  copii  ai 
lor  au  studiat  acasă,  cu  profesori  aduşi  de  departe  şi  adăpostiţi  în  casă. 

RUCHTA,  copilul  cel  mai  mare  al  părinţilor  săi,  a  fost  nevoită  de 
multe  ori  să  aibă  grijă  de  fraţii  mai  mici,  în  loc  să  meargă  la  bibliotecă 

împreună  cu  mama  ei.  Băieţii,  ajungând  fiecare  la  vârsta  de  7  ani,  şi-au 
început  studiile  la  şcoala  parohială,  terminându-le  la  15  ani.  După 
acestea,  s-au  orientat  spre  navigaţie,  plecând  pe  mare  cu  Harl.  RUCHTEI 
i  s-a  permis  să  participe  la  lecţii  alături  de  copiii  familiei  Van  Deer. 
Prietenă  bună  cu  surorile  Herta  şi  Manra,  eroina  noastră  a  învăţat  să  se 
poarte  ca  o  domnişoară  din  înalta  societate.  Educaţia  primită  în  casa 
binefăcătorilor  săi  a  ajutat-o  pe  frumoasa  adolescentă  să  obţină  un  post 
de  învăţătoare  la  şcoala  de  fete  din  oraş,  după  doi  ani  de  specializare  cu 
profesoarele  din  acea  instituţie  privată,  patronată  de  familiile  bogate. 
Profund  preocupată  de  meseria  ei,  RUCHTA  şi-a  dedicat  întregul  timp 
disponibil  muncii  din  şcoală,  iar  acasă  studia  ore  întregi  tot  ce  era  în 
legătură  cu  munca  de  la  catedră. 

Avea  20  de  ani  când  a  primit  o  cerere  în  căsătorie  de  la  tânărul 
medic  Albert  Van  Bruhe.  Acesta,  la  26  de  ani,  lucra  zi-lumină  în  cabinetul 
său  privat,  ocupându-se  chiar  şi  noaptea  de  cazurile  mai  grave.  Viaţa  de 
familie  a  celor  doi  soţi  a  fost  plină  de  iubire,  înţelegere  şi  respect  reciproc. 

în  anul  1914,  când  ţara  lor  a  fost  invadată  de  germani,  RUCHTA  avea 
28  de  ani  şi  2  copii:  Harithia  şi  Emmanuel.  Următorii  4  ani  au  fost 
marcaţi  puternic  de  rezistenţa  îndârjită  împotriva  ocupanţilor  germani, 
susţinută  de  populaţia  flamandă  împreună  cu  armata  condusă  de  regele 
Albert  I.  Familia  RUCHTEI  a  fost  şi  ea  influenţată  de  frământările 
populaţiei  din  zonă.  Cu  toate  acestea,  fiecare  şi-a  văzut  de  treburile  sale. 
Copiii  au  crescut,  au  învăţat  carte,  alegându-şi  meserii  importante  pentru 
acele  vremuri.  în  anul  1930,  pe  când  RUCHTA  avea  44  de  ani,  s-au 
constituit  cele  două  regiuni  lingvistice,  confirmându-se  astfel 
bilingvismul:  franceza  şi  flamanda.  Populaţia  flamandă  s-a  liniştit, 
intrând  în  legalitate  cu  limba  vorbită  de  veacuri,  iar  soţii  Van  Bruhe  s-au 
simţit  şi  ei  mai  mulţumiţi. 

Fiica  lor,  Harithia,  a  studiat  medicina  la  Paris,  revenind  alături  de 
părinţi  după  terminarea  facultăţii.  Ajunsă  colegă  cu  tatăl  ei  în  cabinetul 
acestuia,  fata  s-a  remarcat  prin  devotamentul  faţă  de  pacienţii  săi. 
Fratele  ei,  Emmanuel,  a  continuat  tradiţia  familiei  Lorenken,  alegându-şi 
cariera  de  navigator  în  marina  comercială. 

Mama  lor,  RUCHTA,  a  trăit  doar  52  de  ani,  fiind  răpusă  de  o  gravă 
afecţiune  cardiacă,  survenită  în  urmă  cu  2  ani.  Cu  toată  îngrijirea  plină  de 
devotament  a  soţului  şi  fiicei  sale,  femeia  nu  a  putut  fi  salvată  de  la 
obştescul  sfârşit.  Decesul  prin  infarct  secerase  multe  femei  din  neamul 
Sanniei,  inclusiv  pe  ea,  care  murise  la  49  de  ani  în  braţele  RUCHTEI, 
fiica  sa  iubită.  Dispariţia  învăţătoarei  RUCHTA  i-a  întristat  profund  pe 
elevele  şi  colegii  săi.  Dar  nu  numai  aceştia  i-au  simţit  lipsa  multa  vreme 
după  deces,  ci  şi  întregul  oraş,  a  cărui  populaţie  o  cunoscuse  foarte  bine. 

Nina  Petre 
4  iunie  2012 

COMENTARIILE  MAGDEI 


„Ieri  am  aşteptat...  cu  sufletul  la  gură  să  aflu  detalii  despre 
RUCHTA!  Am  citit  aseară  cu  plăcere  şi  bucurie  ce  viaţă  frumoasă  a  avut 
(chiar  dacă  a  fost  destul  de  scurtă,  a  fost  fericită).  De  mică  mi-a  plăcut  să 
citesc,  am  avut  mereu  cărţi  de  la  bibliotecă  şi  „devoram”  orice-mi  pica  în 
mână.  Mama  mă  căuta  când  dispăream  şi  mă  găsea  în  ultima  cameră  a 
casei,  citind!  îmi  lua  deseori  cartea  din  mână,  pe  motiv  că  citesc  prea 
mult.  Mi-a  fost  dragă  cartea,  să  învăţ,  să  scriu  frumos  caligrafic,  iar  în 
primii  ani  de  şcoală  învăţam  lecţiile  în  oglindă.  îmi  închipuiam  că  sunt 
învăţătoare  şi  predau! ! ! 

Asemănarea  dintre  cele  două  vieţi  este  izbitoare.  La  20  de  ani  m-am 
căsătorit,  soţul  meu  este  cu  5  ani  şi  ceva  mai  mare,  am  2  copii,  fată  şi 
băiat,  şi  e  multă  iubire,  înţelegere,  respect  în  familia  noastră.  RUCHTA 
şi-a  iubit  mult  mama,  a  fost  primul  copil,  şi-a  îngrijit  fraţii  mai  mici.  Eu 
sunt  cea  mai  mare,  am  avut  şi  am  grijă  de  fraţii  mei  mai  mici  şi  eram 
mult  apropiată  mamei!  Am  visat  de  multe  ori  un  ocean,  întindere  de  apă, 
locuri  neştiute  şi  nu  înţelegeam  de  ce! 

Probabil  educaţia  primită  datorită  familiei  nobile  şi  viaţa 
respectabilă  pe  care  a  dus-o  m-a  făcut  ca  în  viaţa  aceasta,  deşi  provin 
dintr-o  familie  modestă,  să  nu  am  nicio  emoţie  când  întâlnesc  persoane 
de  diverse  condiţii.  întotdeauna  am  mers  cu  capul  sus  şi  am  privit 
oamenii  în  ochi!  Am  simţit  mereu  demnitate  în  ceea  ce  mă  priveşte,  nu 
am  făcut  compromisuri,  chiar  dacă  în  liceu  am  supravieţuit  cu  greu,  din 
cauza  situaţiei  financiare  precare.  Am  terminat  liceul  datorită  pedagogei 
care  mă  hrănea  şi  care  m-a  ţinut  în  internat  cam...  ilegal  câteva  luni. 
Neavând  bani  tata  să  plătească,  m-a  retras  în  anul  3  (întocmise  toate 
documentele),  deşi  luasem  examenul  de  treaptă  cu  notă  mare,  a  treia  pe 
listă! 

Sunt  la  fel  ca  RUCHTA,  devotată  muncii  mele  şi  mă  străduiesc  să  fac 
totul  ca  la  carte!  RUCHTA  era  prietenă  bună  cu  cele  două  fete  şi  îndrăgită 
de  elevi,  concetăţeni.  Am  firea  sociabilă  şi  îmi  place  să  cred  că  am  multe 
persoane  în  jurul  meu  cărora  le  sunt  dragă. 

Probleme  cu  inima  nu  am.  Dar...  de  multe  ori  am  simţit  ca  având 
ceva...  şi  de  fiecare  dată  medicul  mi-a  spus  clar  că  mi  se  pare,  că  n-am 
nimic  şi  EKG-ul  a  demonstrat  acest  lucru.  Acum  înţeleg  de  ce  am  această 
impresie! 

Probabil  perioada  războiului  m-a  făcut  puternică,  întrucât  am  aşa  o 
stăpânire  de  sine  de  care  mereu  am  rămas  uimită.  în  cazuri  de  pericol 
am...  sânge  rece,  gândesc  lucid  şi  rezolv  problema  cu  o  putere 
extraordinară!  Vă  mulţumesc  frumos  pentru  aceste  date  despre  cum  am 
trăit  în  viaţa  anterioară! ! !” 

Magda 
5  iunie  2012 

„M-am  uitat  un  pic  pe  net  cam  pe  unde  vine  De  Haan,  cam  ce 
imagini  sunt  şi  am  rămas  uimită  de  o  privelişte  pe  care  am  recunoscut-o 
ca  făcând  parte  şi  dintr-o  fotografie  a  fiicei  mele!  în  primul  an  de 
facultate  a  plecat  în  Belgia!  Şi-a  dorit  enorm  să  meargă  acolo  şi  am  făcut 
eforturi  mari  să  facem  rost  de  banii  necesari  pentru  această  excursie. 
După  4  ani  a  lucrat  pe  un  vas,  pe  ruta  pe  Marea  Nordului,  Belgia  - 
Anglia.  Şi,  din  câte  văd,  în  Belgia,  aproape  de  locul  unde  am  trăit  cândva! 
Şi  mă  bucur  pentru  că  i-a  plăcut  mult  acolo!” 

Magda 
5  iunie  2012 


Episodul  2:  SUKER 

SUKER  KANDIRIL  a  trăit  între  anii  1798-1874.  S-a  născut  într-o 
localitate  din  zona  podişului  Karaganda,  astăzi  oraşul  Baianaul,  situat  la 
est  de  actuala  capitală  a  Kazahstanului,  Astana.  Părinţii  eroinei  noastre, 
Ilhan  (tatăl)  şi  Saluh  (mama),  erau  descendenţi  ai  unui  trib  turcie  nomad 
stabilit  în  Asia  Centrală  la  începutul  mileniului  I  d.Hr.  De  religie 
musulmană,  soţii  Kandiril  vorbeau  limba  kazahă,  care  aparţinea  ramurii 
turcice  a  familiei  de  limbi  altaice.  Ilhan  şi  Saluh  aveau  şapte  copii:  trei 
fete  (Suker,  Mahur,  Rulde)  şi  patru  băieţi  (Makral,  Surkan,  Ibrahim, 
Muhammad).  La  venirea  pe  lume  a  micuţei  SUKER,  Kazahstanul  se  afla 
sub  ameninţarea  permanentă  a  invaziilor  mongolilor  oiroţi.  Din  acest 
motiv,  Imperiul  Rus  a  început  cucerirea  teritoriului  kazah,  acţiune 
încheiată  în  anul  1868,  când  Kazahstanul  a  devenit  o  parte  componentă  a 
Rusiei.  Familia  Kandiril  s-a  descurcat  cu  greu  cât  timp  copiii  au  fost 
minori.  Ilhan,  tatăl  lor,  avea  o  turmă  de  oi  în  afara  localităţii,  de  care  se 
ocupa  împreună  cu  doi  nepoţi,  fiii  fratelui  său  Mahdun.  Omul  venea 
acasă  în  fiecare  săptămână  aducându-le  celor  din  familie  produse  pentru 
hrană,  piei  de  oaie  şi  lână.  Obişnuită  cu  prelucrarea  pieilor,  torsul  şi 
împletirea  lânii,  Saluh  avea  de  lucru  în  permanenţă.  Băieţii  au  plecat  la 
stâna  tatălui  lor  de  cum  au  depăşit  primii  anişori  ai  fragedei  copilării. 
Fetele  au  rămas  lângă  mama  lor,  ajutând-o  la  munca  grea  din 
gospodărie. 

SUKER,  fata  cea  mică,  avea  doi  fraţi  mai  mari  decât  ea:  Makral  şi 
Surkan.  Stând  zile  întregi  în  casa  alăturată,  unde  locuiau  părinţii  lui 
Saluh,  fata  a  „furat”  meseria  de  vindecătoare  a  bunicii  Rulkir.  în  acele 
vremuri,  singurele  tratamente  de  care  beneficiau  locuitorii  podişului 
Karaganda  erau  leacurile  empirice,  folosite  de  femei  minunate,  dăruite  de 
la  o  generaţie  la  alta  cu  acest  har.  SUKER  şi-a  însoţit  bunicii  în  zone 
îndepărtate,  întorcându-se  cu  sacii  plini  de  plante,  purtaţi  în  spate, 
împlinind  10  ani,  SUKER  a  fost  considerată  suficient  de  matură  pentru  a- 
şi  începe  munca  de  vindecătoare.  Prestigiul  ei  a  crescut  uimitor  după 
stabilirea  în  localitate  a  unui  pluton  de  soldaţi  ruşi,  aflat  sub  comanda 
unui  ofiţer.  Aceştia  aveau  familii,  iar  copiii  lor  suportau  greu  clima  din 

regiune.  îmbolnăvindu-se  des,  copiii  aveau  nevoie  de  îngrijire,  aceasta 
putând  fi  acordată  doar  de  SUKER  şi  de  bătrâna  ei  bunică.  Sacrificându- 
se  spre  binele  comunităţii,  fata  s-a  maturizat  an  de  an,  ajungând  la  18  ani 
o  persoană  foarte  respectată  şi  necesară  tuturor  familiilor  de  kazahi  şi 
ruşi  care  populau  micul  orăşel  în  devenire. 

La  19  ani,  tânăra  vindecătoare  s-a  măritat  cu  Igor  Strebianin,  fiul 
unui  soldat  din  garnizoana  rusă  care  le  apăra  comunitatea.  Igor,  iniţiat  în 
mânuirea  armelor  încă  din  copilărie,  fusese  angajat  în  plutonul  rus, 
aflându-se  cu  toţii  în  solda  ţarului  Alexandru  I.  Proaspăta  familie 
Strebianin  s-a  pornit  pe  făcut  copii,  SUKER  aducând  pe  lume  nouă 
bebeluşi,  dintre  care  au  trăit  numai  şase.  Ceilalţi  trei  au  decedat  la  câteva 
săptămâni  după  naştere,  mama  lor  nereuşind  să  le  salveze  viaţa.  Moartea 
celor  trei  micuţi  i-a  zdruncinat  lui  SUKER  încrederea  deplină  avută  până 
atunci  în  puterile  ei  miraculoase.  Consolată  de  soţul  său  şi  încurajată  de 
Saluh,  mama  ei,  femeia  şi-a  văzut  în  continuare  de  familie  şi  de  practicile 
vindecătoare.  Nemaiputând  pleca  în  stepă  după  plante,  această  muncă  o 
făceau  două  fete  din  localitate,  fiind  păzite  de  doi  soldaţi  ruşi.  SUKER  a 
muncit  până  la  epuizare  cât  timp  primii  copii  erau  mici.  Crescând  pe 
rând,  ei  s-au  ajutat  unii  pe  alţii,  asigurându-i  mamei  lor  timpul  necesar 
îngrijirii  bolnavilor  la  care  era  chemată.  Secretele  preparării  şi  utilizării 
leacurilor  i  le-a  transmis  fiicei  sale  mai  mari,  Aishde.  Celelalte  trei  fete  şi- 
au  ajutat  sora  ani  de  zile,  până  când  a  crescut  fata  lui  Aishde,  Orma. 
Fraţii  lor  s-au  împărţit  între  cariera  militară  şi  comerţul  cu  produse 
obţinute  prin  creşterea  oilor. 

Igor  a  trăit  mai  mult  decât  soţia  lui,  deşi  rănile  căpătate  în  luptele  cu 
mongolii  şi  alte  triburi  invadatoare  i-au  provocat  complicaţii  extrem  de 
dureroase.  La  76  de  ani,  SUKER  îşi  făcea  adesea  bilanţul  bucuriilor  şi 
necazurilor  prin  care  trecuse  de-a  lungul  vieţii.  Femeia,  conştientă  de 
misiunea  ei  nobilă,  se  sacrificase  pentru  binele  obştii,  fiind  de  multe  ori 
răsplătită  doar  cu  binecuvântările  celor  săraci.  Niciodată  nu  avusese 
conştiinţa  valorii  banilor  aduşi  în  casă  de  soţul  ei.  Obişnuită  din  copilărie 
să  trăiască  din  darurile  naturii  şi  ale  creşterii  oilor,  SUKER  aproape  că  nu 
pricepea  la  ce  mai  erau  buni  şi  banii  ruseşti.  Copiii  ei,  în  schimb,  s-au 
adaptat  vremurilor  din  ce  în  ce  mai  emancipate,  punând  mare  preţ  pe 
câştigurile  financiare.  îmbătrânind  cu  ideile  ei  simple,  SUKER  şi-a  lăsat 
urmaşii  să  se  descurce  cum  voiau,  bucurându-se  că  fiecare  copil  al  său  şi- 
a  găsit  drumul  drept  în  viaţă. 

La  76  de  ani,  era  încă  în  putere,  trebăluind  prin  casă  şi  discutând  ore 
întregi  cu  bărbatul  său.  Moartea  a  intervenit  pe  neobservate,  în  timpul 
somnului,  într-o  noapte  zbuciumată  de  furtună.  Femeia  s-a  sfârşit  printr- 
un  stop  cardiac,  murind  fără  ca  Igor  să-şi  dea  seama.  Spre  dimineaţă, 
bărbatul  trezindu-se,  a  observat  că  nevasta  lui  nu  mai  respira.  Cu  multe 
luni  în  urmă,  SUKER  începuse  să  îşi  presimtă  obştescul  sfârşit.  Fără  a  le 
spune  ceva  soţului  şi  copiilor,  ea  s-a  rugat  zilnic  la  Divinitate  să  îi  dea  o 
moarte  senină  şi  discretă,  aşa  cum  fusese  întreaga  ei  comportare  de-a 

lungul  vieţii.  Allah  i-a  ascultat  rugile,  iar  trecerea  spre  lumea  cea  veşnică 
i-a  fost  aşa  cum  dorise. 


Nina  Petre 
18  iulie  2012 


COMENTARIUL  MAGDEI 

„Aseară  târziu,  am  citit  cu  emoţie  şi  acest  episod.  Şi...  am  lăcrimat! 
Chiar  sunt  o  norocoasă!  Am  avut  trei  vieţi  frumoase,  înconjurată  mereu 
de  iubire,  probabil  că  de  aceea  încerc  cât  pot  să  văd  în  jurul  meu  doar 
oameni  fericiţi!  Am  avut  căsnicii  bune,  cu  soţi  iubitori  şi  acum  înţeleg  de 
ce  când  aveam  14  ani  mi-am  dorit  neapărat  un  bărbat  care  să  mă 
iubească  pentru  toată  viaţa!  Nu  frumos,  nu  bogat,  doar  iubitor!  Am  fost 
mamă  şi  la  fel  mi-am  dorit  de  mică  să  am  copii  neapărat!  Am  trăit  în 
perioade  cu  probleme,  am  crezut  în  puterea  divină,  m-am  descurcat  chiar 
bine  şi  de  aceea  am  încrederea  asta  în  mine  că  pot  să  fac  multe!  Am  trăit 
pe  plaiuri  diferite,  probabil  de  aceea  niciodată  nu  aş  judeca  oamenii, 
indiferent  de  rasă,  credinţă!  Mereu  mi-am  zis  că  e  loc  pentru  fiecare! 
Tare  bine  îmi  face  tot  ceea  ce  aţi  aflat!  Mulţumesc!  Deocamdată  vreau  să 
ştiţi  că  sunt  mult  mai  liniştită  de  la  o  vreme!  împăcată,  senină  şi  aştept  să 
mi  se  întâmple  doar  lucruri  bune,  minunate!” 

MAGDA 
19  iulie  2012 
Bucureşti 

Episodul  3:  LHU 

Indonezianul  LHU  SHU  DART  a  trăit  între  anii  1703-1780.  S-a 
născut  într-un  mic  sat  de  pescari  situat  în  sudul  insulei  Kalimantan,  pe 
malul  golfului  Sampit.  La  mică  distanţă  de  vechea  aşezare  aborigenă  se 
află  astăzi  marele  oraş  Mendawai.  Părinţii  lui  LHU  se  numeau  Rahu 
(tatăl)  şi  Lukir  (mama).  Cei  doi  au  avut  doisprezece  copii,  dintre  care 
doar  zece  au  rămas  în  viaţă,  ceilalţi  doi  decedând  la  scurtă  vreme  după 
naştere.  Dintre  cei  zece  care  au  supravieţuit,  patru  au  fost  fete  (Lorr, 
Rudua,  Murki,  Ronoh),  restul  de  şase  fiind  băieţi  (LHU,  Mink,  Rodulu, 
Striduru,  Mahur,  Mumbur).  Rahu  era  pescar,  plecând  zilnic  pe  apa  Mării 
Java  cu  pluta  lui  modestă,  construită  de  el.  Lukir  pescuise  perle  în 
adâncul  apei  până  la  căsătoria  cu  Rahu.  Provenind  dintr-o  familie  foarte 
săracă,  ea  fusese  singurul  copil  dintre  cei  unsprezece  care  se  încumeta  să 
se  scufunde,  riscându-şi  viaţa  de  fiecare  dată.  Fata  păstrase  pentru  ea  un 
săculeţ  cu  perle,  care  a  reprezentat  zestrea  ei  de  nuntă.  Locuind  în  coliba 
construită  de  Rahu,  Lukir  s-a  ocupat  de  familie,  care  devenea  din  ce  în  ce 
mai  numeroasă. 

Cei  şase  băieţi  au  avut  doar  două  soluţii  pentru  viitor:  să  devină 
pescari  alături  de  tatăl  lor  sau  să  intre  muncitori  pe  plantaţia  din 
apropiere,  care  aparţinea  unui  olandez  bogat.  Acolo  trudeau  zi-lumină 
mulţi  oameni  săraci,  îngrijind  preţioasele  plante  producătoare  de 
condimente.  LHU  şi  fratele  său  mai  mare,  Mink,  au  simţit  chemarea 
depărtărilor,  dorind  să  afle  ce  pământuri  se  găseau  dincolo  de  întinderea 
imensă  a  apei.  LHU,  împlinind  20  de  ani,  iar  Mink,  22,  s-au  îmbarcat  pe 
un  vas  comercial  care  aparţinea  Companiei  Olandeze  a  Indiilor  Orientale. 
Simpli  marinari,  ei  munceau  ca  nişte  sclavi,  dar  setea  lor  de  a  cunoaşte 
lumea  apelor  şi  a  uscatului  era  mereu  nepotolită.  Ieşind  din  apele  Mării 
Java,  au  străbătut  mii  de  kilometri,  ajungând  până  în  porturile  olandeze. 
Civilizaţia  europeană  li  s-a  părut  uimitoare,  dar  dorul  de  viaţa  modestă  a 
locuitorilor  din  Kalimantan  i-a  determinat  să  păstreze  legătura  cu  ţinutul 
natal.  Au  rezistat  pe  corabia  olandeză  doar  4  ani,  din  cauza  stării  precare 
a  sănătăţii. 

Rămaşi  la  ţărm  în  satul  care  se  dezvoltase  în  lipsa  lor,  şi-au  regăsit 
familia,  nedorind  să  o  mai  părăsească  niciodată.  Stăpânul  plantaţiei  de 
mirodenii  i-a  primit  la  muncă  alături  de  ceilalţi  fraţi  şi  de  cumnaţii  lor. 
LHU  s-a  căsătorit  la  28  de  ani  cu  o  fată  din  sat,  care  se  numea  Orh.  La 
doar  15  ani,  Orh  şi-a  luat  în  serios  viaţa  de  familie,  aşa  cum  făceau  toate 
fetele  care  se  măritau.  Lucrase  şi  ea  pe  plantaţie,  dar,  după  ceremonialul 
de  cununie,  LHU  i-a  interzis  să  mai  plece  de  acasă.  Foarte  harnic  şi 
devotat  stăpânului,  LHU  i-a  câştigat  încrederea,  primind  postul  de 
supraveghetor  al  supuşilor  lui.  Vechiul  supraveghetor  fusese  dat  afară  din 
cauza  comportării  bestiale  faţă  de  muncitori.  Bătăile  zilnice  aplicate 
nenorociţilor  care  se  îmbolnăveau  riscau  să  provoace  o  revoltă  nedorită 
de  stăpân.  La  35  de  ani,  marinarul  LHU  şi-a  primit  funcţia  cu  bucurie, 
sperând  la  un  salariu  mai  bun.  Dorinţa  i-a  fost  îndeplinită,  omul 
meritându-şi  din  plin  încrederea  şi  generozitatea  stăpânului. 

Copiii  aduşi  pe  lume  de  Orh,  şase  la  număr,  au  primit  de  la  părinţi  o 
educaţie  plină  de  blândeţe  şi  omenie.  Deşi  tatăl  lor  fusese  iniţiat  pe  vapor 
în  câteva  metode  de  luptă,  odată  revenit  pe  uscat  a  renunţat  complet  la 
actele  de  violenţă,  considerându-le  manifestări  demonice,  care  aduceau 
mult  rău  tuturor  oamenilor.  Cele  două  fete  ale  soţilor  LHU  şi  Orh  au  avut 
aceeaşi  soartă  ca  şi  mama  lor:  s-au  măritat  devreme,  minore  fiind, 
ajungând  bune  soţii  şi  mame.  Fraţii  lor  s-au  împărţit  în  două  grupe:  doi 
dintre  ei  au  plecat  pe  mare,  devenind  navigatori,  iar  ceilalţi  doi  au  rămas 
pe  uscat,  preferând  să  se  ocupe  cu  negustoria. 

LHU  a  muncit  pe  plantaţie  până  când  toţi  copiii  lui  şi-au  găsit  rostul 
în  viaţă.  Obosit  de  numeroşii  ani  în  care  a  trudit  din  greu,  bărbatul  s-a 
apucat  de  negustorie  împreună  cu  băieţii  săi.  La  60  de  ani  avea  ceva  bani 
strânşi  pentru  bătrâneţe,  dar  nu  se  baza  pe  ei.  îl  pasiona  comerţul  cu 
fructe  de  mare,  achiziţionate  de  la  tinerii  care  se  încumetau  să  le 
recolteze.  LHU  a  fost  negustor  până  în  ultima  zi  a  vieţii  sale.  La  77  de  ani 
mergea  drept  pe  stradă  şi  nimeni  nu  i-ar  fi  dat  mai  mult  de  65.  Era  un 
comerciant  abil,  cinstit  şi  omenos.  Avea  un  principiu  ferm  în  privinţa 

relaţiilor  cu  clienţii:  decât  să  înşeli  un  om,  dovedindu-te  un  ticălos,  mai 
bine  să  fii  corect,  făcând  din  oameni  prieteni  în  loc  de  duşmani.  La 
moartea  sa,  survenită  într-o  noapte  înstelată,  LHU  nu  avea  niciun 
duşman.  Seninătatea  chipului  său  a  rămas  de  neuitat  pentru  toţi  cei  care 
l-au  cunoscut. 


Nina  Petre 
24  august  2012 


COMENTARIUL  MAGDEI: 

„Am  citit  emoţionată...  lăcrimând  desigur...  şi...  am  recitit...!!!  Am 
simţit...  de  când  am  crezut  în  reîncarnare  că  am  fost  cândva  bărbat!  Sunt 
aşa  de  fericită,  căci  iar  sufletul  meu  îşi  aminteşte  ba  una,  ba  alta!  Şi  mă 
regăsesc  în  multe  din  ceea  ce  mi-aţi  spus...  pe  care  doar  sufletul  meu  le 
ştia!!!  Marea  cu  întinderea  ei...  m-a  impresionat  mereu!  Nu  ştiu  să  înot, 
nu  am  fost  pe  vreun  vas  (nu  e  încă  timpul  trecut,  zic  eu),  dar...  am  aşa  o 
chemare...  îmi  place  să  o  privesc  şi  să  mă  minunez!!!  Ca  şi  LHU...  am  fost 
mereu  dornică  să  progresez...  să  învăţ...  să  strâng  din  dinţi  la  greu  şi  să 
răzbat...  cu  fruntea  sus!  Mi  s-a  întâmplat  în  viaţă  de  câteva  ori,  când  am 
fost  în  pericol...  să  atac...  să  am  o  putere  pe  care  nu  o  ştiam...  de  a  lupta 
ca  şi  cum  nu  eram  eu...  doar  pentru  a  mă  salva!  M-am  mirat  cât  sunt  de 
puternică!  Eu...  care  sunt  aşa  de  paşnică! 

Mereu  am  progresat  în  munca  mea...  şi  chiar  dacă  serviciul  m-a  adus 
la  un  moment  dat  în  faza  de  a  penaliza  colegii,  preferam  să  rezolv 
problemele  în  aşa  fel  să  fie  toată  lumea  mulţumită!  Şi  mi  s-a  dovedit  în 
timp  că  am  câştigat  respectul  multora!  Şi  asta  mă  face  să  mă  simt  bine, 
împăcată!  Vorba  de  bine...  felul  de  a  privi  lucrurile  înseamnă  mult! 

Familia  a  fost  mereu  pe  primul  loc,  întotdeauna,  aşa  cum  simt  şi 
acum  şi  cum  am  fost  şi  în  celelalte  vieţi!  Sunt  aşa  norocoasă!!!  O  spun  iar, 
ce  vieţi  frumoase  am  trăit!  Şi  cum  să  mă  schimb  acum?  Cum  să  nu  vreau 
decât  binele  tuturor?  Indiferent  de  ce  îmi  va  rezerva  viaţa,  greul  îl  voi 
duce  aşa  cum  am  fost  obişnuită  şi  cum  cred  eu  mereu  că  e  normal!  Sper 
să  pot  influenţa  cum  pot  pe  cei  cu  suflet  cald  şi  bun  să  îşi  urmeze  calea, 
încercând  să  facă  bine,  atât  cât  se  poate!” 


MAGDA 
27  august  2012 
Bucureşti 

NICOLETA 


Prezentare 

Femeie  cu  suflet  sensibil  şi  voinţă  puternică,  NICOLETA  şi-a  făcut 
cu  prisosinţă  datoria  de  mamă,  soţie  şi  om  al  muncii.  Ajunsă  la 
maturitatea  gândirii  şi  raţiunii  sale,  a  mai  găsit  ceva  de  realizat:  să  le 
acorde  ajutor  oamenilor  aflaţi  în  dificultate  fizică  şi  financiară.  Evoluţia 
spirituală  o  preocupă  în  permanenţă,  dorind  ca  şi  pe  lumea  cealaltă  să 
fie  mulţumită  de  propria  fiinţă. 


Nina  Petre 
6  februarie  2014 


EPISOADE  SPIRITUALE  COMENTATE 
®  Carmen  Vasquez  (1893-1936) 

O  Akti  (1813-1891) 


EPISODUL  1  -  CARMEN 

Spaniola  Carmen  Vasquez  a  trăit  între  anii  1893-1936.  A  fost  soţia 
unui  armator  bogat,  bărbat  violent  şi  dedat  alcoolismului.  Au  avut 
împreună  şapte  copii,  printre  care  cinci  băieţi  şi  două  fete.  Cu  plămânii 
slabi  încă  din  copilărie,  Carmen  s-a  zbătut  să  trăiască  pentru  a-şi  face 
datoria  de  soţie  şi  mamă,  până  când  tuberculoza  a  ucis-o.  A  fost  o  fiinţă 
cu  suflet  curat,  de  o  bunătate  şi  generozitate  rar  întâlnite  printre  femeile 
acelor  vremuri.  Joăo,  soţul  ei,  portughez  la  origine,  s-a  căsătorit  cu  ea 
ştiind  că  îi  trebuia  o  nevastă  docilă,  blândă  şi  ascultătoare,  pentru  a  nu  fi 
nevoit  să  o  rupă  în  bătăi.  într-adevăr,  nu  a  bătut-o  niciodată,  dar  i-a 
scurtat  zilele  cu  grosolănia  şi  desfrânarea  lui. 


Nina  Petre 
24  martie  2008 


COMENTARIUL  NICOLETEI 

„Un  lucru  care  m-a  pus  pe  gânduri  este  că,  deşi  lui  Carmen  destinul 
îi  prevăzuse  o  suferinţă  îndelungată,  ea  a  murit  de  tânără.  Concluzia  mea 
să  fie  că  destinul  prevede  ceva,  dar  se  poate  întâmpla  cu  totul  altceva? 
Cred  că  da.  Mă  gândesc  că,  poate,  ce  îţi  este  predestinat,  aşa  ar  fi  bine  să 
se  întâmple,  altfel  oricum  duci  cu  tine  într-o  nouă  încarnare. 

Bine  spus  „la  limita  răbdărilor”.  Am  ştiut  să  rabd  foarte  docilă  fără  să 
spun  absolut  nici  un  cuvânt  nimănui.  Din  afară,  căsnicia  noastră  pare  un 
exemplu  pentru  ceilalţi.  De  aceea  nimeni  nu  înţelege  ce  se  petrece.  De 
altfel,  soţul  meu  este  un  „cetăţean”  foarte  bun  şi  respectat,  care  sare  în 
ajutorul  oricui.  Eu  fiind  o  fire  mai  rezervată,  cei  din  jur  poate  pun  în 
cârca  mea  ceea  ce  se  petrece  dintr-o  dată  la  noi  în  familie,  pentru  că  eu 
vreau  schimbarea,  eu  sunt  cea  care  nu  mai  pot. 

Ca  poziţie  socială,  am  luptat  şi  mi-am  câştigat-o.  Poate  că  sunt  prea 
conştiincioasă,  fără  să  doresc  cu  orice  chip  laude.  Mi-au  plăcut  meseriile 
grele,  cu  răspundere,  am  luptat  pentru  ele,  am  câştigat  respectul  celor  din 
jur  numai  prin  profesionalism,  pentru  că  nu  sunt  prea  sociabilă  sau 
drăguţă  cu  cei  din  jur,  doar  la  „a  doua  vedere”.  Mă  ataşez  pentru  o  viaţă 
doar  de  oameni  cu  care  sunt  compatibilă.  La  prima  vedere,  sunt  rece, 
dură  şi  cu  legea  în  faţă.  Am  simţit  o  chemare  spre  meseria  pe  care  o  am 
acum.  Am  fost  inginer,  dar  am  multe  diplome  şi  mulţi  ani  de  studii  în 
profesia  de  economist.  Avocat  nu  am  putut  să  fiu,  pentru  că  nu  prea  am 
debit  verbal. 

Da,  călătoresc  mult,  mă  simţeam  extraordinar  când  treceam  singură 
prin  aeroporturi.  îmi  place  enorm  să  zbor.  E  un  sentiment  aparte...  eşti 
undeva,  ascunsă  în  lume,  nimeni  nu  ştie  unde  eşti,  ce  faci.  Am  colindat 
Europa  cu  familia  şi  am  fost  singură  în  S.U.A.  fără  familie. 

In  ceea  ce  priveşte  activităţile  cu  caracter  social,  în  ultimul  timp, 
după  ce  mi-am  terminat  tot  ce  am  avut  de  învăţat  în  meseria  mea,  am 
simţit  dorinţa  să  îi  ajut  pe  cei  aflaţi  în  suferinţă.  Mă  vedeam  la  aziluri  de 
bătrâni,  să  îi  îngrijesc,  să  le  alin  suferinţele.  Chiar  am  avut  o  oportunitate 
să  merg  în  SUA  la  un  azil,  în  schimb  am  îngrijit-o  pe  bunica  soţului,  în 
vârstă  de  89  de  ani,  căzută  la  pat  şi  am  făcut-o  din  toată  inima. 

Sunt  prea  obosită  şi  stoarsă  de  viaţa  aceasta  să  mă  pot  concentra 
momentan  pe  alţii,  în  schimb  de  curând  am  primit  o  diplomă  de 
maestru-vindecător  în  Prananadi,  pe  care  îl  practic  de  doi  ani,  singurul 
lucru,  alături  de  karate,  care  m-a  menţinut  cumva  să  nu  mă  mai 
îmbolnăvesc.  O  dorinţă  mare  este  să  am  o  diplomă  în  reflexoterapie. 

Sunt  în  stare  să  rămân  singură,  să  mă  dedic  Domnului  şi  celor  din 
jur,  simt  că  pot  şi  vreau  să  fac  asta  din  toată  inima,  dar  poate  peste  câţiva 
ani,  pentru  că  mă  aşteaptă  o  viaţă  lungă...  habar  nu  am  de  ce  simt  aşa...  şi 
voi  avea  vreme  să  mor  în  credinţă  şi  mulţumită  sufleteşte.” 

Nicoleta 
13  martie  2008 
Târgu-Mureş 


EPISODUL  2  -  AKTI 

înaintea  spaniolei  Carmen  (1893-1936)  a  trăit  un  bărbat  din 
Groenlanda  (1813-1891)  care  se  numea  AKTI.  S-a  născut  şi  a  locuit  toată 
viaţa  într-o  aşezare  din  sudul  insulei,  unde  majoritatea  bărbaţilor  se 

ocupau  cu  pescuitul  şi  vânatul.  Om  cu  fire  aspră,  adaptat  la  viaţa  grea  şi 
plină  de  pericole  din  acele  ţinuturi,  AKTI  şi-a  dus  traiul  cu  greu,  abia 
având  cu  ce  să-şi  întreţină  numeroasa  familie:  nevasta  plus  cei  8  copii  ai 
lor. 

Sătui  de  sărăcie  şi  de  clima  aspră,  copiii  s-au  răspândit  prin  lume,  în 
căutarea  unei  vieţi  mai  bune.  Rămas  singur  cu  nevasta  lui,  AKTI  a 
îmbătrânit  tot  aşteptând  veşti  de  la  copiii  săi.  Unul  dintre  ei  s-a  întors  în 
coliba  părinţilor,  băiatul  cel  mare,  Uki,  rămas  văduv  cu  doi  copii  în 
îndepărtata  Americă.  La  78  de  ani,  AKTI  şi-a  îngropat  soţia,  plecând  şi  el 
după  ea  în  câteva  luni. 

Viaţa  lui  AKTI  nu  a  avut  momente  spectaculoase  în  afara  celor  în 
care  scăpa  cu  viaţă  de  la  vânat  sau  pescuit.  In  familie  s-a  comportat  ca  un 
soţ  credincios  şi  un  tată  grijuliu. 


Nina  Petre 
1  octombrie  2008 


COMENTARIILE  NICOLETEI 

„Nu  mănânc  carne,  respect  viaţa  pe  care  o  au  animalele.  Nu  sunt 
înnebunită  să  am  neapărat  pe  lângă  mine  aşa  ceva.  Nu  curăţ  peşti,  nu  pot 
să  îi  omor,  nu  pun  mâna  pe  ei,  nu  pot.  Acum  3  săptămâni  au  fost  ai  mei  la 
pescuit  şi  au  adus  peşti  mai  mici  acasă.  A  trebuit  să  îi  curăţ,  dar,  până  nu 
au  murit,  nu  am  putut  pune  mâna  pe  ei.  Au  mai  adus  un  peşte  destul  de 
mare  acum  2  săptămâni,  dar  sub  nici  o  formă  nu  am  putut  să  pun  mâna 
pe  el  sau  să  îl  curăţ. 

Deşi  sunt  Rac,  cică  semn  de  apă,  nu  mă  am  bine  deloc  cu  apa,  sub 
nici  o  formă  cu  oceanul.  Sunt  în  stare  să  mă  înec  şi  când  mă  spăl  pe  faţă. 
Simt  că  m-aş  pierde  şi  m-aş  simţi  groaznic  în  mijlocul  oceanului.  Nu  îmi 
place  să  mă  duc  cu  barca  pe  ocean,  întotdeauna  am  simţit  o  repulsie. 

Interesant  că  am  fost  cam  „ştearsă”  în  ultimele  2  vieţi  ale  mele. 
Acum  simt  că  trăiesc  foarte  intens,  cât  pentru  mai  multe  vieţi.  Multe, 
multe  şcoli,  multe  funcţii,  ocupaţii,  am  o  viaţă  foarte,  foarte  plină.  Şi,  faţă 
de  alţii  din  jurul  meu,  călătoresc  mult.  Interesant  că  mă  atrage  Alaska. 
Mă  uitam  cu  jind  la  avioanele  care  decolau  pentru  Alaska  din 
aeropoartele  din  SUA. 

Pe  lângă  alţii  din  jurul  meu,  sunt  foarte  energică,  pot  să  zic  că 
freamătă  viaţa  în  mine,  de  aceea  nu  mă  pot  încă  opri.  Nu  mă  pot  plictisi 
niciodată,  nu  am  o  viaţă  de  loc  monotonă,  aşa  cum  cred  că  am  avut-o  în 
ultimele  două  vieţi.  S-ar  zice  că  recuperez  din  plin. 

Am  observat  că  după  2  ani  m-am  şi  reîncarnat.  Hmmm...  Ce  o  fi 
însemnând  asta?  De  ce  aşa  de  repede?  De  ce  nu  am  mai  stat  între  ele?  Eu 
cred  că  trebuie  să  fie  foarte  bine  acolo. 

Am  început  să  mă  confrunt  cu  problemele  pe  care  cred  că  le-am 
greşit  în  această  viaţă.  Mi-au  reînviat  traume  pe  care  le-am  depozitat  şi 

le-am  închis  în  subconştient  şi  care  poate  au  rămas  nerezolvate.  Sunt 
într-o  perioadă  a  vieţii  în  care  m-am  săturat  să  greşesc  în  această  viaţă,  aş 
dori  să  dizolv  traumele  trăite.  în  faţa  biroului  meu  am  pus  o  hârtie  cu 
scris  mare:  „Acceptă-ţi  eşecurile  cu  părere  de  rău,  nu  te  învinovăţi!” 

Am  plâns  din  nou  foarte  mult.  Aş  vrea  să  îmi  pot  ierta  fiecare  gest  cu 
care  am  supărat  pe  cineva.  Simt  totul  ca  un  bumerang  în  mine,  înzecit. 
Eu  ştiu  că  persoanele  care  au  suferit,  poate  şi  din  cauza  mea,  au  şi  ele 
destinul  lor  şi  că  aşa  trebuia  poate  să  se  întâmple.  Ok,  dar  eu  sunt  în  stare 
să  sufăr  enorm.  Nu  aş  mai  dori  să  fac  pe  nimeni  să  sufere,  de  aceea  am 
plâns  tare  în  zilele  astea. 

Aş  dori  să  îmi  găsesc  liniştea  în  viaţa  asta.  Până  când  va  fi  atât  de 
agitată? 

Să  încerc  să  disec  trecutul  meu,  să  încerc  să  mai  repar  ceva?  Sau 
trebuie  să  las  trecutul  în  urmă  şi  să  mă  duc  înainte?  Asta  e  destul  de  greu 
acum,  că  mă  apasă  toată  viaţa  mea.” 

Nicoleta 
3  octombrie  2008 
Tărgu-Mureş 

„Ai  scris  de  predispoziţia  spre  reumatism  moştenită:  am  dureri  ale 
articulaţiilor  de  la  degete,  am  perioade  în  care  greu  pot  să  îmi  mişc 
degetele  dimineaţa  când  mă  trezesc.  Am  făcut  toate  analizele  necesare 
pentru  reumatism  şi  artrită  în  2006,  precum  şi  în  2009.  Bineînţeles  că  nu 
îşi  pot  explica  medicii  de  ce  le  zic  că  mă  dor  articulaţiile  când  toate 
analizele  mele  arată  că  nu  am  nimic.  Mă  tot  întreabă  medicii  dacă  am  stat 
cu  mâna  în  apă  rece.  Bineînţeles  că  nu,  generaţia  mea  nu  a  mai  apucat  să 
spele  rufele  la  râu,  dar  nici  nu  pot  să  îmi  ţin  mâinile  în  apă  rece,  nu 
suport. 

Mi-ai  mai  scris  că  :  încă  un  avertisment:  trebuie  neapărat  să  eviţi 
marea  sau  oceanul  pe  vreme  de  furtună,  să  nu  intri  în  ape  reci,  să  nu  te 
aventurezi  cu  vaporul  în  călătorii  periculoase!  Deşi  sunt  Rac,  suport 
greu  apa,  nu  pot  merge  cu  barca  pe  mare,  am  o  fobie  şi  groază  de 
întinderi  de  apă,  mă  pot  îneca  şi  când  mă  spăl  pe  faţă.  Am  fost  o  dată  cu 
barca  pe  mare  intr-un  golfuleţ  din  Grecia,  dar  numai  eu  ştiu  cum  am 
supravieţuit.  în  Tunisia  am  intrat  seara  în  mare  şi  m-a  apucat  spaima  şi 
disperarea,  că  soţul  cu  greu  m-a  scos  la  mal.  Peşte  nu  curăţ,  îmi  e  groază 
de  aşa  ceva. 

Apropo  de  urşi:  Nu  pun  mâna  pe  nici  o  vietate,  poate  fi  ea  şi 
domestică,  am  o  reţinere  din  naştere  să  simt  blana  în  palma  mea.  Dar,  pe 
neaşteptate,  după  46  de  ani  de  viaţă,  am  simţit  că  doresc  o  pisică  alb  cu 
negru,  un  motan.  Nu  după  mult  timp,  după  ce  mi-am  exprimat  dorinţa,  a 
apărut  în  viaţa  mea...  O  mângâi,  o  ţin  în  braţe,  spre  mirarea  mea  şi  a 
tuturor  din  jur.  Momentan  doarme  liniştit  lângă  mine  şi  nu  mă  satur  să-l 
privesc  pe  Piti.” 

Nicoleta,  10  ianuarie  2010 
Tărgu-Mureş 

REBEKKA 


Prezentare 

REBEKKA  este  o  fiinţă  extrem  de  sensibilă,  înzestrată  cu  un  suflet  de 
om  pornit  mereu  pe  fapte  bune.  Talentul  de  artist  plastic  este  evident, 
lucrările  sale  fiind  apreciate  atât  în  ţară,  cât  şi  peste  hotare.  Foarte 
exigentă  în  privinţa  bărbaţilor,  ea  şi-a  făcut  un  plan:  decât  să  se  mărite 
cu  oricine,  de  dragul  banilor  cuiva  sau  doar  din  dorinţa  de  a  se  vedea 
căsătorită,  a  ales  soluţia  aşteptării  până  când  îi  va  ieşi  în  cale  omul 
capabil  să  o  facă  fericită. 


Nina  Petre 
22  iulie  2012 


EPISOADE  SPIRITUALE  COMENTATE 
®  Montela  Sparticis  (1899-1940) 


EPISODUL  1  -  MONTELA 

Spaniola  MONTELA  SPARTICIS  a  trăit  între  anii  1899-1940.  S-a 
născut  în  orăşelul  Sancti  Spiritus,  situat  în  zona  de  vest  a  Spaniei.  Părinţii 
săi,  Meuno  şi  Mariella,  au  avut  6  copii:  Fergundo,  Montela,  Castela, 
Maria,  Coragon,  Feunda.  Montela  era  cea  mai  mare  ca  vârstă  dintre 
surorile  ei,  dar  mai  mică  decât  unicul  său  frate,  Fergundo.  întreaga 
familie  trăia  din  munca  de  avocat  a  lui  Meuno.  Omul  câştiga  bine, 
reuşind  să  îşi  dea  copiii  la  şcoli,  fiecare  unde  a  dorit.  După  primele  clase, 
împlinind  13  ani,  MONTELA  a  preferat  să  înveţe  meseria  de  croitoreasă. 
A  fost  primită  ca  ucenică  în  cel  mai  mare  atelier  de  croitorie  din  oraş, 
unde  se  coseau  rochii  costisitoare  pentru  doamnele  bogate.  Patroana 
atelierului,  frumoasa  Odena,  era  soţia  unui  avocat  prieten  cu  Meuno. 
Generoasă  şi  dornică  de  fapte  mari,  Odena  a  adus-o  pe  MONTELA  până 
la  nivelul  unei  maestre  în  decurs  de  doi  ani.  Câştigând  bine  şi  devenind 
cunoscută  în  oraş,  MONTELA  a  început  să  fie  curtată  de  tineri  cu  bani.  L- 
a  ales  pe  Eduardo  Heris,  un  flăcău  în  vârstă  de  19  ani,  care  se  ocupa  cu 
administrarea  averii  părinţilor,  având  în  grijă  şi  vechea  cramă  de  la  ţară  a 
tatălui  său.  După  căsătorie,  tinerii  s-au  mutat  într-o  casă  cumpărată  de 
ei,  reluându-şi  ocupaţiile  obişnuite.  Eduardo  se  afla  mereu  pe  drumuri, 
alergând  zi  şi  noapte  pentru  a-şi  întreţine  afacerile.  Patroana  Odena 
îmbolnăvindu-se  grav  de  ficat,  şi-a  întrerupt  lucrul  la  atelier,  vânzându-i 
afacerea  MONTELEI.  Aceasta,  bucuroasă  de  libertatea  câştigată  în 
schimbul  unei  sume  mari  de  bani,  şi-a  dat  frâu  liber  imaginaţiei  şi 

talentului.  Avea  ochi  şi  mână  de  artist  plastic  la  conceperea  tiparelor. 
Clientela  s-a  mărit,  iar  averea  personală  creştea  de  la  o  lună  la  alta. 
împlinind  20  de  ani,  a  decis  să  devină  mamă.  I-a  dat  viaţă  fiicei  sale 
Laura,  minunea  familiei.  Fetiţa  era  superbă  şi  foarte  simpatică.  Naşterea 
fusese  deosebit  de  grea,  MONTELA  aflându-se  pentru  câteva  minute  în 
pragul  morţii.  Revenind  la  viaţă,  medicii  au  sfătuit-o  să  renunţe  la  ideea 
următoarei  naşteri.  Fetiţa  a  crescut,  a  învăţat  bine  şi  s-a  înscris  la 
facultatea  de  Arte  Plastice,  dorind  să  devină  designer  vestimentar  în 
atelierul  mamei  sale.  Rămânând  din  nou  însărcinată,  MONTELA  şi-a 
dorit  enorm  copilul,  lăsând  sarcina  să  crească,  în  ciuda  avertismentelor 
medicilor.  Avea  doar  7  luni  de  sarcină  când  o  infecţie  puternică  i-a 
provocat  o  septicemie.  Copilul  s-a  născut  mort,  iar  viaţa  MONTELEI  nu  a 
mai  putut  fi  salvată.  Avea  doar  41  de  ani  când  a  închis  ochii  pe  vecie.  O 
femeie  de  mare  succes  profesional  ca  MONTELA  a  plătit  cu  viaţa  pentru 
dorinţa  de  a  deveni  din  nou  mamă. 


Nina  Petre 
27  octombrie  2009 


COMENTARIUL  REBEKKĂI 

„Legat  de  croitoria  din  viaţa  anterioară,  am  ceva  înclinaţii.  Până 
acum  câţiva  ani,  îmi  făceam  haine  singură. 

Pictez  icoane  doar  pentru  a  le  face  cadou.  Am  trecut  atestatul  de 
fotografie  şi  am  avut  deja  expoziţii.  Ceva  simţ  artistic  am  moştenit  de  la 
Montela.  Pictez  frumos  şi  fac  poze  interesante,  dar  nu  mă  ajută  financiar 
nici  fotografia  şi  nici  pictura. 

în  facultate  am  fost  foarte  săracă.  Părinţii  mei  au  divorţat  când  încă 
eram  o  copilă.  Mama  s-a  recăsătorit  într-o  altă  ţară.  Tatăl  meu  a  murit  de 
mult.  L-am  cam  urât  cât  a  trăit.  Acum,  cu  rugăciuni  şi  slujbe,  încerc  să  îi 
transmit  cumva  că  îl  iubesc  totuşi,  că  i-am  simţit  lipsa  tot  timpul  şi  că 
eram  prea  mică  să  înţeleg  că  alcoolismul  este  o  boală,  iar  el  nu  avea  nicio 
vină.  Nu  a  fost  un  om  rău,  nu  ne-a  bătut,  dar  ne  producea  un  stres 
permanent,  pentru  că  nu  mai  muncea  şi  nu  ne  lăsa  să  dormim  noaptea. 

în  ceea  ce  mă  priveşte,  sunt  o  hipersensibilă  şi  foarte  tolerantă,  adică 
exact  ce  nu  apreciază  bărbaţii  azi.  Legat  de  sănătate,  sunt  conştientă  de 
partea  genitală  şi  cred  că  Montela  mi-a  transmis  ceva,  pentru  că  am  fost 
grijulie  cu  mine  şi  m-am  rugat  tot  timpul  să  nu  am  sarcini  nedorite  sau 
diverse  boli.  Am  avut  tot  timpul  senzaţia  că  aşa  trebuie,  să  am  mare  grijă 
de  partea  asta.  Poate  fi  şi  din  cauza  educaţiei  ortodoxe  primite  de  la 
bunica  mea.  Am  fost  sigură  că  dacă  rămân  însărcinată,  o  să  nasc  copilul. 

Am  mare  grijă  ce  mănânc  şi  fac  sport  de  câte  ori  am  ocazia.  Sunt  o 
persoană  activă. 

Partea  cu  sufletul  delicat  aşa  este:  când  sunt  supărată,  simt  în  toţi 
porii  şi  am  avut  parte  parcă  tot  de  bărbaţi  insensibili.  Sunt  mulţi  bărbaţi 


NINA  PETRE  -  Vieţile  anterioare  ale  spiritului  Voi.  1 


pag.  155 


care  mă  curtează.  De  altfel,  nu  duc  lipsă,  dar  nu  am  nevoie  de  ei,  fiindcă 
liniştea  mea  este  foarte  importantă.  Am  suferit  enorm  din  cauza 
bărbaţilor.  Am  trecut  deja  prin  multe  întâmplări  nefericite,  de  parcă  aş 
avea  100  de  ani  pe  partea  asta  a  relaţiilor  cu  bărbaţii. 

Citesc  multă  literatură  religioasă  şi  am  o  grămadă  de  cărţi  începute. 
Sunt  o  persoană  credincioasă.  Nu  ştiu  prea  multe  despre  reîncarnare.  Mi- 
a  fost  teamă  puţin  de  abordarea  asta,  dar  cred  că  suntem  datori  să  ne 
construim  singuri  viaţa,  să  nu  ne  lăsăm  în  mâna  destinului.” 


REBEKKA 
1  noiembrie  2009 
Sibiu 

SIMONA 


Prezentare 

De  profesie  economistă,  SIMONA  simte  o  chemare  puternică  spre 
spiritualitatea  adevărată,  cea  care  îl  face  pe  om  mai  bun,  mai  sensibil  şi 
mai  iubitor  de  Dumnezeu.  A  acceptat  cu  entuziasm  să  devină  membră  a 
acestui  grup  de  educatori  spirituali  care  şi-au  donat  comentariile  karmice 
spre  folosul  minţii  şi  sufletului  românilor  de  pretutindeni. 


Nina  Petre 
28  august  2012 


EPISOADE  SPIRITUALE  COMENTATE 
O  Ruggiero  Rosario  Frantini  (1912-1945) 
®  Carmen  Cortez  (1817-1875) 


Episodul  1  -  RUGGIERO 

RUGGIERO  ROSARIO  FRANTINI  a  trăit  între  anii  1912-1945. 
Sicilian  de  origine,  a  plecat  la  vârsta  de  19  ani  spre  Torino,  pentru  a 
învăţa  meseria  de  cofetar  şi  a-şi  face  un  rost  în  viaţă.  Ajuns  în  marele 
oraş,  s-a  simţit  atras  de  doctrina  nazistă,  care  tocmai  prindea  rădăcini  şi 
printre  italieni.  Abandonând  şcoala  de  meserii,  s-a  înrolat  într-o  grupare 
de  presiune  politică,  teroristă,  aflată  sub  tutela  Partidului  Nazist  din 
Germania.  Tânăr  şi  fără  experienţa  vieţii,  RUGGIERO  a  luat  de  bune 
toate  cele  învăţate  de  la  camarazii  săi.  Şi-au  stabilit  tabăra  într-un  cătun 
din  munţi,  ieşind  de  acolo  numai  pentru  procurarea  alimentelor  şi 
pedepsirea  unor  persoane  pe  care  le  considerau  periculoase,  dar  mai  ales 
inutile  noii  societăţi  imaginate  de  ei.  în  timpul  marelui  război  european 
le-au  dat  o  mână  de  ajutor  nemţilor,  denunţând  partizani  şi  familii  de 
evrei.  Au  fost  omorâţi  cu  toţii  de  către  trupele  aliate,  la  insistenţele 
populaţiei  din  zonă,  care  nu  le  mai  putea  suporta  abuzurile  şi  teroarea. 

RUGGIERO  nu  a  reuşit  să  se  căsătorească,  fiind  mereu  în  pribegie, 
pe  cărări  ascunse.  Totuşi,  a  avut  grijă  să  îşi  găsească  iubite  peste  tot  unde 
a  poposit,  pe  unele  dintre  ele  obligându-le  cu  cuţitul  la  gât  să-i  cedeze  la 
pat,  considerând  că  i  se  cuvenea  orice. 


Nina  Petre 
23  decembrie  2007 

COMENTARIILE  SIMONEI 


„Referitor  la  RUGGIERO,  am  fost  foarte  dezamăgită  când  am  aflat 
ceea  ce  a  făcut.  în  această  viaţă  nu  sunt  în  stare  să  tai  un  pui  de  casă  (dar 
să  omor  un  om?!).  Nu  am  făcut  acest  lucru  niciodată.  La  un  moment  dat 
am  încercat  să  devin  chiar  şi  vegetariană  (am  reuşit  6  luni).  Nu  înţeleg  de 
unde  această  schimbare  (aproape  totală)  între  ce  am  făcut  în  cealaltă 
viaţă  şi  ce  fac  acum.  Nu  sunt  sfântă,  dar  sunt  cu  frica  de  Dumnezeu. 

Oare  încarnarea  într-un  bărbat  poate  să  scoată  tot  ce  e  mai  urât 
dintr-un  spirit?  Să  ştiţi  că  am  tot  urmărit  viaţa  femeilor  (în  general)  şi  am 
ajuns  la  concluzia  că  spiritele  încarnate  în  femei  îşi  plătesc  aici  (pe 
Pământ)  datoriile.  Nu  am  văzut  NICIO  FEMEIE  FERICITĂ.  Sau  nu 
există  fericire  AICI  pentru  nimeni?  Mă  înşel  eu  sau  femeile  sunt  cele  care 
suferă  cel  mai  mult?” 

SIMONA 
27  decembrie  2007 
Oradea 

„De  multă  vreme  mă  frământă  problema  fericirii  oamenilor  pe 
Pământ.  M-am  uitat  în  jurul  meu,  la  oameni  bogaţi,  la  cei  săraci,  la 
mediocri,  şi  n-am  văzut  împlinirea  /  fericirea  la  niciunul...  şi  atunci  mi- 
am  pus  întrebarea:  De  ce  nu  putem  fi  fericiţi  /  împliniţi  aici,  pe  Pământ? 
Atunci  au  început  căutările  mele,  am  citit  tot  ce  îmi  cădea  în  mână  despre 
spiritualitate,  ezoterism  etc...  Am  înţeles  de  ce  omul  este  într-o 
permanentă  căutare  a  FERICIRII  /  ÎMPLINIRII  şi,  de  asemenea,  am 
aflat  de  ce  oamenii  nu  găsesc  această  fericire  /  împlinire  aici:  NU 
CĂUTĂM  UNDE  TREBUIE! ! !” 

SIMONA 
27 februarie  2008 
Oradea 


Episodul  2:  CARMEN 

Spaniola  CARMEN  CORTEZ  a  trăit  între  anii  1817-1875.  A  fost  soţia 
unui  nobil  foarte  bogat,  posesor  al  unei  moşii  în  sudul  Spaniei.  Veniturile 
obţinute  din  cultivarea  viţei  de  vie  şi  din  vânzarea  vinului  de  cea  mai 
bună  calitate  i-au  adus  contelui  Osvaldo  Cortez  o  avere  imensă. 
CARMEN,  soţia  lui,  nu  avea  preocupări  în  domeniul  comerţului,  fiind 
ocupată  cu  creşterea  şi  educarea  copiilor  săi,  şapte  băieţi  şi  trei  fete.  în 
afara  preocupărilor  casnice,  CARMEN  avea  de  susţinut  interpretarea  la 
pian  a  melodiilor  cu  care  îşi  delecta  oaspeţii  la  toate  festivităţile 
organizate  în  castelul  lor.  CARMEN  mai  avea  o  preocupare  deosebită,  pe 
care  i-o  cunoşteau  doar  membrii  familiei,  rudele  şi  prietenii  apropiaţi: 
era  o  foarte  bună  ghicitoare  în  stele,  folosind  pentru  această  îndeletnicire 
câteva  tratate  vechi  de  astrologie,  moştenite  de  la  bunica  ei.  Nu  greşea 

niciodată  în  ceea  ce  le  prevestea  interlocutorilor  săi.  Mai  mult  chiar, 
priceperea  în  analiza  unor  evenimente  recente  îl  ajuta  mult  pe  soţul  său, 
contele,  în  afacerile  lui  din  ce  în  ce  mai  profitabile.  Din  nefericire  pentru 
ea  şi  cei  io  copii  pe  care  îi  aveau  împreună,  contele  a  fost  ucis  intr-un 
duel  cu  un  nobil  care  locuia  în  apropiere.  Motivul  disputei  fatale  a  fost 
rivalitatea  comercială.  Şocul  psihic  suferit  de  CARMEN  şi  de  copii  a  fost 
imens.  Nemaidorind  să  locuiască  în  acea  zonă,  s-au  refugiat  în  nordul 
ţării,  unde  CARMEN  a  cumpărat  o  nouă  moşie  şi  case  mari  pentru  toţi 
copiii  ei.  După  ce  a  devenit  bunică,  a  închis  ochii,  mulţumită  că  şi-a  făcut 
datoria  cu  prisosinţă  de-a  lungul  întregii  vieţi.  Contesa  CARMEN  s-a 
remarcat  prin  fineţea  caracterului  şi  nobleţea  comportamentului.  Ar  fi 
dorit  să  cunoască  tainele  comerţului  cu  vinuri,  pentru  a-şi  ajuta  soţul  în 
munca  lui.  Ea  s-a  bazat  mai  mult  pe  intuiţie  şi  pe  priceperea  la  ghicitul  în 
stele.  Dacă  s-ar  fi  încumetat  să  înveţe  a  se  descurca  în  afacerile  cu  vinuri, 
poate  că  soţul  ei  nu  s-ar  fi  lăsat  păcălit  de  un  rival  şarlatan  şi  nu  ar  mai  fi 
ajuns  la  periculosul  duel. 


Nina  Petre 
28  februarie  2008 


COMENTARIUL  SIMONEI 

„încă  înainte  de  a  afla  adevăratul  sens  al  înţelepciunii,  în  toate 
rugăciunile  mele  îi  ceream  lui  Dumnezeu  înţelepciune  pentru  mine, 
familia  mea  si  binefăcătorii  mei.  Mi-ar  place  să  cred  că  adopt  atitudinea 
înţeleptului,  având  în  vedere  faptul  că  eu  am  fost  o  fire  impulsivă  (şi-mi 
place  să  cred  că  AM  FOST  impulsivă),  astfel  încât  am  ascultat  încă  o  dată 
de  înţelepciunea  lui  Ptahhotep,  care  spune  că  Dumnezeu  ne  vorbeşte  prin 
intermediul  convingerilor  profunde.  Am  considerat  că  timpul  mă  va  ajuta 
să  găsesc  soluţia  cea  mai  bună  pentru  situaţia  mea  şi  aceasta  trebuie  să 
corespundă  convingerii  mele  celei  mai  profunde. 

în  ceea  ce  priveşte  înrudirea  mea  spirituală  cu  CARMEN  CORTEZ, 
pot  să  spun  că  nu  am  talentele  ei  muzicale  (talentele  mele  sunt 
mediocre),  însă  când  eram  mică  îmi  amintesc  că  am  fost  foarte  atrasă  de 
muzica  spaniolă  şi  de  dansurile  specifice,  aşa  încât  nu  pierdeam  nicio 
ocazie  de  a  dansa  pe  muzica  spaniolă  (chiar  şi  cântată  de  mine),  spre 
amuzamentul  mamei  mele. 

Despre  spiritul  critic,  pot  să  spun  că  eu  nu  mă  prea  mândresc  cu  asta 
şi  mi-aş  dori  să  nu  fiu  aşa.  Acest  spirit  critic  nu  mi-a  adus  decât 
probleme,  pentru  că  eu  obişnuiam  să  spun  ceea  ce  gândeam  şi  asta  nu  a 
fost  în  beneficiul  meu  (şi  poate  nici  al  celor  din  jur),  astfel  încât  am  decis 
să  tac  şi  să  vorbesc  cu  discernământ.  „A  tăcea  este  o  calitate 
divină.  Ea  reprezintă  o  binecuvântare  atunci  când  este  utilizată  la  locul 
şi  momentul  potrivit,  iar  să  vorbeşti  e  bine  doar  când  poţi  salva  pe 
cineva  de  la  un  mare  pericol.”  (Ptahhotep). 

în  timpul  în  care  familia  mea  se  uită  la  TV,  eu  citesc  cărţi  de  „suflet” 
(încă  simt  că  nu  am  acumulat  destul)  şi  mai  am  şi  un  sufleţeî  de  băgat  în 
seamă  (îşi  cere  dreptul  la  atenţie),  aşa  încât  nu  ştiu  nici  ce  vreme  mă 
aşteaptă  a  doua  zi  (decât  dacă  aflu  de  la  ceilalţi).” 

SIMONA 
2  martie  2008 
Oradea 

SORIN 


Prezentare 

La  doar  23  de  ani,  Sorin  este  inginer  şi  masterand  în  profesia  lui. 
încă  din  liceu  s-a  simţit  tras  de  lumea  spiritelor,  deşi  nu  are  calităţi  de 
medium.  A  citit  mult  în  domeniul  ezoterismului,  reuşind  să  îşi  formeze 
opinii  personale,  pe  care  şi  le  dezvoltă  în  permanenţă.  Printre  idealurile 
sale  se  află  şi  acela  de  a  deveni  anchetator  al  impostorilor  din  domeniul 
paranormalului.  în  ultimii  ani  a  descoperit  numeroşi  indivizi  care  îşi  fac 
publicitate  pe  internet,  lăudându-se  a  fi  clarvăzători  sau  spiritişti,  cu  toate 
că  nu  au  nicio  competenţă  în  ceea  ce  pretind  că  se  pricep  să  facă. 

Nina  Petre 
9  august  2012 


EPISOADE  SPIRITUALE  COMENTATE 
O  Nikos  Stavris  ( 1 886- 1 941 ) 

O  Sati  Arhenos  (1803-1864) 

®  Saleria  Vitti  (1724-1785) 

O  Roderick  Vauss  (1643-1695) 

O  lanok  Sverdlovski  (1561-1627) 

O  Urhe  Kerinen  (1473-1548) 

®  Aluma  Ranucci  (1403-1460) 

O  Hant  LarSai  (1305-1384) 

O  Mhu  Kair  (1224-1288) 


Episodul  1  -  NIKOS 

NIKOS  STAVRIS  s-a  născut  în  oraşul-port  Pireu  (Grecia)  şi  a  trăit  în 
perioada  1886-1941.  Părinţii  lui  NIKOS  se  numeau  Iannis  şi  Kaloyana. 
Soţii  Stavris  au  avut  7  copii:  3  băieţi  (Nikos,  Stavros,  Akilos)  şi  4  fete 
(Arkana,  Nireya,  Harna,  Viky).  Iannis  era  marinar  de  meserie,  lucrând 
câteva  luni  pe  an  ca  secund  al  căpitanului  unui  vas  comercial  grecesc. 

Nava  lor  făcea  ruta  între  Pireu  şi  porturile  din  sudul  Franţei, 
transportând  mărfuri  de  mare  căutare:  mirodenii,  ulei,  fructe,  măsline, 
haine,  covoare.  Kaloyana  se  pricepea  foarte  bine  la  prepararea  unor 
prăjituri  tradiţionale,  pe  care  le  vindea  în  micul  ei  magazin  situat  în 
apropierea  portului.  Ajutată  mult  de  mama  ei,  Evdokia,  femeia  reuşea  să 
se  descurce  cu  treburile  casei,  creşterea  copiilor  şi  modesta  sa  afacere. 
Spiritul  comercial  şi  talentul  în  prepararea  dulciurilor,  dar  şi  a  diverselor 
feluri  de  mâncare  au  fost  moştenite  de  fetele  ei,  care  s-au  măritat  înainte 
de  vârsta  majoratului,  fiind  renumite  ca  foarte  bune  gospodine.  Băieţii, 
după  ce  au  urmat  cursurile  şcolii  primare,  s-au  orientat  spre  meserii 
profitabile,  pentru  a-şi  asigura  mai  uşor  viitorul.  Mezinul  Akilos  a  plecat 
la  Atena,  unde  a  învăţat  meseria  de  măcelar,  intrând  ca  ucenic  la  un 
patron  de  restaurant.  La  20  de  ani,  Akilos  şi-a  început  propria  afacere  cu 
produse  din  carne,  ajungând  în  decurs  de  câţiva  ani  un  negustor  bogat. 
Stavros  s-a  căsătorit  cu  fata  patronului,  un  negustor  de  produse  din 
peşte,  devenind  astfel  asociat  cu  socrul  său. 

Fratele  cel  mai  mare,  NIKOS,  avea  încă  de  mic  nostalgia  drumurilor 
pe  apă,  fiind  influenţat  de  povestirile  tatălui  său,  pe  care  îl  iubea  nespus. 
La  15  ani,  NIKOS  a  fost  primit  ca  marinar  ucenic  pe  vasul  condus  de 
Iannis,  ajuns  în  funcţia  de  comandant.  Timp  de  câţiva  ani,  eroul  nostru  a 
muncit  din  greu,  fără  a  se  plânge  de  ceva.  Băiatul  dorea  cu  îndârjire  să 
cunoască  toate  secretele  meseriei  de  navigator,  să  câştige  din  ce  în  ce  mai 
bine,  iar  cu  banii  puşi  deoparte  să  îşi  cumpere  două  vase  de  pescuit.  Şi-a 
îndeplinit  visul  prin  căsătoria  cu  Vittoria,  o  italiancă  frumoasă  şi  bogată, 
fiica  unui  negustor  din  Genova.  Avea  26  de  ani  şi  era  pornit  pe  fapte 
mari.  Punând  la  un  loc  banii  economisiţi  ani  de  zile  cu  zestrea  Vittoriei, 
NIKOS  a  reuşit  să  devină  proprietarul  a  două  vase  de  pescuit,  care  i-au 
adus  profit  o  perioadă  îndelungată  de  timp.  Simţind  mereu  chemarea 
apei,  NIKOS  ieşea  în  larg  când  pe  un  vas,  când  pe  altul,  supraveghindu-şi 
cu  atenţie  pescarii.  Soţie  devotată,  Vittoria  i-a  dăruit  soţului  său  patru 
copii,  adică  doi  băieţi  şi  două  fete.  Băieţii,  Alexandros  şi  Arundos,  au 
devenit  navigatori  ca  şi  tatăl  lor.  Fetele,  Teofina  şi  Markia,  au  învăţat  la 
un  pension  în  Atena.  După  terminarea  studiilor,  s-au  căsătorit  cu  tineri 
cumsecade,  unul  medic,  iar  celălalt,  preot. 

La  55  de  ani,  eroul  nostru  nu  mai  naviga  de  multă  vreme.  Devenise 
foarte  comod,  cântărea  peste  100  Kg,  iar  ocupaţia  sa  de  bază,  în  fiecare  zi, 
o  reprezentau  discuţiile  cu  oameni  de  afaceri  pe  terasa  restaurantului 
său.  îi  plăcea  să  privească  marea  şi  ambarcaţiunile  care  soseau  şi  plecau 
toată  ziua.  Suferind  cu  ochii  şi  oasele,  din  cauza  şederii  îndelungate  pe 
mare,  NIKOS  se  odihnea  zi  şi  noapte.  Abia  împlinise  55  de  ani  când  un 
individ  a  intrat  în  localul  său  şi  a  împuşcat  câţiva  oameni.  Printre  victime 
s-a  aflat  şi  NIKOS,  care  nu  a  mai  avut  timp  să  negocieze  cu  asasinul.  Era 
vreme  de  război,  iar  atentatele  se  ţineau  lanţ.  Moartea  violentă  a  lui 
NIKOS  i-a  înspăimântat  pe  locuitorii  din  Pireu,  care  nu  mai  ştiau  cum  să 
se  baricadeze  seara  în  casele  lor.  NIKOS  fusese  un  om  cumsecade, 
prietenos,  trecut  prin  experienţa  vieţii.  Nu  obişnuia  să  îşi  facă  duşmani, 

preferând  să  discute  omeneşte  cu  toată  lumea.  învăţase  în  numeroşii  ani 
de  activitate  navală  că  evitarea  conflictelor  majore  era  de  preferat  unor 
altercaţii  periculoase.  Tocmai  el,  diplomatul  şi  pacifistul  oraşului,  a  ajuns 
victima  unui  anarhist  debusolat,  care  fugise  din  Franţa  de  frica  ocupaţiei 
naziste!  NIKOS  a  fost  un  soţ  cumsecade,  care  şi-a  adorat  nevasta  şi  copiii. 
Toată  viaţa  le-a  fost  recunoscător  nevestei  şi  socrilor,  fiindcă  datorită 
banilor  oferiţi  de  ei  şi-a  împlinit  visul  pe  care  îl  avusese  de  mulţi  ani. 

Nina  Petre 
20  iulie  2011 


COMENTARIUL  LUI  SORIN 

„Bineînţeles  că  vreau  să  evoluez  spiritual  în  această  viaţă  cât  mai 
mult,  acceptând  şi  oferind  orice.  Cine  nu  ar  vrea  să  oprească  ciclul 
reîncarnărilor?  Am  citit  pe  site-ul  dvs.  că  vorbiţi  şi  cu  propriul  spirit.  Mi- 
ar  plăcea  şi  mie,  dar  atenţia  fiind  captată  la  atâtea  probleme  în  viaţă, 
eventualele  revelaţii  şi  idei  primite  de  la  spirit  sau  îngeri  păzitori  nu 
ajung  deloc. 

Nikos  Stavris  seamănă  izbitor  de  bine  cu  personalitatea  mea.  Chiar 
seamănă  surprinzător  de  mult  cam  din  toate  punctele  de  vedere. 
Bineînţeles  că  nu-mi  mai  amintesc  amănunte  gen  nume  fraţi,  părinţi  etc. 
şi  nici  vreun  eveniment  din  viaţa  anterioară.  Cunoscut  îmi  e  doar  felul  de 
a  fi  şi  de  a  gândi  al  lui.  Mi  se  pare  trist  că  se  şterg  aşa  repede  realizările 
unui  om  ca  Nikos,  trudite  cu  atâta  efort  doar  pentru  evoluţia  spiritului. 
Omul  pune  mult  suflet  într-o  viaţă,  dar  nu  apucă  să  se  bucure  mult  timp 
de  realizări.” 

Sorin 
26  iulie  2011 
Bucureşti 

„Remarc  că  la  majoritatea  încarnărilor  am  fost  bărbat.  Oare  există 
vreun  motiv  special  pentru  care  spiritul  meu  a  dorit  asta  sau,  pur  şi 
simplu,  aşa  s-a  ivit? 

în  legătură  cu  Nikos,  mi-am  amintit  că  atunci  când  eram  mai  mic, 
până  în  15  ani,  tot  timpul  îmi  plăcea  apa,  adică  tot  ce  ţine  de  râuri,  lacuri, 
mare.  Abia  mă  scotea  tata  din  mare,  că  numai  în  apă  stăteam  până  la  gât 
toată  ziua.  Iar  când  treceam  pe  lângă  vapoare,  simţeam  o  senzaţie  de 
fericire  amestecată  cu  o  stare  de  nerăbdare. 

în  cazul  meu,  spiritul  a  avut  o  durată  mare  de  viaţă  de  la  început 
până  acum?  Pentru  că  trebuie  să  fie  şi  un  început  pentru  spirit  şi  chiar 
pentru  univers.  Eu  cred  că  totul,  inclusiv  universul,  a  avut  un  început,  dar 
şi  că  universul  nu  e  atât  de  infinit,  pentru  că  orice  lucru  are  şi  un  sfârşit 
până  la  urmă.” 

Sorin,  3  august  2011,  Bucureşti 

„Nikos  Stavris  era  pasionat  de  mări  şi  oceane,  precum  şi  navigarea  în 
larg,  dornic  de  necunoscut  (la  fel  şi  eu,  sunt  atras  de  mări,  dar  şi  de 
spiritism,  ca  Saleria).  Nikos  îşi  urmează  instinctul,  e  foarte  muncitor, 
dispus  să  depună  efort  pentru  a  ajunge  departe,  fără  a  se  plânge  şi  să-şi 
asigure  un  viitor  bun  din  timp.  El  e  recunoscător  oamenilor  pentru 
ajutorul  dat  şi  maleabil  (încearcă  să  rezolve  orice  conflict  pe  cât  posibil 
amiabil).  Menţionez  că  toate  aceste  trăsături  le  am  şi  eu,  de  aceea  le-am 
şi  enumerat  mai  sus.” 

Sorin 

14  decembrie  2011 
Bucureşti 


Episodul  2  -  SATI 

Columbianul  SATI  ARHENOS  a  trăit  între  anii  1803-1864  şi  s-a 
născut  în  oraşul  Bogota.  Părinţii  lui  se  numeau  Asturio  şi  Mana.  Soţii 
Arhenos  au  avut  6  copii:  3  băieţi  (Sati,  Alero,  Tono)  şi  3  fete  (Saura, 
Aleja,  Santa).  Asturio  era  negustor  de  carne  obţinută  din  vânat,  adusă  la 
oraş  de  băştinaşii  chibcha,  în  schimbul  căreia  obţineau  haine  şi  diverse 
produse  alimentare.  Nevasta  lui,  Mana,  avea  un  mic  atelier  de  croitorie 
unde  cosea  rochii  pentru  femei.  Veniturile  familiei  nu  erau  pe  măsura 
aşteptărilor,  aşa  că  Asturio  şi  Mana  s-au  bucurat  când  fratele  Manei, 
Rodrigo,  l-a  luat  în  casa  lui  pe  fiul  cel  mare,  SATI.  Rodrigo  era  negustor 
de  cafea  şi  mirodenii,  bine  cunoscut  în  zona  oraşului  ca  un  om  bogat  şi 
viclean.  Dorind  să  îşi  ajute  sora,  l-a  înfiat  pe  SATI,  considerându-1  fiul  pe 
care  natura  nu  a  vrut  să  i-1  dăruiască.  Rodrigo  şi  nevasta  lui,  Estrella,  nu 
aveau  copii,  aşa  că  intenţionau  să  îi  lase  lui  SATI  drept  moştenire 
întreaga  lor  avere.  Băiatul,  cuminte  şi  ascultător,  a  urmat  cursurile  şcolii 
elementare,  după  care  s-a  apucat  de  comerţ  alături  de  unchiul  său.  L-a 
însoţit  peste  tot,  ajutându-1  la  achiziţionarea  mărfii  aduse  de  marinari  în 
porturile  din  nordul  ţării  sau  de  la  fermele  din  câmpie,  unde  creşteau 
arborii  de  cafea. 

La  20  de  ani,  SATI  era  un  flăcău  matur  şi  înstărit,  tocmai  bun  de 
însurătoare.  Şi-a  ales-o  de  nevastă  pe  frumoasa  Anabella,  fiica  unor 
profesori  care  lucrau  în  şcoala  unde  învăţase  şi  el.  Anabella  avea  studii  de 
colegiu,  lucrând  de  câteva  luni  ca  guvernantă  în  familia  unui  mare 
cultivator  de  cafea.  Soţia  şi  cei  doi  copii  minori  ai  lui  Don  Mauro  locuiau 
în  vila  din  Bogota,  iar  el  stătea  mai  mult  la  ţară,  unde  avea  o  fermă  mare. 
După  căsătorie,  Anabella  a  dorit  să  îşi  continue  munca  la  familia 
Rasunto,  iar  SATI  nu  a  avut  nimic  împotrivă.  Fiind  foarte  ocupat  şi 
mereu  pe  drumuri,  omul  se  bucura  că  nevasta  lui  îşi  făcea  de  lucru  cu 
copiii  boierului.  în  plus,  SATI  cumpăra  multă  cafea  de  la  Don  Mauro, 
prietenia  lor  fiind  deosebit  de  trainică.  Anabella  a  renunţat  la  preţioasa 
slujbă  după  ce  şi-a  dat  seama  că  era  însărcinată.  Ajutată  mult  de  sora  ei 

mai  mică,  Mariella,  femeia  suporta  mai  uşor  plecările  lui  SATI.  L-a 
născut  pe  Astrido,  iar  la  doi  ani  după  el  a  sosit  surioara  lui,  Santera.  Au 
fost  singurii  copii  ai  soţilor  Arhenos.  Părinţii  i-au  crescut  în  belşug, 
oferindu-le  tot  ce  îşi  doreau.  Iubirea  şi  devotamentul  lui  SATI  faţă  de 
copiii  săi  erau  nelimitate.  Pentru  fericirea  lor  ar  fi  fost  în  stare  să  îşi 
sacrifice  chiar  şi  viaţa. 

Astrido,  ambiţios  din  fire,  i-a  spus  tatălui  său  că  ar  fi  dorit  să  devină 
bancher,  pentru  a-i  face  concurenţă  unicului  bancher  din  oraş,  Don 
Marallo.  Fiind  de  acord  cu  alegerea  băiatului,  SATI  l-a  trimis  la  Paris, 
pentru  a  urma  studiile  necesare  unui  bancher  competent.  Astrido  a 
revenit  acasă  după  doi  ani,  apucându-se  de  treabă.  Cu  banii  tatălui  său  a 
deschis  o  bancă  în  Bogota,  mai  mare  decât  cea  a  lui  Don  Marallo. 
Santera,  terminând  studiile  intr-un  colegiu  de  fete,  s-a  căsătorit  cu  un 
angajat  al  băncii  fratelui  său. 

La  61  de  ani,  bancherul  SATI  se  considera  un  om  fericit  şi  perfect 
realizat.  Mulţumit  de  copiii  săi,  care  îi  moşteniseră  inteligenţa  şi  darul  de 
a  se  descurca  în  viaţă,  s-a  retras  la  conacul  de  la  ţară.  îşi  presimţea 
obştescul  sfârşit,  fiindcă  durerile  acute  din  dreptul  inimii  nu  încetau  nici 
noaptea.  Medicul  său  curant  îi  prescria  picături  calmante,  care  îi  mai 
uşurau  suferinţa.  într-o  noapte,  şi-a  dat  duhul,  fiind  vegheat  de  un 
servitor  credincios,  care  îl  îngrijise  cu  devotament.  SATI  a  părăsit  lumea 
pământească  având  o  privire  senină,  păstrând  un  zâmbet  uşor  pe  chip.  îşi 
făcuse  cu  prisosinţă  datoria  de  om,  soţ  şi  tată.  Soţia  lui,  Anabella, 
plângându-1  ani  la  rând,  le-a  povestit  tuturor  celor  care  o  ascultau  că  un 
bărbat  bun  ca  al  ei  nu  va  mai  exista  niciodată  în  lume. 


Nina  Petre 
4  august  2011 


COMENTARIILE  LUI  SORIN 

„E  interesant  că  unii  au  tras  concluzia  că  în  încarnările  în  care  au 
fost  bărbaţi  au  făcut  mult  rău,  iar  acum  ca  femei  îşi  plătesc  oarecum 
datoriile  karmice.  La  mine  observ  că  în  ultimele  2  încarnări,  deşi  am  fost 
bărbat,  nu  am  încălcat  legile  universului,  ba  chiar  am  fost  un  exemplu  pt. 
familie.  Am  fost  familist,  suflet  nobil,  paşnic.  Aceste  calităţi  le  regăsesc  şi 
la  mine.” 

SORIN 
16  septembrie  2011 
Bucureşti 

„SATI  Arhenos  -  ca  şi  ceilalţi  antecesori  este  familist,  paşnic, 
cumsecade,  ascultător.  După  cum  spunea  soţia  lui  „un  bărbat  care  nu  va 
mai  exista  în  lume”.  Toţi  până  acum  au  fost  cumsecade  şi  nici  eu  nu  mă 
abat  de  la  regulă.  Ca  asemănări  pot  enumera  şi  următoarele:  Toţi  cei  3 

antecesori  nu  au  dus  lipsă  de  bani,  ba  chiar  au  fost  avuţi.  La  fel  sunt  şi  eu 
în  prezent,  chiar  dacă  deocamdată  pe  spinarea  părinţilor.  Sper  să  fiu  şi  eu 
la  un  anumit  moment  al  vieţii  la  fel  de  ambiţios  ca  ei.  în  plus,  toţi  au  avut 
şansa  de  un  partener  ideal  şi  înstărit. 

Ca  deosebire  pot  menţiona  „dorinţa  de  avere”.  Deşi  toţi  şi-au  dorit 
putere,  faimă  şi  bani,  eu  m-am  axat,  cel  puţin  până  acum,  pe  cunoaştere 
şi  evoluţie  spirituală.  Dezvoltarea  acestora  într-o  viaţă  e  mai  benefică 
decât  o  avere  şi  atât. 

După  refugierea  în  casă  a  Saleriei  Vitti  (o  bună  parte  din  viaţă),  au 
urmat  aceşti  2  antecesori  bărbaţi  care  aveau  în  sânge  plecarea  pe  alte 
meleaguri,  în  scop  bănesc,  desigur.  Cumva  trebuiau  să  echilibreze.  Şi 
Saleria,  şi  SATI  au  murit  de  criză  de  inimă.” 

SORIN 
14  decembrie  2011 
Bucureşti 


Episodul  3  -  SALERIA 

SALERIA  VITTI  s-a  născut  în  oraşul  Florenţa  (Firenze)  şi  a  trăit  în 
perioada  1724-1785.  Părinţii  ei  se  numeau  Riccardo  şi  Alma.  Soţii  Vitti  au 
avut  5  copii:  3  fete  (SALERIA,  Vittoria,  Augusta)  şi  2  băieţi  (Roberto, 
Aniro).  Riccardo  avea  origine  nobilă,  provenind  dintr-un  neam  de  baroni 
cu  blazon  vechi  de  sute  de  ani.  Alma  provenea  dintr-o  familie  de 
negustori  bogaţi.  Părinţii  ei  au  educat-o  cu  profesori  la  domiciliu, 
oferindu-i  astfel  şansele  de  a  se  mărita  cu  un  bărbat  bogat,  ceea  ce  s-a  şi 
întâmplat. 

SALERIA,  fiind  primul  copil  născut  de  Alma,  a  crescut  în  umbra 
mamei  sale,  devenind  un  fel  de  mămică  pentru  fraţii  şi  surorile  mai  mici. 
La  16  ani,  a  fost  cerută  în  căsătorie  de  tânărul  Rodrigo  Altieri,  om  de 
încredere  al  Casei  de  Habsburg,  fiind  prieten  cu  Francesco  de  Lorena, 
soţul  împărătesei  Maria  Tereza.  Foarte  bine  văzut  de  Casa  Imperială 
dominatoare,  Rodrigo  se  ocupa  cu  transmiterea  de  informaţii  secrete 
către  Cancelaria  austriacă.  Bogat  şi  fericit,  Rodrigo  a  decis  să  se 
căsătorească  la  26  de  ani  cu  SALERIA  Vitti,  pe  care  o  admira  mult  pentru 
frumuseţea,  buna  educaţie  şi  cuminţenia  ei.  Odată  căsătoriţi,  cei  doi 
tineri  şi-au  stabilit  reşedinţa  în  vila  lui  Rodrigo,  situată  la  marginea 
oraşului,  intr-un  parc  superb.  Viaţa  lor  de  familie  a  început  sub  semnul 
bunei  înţelegeri  şi  al  iubirii  sincere.  Singurele  motive  de  îngrijorare  şi 
nemulţumire  ale  SALERIEI  erau  provocate  de  plecările  misterioase  ale 
bărbatului  ei  şi  sosirile  neaşteptate,  de  obicei  în  miez  de  noapte.  Rodrigo 
i-a  explicat  doar  în  treacăt  că  are  de  îndeplinit  numeroase  misiuni  spre 
folosul  Marelui  Duce  al  Toscanei,  dar  nu  i-a  spus  niciodată  despre  ce  era 
vorba.  în  plus,  a  avertizat-o  pe  SALERIA  că  misiunile  sale  erau 
periculoase,  aşa  că  putea  fi  ucis  oricând  de  opozanţii  dominaţiei 
austriece.  Aşa  s-a  şi  întâmplat.  La  4  ani  după  căsătorie,  într-o  noapte 

când  băieţelul  lor,  Lucio,  plângea  fără  a  fi  bolnav,  doi  bărbaţi  cu  feţele 
ascunse  de  pălării  negre  au  bătut  la  poartă  şi  au  aruncat  în  curte  cadavrul 
lui  Rodrigo,  apoi  au  dispărut  fără  a  putea  fi  recunoscuţi  de  servitorul  care 
le-a  deschis. 

Rămasă  văduvă  la  numai  20  de  ani,  cu  un  copilaş  de  2  ani  orfan  de 
tată,  SALERIA  s-a  închis  în  durerea  ei  şi  în  casa  care  parcă  devenise 
pustie.  Alma  s-a  mutat  la  ea,  dorind  din  tot  sufletul  să  îşi  ajute  fiica  în 
greaua  situaţie  în  care  o  adusese  moartea  soţului.  Starea  SALERIEI 
devenea  din  ce  în  ce  mai  critică,  pe  măsură  ce  treceau  lunile  şi  anii. 
Familiile  prietene  o  evitau,  iar  în  casă  îi  veneau  femei  prefăcute  care  tot 
încercau  să  afle  cine  îl  ucisese  pe  Rodrigo.  De  fapt,  toată  lumea  ştia  că 
soţul  SALERIEI  trădase  idealurile  naţionale,  furnizând  informaţii  secrete 
despre  mişcările  de  rezistenţă  împotriva  Casei  de  Habsburg.  Neputând 
discuta  cu  nimeni  despre  cauzele  uciderii  soţului  ei,  femeia  s-a  obişnuit 
să  îl  cheme  în  gând  pe  Rodrigo,  târziu  după  miezul  nopţii,  cu  speranţa  că 
sufletul  celui  dispărut  se  va  îndura  de  ea.  Acest  straniu  obicei  ar  fi  dus-o 
direct  la  spânzurătoare  dacă  vreunul  dintre  prelaţii  catolici  ai  oraşului  ar 
fi  aflat  despre  ce  era  vorba.  Fără  a  discuta  cu  cineva,  nici  măcar  cu  mama 
sa,  eroina  noastră  şi-a  păstrat  marele  secret  până  când  sufletul  i-a  părăsit 
trupul  bolnav  şi  obosit  de  viaţă.  SALERIA  îşi  presimţise  plecarea  dintre 
cei  vii  cu  câteva  zile  înaintea  gravei  crize  de  inimă  care  i-a  fost  fatală.  A 
închis  ochii  cu  zâmbetul  pe  buze,  fericită  că  i  se  apropia  clipa  revederii  cu 
regretatul  ei  soţ.  SALERIA  nu  s-a  recăsătorit,  preferând  să  îşi  crească 
singură  băiatul.  Lucio  s-a  pregătit  cu  profesori  particulari,  devenind 
angajatul  de  încredere  al  unui  puternic  om  de  afaceri.  A  avut  doi  copii,  de 
care  bunica  SALERIA  s-a  ocupat  îndeaproape.  Timp  de  41  de  ani, 
uimitoarea  femeie  a  vorbit  noaptea  cu  spiritul  soţului  ei,  fără  a-i  fi  aflat 
nimeni  marele  secret.  A  reuşit  să  descopere  cauzele  uciderii  lui  Rodrigo, 
intuind  chiar  şi  numele  asasinilor.  Dorind  să  îşi  protejeze  fiul  de 
răzbunarea  celor  vinovaţi,  SALERIA  şi-a  luat  secretul  în  mormânt. 

Nina  Petre 
13  noiembrie  2011 


COMENTARIUL  LUI  SORIN 

„Din  câte  mi-aţi  scris,  dar  e  şi  normal  până  la  urmă,  există 
asemănări  destul  de  mari  între  mine  şi  ultimii  3  antecesori.  Ca  asemănări 
pot  accentua  pe  următoarele:  SALERIA  VITTi  era  bine  educată,  cuminte, 
înţelegătoare,  sinceră,  îngrijorată  de  fel  pentru  bunăstarea  familiei  (dorea 
să  aibă  o  viaţă  fericită  şi  normală  toţi  trei),  interiorizarea  gândurilor,  mai 
ales  când  era  tristă  sau  supărată,  dar  şi  cu  dorinţa  de  risc  sau  de  ceva  nou 
(când  a  decis  să-l  cheme  în  gând  noaptea  pe  soţul  ei  decedat).  Ea  a  fost 
isteaţă  şi  intuitivă  (când  a  decis  să  lase  lucrurile  aşa  spre  binele  fiului).  în 
principiu  am  aceleaşi  caracteristici  ca  ea  şi  foarte  probabil  aş  acţiona  la 

fel.  Cât  despre  asemănările  sufleteşti  sau  de  caracter  suntem  pe  aceeaşi 
lungime  de  undă.  Şi  eu  sunt  onest,  la  locul  meu,  înţelegător,  sincer,  încă 
nu  ştiu  dar  probabil  că  şi  familial  (acţiuni  spre  binele  familiei).” 

SORIN 
14  decembrie  2011 
Bucureşti 


Episodul  4  -  RODERICK 

Englezul  RODERICK  VAUSS  s-a  născut  intr-un  sat  din  apropierea 
Londrei  şi  a  trăit  între  anii  1643-1695.  Părinţii  lui  se  numeau  Standeck  şi 
Heloise.  Soţii  Vauss  au  avut  patru  copii:  un  băiat  (RODERICK)  şi  trei  fete 
(Marthe,  Louise,  Annette).  Standeck  era  militar  de  profesie,  cu  grad  de 
ofiţer  în  armata  regală.  După  naşterea  primului  copil,  RODERICK, 
întreaga  familie  s-a  mutat  într-o  casă  din  Londra,  cumpărată  de  soţii 
Vauss.  Acolo  au  văzut  lumina  zilei  cele  trei  surori  ale  eroului  nostru. 
Standeck  era  mereu  plecat  în  diverse  misiuni,  aşa  că  Heloise,  nevasta  lui, 
s-a  ocupat  de  creşterea  copiilor  cum  s-a  priceput  mai  bine.  Femeia 
provenea  dintr-un  neam  de  negustori  bogaţi,  părinţii  ocupându-se  intens 
de  educaţia  sa.  Firea  ei  visătoare  a  fost  moştenită  de  fata  cea  mare, 
Marthe,  dar  talentul  uimitor  la  pictură  i  s-a  transmis  unicului  băiat, 
RODERICK. 

Viaţa  lui  RODERICK  a  fost  în  mare  parte  dependentă  de 
numeroasele  războaie  care  au  zguduit  ţara.  Puternic  impresionat  de 
povestirile  uimitoare  ale  tatălui  său  de  pe  câmpurile  de  luptă,  băiatul 
picta  din  imaginaţie  multe  dintre  scenele  de  război  descrise  de  Standeck. 
Intre  anii  1652  şi  1654,  Standeck  a  luptat  în  războiul  cu  Olanda, 
întorcându-se  victorios  după  sfârşitul  războiului,  tatăl  i-a  adus  fiului  său 
un  material  informativ  bogat,  povestindu-i  cu  lux  de  amănunte  cele  mai 
importante  scene  de  luptă.  în  1659,  RODERICK  avea  16  ani  când  tatăl 
său  s-a  reîntors  acasă  bolnav  de  malarie.  Armata  regală  ieşise  victorioasă, 
de  această  dată  după  luptele  cu  trupele  spaniole,  pentru  cucerirea  insulei 
Jamaica.  La  cel  de-al  doilea  război  cu  Olanda  a  plecat  doar  fiul,  ca  pictor 
în  spatele  frontului,  tatăl  renunţând  la  cariera  militară,  din  cauza  stării 
precare  de  sănătate.  Cu  un  an  înainte  de  finalul  războiului,  RODERICK  a 
revenit  acasă,  dorind  să-şi  întemeieze  o  familie.  Avea  deja  23  de  ani,  o 
bogată  experienţă  de  viaţă  şi  un  număr  impresionant  de  tablouri 
reprezentând  scene  de  război. 

Aşa  dornic  de  pace  şi  linişte  cum  era,  a  mai  trecut  printr-o 
neaşteptată  primejdie:  marele  incendiu  al  Londrei,  în  care  a  fost  cât  pe  ce 
să  îşi  piardă  viaţa,  luptând  pentru  îndepărtarea  flăcărilor  ucigaşe  de  casa 
părinţilor  săi.  După  stingerea  uriaşului  incendiu,  RODERICK  a  simţit  că 
îmbătrânise  cu  10  ani.  Ferm  convins  că  îi  venise  vremea  să  înceapă  o 
viaţă  normală,  tânărul  de  aproape  24  de  ani  s-a  căsătorit  cu  Elsa,  o 
londoneză  de  numai  18  ani,  fiica  unui  profesor  de  pictură  şi  sculptură. 

împreună  cu  socrul  său,  RODERICK  a  deschis  o  expoziţie  cu  vânzare  în 
centrul  oraşului,  care  le-a  adus  timp  de  mulţi  ani  o  avere  frumoasă 
pentru  fiecare.  Tablourile  inspirate  din  scene  de  luptă  au  avut  un  mare 
succes.  Autorul  lor  le-a  vândut  pe  toate,  la  dorinţa  bătrânului  său  tată, 
care  nu  mai  voia  să  audă  de  războaie. 

Cu  toate  că  devenise  un  artist  şi  un  negustor  prosper,  RODERICK  şi- 
a  continuat  activitatea  de  creaţie.  Călătorea  mult  împreună  cu  fiul  său, 
Albert,  în  ţară  şi  în  afara  ei,  cu  scopul  de  a  picta  cât  mai  multe  tablouri 
bine  cerute  la  vânzare.  Eroul  nostru  s-a  stins  din  viaţă  în  braţele  lui 
Albert,  la  numai  52  de  ani,  în  timp  ce  se  aflau  în  casa  lor  din  afara 
Londrei.  Unicul  copil,  Albert,  devenit  şi  el  pictor,  i-a  închis  ochii  şi  i-a 
aprins  o  lumânare.  Elsa  rămăsese  acasă,  în  Londra,  ocupându-se  de 
nepoţica  ei,  Victoria  (fiica  lui  Albert),  împreună  cu  Sophie,  nevasta 
acestuia.  RODERICK  suferea  de  mulţi  ani  din  cauza  unei  boli  de  ficat,  pe 
care  o  căpătase  în  războiul  anglo-olandez.  Trecând  prin  multe  feluri  de 
tratamente,  reuşise  să  supravieţuiască  până  la  această  vârstă.  în  ultimele 
luni  dinaintea  sfârşitului,  durerile  deveniseră  atroce,  putând  fi  calmate 
numai  cu  licori  preparate  din  plante  exotice,  procurate  de  la  navigatorii 
care  se  întorceau  din  ţări  tropicale.  Mare  iubitor  al  naturii  din  afara 
Londrei,  RODERICK  renovase  vechea  casă  a  părinţilor  săi,  în  care  şi-a 
găsit  obştescul  sfârşit. 


Nina  Petre 
31  ianuarie  2012 


COMENTARIILE  LUI  SORIN 

„VAUSS  continuă  şirul  oamenilor  deosebiţi  având  acelaşi  spirit.  Sunt 
curios  la  ce  încarnare  în  trecut  încep  cu  adevărat  greşelile  spiritului.  Am 
moştenit  ceva  talent  la  pictură  pe  cale  spirituală.  Când  eram  mic,  între 
vârstele  10-15  ani,  desenam  mult.  Am  şi  acum  agende  pline  cu  tot  felul  de 
desene  reuşite,  desenate  din  imaginaţie.  Fie  ei  oameni,  monştri,  obiecte, 
mi  se  par  şi  acum  reuşite  pentru  crearea  unui  serial  de  desene  animate. 
La  pictura  cu  acuarela  am  şi  aici  puţin  talent,  dar  mai  mult  la  picturile 
abstracte.  Cât  despre  fotografierea  naturii,  priveliştilor,  evenimentelor 
din  natură,  din  oraş  sau  orice  altceva,  pot  spune  că  mă  pasionează  cel  mai 
mult  dintre  toate  hobby-urile.  Devin  agitat  când  nu  pot  să  fotografiez 
ceva  ce  mi  se  pare  notabil,  chiar  şi  o  stea  căzătoare  pe  cer  sau  o  săritură 
de  2  metri  a  câinelui  de  la  ţară.  Am  dat  nişte  exemple.  Călătoriile  în 
general,  dar  şi  călătoriile  în  necunoscut  mă  pasionează.  Neapărat  fac 
poze  la  tot  ce  văd  interesant. 

Desigur,  de  la  toţi  antecesorii  am  preluat  câte  ceva,  dar  unele 
informaţii  sunt  „amorţite”,  gen  tainele  spiritismului  de  la  Saleria.  Mările, 
oceanele  mi-au  plăcut  încă  de  mic  şi  mă  încânta  de  fiecare  dată  când 
vedeam  un  vapor  pe  apă  şi  chiar  în  larg;  de  la  Nikos  am  preluat.  Anumite 

informaţii  trebuie  recultivate,  reînnoite,  ar  fi  bine  dacă  ne-am  naşte 
direct  cu  toate  informaţiile  proaspete.  Unii  oameni  au  reuşit  într-un  timp 
scurt  sau  au  ştiut  imediat  care  e  menirea  lor.  Sunt  oameni  cu  destin 
special,  gen  Maica  Tereza,  Papa  Ioan  Paul  al  II-lea  etc.  Au  venit  să-i  ajute 
pe  alţii.” 

SORIN 
5  februarie  2012 
Bucureşti 

„Cu  siguranţă  sunt  interesat  şi  de  celelalte  vieţi  din  trecutul 
îndepărtat  al  spiritului.  Mai  am  însă  ceva  de  clarificat.  Că  tot  apar  diverse 
articole  prin  ziare  care  ne  amuză  şi  şochează,  am  dat  peste  un  articol 
spiritist  interesant  şi  hazliu.  Am  scos  nişte  pasaje  plăcute  ochiului.  „Din 
punct  de  vedere  spiritual  a  avut  parte  de  moarte  naturală.  Spiritul  ei  era 
bolnav.  Dumnezeu  i-a  dat  voie  să  îşi  ia  viaţa.”  Ce  înseamnă  spirit  bolnav? 
Hai  să  fim  serioşi!  Dumnezeu  nu  ar  îngădui  ca  un  om  să-şi  ia  propria 
viaţă  doar  pentru  că  omul  consideră  că  a  ajuns  la  perfecţiune  şi  nu  mai  e 
nimic  de  făcut.  Omul  şi  la  bătrâneţe  învaţă,  se  căieşte  etc. 

Am  mai  întâlnit  eu  o  persoană  deosebită  care  a  spus  că  şi-a  încheiat 
evoluţia  spirituală.  Avea  intr-adevăr  un  har,  pt.  că  se  simţea  un  curent  de 
aer  când  îşi  plimba  mâinile  pentru  echilibrare  energetică.  Eu  rămân  la 
observaţia  că  evoluţia  e  infinită  ca  şi  infinitul  şi  eternitatea  universului. 
Spiritul  adeseori  nu  doreşte  ca  omul  să  înceteze  din  existenţă  în  accident 
voit.  Sau  poate  cine  ştie?  Fiecare  spirit  e  unic  până  la  urmă.” 

SORIN 
20  februarie  2012 
Bucureşti 


Episodul  5  -  IANOK 

IANOK  SVERDLOVSKI  s-a  născut  în  oraşul  Moscova  şi  a  trăit  între 
anii  1561-1627.  Părinţii  lui  se  numeau  Igor  şi  Arinia.  Cei  doi  soţi  au  avut  6 
copii:  2  băieţi  (IANOK,  Serioja)  şi  4  fete  (Masha,  Olena,  Axinia,  Tiberia). 
Igor  era  de  profesie  militar,  activând  în  corpul  de  pază  al  palatului 
imperial.  Nevasta  lui,  Arinia,  fată  de  boieri,  primise  în  casa  părinţilor  o 
educaţie  foarte  bună,  pe  care  o  folosea  în  creşterea  propriilor  copii. 
Dintre  cei  doi  băieţi,  doar  mezinul  IANOK  s-a  simţit  atras  de  cariera 
militară.  Fratele  său,  Serioja,  a  pornit  spre  vestul  Europei,  stabilindu-se 
în  Franţa,  unde  a  trăit  din  negustorie.  Cele  patru  surori  şi-au  îndeplinit 
visul  de  a  se  mărita,  ajutându-şi  astfel  părinţii  să  scape  de  grija  lor. 

IANOK  a  intrat  în  armată  la  19  ani,  fiind  primit  pentru  început  în 
garnizoana  care  apăra  Moscova.  Spre  deosebire  de  tatăl  său,  care  a  avut  o 
carieră  militară  comodă,  făcând  parte  din  regimentul  de  gardă,  IANOK  a 
trecut  prin  multe  lupte  grele  în  afara  oraşului,  ajungând  chiar  şi  în 
ţinuturi  foarte  îndepărtate.  Şi-a  început  viaţa  de  militar  sub  domnia 

ţarului  Ivan  IV  cel  Groaznic,  a  cărui  ambiţie  l-a  condus  spre  numeroase 
victorii.  în  anul  1582,  la  doar  21  de  ani,  tânărul  combatant  IANOK  a 
participat  la  debutul  expansiunii  armatei  ţariste  către  munţii  Urali  şi 
Siberia.  Au  urmat  10  ani  grei  pentru  eroul  nostru.  Fiind  nevoit  să 
înfrunte  sălbăticia  localnicilor  din  Urali  şi  cumplitul  ger  siberian,  IANOK 
s-a  transformat,  din  tânărul  delicat  şi  timid,  într-un  luptător  dur, 
necruţător  cu  duşmanii  ţării  sale.  în  anul  1598,  avea  37  de  ani  când 
boierul  de  origine  mongolă  Boris  Godunov  s-a  autoproclamat  ţar  al 
Rusiei.  în  1605  a  început  o  instabilitate  accentuată  a  conducerii  ţării,  din 
cauza  luptelor  dure  pentru  putere.  Fiind  necesară  o  sporire  a  apărării 
Moscovei,  regimentul  condus  de  IANOK  a  fost  rechemat  din  zona 
asiatică.  Răscoalele  ţărăneşti  au  încurajat  intervenţia  armatelor  poloneze 
şi  suedeze,  care  au  reuşit  să  ocupe  Moscova. 

Profitând  de  revenirea  în  oraşul  natal  şi  reîntoarcerea  în  casa 
bătrânilor  săi  părinţi,  IANOK  s-a  hotărât  să  se  căsătorească.  Vechea  lui 
prietenă  din  copilărie,  Maria,  rămăsese  văduvă  cu  doi  copii  de  crescut,  în 
urma  morţii  soţului  ei,  din  cauza  unei  boli  de  plămâni.  Fără  a  sta  prea 
mult  pe  gânduri,  IANOK  a  cerut-o  de  nevastă,  iar  femeia  l-a  acceptat. 
Maria,  soţie  credincioasă  şi  iubitoare,  i  l-a  dăruit  pe  fiul  lor,  Alexei,  după 
care  a  trecut  la  cele  veşnice,  fiind  şi  ea  bolnavă  de  plămâni.  După 
moartea  soţiei,  IANOK  s-a  transformat  într-un  alt  om.  Zâmbetul  obişnuit 
i-a  dispărut  de  pe  chip,  privirea  sa  ageră  a  devenit  visătoare,  pierdută 
parcă  în  zarea  infinită.  Maria  fusese  marea  şi  unica  lui  iubire,  pe  care  o 
pierduse  de  două  ori:  prima  oară  când  ea  s-a  măritat  cu  altul,  iar  a  doua 
oară  la  moartea  ei.  IANOK  nu  s-a  recăsătorit  niciodată,  iar  la  creşterea 
fiului  său,  Alexei,  un  rol  important  l-a  avut  bunica  Arinia.  îngrozit  de 
zvonurile  sosite  de  pe  câmpurile  de  luptă,  Alexei  s-a  ferit  de  militărie  ca 
de  foc,  alegându-şi  ocupaţia  de  negustor. 

La  vârsta  de  60  de  ani,  eroul  nostru  s-a  retras  din  viaţa  militară, 
primind  drept  cadou  de  la  ţarul  Mihail  Fiodorovici  o  sumă  mare  de  bani 
şi  o  moşie  în  zona  munţilor  Urali,  conform  dorinţei  lui  IANOK. 
Cunoscând  bine  satele  de  munte,  el  ştia  unde  puteau  fi  găsiţi  vracii  care 
se  încumetau  să  cheme  spiritele  oamenilor  trecuţi  la  cele  veşnice.  IANOK 
plecase  spre  Urali  având  o  intenţie  secretă:  dorea  să  găsească  spiritul 
Măriei,  simţind  că  nu  mai  putea  să  trăiască  de  dorul  ei.  S-a  stabilit  într- 
un  sat  izolat  de  toate  drumurile  comerciale,  cumpărând  o  colibă  lângă 
cea  a  bătrânei  vrăjitoare  Haria.  Timp  de  aproape  6  ani,  până  când  a 
încetat  din  viaţă,  IANOK  şi-a  chemat  soţia  de  nenumărate  ori,  plângând 
amarnic  de  dorul  ei.  S-au  regăsit  pe  lumea  cealaltă,  ca  duhuri  veşnic 
nedespărţite. 


Nina  Petre 
26  martie  2012 

COMENTARIILE  LUI  SORIN 


„Mi-a  plăcut  studiul  ultimelor  5  încarnări.  Conform  studiului, 
încarnarea  V  a  reprezentat  un  om  ambiţios,  hotărât  şi  loial  patriei,  dar  şi 
asemănător  la  suflet  cu  ceilalţi  antecesori.  Din  punct  de  vedere  al  vieţii 
trăite  observ  o  asemănare  a  destinelor,  dar  în  ipostaze  diferite.  Pot  să 
spun  că  antecesorii  au  fost  mai  evoluaţi.  La  16  ani,  Saleria  Vitti  s-a 
recăsătorit  şi  la  20  de  ani  deja  a  rămas  văduvă.  O  mulţime  de  evenimente 
propice  evoluţiei  spirituale  s-au  întâmplat  de  la  vârste  fragede  ale 
antecesorilor.  Lumea,  intr-un  fel,  era  mai  evoluată  înainte,  în  opinia  mea. 
Acum  am  23  de  ani  şi  nu  am  treabă  cu  războaiele,  munca  pentru 
câştigarea  traiului,  grija  copiilor,  căsătorie  şi  responsabilităţi.  Acum 
fiecare  tânăr  are  o  facultate  de  urmat,  nu  are  grija  zilei  de  mâine  şi  are  un 
calculator  în  faţă,  cu  care  îşi  petrece  o  bună  parte  din  zi  pentru  diverse 
activităţi.  Evoluţia  s-a  produs  doar  prin  modernizarea  oraşelor,  a 
aparatelor,  a  electronicelor  etc.  Dar  evoluţia  spirituală  a  încetinit  totuşi. 
Dovada  este  şi  articolul  scris  de  dvs.  cu  privire  la  golăneala  internetului, 
în  care  mulţi  oameni  îşi  bat  joc  în  mailurile  trimise  către  dvs.,  dar  şi 
articolul  cu  femeile  care  cad  pradă  barbarilor  pe  siteurile  de  socializare. 

Şi  acum  o  nelămurire.  Păţesc  adeseori  ca,  după  comiterea  unei  fapte, 
chiar  şi  punerea  unui  pahar  unde  nu  trebuie,  să  mă  mustre  conştiinţa 
imediat.  Adică  după  comiterea  greşelii  din  neatenţie,  imediat  ştiu  ce 
trebuie  făcut.  Uneori  e  o  adevărată  tortură  creată  de  mine,  dar  fără  voia 
mea.  Parcă  sunt  ca  maestrul  şi  ucenicul  său.  Greşesc  misterios  şi  după 
aceea  ştiu  imediat  ce  trebuia  făcut  în  lux  de  amănunte.  Conştiinţa  e  ca  un 
coşmar.  Mă  uit  la  oameni  pe  stradă,  unii  violenţi  la  meciuri  sau  la 
protestele  de  pe  stradă  şi  nu  au  pic  de  conştiinţă.  Sunt  iuţi,  rapizi  în 
gândire  şi  fizic  impun  mai  mult  respect.  Eu  mă  simt  ca  şi  cum  mereu 
ascund  ceva  şi  mă  simt  vinovat  ca  o  fetiţă.  Lumea  mă  simte  vulnerabil. 
Pot  să  spun  că  îi  invidiez  pe  unii  pentru  comportamentul  nonconformist, 
chiar  dacă  e  uşor  negativ.  Uneori  e  mai  bine  să  te  exteriorizezi, 
bineînţeles  în  anumite  limite,  decât  să  ţii  în  tine.  Tot  fac  exerciţiul  acesta 
de  a  încerca  să  evoluez  indiferent  şi  fără  să  mă  mai  uit  în  spate.  Chiar 
dacă,  de  exemplu,  un  examen  era  impardonabil  de  uşor  şi  am  greşit  la 
calcule,  nu  trebuie  să  mă  afund  în  regret,  chiar  dacă  acasă  am  rezolvat 
problema  perfect.  Pentru  că  nu  reuşesc  să  evoluez  mai  departe.  Dar 
conştiinţa  sau  ce  o  fi  mă  mai  „chinuie”.  Un  om  inteligent  se  descurcă  pe 
moment  şi  nu  după  primirea  celei  de-a  doua  şanse.  Pot  să  simt  pe  propria 
piele  diferenţa  dintre  minte  şi  conştiinţă. 

Studiul  Saleriei  Vitti  mi-a  plăcut  cel  mai  mult,  a  fost  relativ  complet, 
au  ieşit  la  iveală  în  descriere  şi  secrete  dureroase,  dar  şi  suferinţa  ei 
ascunsă.  La  mine  văd  că  spiritul  e  relativ  constant,  cu  destine  bine  puse  la 
punct.  în  fiecare  viaţă  o  altă  lecţie,  altă  meserie,  dar  personalitatea 
omului  e  una  bună  şi  de  invidiat.  Nici  măcar  militarul  IANOK  nu  a  fost 
un  om  violent,  ci  doar  şi-a  apărat  ţara,  că  avea  obligaţii  morale  şi  faţă  de 

ţară.  Pare  un  spirit  calculat.  Dar  probabil  că  degeaba  e  blând  dacă  nu  are 
şi  experienţa  suficientă  pentru  a  rupe  lanţul  reîncarnărilor.” 

SORIN 
6  iunie  2012 
Bucureşti 

„în  noaptea  de  15  iunie,  între  orele  0:30  -  1:00,  pe  cer  deasupra 
Lehliului  au  apărut  nişte  obiecte.  Prima  rundă  a  fost  o  pereche  de  8 
obiecte  în  linie  unul  după  altul.  Aveau  o  viteză  foarte  mare  şi  nu  am 
apucat  să  scot  mobilul  din  geantă.  Apoi  a  mai  apărut  un  obiect  după  5 
minute  şi  după  aceea  altul,  care  a  fost  şi  ultimul.  In  filmuleţe  şi  poze  se 
vede  urât  faţă  de  ce  s-a  văzut  cu  ochiul  liber  în  realitate.  Culoarea  lor  era 
portocalie  sclipitoare,  arătau  ca  nişte  globuri  ovale,  zburau  mai  jos  ca  un 
avion  şi  zgomot  nu  a  fost.  Mă  gândesc  că  baloane  meteorologice  ca  în 
SUA  nu  sunt,  sateliţi  nu  cred  că  pot  fi,  iar  de  alte  tipuri  de  avioane  nici  nu 
poate  fi  vorba. 

La  ce  concluzie  aţi  ajuns  de-a  lungul  anilor?  Cei  puşi  pe  rele,  bolnavii 
mintali  au  spirite  inferioare,  adică  spiritele  dau  comandă  creierului?  Sau 
omul  deja  „e  luat”  de  entităţi  de  vibraţie  joasă  şi  creierul  său  „e 
terminat”?  Mi-e  greu  să  cred  că  un  spirit  poate  face  răutăţi  cum  aţi  păţit 
şi  dvs.  de  altfel  pe  mailurile  primite.  Spiritul  e  o  scânteie  divină,  e  ceva 
mai  sfânt  decât  răutăţile  de  pe  Pământ. 

Am  convingerea  că  pasionaţii  de  spiritism  dar  şi  de  evoluţia  fiinţei 
umane  o  să  fie  captivaţi  de  fiecare  antecesor  spiritual  care  are  o  poveste 
interesantă  în  spate.  Ca  viziune,  ar  fi  trebuit  să  vizualizez  antecesorii.  îmi 
sună  toţi  cunoscuţi,  dar  probabil  că  nu  mă  concentrez  cum  trebuie. 
Oricum,  în  ei  văd  un  suflet  asemănător,  se  cunoaşte  de  la  o  poştă  că  e 
vorba  de  acelaşi  spirit  încarnat,  unul  destul  de  inteligent,  dar  şi  blând  în 
acelaşi  timp.  E  necesar  să  ştiu  trecutul  meu  spiritual  pentru  o  evoluţie 
mai  bună.  Fiind  viaţa  relativ  scurtă,  e  mai  greu  de  învăţat  toate  lecţiile 
decât  dacă  am  trăi  250-300  de  ani  şi  asta  făcând  un  calcul  simplu.  La 
toate  animalele,  perioada  maturizării  se  înmulţeşte  cu  10,  ex:  câine  matur 
la  2  ani,  trăieşte  20  de  ani.  Omul  e  matur  la  20  de  ani;  sunt  şi  idei  care 
atestă  durata  de  viaţă  de  150-200  de  ani  a  oamenilor  în  perioada  dinainte 
de  Isus.  Am  observat  că  o  parte  din  antecesori  au  avut  capacităţi 
telepatice  sau  parapsihice.  Saleria  Vitti  şi  IANOK  Sverdlovski  sunt 
exemple  foarte  bune,  dar  probabil  nici  Hant  Lar  Sai  (călugăr),  precum  şi 
Mhu  Kair  (şaman)  nu  sunt  de  ignorat.  Cuvântul  „şaman”  provine  de  la 
tribul  Tungus  din  Siberia  şi  înseamnă  „cel  ce  vede  în  întuneric”.” 


SORIN 
18  iunie  2012 
Bucureşti 

Episodul  6  -  URHE 


Finlandezul  URHE  KERINEN  a  trăit  între  anii  1473-1548.  El  s-a 
născut  intr-un  sat  de  pe  malul  lacului  Inari,  situat  în  apropierea  graniţei 
cu  Rusia.  Nu  departe  de  vechiul  cătun  s-a  dezvoltat  marele  oraş  Ivalo. 
Părinţii  lui  URHE,  Alno  (tatăl)  şi  Rusk  (mama),  au  avut  7  copii:  3  băieţi 
(Urhe,  Rainen,  Lork)  şi  4  fete  (Auhe,  Lule,  Masdi,  Urii).  Familia  lor  era 
foarte  săracă,  supravieţuind  din  vânat  şi  pescuit,  ocupaţiile  de  bază  ale  lui 
Alno.  Rusk,  nevasta  lui,  se  pricepea  să  coasă  haine  de  iarnă  din  piei  de 
animale,  meşteşug  transmis  de  la  o  generaţie  la  alta  de  urmaşi  ai  primilor 
locuitori  ai  Finlandei:  laponii.  Femeia  învăţase  de  la  mama  ei  să  ţeasă 
preşuri  la  un  bătrân  dispozitiv  din  lemn,  moştenit  odată  cu  casa 
părintească.  Cei  7  copii  au  crescut  în  condiţii  modeste,  învăţând  ce  este 
munca  grea  şi  înţelegând  ce  înseamnă  viaţa  plină  de  privaţiuni.  Cu  toate 
că  Finlanda  fusese  ridicată  în  anul  1284  la  rangul  de  Ducat  al  Suediei, 
viaţa  oamenilor  de  la  ţară  se  desfăşura  conform  vechilor  tradiţii  lapone. 
Fetele  familiei  Kerinen  au  reuşit  să  se  mărite,  părinţii  scăpând  astfel  de 
grija  lor. 

Cei  trei  băieţi,  care  aveau  mulţi  prieteni  în  zona  lacului,  aflaseră  că, 
plecând  spre  sud,  vor  putea  ajunge  în  ţări  unde  oamenii  trăiau  mult  mai 
bine  decât  în  ţara  lor.  în  anul  1490,  URHE,  fiul  cel  mic,  avea  doar  17  ani, 
Rainen  abia  împlinise  19  ani,  iar  fratele  cel  mare,  Lork,  se  pregătea  să 
împlinească  22  de  ani.  Văzând  că  din  satul  lor  băieţii  plecau  unul  după 
altul  în  lume,  cei  trei  şi-au  luat  rămas  bun  de  la  familie,  promiţându-le 
părinţilor  că  se  vor  întoarce  oameni  bogaţi.  Bogăţia  au  găsit-o,  dar  în 
satul  natal  nu  s-au  mai  întors  niciodată.  Plecând  spre  sud,  pe  uscat  şi  pe 
apă,  au  ajuns  în  nordul  Europei,  iar  de  acolo,  mai  departe,  oprindu-se  în 
Spania.  Au  muncit  pe  unde  s-a  putut,  dar  visul  lor  de  aur  era  să  ajungă  în 
„lumea  nouă”.  Prilejul  s-a  ivit  în  anul  1498,  când  au  reuşit  să  se  îmbarce 
pe  una  din  corăbiile  lui  Cristofor  Columb,  care  se  pregătea  pentru  noi 
descoperiri  geografice,  aflându-se  în  slujba  suveranilor  Spaniei.  După 
traversarea  chinuitoare  a  oceanului,  au  ajuns  în  nordul  Americii  de  Sud. 
Dorind  să  înceapă  o  viaţă  nouă  pe  pământul  miraculos  pe  care 
poposiseră,  fraţii  finlandezi  s-au  oprit  într-un  port  de  pe  ţărmul  viitoarei 
ţări  Venezuela.  Modesta  aşezare  de  pescari  autohtoni  şi  imigranţi  s-a 
dezvoltat  în  secolele  următoare,  devenind  marele  oraş-portuar  Puerto  la 
Cruz.  Acolo  şi-a  trăit  restul  vieţii  eroul  nostru,  URHE. 

Având  nevoie  de  familie  şi  locuinţă,  s-a  căsătorit  cu  o  băştinaşă,  fiica 
unui  pescar.  Aundi  avea  17  ani  când  a  devenit  nevasta  marinarului  străin. 
Provenind  dintr-un  neam  de  femei  prolifice,  ea  a  adus  pe  lume  14  copii, 
dintre  care  au  trăit  doar  9.  Ceilalţi  5  copii  au  decedat  în  fragedă  pruncie, 
din  cauza  unor  infecţii  netratabile  cu  leacurile  cunoscute  în  zonă.  URHE, 
devenind  şeful  unei  familii  care  tot  creştea,  şi-a  dat  seama  că  trebuia  să 
muncească  în  aşa  fel  încât  nevasta  şi  copiii  lui  să  nu  moară  de  foame  şi 
mizerie.  Nemulţumit  de  recolta  pescărească  obţinută  zilnic  împreună  cu 

socrul  său,  URHE  a  decis  să  se  îmbarce  pe  o  corabie  spaniolă  care  făcea 
curse  anuale  între  Spania  şi  „lumea  nouă”.  A  muncit  în  solda  spaniolilor 
până  la  vârsta  de  50  de  ani,  când  puterile  şi  starea  sănătăţii  nu  au  mai 
fost  ca  în  tinereţe.  Copiii  lui  au  crescut  cu  mama  lor  şi  cu  bunicii,  crezând 
că  URHE  era  doar  un  musafir  venit  de  departe. 

Bărbatul,  având  o  fire  modestă  şi  cumpătată,  asemănătoare 
strămoşilor  săi  laponi,  sosea  din  drumurile  sale  cu  saci  şi  lăzi  conţinând 
obiecte  de  valoare,  haine  şi  mai  ales  bani.  Pivniţa  casei  construite  de 
socrul  său  devenise  aproape  neîncăpătoare  de-a  lungul  anilor.  După 
retragerea  lui  pe  uscat,  URHE  şi-a  inventariat  averea  bine  ascunsă, 
împărţind-o  tuturor  copiilor  săi.  Pentru  el  şi  nevasta  lui  a  păstrat  ceva 
mărfuri  şi  mult  aur,  asigurându-şi  astfel  bătrâneţea.  Cu  toate  că  timp  de 
peste  30  de  ani  trăise  departe  de  ţara  natală,  URHE  nu  uitase  niciunul 
dintre  obiceiurile  tradiţionale  văzute  în  casa  părintească.  Moştenise  de  la 
tatăl  său  cultul  familiei,  grija  deosebită  pentru  viaţa  nevestei  şi  a  copiilor 
săi.  Dacă  în  copilărie  dusese  o  viaţă  austeră,  după  plecarea  în  lume 
avusese  de  multe  ori  ocazia  să  afle  cum  se  fac  banii  din  negustorie.  Fraţii 
săi,  Rainen  şi  Lork,  aveau  şi  ei  familii  numeroase,  aşa  că  în  portul  sud- 
american  se  formase  de-a  lungul  anilor  clanul  finlandezilor.  URHE,  om 
cu  fire  dreaptă,  devenise  la  bătrâneţe  un  negustor  abil,  foarte  priceput  în 
aprecierea  calităţii  mărfurilor  achiziţionate  de  la  marinarii  spanioli.  Atât 
cât  îi  stătea  în  putinţă,  trecea  peste  setea  lui  de  bani,  mai  scăzând  din 
preţuri  dacă  îi  plăceau  clienţii  în  mod  deosebit. 

După  60  de  ani  devenise  comod  şi  sedentar,  ieşind  rareori  din  curtea 
casei,  doar  atunci  când  acosta  în  port  câte  o  corabie  încărcată  cu  mărfuri, 
îşi  amenajase  în  curte  un  depozit,  din  care  scotea  mărfurile  cerute  la 
vânzare.  Firea  lui  paşnică  şi  prietenoasă  l-a  ajutat  să  se  aibă  bine  cu  toată 
lumea  din  jurul  său.  Faptul  că  Aundi  provenea  dintr-un  neam  de 
amerindieni  i-a  creat  bărbatului  ei  o  atmosferă  agreabilă  în  rândul 
populaţiei  băştinaşe.  URHE  a  trecut  la  cele  veşnice  după  împlinirea  celor 
75  de  ani  ai  zbuciumatei  sale  vieţi.  Făcându-şi  bilanţul  înainte  de  a 
închide  ochii  pentru  totdeauna,  bărbatul  s-a  simţit  mulţumit  de  el  însuşi 
şi  de  tot  ceea  ce  realizase  în  viaţă.  O  singură  durere  a  purtat  în  suflet  până 
în  ultima  clipă:  nu  reuşise  să  îşi  respecte  promisiunea  făcută  părinţilor 
săi,  aceea  de  a  se  întoarce  în  casa  lor,  bogat  şi  fericit. 

Prin  forţa  împrejurărilor,  URHE  a  învăţat  să  folosească  bâta  şi 
cuţitul  în  luptele  cu  piraţii  care  le-au  atacat  corabia  de  multe  ori.  în  acele 
situaţii  critice,  a  ucis  şi  a  schilodit  numeroşi  corsari,  aşa  cum  i-au  cerut 
comandanţii  navelor.  După  retragerea  din  activitatea  marinărească,  el  s-a 
străduit  să  dea  uitării  izbucnirile  violente  ale  firii  sale,  comportându-se 
asemenea  celui  mai  paşnic  om. 


Nina  Petre 
3  iulie  2012 

COMENTARIUL  LUI  SORIN 


„O  să  punctez  asemănările  dintre  noi,  pentru  că  deosebiri  sunt 
puţine.  URHE  a  fost  un  om  muncitor,  gata  să  se  sacrifice  pentru 
bunăstarea  familiei  lui.  El  a  avut  o  fire  modestă  şi  cumpătată,  o  fire 
dreaptă  şi  cinstită,  a  devenit  în  final  un  negustor  foarte  priceput,  la  fel  ca 
şi  ultimii  2  antecesori  înaintea  mea.  A  mai  avut  o  fire  paşnică  şi 
prietenoasă.  Fiecare  antecesor  a  plecat  cu  un  regret.  în  cazul  lui,  nu  a 
reuşit  să  le  arate  părinţilor  că  a  învins  sărăcia.  Antecesorii  au  avut  setea 
de  călătorii  atât  pe  uscat,  cât  şi  pe  apă,  dornici  de  putere  şi  de  bani.  în 
legătură  cu  violenţa  lui,  probabil  că  mai  toţi  bărbaţii  din  trecut  au  trebuit 
să  lupte  pentru  o  cauză  nobilă  sau  mai  puţin  nobilă.  înainte  nu  se  murea 
de  bătrâneţe,  era  o  ruşine  să  fii  laş  şi  să  nu  porţi  o  luptă.  Fiecare  spirit  are 
o  încarnare  mai  violentă,  pentru  că  vremurile  erau  aspre,  erau  războaie, 
era  lupta  de  supravieţuire,  lupta  pentru  un  pământ,  nu  mai  vorbim  de 
umilirea  şi  chinuirea  sclavilor,  evreilor,  prizonierilor,  dar  şi  unui  întreg 
popor,  cum  a  făcut  Hitler.  Bărbaţii  trebuiau  să  execute  ordinele,  pentru 
că  alte  cale  nu  exista,  exista  riscul  să  fii  executat  pentru  trădare.  Frica  de 
piraţi  era  mare,  iar  apărarea  era  absolut  necesară  în  cazul  lui  URHE.  De 
exemplu,  Giordano  Bruno  (1548-1600)  a  fost  ars  pe  rug  pentru  că  a  avut 
„neruşinarea”  să  spună  că  Pământul  gravitează  în  jurul  Soarelui.  El  s-a 
născut  în  anul  în  care  a  murit  antecesorul  URHE  Kerinen.  Deci,  aşa  arăta 
perioada,  dacă  nu  erai  de  acord,  sufereai  consecinţe  grave.  Şi  URHE  a 
trebuit  să  se  subordoneze  ordinelor. 

Din  câte  am  observat,  majoritatea  antecesorilor  au  fugit  de  violenţă 
şi  au  încercat  să  fie  un  exemplu  bun  atât  pentru  familie,  cât  şi  pentru 
ceilalţi.  Din  punctul  meu  de  vedere,  karma  violentă  s-a  manifestat  prin 
moartea  şocantă  a  lui  Nikos  Stavris,  ultimul  antecesor,  dar  şi  în  viaţa 
actuală.  Mulţi  oameni  comit  fapte  oribile,  dar  pedeapsa  întârzie  să  apară 
sau  nu  mai  apare  deloc  în  viaţa  curentă.  La  mine  se  plăteşte  totul  într-un 
timp  destul  de  scurt,  fie  ea  şi  o  vorbă  sau  o  faptă  comisă  neintenţionat. 
Cam  asta  am  observat  în  cei  23  de  ani.  Uneori  sunt  „pedepsit”  şi  pe 
nedrept.  în  copilărie  păţeam  des  asta,  se  vedea  clar  că  destinul  era 
construit  de  aşa  natură,  până  şi  gândirea  era  mai  limitată,  pentru  a  intra 
în  bucluc  şi  a  cerşi  iertare.” 

SORIN 
3  august  2012 
Bucureşti 


Episodul  7  -  ALUMA 

Sardineza  ALUMA  RANUCCI  a  trăit  între  anii  1403-1460.  S-a  născut 
în  localitatea  Bitti,  situată  în  apropierea  masivului  muntos  Albo.  Părinţii 
ei,  Astro  (tatăl)  şi  Ranasa  (mama),  au  avut  şase  copii:  două  fete  (ALUMA, 
Viara)  şi  patru  băieţi  (Edorro,  Marco,  Ardano,  Juno). 

Papa  Bonifaciu  VIII  a  oferit  Sardinia  ca  feudă  suveranilor  de  Aragon, 
care  au  ocupat-o  în  anul  1326.  Dominaţia  spaniolă  asupra  insulei  a  durat 
până  în  secolul  18,  în  ciuda  numeroaselor  răscoale  ale  populaţiei 
autohtone. 

Veniturile  familiei  Ranucci  proveneau  din  ocupaţia  de  muzicant  a  lui 
Astro  şi  cea  de  croitoreasă  a  nevestei  sale.  Astro  cânta  din  voce  şi  din 
chitară  în  unicul  bar  de  noapte  din  localitate.  Omul  avea  o  voce 
frumoasă,  moştenită  de  la  tatăl  său,  care  făcuse  parte  din  corul  bisericii. 
Avea  mult  talent  în  interpretarea  melodiilor  populare  transmise  de  la  o 
generaţie  la  alta,  dar  se  pricepea  şi  la  cântecele  spaniole,  dorind  să  le  fie 
pe  plac  stăpânilor  hispanici.  Ranasa  făcea  rost  de  baloturi  de  mătase 
orientală  din  care  cosea  şaluri  şi  rochii  pentru  nunţi,  fiind  foarte 
apreciată  de  cliente.  Copiii  au  avut  necesarul  de  hrană  şi  haine,  dar 
ştiinţa  de  carte  au  primit-o,  mai  mult  sau  mai  puţin,  de-a  lungul  vieţii,  pe 
unde  s-a  putut.  Băieţii,  puternic  influenţaţi  de  ocupaţia  aragoneză,  au 
privit  spre  Spania  cu  multă  speranţă  încă  din  perioada  adolescenţei. 
Devenind  majori,  au  primit  încuviinţarea  părinţilor  de  a  pleca  unde  vor. 
Edorro  şi  Marco,  băieţii  cei  mari,  s-au  îmbarcat  pe  nave  de  război 
aparţinând  casei  imperiale  a  Aragonului.  Ardano  şi  Juno,  sătui  de 
zvonurile  despre  neobositele  războaie  din  Europa,  au  preferat  marina 
comercială.  Fetele,  ALUMA  şi  Viara,  ştiau  că  unica  şansă  de  a-şi  salva 
viitorul  intr-un  mod  onorabil  era  pasul  căsătoriei.  Fata  cea  mică,  Viara,  s- 
a  măritat  la  17  ani  cu  un  marinar  din  Malaga,  stabilindu-se  definitiv  pe 
teritoriul  spaniol. 

Sora  ei  mai  mare,  ALUMA,  a  stârnit  iubirea  unui  chitarist  care  cânta 
în  acelaşi  bistro  cu  Astro.  în  vârstă  de  29  de  ani  şi  trecut  prin  multe 
aventuri  cu  tot  felul  de  femei,  Riccardo  Santi  simţea  nevoia  întemeierii 
unei  familii,  dorind  să  aibă  o  soţie  iubitoare  şi  fidelă,  care  să  aducă  pe 
lume  mulţi  copii.  Cunoscând-o  pe  ALUMA  de  pe  vremea  când  se  juca  pe 
stradă  cu  fetiţele,  i-a  admirat  evoluţia  firească,  iar  când  a  considerat-o 
bună  de  măritat,  a  cerut-o  în  căsătorie.  La  aproape  19  ani,  ALUMA  a 
devenit  nevasta  lui  Riccardo,  lumea  compătimind-o  pentru  că  îşi  luase  un 
bărbat  neserios  în  privinţa  femeilor.  Riccardo  o  cucerise  cu  fizicul  său 
agreabil,  cu  darul  de  povestitor  şi  cu  felul  minunat  de  a  cânta  la  chitară. 
Vocea  caldă  şi  impresionantă  a  ALUMEI  l-a  făcut  pe  Riccardo  să  creadă 
că  va  scoate  mulţi  bani  de  la  clienţi  dacă  nevasta  lui  va  accepta  să  cânte 
acompaniată  de  el.  ALUMA,  care  primise  de  la  mama  ei  o  educaţie 
catolică  rigidă,  nu  concepea  ca  o  femeie  serioasă,  bine  crescută,  să  cânte 
într-o  cârciumă.  De  aici  au  început  neînţelegerile  dintre  cei  doi  soţi. 
Riccardo  a  continuat  să  cânte  nopţi  întregi  la  cârciumă,  înlocuindu-1  pe 
socrul  său,  Astro,  după  ce  acesta  s-a  îmbolnăvit  grav  cu  inima.  Neavând 
solistă  timp  de  câteva  luni,  numărul  chefliilor  a  scăzut,  iar  patronul  a 
adus  intr-un  târziu  o  cântăreaţă  de  origine  franceză,  care  lucrase  la  un 
circ  ambulant.  După  sosirea  Odettei  la  cârciumă,  liniştea  din  familia 
ALUMEI  a  luat  sfârşit.  îndrăgostit  peste  măsură  de  partenera  lui, 
Riccardo  a  început  să  lipsească  şi  ziua  de  acasă.  ALUMA  se  pregătea  de 

naşterea  primului  copil,  iar  soţul  ei  devenise  un  musafir  în  casa  lor. 
Sfătuindu-se  cu  mama  ei,  Ranasa,  aceasta  i-a  explicat  că  muzicanţii  îşi 
făceau  de  lucru  cu  femei  uşoare,  iar  nevestele  lor  nu  aveau  altă  cale  decât 
să  le  suporte  viaţa  aventuroasă,  aşteptându-i  să  se  potolească  la 
bătrâneţe.  Ascultându-şi  mama,  ca  întotdeauna,  tânăra  femeie  s-a 
prefăcut  a  nu  lua  în  seamă  indiferenţa  soţului.  A  născut  o  fetiţă  superbă, 
pe  care  au  botezat-o  Chiara.  A  fost  singurul  copil  conceput  cu  Riccardo. 
Fetiţa  avea  doi  anişori  când  a  rămas  orfană  de  tată.  Amanta  lui  Riccardo, 
trufaşa  Odette,  l-a  pedepsit  cu  moartea  pentru  refuzul  său  de  a-şi  părăsi 
familia.  După  ce  l-a  înjunghiat  mortal,  a  fugit  de  pe  insulă  cu  o  corabie 
turcească,  pierzându-şi  urma  prin  ţările  Orientului. 

Patronul  restaurantului,  care  între  timp  devenise  un  local  de  zi  şi  de 
noapte,  intrase  în  panică,  nemaigăsind  o  solistă  şi  un  chitarist.  Din 
dorinţa  de  a-şi  salva  fostul  patron  de  la  faliment  şi  pe  fiica  sa  de  la 
sărăcie,  Astro  s-a  oferit  să  cânte  ziua  la  chitară,  acompaniind-o  pe 
ALUMA,  a  cărei  voce  rămăsese  nealterată  de  zbuciumul  sufletesc.  Aşa  a 
ajuns  eroina  noastră  solistă  de  muzică  tradiţională,  câştigând  suficient  de 
mulţi  bani  pentru  a-şi  creşte  fetiţa  în  condiţii  civilizate.  Având  o  fire 
energică,  la  fel  ca  şi  mama  ei,  simţul  datoriei  faţă  de  familie  depăşea  orice 
fel  de  tentaţie  care  ar  fi  putut-o  îndepărta  de  viaţa  normală. 

Un  nobil  spaniol  sosit  în  control  pe  insulă,  om  de  încredere  al 
suveranului  de  Aragon,  a  ajuns  şi  în  localul  unde  cânta  ALUMA.  Orando 
Savis,  bărbat  necăsătorit  în  vârstă  de  30  de  ani,  s-a  îndrăgostit  de 
ALUMA,  propunându-i  prietenia  lui  şi  stabilirea  în  Spania.  Gândindu-se 
că  în  Bitti  viitorul  ei  şi  al  fetiţei  devenise  nesigur,  femeia  a  acceptat 
protecţia  lui  Orando.  Părăsind  localitatea  natală,  ca  şi  sora  ei,  a  regăsit-o 
pe  Viara  la  reşedinţa  din  Malaga,  unde  îşi  creştea  cei  3  copii.  Orando  le-a 
adăpostit  pe  mamă  şi  fiică  în  somptuosul  său  castel  de  pe  malul  lacului 
Yesa,  aflat  în  nordul  ţării,  la  sud  de  munţii  Pirinei.  Considerându-se  prea 
săracă  pentru  a  deveni  soţia  unui  om  atât  de  bogat  şi  influent,  ALUMA  şi- 
a  acceptat  condiţia  de  amantă,  bucurându-se  că  va  avea  un  loc  civilizat 
unde  să  trăiască  şi  să  îşi  crească  fata.  Nu  s-a  arătat  disperată  atunci  când 
Orando  a  anunţat-o  că  s-a  căsătorit  cu  o  tânără  bogată  de  origine  nobilă, 
ca  şi  el.  Aveau  împreună  o  fetiţă  pe  care  ALUMA  o  creştea  alături  de 
Chiara.  Fiind  nevoit  să  îşi  aducă  nevasta  în  castel,  ALUMA  şi  fetele  s-au 
mutat  într-o  vilă  situată  la  zeci  de  kilometri  distanţă,  în  zona  de  munte, 
unde  peisajul  era  de  vis. 

ALUMA  a  trăit  doar  57  de  ani,  aflându-se  mereu  sub  protecţia  lui 
Orando.  Când  fetele  ei  au  ajuns  la  vârsta  majoratului,  Orando  le-a 
măritat  cu  fii  de  negustori,  care  se  ocupau  cu  milităria.  Rămasă  singură, 
ajutată  fiind  de  două  servitoare  şi  un  grădinar,  ALUMA  şi-a  petrecut 
ultimii  10  ani  din  viaţă  în  liniştea  casei  dăruite  de  Orando,  rugându-se 
pentru  sănătatea  lui  şi  fericirea  fiicelor  sale.  Având  o  ţinută  sobră  şi  o 
comportare  de  mare  doamnă,  cele  câteva  familii  din  apropiere  o  credeau 
rudă  cu  protectorul  ei.  ALUMA  nu  discutase  cu  nimeni  cât  timp  a  locuit 
în  casele  lui  Orando  despre  originea  ei  modestă  şi  părinţii  săraci  rămaşi 

pe  îndepărtata  Sardinie.  Firea  ei  discretă  a  ajutat-o  să  supravieţuiască 
printre  străini,  fără  a  ajunge  în  gura  lumii.  Deosebit  de  recunoscătoare 
bărbatului  care  a  ajutat-o  să  trăiască  în  demnitate,  ea  i-a  înţeles  pasiunile 
şi  obligaţiile  rangului  nobiliar,  evitând  să  devină  categorică  în  discuţiile 
cu  el.  Neputând  să  uite  ticăloşia  femeii  care  i-a  ucis  soţul,  pe 
neastâmpăratul  Riccardo,  ALUMA  a  ajuns  la  convingerea  că,  în  acele 
vremuri  nesigure  şi  încărcate  de  violenţă,  rolul  femeilor  înţelepte  era  de 
a-şi  sprijini  bărbaţii  să  supravieţuiască,  tolerându-le  defectele  şi  faptele 
nelalocul  lor. 


Nina  Petre 
30  august  2012 


COMENTARIUL  LUI  SORIN 

„într-adevăr,  o  altă  încarnare  interesantă,  din  nou  asemănări 
izbitoare  între  mine  şi  antecesor.  în  principiu,  sunt  aceleaşi  asemănări 
între  mine  şi  Aluma  ca  şi  în  cazul  celorlalţi  antecesori.  Cel  mai  probabil 
grija  pentru  familie  (atât  pentru  partenerul  de  viaţă,  cât  şi  pentru  copii), 
bunăstarea  familiei,  precum  şi  siguranţa  familiei  le  întâlnim  la  toţi  cei  7 
antecesori  descrişi  până  acum.  Spre  diferenţă  de  cealaltă  antecesoare 
Saleria,  Aluma  a  suferit  în  sinea  ei  pentru  că  nu  era  nobilă  şi  poate  că 
problemele  nu  mai  apăreau  atât  de  frecvent,  mai  ales  în  planul 
sentimental.  Dar  o  concluzie  sigură  putem  trage:  cu  toate  că  Saleria  era 
nobilă,  nu  a  avut  nici  ea  fericirea  mult  căutată,  ca  şi  Aluma.  Deci  fericirea 
sau  tristeţea  poate  apare  o  bună  parte  din  viaţă  şi  la  cei  bogaţi,  şi  la  cei 
săraci.  Ambele  antecesoare  au  dus  vieţi  zbuciumate,  deşi  din  punct  de 
vedere  financiar  au  fost  total  diferite,  dar  sufletul  sensibil,  tăcut  şi 
familist  a  fost  acelaşi. 

Poate  că  o  singură  greşeală  au  făcut  amândouă  şi  anume  că  au  fost 
dispuse  sau  chiar  „au  înghiţit”  până  la  capăt  anumite  evenimente  pe  care 
le-au  trăit.  De  pildă,  Saleria  a  dus  cu  ea  până  la  final  secretul  numelui 
asasinilor  şi  de  asemenea  a  trăit  fără  nicio  schimbare  după  moartea 
soţului  până  la  final.  La  Aluma,  lucrurile  au  stat  asemănător,  chiar  dacă 
evenimentele  au  fost  diferite.  Era  dispusă  să-i  ierte  primului  soţ  toate 
infidelităţile  şi  escapadele  şi  să  trăiască  până  la  capăt  astfel.  Şi  cu  al 
doilea  soţ  (amant)  a  repetat  la  fel.  Chiar  dacă,  ştiindu-1  căsătorit  cu  o 
femeie  de  acelaşi  rang  ca  el,  ea  a  preferat  să  ducă  o  viaţă  liniştită  şi  să 
închidă  din  ochi  din  nou,  punând  din  nou  pe  primul  plan  fericirea  şi 
siguranţa  copiilor,  ca  şi  în  cazul  Saleriei. 

Din  nou  avem  un  alt  caz  care  relevă  că  intenţiile  spiritului  şi 
termenul  de  „fericire”  sunt  noţiuni  total  diferite  faţă  de  ceea  ce  numim 
„viaţa  liniştită”  pe  Terra.  Poate  că  fericirea  şi  liniştea,  aşa  cum  o 
percepem  noi,  oamenii,  nu  au  acelaşi  sens  şi  pentru  spirite.  Pentru  spirit, 
evoluţia  continuă,  cu  obstacole  sau  fără,  e  cea  mai  mare  fericire.  Din 

moment  ce  ai  învăţat  tot  la  un  examen,  eşti  liniştit  şi  fericit.  Aşa  şi 
spiritele,  pe  măsură  ce  înaintează  în  evoluţie,  devin  fericite  şi  libere.” 

SORIN,  12  septembrie  2012,  Bucureşti 


Episodul  8  -  HANT 

Indonezianul  HANT  LAR  SAI  a  trăit  între  anii  1305-1384.  A  văzut 
lumina  zilei  într-un  sat  de  pe  insula  Tarakan,  aceasta  fiind  situată  la  est 
de  insula  Kalimantan,  în  apele  Mării  Sulawesi.  După  descoperirea  micii 
insule  de  către  navigatorii  portughezi,  în  apropierea  micului  sat  s-a 
dezvoltat  oraşul  care  astăzi  se  numeşte  Tarakan.  Părinţii  lui  HANT  se 
numeau  Kim  Ru  şi  Nar  La.  Cei  doi  au  avut  zece  copii:  trei  fete  (Dohi, 
Kaw,  Rodo)  şi  şapte  băieţi  (HANT,  Makudu,  Marraki,  Rodas,  Lanko, 
Tuske,  Mist).  întreaga  familie  trăia  din  ceea  ce  îi  oferea  natura 
înconjurătoare:  vietăţi  de  apă  şi  de  uscat,  plante  comestibile.  Kim  Ru 
pleca  în  zorii  zilei  în  căutare  de  hrană,  iar  nevasta  lui,  pe  lângă  îngrijirea 
gospodăriei  şi  a  copiilor,  confecţiona  haine  şi  sandale  din  fibre  de  plante. 
Cu  toţii  priveau  la  rarele  plute  venite  de  departe,  ai  căror  vâslaşi  vorbeau 
limbi  necunoscute.  Le  aduceau  celor  de  pe  insulă  şiraguri  cu  mărgele 
colorate  şi  brăţări,  primind  în  schimb  fructe  şi  vânat,  ca  hrană  pentru 
lungul  drum  al  întoarcerii  în  ţinuturile  lor.  Erau  singurele  evenimente 
deosebite  care  le  tulburau  monotonia  vieţii.  Copiii,  înzestraţi  cu 
entuziasmul  şi  imaginaţia  specifice  vârstei,  priveau  visători  spre  marea 
nesfârşită,  aşteptând  mereu  să  se  întâmple  câte  ceva  deosebit.  Fetele  şi- 
au  găsit  bărbaţi  înainte  de  a  deveni  majore,  mica  lor  insulă  fiind  vizitată 
de  tineri  sosiţi  cu  plutele  de  pe  marea  insulă  (Kalimantan),  dornici  să 
cumpere  copiîe  frumoase.  Cel  mai  mare  dintre  băieţi,  Makudu,  a  plecat 
pe  marea  insulă,  căutându-şi  norocul  de  cum  împlinise  14  ani.  Fratele 
său  mai  mic  cu  un  an,  HANT  LAR,  l-a  aşteptat  cu  răbdare  timp  de  câteva 
luni,  dorind  să  afle  noutăţi  despre  viaţa  oamenilor  de  acolo.  Makudu, 
revenind  acasă,  în  bordeiul  care  adăpostea  întreaga  familie,  le-a  povestit 
tuturor  că,  dincolo  de  mica  apă  care  le  despărţea  insulele,  oamenii 
mâncau  mai  bine  decât  ei  şi  se  rugau  în  clădiri  frumoase,  mari, 
adorându-1  pe  zeul  Buddha.  S-au  mirat  cu  toţii,  spunând  că  este  o  prostie 
să  îngenunchezi  în  faţa  unor  statui  şi  să  te  rogi  la  ele,  în  timp  ce  natura 
este  plină  de  duhuri  care  o  stăpânesc  foarte  bine.  Modesta  comunitate  de 
pe  insula  Tarakan  se  va  afla  în  deceniile  următoare  la  confluenţa  a  trei 
sisteme  religioase,  care  îşi  vor  disputa  supremaţia  asupra  credincioşilor: 
animismul,  budismul  şi  islamismul. 

După  plecarea  lui  Makudu  spre  marea  insulă  unde  îşi  găsise  de  lucru 
ca  pescar,  s-a  pregătit  de  drum  şi  fratele  mai  mic,  HANT.  Dornic  să 
cunoască  lumea  templelor  budiste,  care  îl  atrăgea  ca  un  magnet,  băiatul 
şi-a  părăsit  familia  când  abia  împlinise  15  ani.  Ajuns  pe  marea  insulă,  a 
muncit  pe  unde  s-a  putut,  primind  în  schimb  câteva  monede  cum  nu  mai 


NINA  PETRE  -  Vieţile  anterioare  ale  spiritului  Voi.  1 


pag.  180 


văzuse  niciodată.  Spunând  peste  tot  că  vrea  să  ajungă  la  un  templu 
budist,  a  fost  îndrumat  spre  cel  mai  generos,  renumit  prin  amabilitatea 
călugărilor  în  primirea  tinerilor  dornici  să  intre  în  mijlocul  lor.  Mergând 
luni  de  zile  din  schit  în  schit,  a  ajuns  în  final  la  cel  recomandat  de  unii  şi 
de  alţii.  Renumita  aşezare  monahală  era  ascunsă  într-o  pădure  deasă  de 
la  poalele  masivului  muntos  denumit  astăzi  Muller,  în  apropierea  albiei 
râului  Mahakam.  Băiatul  a  fost  acceptat  de  slujbaşii  templului,  convertit 
la  religia  budistă  şi  supus  unui  obositor  program  zilnic  de  muncă  şi 
rugăciuni.  Entuziasmat  de  noua  lui  credinţă,  HANT  şi-a  văzut  de  treburi, 
fără  a  se  plânge  de  foame  sau  oboseală.  Avea  în  adâncul  fiinţei  sale  o  sete 
de  cunoaştere  a  lumii  şi  naturii  pe  care  până  atunci  nu  reuşise  să  şi-o 
potolească.  Obişnuit  de  mic  copil  să  se  roage  la  stele  şi  la  pomii  din  jurul 
satului,  se  simţea  copleşit  de  măreţia  credinţei  călugărilor  budişti,  care 
venerau  nişte  statui  impozante,  îndemnându-i  pe  toţi  la  respect  şi  iubire 
pentru  zeul  pe  care  îl  întruchipau. 

Anii  au  trecut  pe  neobservate,  adolescentul  de  altă  dată  s-a 
maturizat,  ajungând  un  bărbat  timid,  gânditor,  închis  în  sine,  cu  vorba 
cumpătată  şi  gesturile  foarte  controlate.  Era  întru  totul  pe  placul 
colegilor  săi,  care  i-au  oferit  calitatea  de  călugăr-preot.  Aceasta  însemna 
să  poarte  haine  mai  frumoase  şi  să  primească  un  plus  de  hrană, 
mâncarea  nefiind  niciodată  de  ajuns  pentru  a-i  potoli  foamea.  HANT  ar  fi 
putut  pleca  oricând  spre  lumea  liberă  a  păcătoşilor  de  oriunde,  dar  un 
motiv  important  îl  reţinea  în  micul  templu:  dorinţa  de  a  cerceta 
documentele  secrete  ascunse  adânc  sub  temelia  clădirii,  la  care  nu  mai 
umblase  nimeni  de  ani  de  zile,  după  moartea  călugărului  înţelept 
Darman.  Acesta,  renumit  pentru  ştiinţa  sa  în  cunoaşterea  oamenilor  şi  a 
naturii,  primea  deseori  vizitele  unor  oameni  înspăimântaţi,  care  îi  cereau 
să  le  păstreze  în  mare  taină  scrierile  valoroase  şi  obiectele  de  cult  găsite 
în  diverse  locuri  ascunse.  Temându-se  pentru  viaţa  lor,  din  cauza  hoţilor 
dispuşi  oricând  să  ucidă  pentru  a  pune  mâna  pe  obiecte  de  valoare,  îi 
aduceau  bătrânului  înţelept  Darman  comorile  lor,  fiind  ferm  convinşi  că 
el  le  va  păstra  până  când  omenirea  va  avea  nevoie  de  ele.  Obţinând  cu 
mare  greutate  permisiunea  de  a  intra  în  subteranul  mănăstirii,  aceasta 
fiindu-i  dată  de  călugărul  bătrân  care  conducea  întregul  colectiv,  HANT  a 
pătruns  în  cotloanele  pivniţei  uriaşe,  unde  se  aflau  şi  osemintele 
călugărilor  care  trăiseră  în  sfântul  lăcaş.  în  grote  bine  ascunse,  zăceau 
numeroase  lăzi  făcute  rudimentar,  pline  cu  tot  felul  de  obiecte  ciudate, 
dăruite  de  vizitatori  de-a  lungul  zecilor  de  ani  de  când  fusese  construit 
templul.  Existau  şi  desene  greu  de  descifrat,  iar  scrierea  folosită  îi  era 
necunoscută  lui  HANT.  El  învăţase  să  scrie  şi  să  citească  în  limba  folosită 
de  colegii  săi,  dar  ştiinţa  lui  sumară  nu  i-a  folosit  la  descoperirea 
adevărului  informaţiilor  conţinute  de  obiectele  străvechi.  S-a  ocupat  în 
anii  următori  de  consolidarea  zidurilor  pivniţei  ramificate  în  multe 
direcţii.  A  reparat  lăzile  putrezite,  a  curăţat  obiectele  din  metal,  bucăţile 
de  lut  cu  desene  şi  texte  necunoscute,  a  lipit  fragmentele  de  vase  din  lut. 
Până  la  sfârşitul  zilelor  sale,  HANT  numai  cu  aşa  ceva  s-a  ocupat.  Nimeni 

dintre  colegii  săi  nu  a  avut  voie  să  intre  în  subteran,  astfel  rămânând 
păstrată  cu  sfinţenie  taina  misterioasei  pivniţe. 

Intrând  în  cea  de-a  doua  tinereţe,  înţeleptul  HANT  a  început  să 
primească  vizitatori,  oameni  dornici  să  afle  cât  mai  multe  despre  credinţa 
budistă.  La  79  de  ani,  bătrânul  HANT  a  închis  ochii  pe  vecie,  luând  cu  el 
taina  comorii  de  cultură  străveche  ascunsă  în  adâncul  pământului.  Fiind 
obligat  să  îşi  păstreze  castitatea  de  bărbat,  el  nu  a  avut  niciodată  de  a  face 
cu  femei  în  intimitate,  din  acest  motiv  rămânând  fără  urmaşi.  Nepotul 
Hunkud,  fiul  cel  mare  al  fratelui  său  Mist,  l-a  vizitat  de  mai  multe  ori 
până  când,  la  30  de  ani,  şi-a  părăsit  nevasta  şi  cei  doi  copii,  intrând  în 
sfântul  lăcaş  alături  de  unchiul  HANT.  Copiii  lui  Hunkud,  crescând  mari 
şi  venind  în  vizită  de  câteva  ori  în  vremea  când  HANT  încă  mai  trăia,  au 
aflat  de  la  tatăl  lor  despre  comoara  din  pământ  pe  care  o  îngrijea 
bătrânul  preot.  După  moartea  lui  HANT,  cei  doi  nepoţi  ai  lui  au  pătruns 
în  templu  cu  câţiva  hoţi  înarmaţi,  au  ucis  câţiva  dintre  călugării  pe  care  i- 
au  prins,  restul  scăpând  cu  viaţă  ascunzându-se  în  pădure.  Atacatorii  au 
intrat  în  subteran,  de  unde  au  furat  cât  au  putut  să  ducă  în  spinare.  Au 
revenit  după  câteva  săptămâni,  luând  şi  restul  din  marea  comoară.  Au 
vândut  tot  ce  au  furat,  primind  sume  mari  de  bani  de  la  marinarii  străini. 
Aşa  au  ajuns  numeroase  documente  străvechi  în  mai  multe  colţuri  ale 
lumii. 


Nina  Petre 
5  octombrie  2012 


COMENTARIILE  LUI  SORIN 

„Şi  pe  mine  mă  impresionează  templele  budiste,  la  fel  ca  şi  pe 
HANT.  In  această  frază:  „La  maturitate  a  ajuns  un  bărbat  timid, 
gânditor,  închis  în  sine,  cu  vorba  cumpătată  şi  gesturi  controlate”  mă 
regăsesc  şi  eu  într-o  proporţie  destul  de  mare.  Dorinţa  lui  de  a  cerceta 
documente  şi  locuri  secrete  o  am  şi  eu. 

A  avut  stăpânire  de  sine,  răbdare  şi  ambiţie  atât  în  cazul  reparaţiei 
obiectelor  vechi,  cât  şi  în  cazul  castităţii.  Nu  ştiu  dacă  aş  putea  să  fiu  pe 
aceeaşi  lungime  de  undă  cu  el  în  acest  caz,  deoarece  am  dorinţa  de 
cunoaştere  şi  schimbare  permanentă.  Nu  rezist  să  fac  acelaşi  lucru  şi  să 
stau  în  aceeaşi  locaţie  mai  mult  timp. 

Drama  adevărată  s-a  concretizat  atunci  când  nepoţii  lui  HANT  au 
dat  buzna  în  templu  şi  au  ucis  călugări  nevinovaţi,  asta  doar  pentru 
îmbogăţire.  Au  dat  dovadă  de  egoism  şi  minte  îngustă. 

Şi  aţi  avut  dreptate  cu  concluzia  pe  care  aţi  tras-o  şi  anume  că  semăn 
cu  HANT  la  aceste  capitole:  setea  de  cunoaştere  a  Universului,  a  fiinţei 
umane,  a  legăturii  telepatice  dintre  fiecare  om  şi  natura  terestră. 

Mi  s-a  părut  interesant  ce  aţi  scris  în  legătură  cu  karma  colectivă  a 
japonezilor.  Deci  uneori  nu  contează  doar  karma  spiritului,  ci  şi  a 

poporului  din  care  faci  parte.  Uneori  legile  Universului  sunt  destul  de 
dure  şi  oamenii  nu  ezită  să  critice  Divinitatea  pentru  necazurile  de  zi  cu 
zi.  Uneori  e  nedrept  ce  li  se  întâmplă  unor  oameni  nevinovaţi,  dar  trebuie 
să  fie  atât  ei,  cât  şi  noi,  înţelegători.” 

SORIN,  9  octombrie  2012,  Bucureşti 

„De  câteva  zile  e  invadat  TV-ul  de  înghesuiala  mare  de  la  patriarhie, 
stat  la  coadă  ore  în  şir,  în  frig  şi  în  suferinţă.  Ce  consideraţi  că  este? 
Naivitate?  Miile  de  oameni  care  stau  sunt  răsplătiţi  toţi?  Nu  vreau  să  par 
răutăcios,  dar  parcă  li  s-ar  da  un  apartament.  Păi,  ei  aşteaptă  minuni,  dar 
nu  ar  pune  în  aplicare  dăruirea,  iertarea  şi  credinţa.  Sunt  curios  câte 
cazuri  au  fost  rezolvate  doar  stând  la  coadă  şi,  în  final,  sărutând 
moaştele?  Personal,  ştiu  că  Sf.  Nectarie  îi  ajută  şi  pe  cei  care  nu  cred,  dar 
nu  e  verificat.  Probabil  că  trebuie  să  ai  o  putere  mare  de  a  te  ruga.  Şi  ce 
fel  de  probleme  pot  să  aibă  oamenii  aceia  cărora  li  s-a  luat  şi  interviu,  de 
au  dorinţa  aşa  arzătoare  de  a  vedea  moaştele?  Eu,  de  exemplu, 
ghinioanele  mi  le  fac  singur.  Măcar  sunt  sincer.  Unii  oameni  au  puterea 
de  a-şi  schimba  până  şi  destinul  şi  de  a-şi  anihila  karma.  Deci  puterea  e 
în  noi  şi,  de  rugat,  poţi  să  te  rogi  şi  de  la  distanţă.  Personal,  mă  duc  o  dată 
la  3  luni  să  aprind  nişte  lumânări.  Nu  înţeleg  comportamentul  unor 
femei  care  stau  la  biserică  timp  de  24  ore  nemişcate,  în  genunchi  şi  cu  12 
lumânări  aprinse  în  faţă.  Ce  păcate  să  fi  săvârşit  acele  tinere?” 

SORIN,  29  octombrie  2012,  Bucureşti 


Episodul  9  -  MHU 

Eroul  episodului  nr.9  este  neozeelandezul  MHU  KAIR,  care  a  trăit 
între  anii  1224-1288.  MHU  s-a  născut  intr-un  trib  de  vânători  moa, 
adăpostit  într-o  pădure  sălbatică  situată  pe  Insula  de  Nord.  Pădurea 
înconjura  un  lac  superb,  acesta  fiind  denumit  ulterior  Taupo.  Locuitorii 
satului  trăiau  în  epoca  de  piatră,  păstrând  obiceiurile  străvechi  transmise 
de  la  o  generaţie  la  alta.  Părinţii  lui  MHU  se  numeau  Rroh  (tatăl)  şi  Adu 
(mama).  Cei  doi  au  avut  13  copii,  dintre  care  6  au  decedat  în  primii  ani  de 
viaţă,  din  cauza  condiţiilor  precare  de  igienă.  Dintre  cei  7  rămaşi  cu  zile, 
4  au  fost  băieţi  (Mhu,  Odonku,  Nater,  Lundur),  iar  ceilalţi  3,  fete  (Rde, 
Modu,  Rral).  în  timpul  vieţii  lui  MHU,  Insula  de  Nord  a  adăpostit  valuri 
succesive  de  imigranţi  polinezieni  (maori)  originari  din  Pacificul 
răsăritean,  majoritatea  plecaţi  din  Insulele  Hawaii.  Un  grup  de  nou  veniţi 
maori  şi-a  înfiinţat  un  sat  fortificat  pe  malul  lacului,  acesta  primind 
denumirea  de  Taupo.  în  secolele  următoare,  Taupo  a  devenit  un  oraş 
înfloritor,  care  a  atras  numeroşi  refugiaţi  din  triburile  ascunse  prin 
păduri. 

MHU,  fiind  cel  mai  mare  dintre  copiii  născuţi  de  mama  sa,  a  trecut 
prin  cele  6  drame  ale  familiei,  asistând  neputincios  la  agonia  şi  moartea 

unor  fraţi  mai  mici.  întreaga  familie  era  formată  din  oameni  simpli,  cu 
suflet  sensibil  şi  atitudine  plină  de  respect  faţă  de  toţi  membrii 
comunităţii.  Pacea,  armonia  şi  ajutorul  reciproc  domneau  între  cele 
câteva  zeci  de  fiinţe  care  populau  satul.  Violenţa  era  folosită  doar  la 
vânătoare,  hrana  zilnică  fiindu-le  necesară  tuturor.  Condiţiile  igienice 
lipseau  cu  desăvârşire,  apa  lacului  şi  stropii  de  ploaie  constituind 
elementele  de  bază  pentru  curăţirea  trupului. 

Cei  7  copii  rămaşi  în  viaţă  au  trecut  prin  selecţia  naturală,  crescând 
voinici  şi  rezistenţi  la  îmbolnăviri.  Fetele  şi-au  găsit  bărbaţi  în  tribul  lor. 
Fraţii  lor,  discutând  cu  bărbaţi  care  îşi  constituiseră  familii  cu  femei 
maori,  s-au  înţeles  să  plece  de  acasă  în  căutarea  unei  vieţi  mai  bune.  Şi- 
au  părăsit  pe  rând  satul  copilăriei  de  cum  s-au  maturizat,  simţindu-se  în 
stare  să  meargă  pe  drumul  speranţei.  Toţi  4  s-au  stabilit  în  Taupo, 
găsindu-şi  neveste  şi  ocupându-se  cu  vânătoarea  şi  pescuitul. 

După  plecarea  ultimului  băiat,  Lundur,  părinţii  au  rămas  singuri  în 
coliba  lor  modestă.  MHU  i-a  adus  în  casa  lui,  ocupându-se  de  ei  până 
când  au  plecat  la  cele  veşnice.  De  pe  vremea  când  era  copil  şi  începuse  să 
înţeleagă  ce  se  întâmplă  în  jurul  său,  MHU  a  deprins  bunul  obicei  al 
familiei,  acela  al  grijii  faţă  de  cei  apropiaţi.  Aşezat  bine  în  Taupo,  unde  îşi 
construise  o  colibă  mare,  în  stil  polinezian,  el  şi-a  luat  drept  nevastă  o 
fată  provenită  dintr-o  familie  de  maori,  de  care  a  fost  foarte  mulţumit 
toată  viaţa.  Cu  toate  că  nevasta  lui,  Muie,  s-a  pornit  repede  pe  naşterea 
copiilor,  MHU  nu  şi-a  neglijat  obligaţia  de  a-şi  ajuta  fraţii  şi  părinţii. 
După  ce  i-a  văzut  pe  Odonku,  Nater  şi  Lundur  la  rostul  lor,  Rroh  şi  Adu 
au  poposit  în  casa  fiului  cel  mare,  fiind  foarte  mulţumiţi  de  grija  cu  care 
MHU  şi  Muie  i-au  înconjurat  zi  de  zi.  Bucuria  cea  mai  mare  a  fost 
creşterea  celor  9  copii  născuţi  de  Muie.  De  nepoatele  lor,  3  la  număr,  s-a 
ocupat  mai  ales  Adu.  Rroh  şi-a  luat  în  grijă  nepoţii.  împreună  cu  MHU  şi 
bunicul  lor,  copiii  au  învăţat  de  mici  să  vâneze,  să  pescuiască  în  apa 
lacului  şi  să  facă  treburile  mai  grele  în  jurul  casei. 

Viaţa  lor  simplă,  puternic  dependentă  de  natura  înconjurătoare,  i-a 
determinat  să  îşi  păstreze  obiceiurile  străvechi,  cărora  li  s-au  adăugat 
elemente  din  cultura  polineziană.  Bărbaţii  maori  mai  în  vârstă  i-au 
învăţat  pe  băştinaşii  amestecaţi  printre  ei  să  îşi  construiască  plute  solide 
pentru  pescuit,  care  nu  riscau  să  se  scufunde  atunci  când  începea  câte  o 
ploaie  abundentă. 

MHU,  omul  priceput  la  toate,  învăţase  de  mic,  trăgând  cu  ochiul  la 
vraciul  satului  din  pădure,  cum  se  fierbeau  ierburile  de  leac  şi  cum  se 
descânta  la  căpătâiul  bolnavilor.  MHU  învăţase  să  taie  rănile  infectate,  să 
le  ungă  cu  alifii  cicatrizante  şi  să  cheme  în  ajutor  duhurile  văzduhului 
atunci  când  avea  nevoie  de  mai  multă  putere  vindecătoare.  Pe  măsură  ce 
îmbătrânea,  bărbatul  îşi  mărea  faima  de  înţelept,  fiind  pregătit  oricând  să 
le  dea  sfaturi  folositoare  celor  din  jur. 

Muie,  nevasta  lui,  nefiind  iniţiată  în  ştiinţa  tămăduirii,  MHU  i-a 
transmis  cunoştinţele  sale  fiicei  mai  mari,  Dunele.  Când  aceasta  a  fost  în 
stare  să  continue  munca  tatălui  său,  MHU  s-a  retras  în  liniştea  colibei  pe 

care  şi-o  construise  la  mică  distanţă  de  casa  familiei  sale.  Acolo  stătea 
toată  ziua,  discutând  cu  diverşi  vizitatori,  majoritatea  fiind  oameni  în 
vârstă.  Cu  toţii  îşi  depănau  amintirile  din  tinereţe,  mai  ales  maorii  care 
străbătuseră  distanţe  uriaşe  pe  apa  oceanului,  până  când  poposiseră  pe 
marea  şi  primitoarea  insulă. 

împlinind  64  de  ani,  MHU  a  început  să  îşi  presimtă  sfârşitul.  Cu 
toate  că  era  un  bărbat  voinic,  încă  în  putere  şi  destul  de  sănătos,  el  a 
simţit  că  avea  să  i  se  întâmple  un  accident  din  care  nu  va  scăpa  cu  viaţă. 
Cu  câteva  zile  înainte  de  a  muri,  a  visat  noaptea  că  a  fost  înţepat  de  o 
insectă  veninoasă.  Nu  a  durat  mult  până  la  împlinirea  cumplitului  vis. 
Rana  produsă  de  înţepătura  insectei  s-a  cangrenat  în  decurs  de  câteva 
ore,  iar  piciorul  bolnav  s-a  umflat  peste  măsură.  Dunele,  cu  toată  ştiinţa 
ei,  nu  a  reuşit  să  îşi  salveze  tatăl  de  la  moarte.  Acesta,  delirând  din  cauza 
febrei,  nu  i-a  putut  spune  fetei  ce  leacuri  să  îi  aplice,  în  speranţa  salvării 
sale.  După  câteva  ore  de  la  înţepătură,  MHU  şi-a  dat  duhul,  scăpând 
astfel  de  chinurile  agoniei. 


Nina  Petre 
6  noiembrie  2012 


COMENTARIUL  LUI  SORIN 

„Cea  mai  interesantă  parte  din  viaţa  lui  Mhu  este  atunci  când  trăgea 
cu  ochiul  la  vraciul  satului  şi  a  început  să  îşi  dezvolte  abilităţile.  El,  pe 
lângă  procedeele  clasice,  chema  în  ajutor  şi  duhuri  atunci  când  vindeca 
oameni.  El  se  pare  că  avea  şi  premoniţii,  un  exemplu  fiind  chiar  visul  de 
dinaintea  morţii.  Pe  lângă  calitatea  de  bun  familist,  moştenită  de  la  toţi 
antecesorii,  pe  care  aţi  şi  evidenţiat-o,  la  sfârşit  aţi  menţionat  un  alt  lucru 
important  şi  anume  abilitatea  de  a  comunica  cu  spirite,  pe  lângă  un  stil 
de  viaţă  demn  de  urmat.  Deja  am  în  trecutul  spiritual  pe  Saleria  Vitti  şi 
Ianok  Sverdlovski  care  au  chemat  ani  în  şir  spiritul  partenerului  de  viaţă. 
Mhu  Kair  este  un  alt  antecesor  care  a  chemat  diverse  duhuri  bine 
intenţionate.  Şi  Hant  Lar  Sai,  deşi  nu  chema  sau  vorbea  cu  spiritele,  a 
fost  un  om  deosebit  de  religios  din  toate  punctele  de  vedere,  nu  doar  al 
rugăciunii  şi  meditaţiei  îndelungate. 

într-adevăr,  am  o  grijă  şi  faţă  de  cei  din  jur,  parcă  nu  pot  rămâne 
indiferent,  în  orice  tip  de  activitate  sau  domeniu.  E  bine  pusă  întrebarea 
dacă  voi  rămâne  la  stadiul  oferirii  unui  ajutor  doar  în  vorbe  bune  sau 
bani,  sau  voi  aplica  terapii  complementare.  Sigur  că,  dacă  aş  fi  iniţiat,  nu 
aş  rămâne  indiferent.” 

SORIN,  13  noiembrie  2012,  Bucureşti 


***  URMEAZĂ  VOLUMUL  2  *** 

